
MCCCCVI 

Lettres 

DE  AUCUNS  PREVILLEGES  QUE  LES  CLERCS  d'aUCUNS  BAILLIS 
ET  PREVOSTS  ONT  SUR  AUCUNS  DONS  DE  VINS,  VOLILLES  ET 
FRUIZ  FAIZ  A  LEURS  MAISTRES. 


[24  décembre  1398] 


416  a      Je  conservateur  gênerai  ' 
-L/  En  commun  et  especial 
Des  previleges  et  usages 
Des  baillis,  lieutenans  et  sages 
Frequantens  sièges  et  assises  5 

Es  cours  laiez  et  des  esglises, 
Sur  le  fait  des  presens  donnez, 
Anciennement  ordonnez 

Pour  honeur  des  juges  roiaulx,  10 

Des  vicaires,  officiaulx, 


I.  Les  4g  premiers  vers  de  cette  pièce  se  trouvent  déjà  une  première  fois, 
écrits  à  longues  lignes  au  fol.  4/5  c-d. 


4  LETTRES 

Commissaires  donnés  de  court, 
Auxquelz  toute  largesse  court  ^ 
De  vins,  de  chars,  de  venoissons, 
De  connins,  de  pousins,  d'oisons, 

i5  De  cabris,  de  perdris,  faisens, 

Qui  sont  choses  assés  plaisans  ', 
De  chappons  et  d'autre  volille, 
Fromages,  fruis  de  mainte  ville, 
Poissons  d'eaue  doulce  et  de  mer, 

20  Dont  les  donneurs  se  font  amer. 

Pommes,  poires,  permains,  noisettes 
Et  telles  menuez  chosettes 
Qui  sont  biens  en  brief  consumés, 
Que  ceulz  dont  le  prince  est  amez 

2  5  Envoient  souvent  pour  honour  *, 

Dont  nulz  ne  doit  faire  clamour 
Encontre  ceulx  qui  les  reçoivent  ^ 
Car  il  se  menjussent  et  boivent 
Chascun  jour  en  proufit  commun 

3o  Autant  de  l'autre  con  de  l'un 

Senz  les  tenir  en  garnison  *, 
—  Rien  ne  demeure  en  la  maison 
Qu'en  deux  jours  ne  soit  despendu  *, 
Ou  gourmande  ^  ou  respendu 

35  Par  clers,  par  variés,  par  sergens  416  b 

Ou  autres  manières  de  gens,  — 
A  noz  amez  Happelopin, 
Sert  de  brouet  et  Galopin, 
Nos  sergens  et  exécuteurs 

40  Et  pour  le  bien  commun  tuteurs. 

Et  a  chascun  par  soi,  salut  ! 
A  nous  se  sont  griefment  dolut 

I.  faisans.  —  2.  honeur,  —  3.  receuoient.  —  4.  despendus. 
a.  Est  d'usage  courant.  —  b.  En  provision.  —  c.  Mangés  par 
gourmandise. 


LETTRES  5 

Ceulx  du  canivet  '^  et  complains, 
Variés,  servans  et  escrivains, 
Clers  et  poursuians  les  assises  45 

Ou  l'en  fait  de  telz  presens  prises  ' 
En  ce  ^  bailliage  de  Vitry, 
A  Fismes,  a  Chasteauthierry, 
Sainte  Menehost,  Passavant, 
Et  dient  li  dit  complaignant  5o 

Que  a  juste  titre  et  certain 
Touteffoix  qu'il  ont  soif  et  fain 
En  escrivant  en  l'escritoire  *, 
Ou  quant  il  viennent  du  pretoyre, 
Soit  au  matin  a  desjuner  55 

Ou  a  quelque  heure  après  diner 
Et  jusques  a  ce  c'on  se  couche, 
Il  sont  pour  rafreschir  leur  bouche 
En  saisine  et  possession 

D'avoir  vin,  char,  pain  et  poisson  60 

Des  presens  que  l'on  vient  offrir; 
En  possession  que  souffrir 
Le  doivent  les  niaistre  d'ostel, 
Les  queux  et  claceliers  ^  autel  ^, 
Senz  y  mettre  aucun  contredit,  65 

Ainsis  comme  dessus  est  dit; 
En  possession  et  saisine 
Que  vins  et  viende  en  cuisine, 
416  c      Chascun  jour  diner  et  souper, 

Doivent  esglises  présenter,  70 

Prevostz,  maieurs,  communyers  «, 
Moyens,  petis  et  menuyers  V, 
Prieurs  *,  bourgoiz  et  habitans 


I.  princes.  —  2.  ce  manque.  —  3.  menuyers  manque.  —  4.  Prieues. 

a.  Gens  de  canif,  de  bureau.  —  b.  Lieu  où  l'on  écrit.  —  c.  Som- 
meliers. —  d.  De  même.  —  e.  Conseillers  de  la  commune.  — /. 
Gens  de  peu. 

Et  les  seigneurs  ressortisans 
75  Aux  sièges  des  chastelleniez, 

Procureurs,  sergens  des  mariez  ^, 

Subestitus  '  jurez  du  roi 

En  gros  pos  d'ancienne  loi, 

Cours  et  ventrus,  senz  ses  piez  haulx 
80  Qui  sont  par  mi  le  ventre  faux 

Et  qui  font  le  col  de  hairon, 

En  telz  pos  nulz  bien  n'esperon, 

Malades  sont,  secs  et  éthiques; 

Pos  faut  qui  soient  ydropiques 
85  De  quatre  los  '',  trois,  deux  du  moins, 

Et  si  fault  venir  a  deux  moins  c 

Afin  que  le  port  soit  égal; 

Et  qui  n'a  vin  de  Portingal  ', 

Si  présente  vin  de  Tournus, 
90  Vin  de  Beaune  et  vin  ^  de  Vertus, 

De  Cumierez,  de  Damery, 

Vin  d'Ausurrois,  vin  d'Irancy\ 

De  Germoles,  de  Saint  Poursain 

Qui  est  a  boire  en  esté  sain, 
95  Vins  d'Ay,  de  Croy,  de  Mante 

Ou  de  tout  le  milleur  c'on  vende. 

Quelque  pris  qu'il  doie  couster; 

En  possession  d'enporter 

Deux  ou  trois  des  pos  dessus  dis 
100  En  leur  escriptoire  toudis. 

Quant  bon  leur  semble,  pour  eulx  paistre,  416  d 

Tantost  après  ce  que  leur  maistre 

Ont  esté  servis  des  presens  ; 

Et  l'ont  acoustumé  ^  long  temps 
io5  Senz  débat  et  senz  contredire, 

I.  Substitus.  —  2.  porpingal.  — 3.  vinwtan^Me.  —  4.  derancy.—  5.  coustume. 

a.  Mairies.  —  b.  Mesures  de  quatre  pintes.  —  c.   Un  pot  dans 
chaque  main. 

Et  par  si  loing,  qu'il  doit  souffire 
A  possession  aquerir, 
Continuer  et  retenir 
Par  eulx  et  leurs  prédécesseurs 
Qui  en  furent  vraix  possesseurs,  i  lo 

Desquelx  il  ont  cause  a  présent  ; 
Pour  le  fait  de  chascun  présent, 
Et  par  les  derrainnes  annéez 
Ont  ces  choses  continuéez, 
Joy,  usé  paisiblement  1 1 5 

Senz  contredit  n'empeschement. 
Néant  moins  Maillefer  de  Fimes, 
Subestitut  '  ou  fait  des  crimes 
Au  dit  lieu  et  es  cas  civilz, 
Et  autres,  par  mauvaiz  avis  120 

Et  de  leur  foie  volante, 
N'ont  a  l'assise  presanté 
Au  bailly  ci  a  sa  venue 
Ilec  derrainnement  tenue 
De  leur  vin  que  demi  chopine,  i25 

Qui  point  plus  que  ronse  ou  espine 
Et  plus  vert  que  nulle  verdure 
Ennemi  de  toute  nature  ^, 
Dont  mains  autres  a  leur  exemple 
Ont  faiz  si  petis  pos  qu'il  semble  1 3o 

Que  pas  n'y  ait  pour  chanter  messe  ; 
Des  presens  aussi  chascun  cesse 
De  chars,  volilles  et  poissons; 
41  j  a     En  troublant  les  pocessions 

Et  enpeschemens  des  susdis  i35 

Complaingnans  qui  en  sont  laidis  '' 
En  leur  grant  grief  et  préjudice, 
Et  en  despoullant  leur  office 

I.  Substitut. 

a.  Tempérament.  —  b.  Qui  en  souffrent. 


O  LETTRES 

Des  vins  et  de  maint  cras  morsel 
140         A  tort,  senz  cause,  et  de  nouvel 

Requerans  la  provision 

De  justice  et  l'atencion 

Et  de  nous  en  ceste  partie 

Pour  coustume  estre  restablie  ; 
145  Nous  ',  inclinans  a  leur  requeste 

Qui  est  favourable  ^  et  honeste, 

Pour  le  bien  commun  vous  mandons 

Expressément  et  commettons 

Que,  les  partiez  appellées 
1 5o  Par  devant  vous,  ou  que  trouvéez 

Seront,  en  assise  ou  dehors, 

Tenez,  gardés,  maintenés  '  lors 

Les  poursuians  du  canivet 

D'avoir  vin,  pain,  char  et  brouet, 
i55  Poisson,  poirez,  noys  et  fromage, 

Comme  il  en  proposent  l'usage 

En  leurs  Justes  possessions 

Et  saisines;  leurs  porcions 

De  vin  de  trois  sextiers  ^  *  le  jour 
160         Leurs  fectes  baillier  senz  séjour 

Si  comme  il  ont  acoustumé  ; 

Que  petit  pot  soient  tumé  <^, 

Cassé,  brisé,  si  n'ont  grant  ventre. 

Et  qu'en  chascun  un  sextier  entre 
i65  De  vin  ou  du  moins  trois,  deux  los, 

Et  contraingnez  a  fera  pos 

Coins  ^  gros,  rons,  querrez  et  ventrus 

Comme  pour  ''  autres  estatus,  417  b 

A  la  mesure  dessus  ditte, 
170         Qui  en  tel  cas  vault  et  profite, 

I.  Nous  mangue.  —  2.  maintenelz.  —  3.  sextier.  -  4.  Comme  aux. 

a.  Plaisante.  —  b.  Plus  de  vingt-quatre  litres.  —  c.  Culbutés.  — 
d.  De  modèles. 

Et  commandés  aux  presenteurs 
Que  comme  leurs  bons  ancesseurs 
Facent  presens  larges  et  bons 
De  chars,  de  vins  et  de  chappons, 
Afin  de  leur  honeur  garder  175 

Ou  l'an  sara  bien  regarder 
Par  quoy  les  clers  puissent  avoir 
Après  les  presens  leur  devoir 
Au  matin,  au  soir,  a  toute  heure, 
Pour  ce  que  un  chascun  d'eux  labeure  180 

Au  fait  de  la  chose  publique 
Qui  chiet  en  commune  '  pratrique; 
Et  commandés  a  Maillefer 
De  par  tous  les  diables  d'anfer, 
Et  de  par  nous,  si  le  couvient,  i85 

Et  autres  dont  ce  débat  vient, 
Qu'il  ^  cessent  de  leurs  petis  pos 
Et  les  facent  tenir  trois  los, 
Comme  dessus  est  divisié; 
Et,  si  sont  si  mal  advisié  190 

Que  de  ce  soient  refusans, 
Contraingnés  et  petis  et  grans 
A  ce  fere  par  toutez  voyez, 
Senz  blecer  aucun  toutevoiez, 
Si  non  des  petis  pos  casser  ;  ig5 

Et  s'aucuns  se  vuelt  opposer 
En  disant  que  ce  n'est  pas  debte, 
Premiers  nouvelleté  deffecte  '^, 
Lesdis  complaignans  restablis 
Et  leurs  musiaux  plains  et  rempliz  200 

Chascun  jour  desdis  trois  sextiers 
417  c      De  vin,  quant  il  sera  mestiers. 
Et  de  viende  avant  toute  euvre, 

I.  commun.  —  2.  Qui. 

a.  Aussitôt  après  l'abolition  de  l'innovation. 

A  ce  que  il  se  taingnent  a  l'euvre 
2o5  Et  que  tous  ensemble  et  chascun 

Labeurent  au  prouffit  commun 

Qui  sur  tous  fait  a  préférer, 

Afin  qu'il  ne  doie  cesser 

Par  deffaut  de  leur  aliment, 
210  Vous  donrez  jour  a  l'oposant 

Ou  opposans  bon  et  certain 

Et  partiez,  d'ui  a  demain 

Par  devant  nous  en  toute  assise, 

Après  les  plaiz,  a  table  mise, 
2 1 5  Soit  a  diner  ou  a  souper 

Pour  aler  devant  procéder 

En  fait  de  l'opposicion  ' 

Et  en  oultre  selon  raison  ; 

Et  pour  respondre  au  procureur, 
220         De  table  par  tout  empescheur, 

Donnez  jour  par  adjournement  : 

Ad  ce  ^  vendront  présentement 

Aux  dis  empescheurs  demander, 

Et  ^  au  seurplus  avant  aler 
22  5  Si  comme  au  *  cas  appartendra, 

Et  de  ce  que  chascun  fera 

De  vous  trois,  des  deux  ou  de  l'un, 

Rescripvez  au  proufit  commun, 

Ou  le  certiffiez  de  bouche 
23o         Au  disner,  quant  ly  vin  se  touche 

Ou  au  souper  par  l'un  de  vous; 

Mandons  et  commettons  a  tous 

Que  a  vous  trois  en  ce  faisant 

Soit  obey  diligemment 
235         Aux  deux  et  chascun  a  par  ly. 

Donné  a  Fismes  ce  mardy  \  417  d 


I.  E.  f.   de  dolopposicion.  —  2.  Ad  ce  quil.  —  3.  Et  pour.  —  4.  aux.  — 
5.  ce  venredy. 


LETTRES  I I 

Soubz  nostre  seel  en  nostre  chambre, 

.Xxiiii*.  jours  de  décembre, 

L'an  mil  .m  <=.  .iiii  ^'^.  huit, 

Dix  adjoustez,  après  mainnuit  ^.  240 


MCCCCVII 

Lettres 

d'un  clerc  qui  se  maria,  lequel  blasmoit  moult  mariage 
et  au  derrenier  il  prinst  une  povre  femme  et 
l'espousa. 

[16  mai  1403] 

MATHE0LUS  et  Theofrastes, 
Dyogenes,  Job  et  Socrates, 
Les  autres  docteurs  anciens 
Et  tous  philosophes  sciens  * 
Qui  ont  parlé  de  mariage,  5 

De  la  doleur  et  de  la  rage 
Que  tous  ceuls  ont  qui  se  marient, 
Qui  leurs  meurs  par  femmes  varient 
Et  deviennent  sers  et  chetis  '^, 
Dolens,  maleureux,  amatis  ^,  10 

Povres  de  corps,  destruis  de  ners. 
Qui  tant  sueffrent  de  mos  divers. 
De  laidanges  ^  et  de  reprouches 
Qui  chascun  jour  saillent  des  bouches 
De  leurs  femmes  et  a  toute  heure,  1 5 

a.  Minuit.  —  b.  Expérimentés.  —  c.  Captifs.  —  d.  Fatigués.  — 
e.  Injures. 

Se  tousjours  chascun  ne  labeure 

Du  mestier  et  labour  d'em  bas 

Ou  il  fault  batre  le  cabas  ^ 

Et  laissier  toute  autre  besongne 
20  Qui  ne  veult  avoir  grigne  et  grongne  *, 

Qui  est  dur  a  continuer, 

Qui  fait  le  cervel  desnuer, 

Perdre  les  moules  <=  et  les  os, 

Avoir  goûte  ^  es  piez  et  en  dos 
25  Et  prandre  doulereuse  fin, 

A  nostre  amé  Pierre  Mauquin,  41S  a 

Qui  as  esté  en  nos  escoles, 

Et  qui  doiz  sçavoir  les  paroles 

Qui  en  noz  livres  sont  escriptes 
3o  De  mariez,  que  tu  as  dictes 

Maintefoiz  et  preschié  a  tous, 

N'as  tu  leu  que  c'est  d'estre  coux  <^, 

Et  le  tourment  qu'ont  les  mariz 

Qui  sont  de  leurs  femmes  haiz, 
35  Si  tost  que  ilz  '  laissent  la  cure 

D'exercer  le  fait  de  nature? 

Oultre,  quant  enfans  y  avra, 

Une  nourrice  couvendra; 

Lors  vient  li  cousts,  lors  vient  la  mise/: 
40  Bersueil  fault,  drapeaulx  et  chemise, 

Vivres,  loiers,  chaucer,  vestir, 

Tarre  ^  de  sa  femme  souffrir. 

Administrer  robe,  vitaillc. 

Las!  corn  dolereuse  bataille 
45  A  clerc  ""  qui  scet  par  escripture 

Que  c'est  de  tel  desconfiture  ! 


I.  quilz.  —  2.  clers. 

a.  Se  livrer  k  l'acte  amoureux.  —  b.  Mécontentement.  —  c. 
Moelles,  —d.  Douleur.  ■—  e.  Trompé  par  sa  femme.  —  /.  Dépense. 
—  g.  Les  provocations. 

Et  '  com  grant  honte  doit  avoir 
Homs  qui  s'i  boute  sanz  avoir, 
Quant  le  plus  riche  y  a  souferte  ^, 
Noise,  contemps,  courroux  et  perte,  5o 

Dont  les  pluseurs  sont  desnuez  ! 
Mais  trop  plus  en  ^  est  regardez 
Et  doit  estre  cent  mille  foiz 
Uns  saiges  clers  qui  scet  les  lois 
Et  qui  le  non  marier  presche  55 

A  tous,  quant  de  ce  fait  s'empesche, 
Encore  en  son  aage  moien, 
A  povre  femme  qui  n'a  rien 
Et  qui  ne  scet  pratique  ^  n'art. 
418  b      O  tresfoul,  maleureux  ^  cornart  '",  60 

Chetif  reprouché  plus  qu'infâme, 
Qui  t'a  esmeu  d'espouser  femme, 
Dont  tu  as  maint  homme  blâmé  ? 
Tu  seras  partout  diffamé  ; 
Car,  quant  l'en  te  moustroit  les  voies  65 

De  marier,  tu  respondoies 
A  ceuls  qui  t'en  parloient  lors, 
En  ce  blasmant  le  cul  dehors, 
Alleguens  franchise  '^.  Franchise  ! 
Et  tu  as  fait  de  femme  prise,  70 

Povre  servante  qui  riens  n'a, 
Sanz  nostre  sceu!  Mal  t'en  venrra! 
Tu  n'as  maison  ne  eritaige  *, 
Pratique,  vray  sens  ne  usaige 
Pour  pratiquer  ^  un  seul  denier  ;  75 

Et  si  as  blasmé  le  mestier 
Des  loys  et  de  l'advocacie 
En  mains  lieux  !  Pense  a  ta  folie 


I.  Et  manque.  —  2,  en  manque.  —  3.  et  m.  —  4.  maison  terres  neritaige. 

a.  Manque.  —  b.  Métier  manuel.  —  c.  Fou.  —  d.  Liberté.  —  e. 
Gagner. 

Sanz  blâmer  et  sanz  reprochier 
80  Ce  que  tu  deusses  avoir  chier; 

Advise  bien,  regarde  et  pense 
Dont  jadis  il  '  te  vint  licence 
Et  honneur,  si  bien  ""  que  tu  as 
Donc  mal  fait  quant  te  marias. 
85  Bien  sçavons  la  cause  pour  quoy  : 

Onques  ne  sçus  appliquer  loy; 
Pour  ^  ce  par  ton  vituperice  ^ 
As  faint  que  plaider  estoit  vice, 
Voulant  moustrer  en  conscience 
90  Que  c'estoit  damnable  science, 

Si  n'en  vouloies  pas  user. 
Tu  faiz  partout  de  toy  ruser  *, 
Qui  comme  foulz  sanz  conseil  prandre, 
De  ta  volunté  lasche  et  tendre,  41S  c 

95  Par  folour  et  merancolie  '^ 

Et  par  Tennortement  '^  Folie, 
Es  alez  trop  soudainement 
A  piet  et  clandestinement 
A  Soissons  ta  femme  espouser 
100  De  Gompiengne,  et  retourner 

Illec  a  piet  celle  journée  : 
C'est  grant  chemin  a  l'espousée. 
Qui  fut  lassée,  et  tu  lassez, 
Si  comme  il  apparut  assez 
io5  Celle  nuit,  selon  ce  qu'om  dit; 

Car,  quant  tu  tus  couchiez  en  lit, 
Adonc  sur  ta  femme  montas  ; 
Mais  tu  ne  feis  riens  sur  le  tas, 
Ains  descendis  sanz  noient  faire. 
1 10         Adonc  *  combien  t'en  dubt  desplaire, 
Quant  ne  pus  achever  ton  euvre  ! 

I.  il  manque.  —  2.  bien  manque.  —  3.  Et  pour.  —  4.  Adonc  dis. 

a.  Blâme.  —  b.  Se  reculer.  —  c.  Emportement.  —  d.  Conseil. 

Il  ne  fault  mie  qui  recueuvre  ^  : 

Par  mi  ta  chambre  nuz  alas 

Et  puis  a  ton  lit  retournas  ; 

Se  l'euvre  fut  ou  non  parfaicte  1 1 5 

Ne  scet  nulz  ;  or  paie  ta  debte 

Se  fait  ne  l'as,  car  bien  souvent 

Te  fault  hanter  le  bas  couvent  '', 

Estre  en  grant  misère  et  grant  paine 
Plus  de  mille  foiz  la  sepmaine  120 

Pour  vin,  pain,  char,  busche,  charbon, 
Avoir  hostel,  lart  qui  soit  bon, 
Fèves  et  pois,  verjus  ',  vinaigre, 
Et  ^  choulz  et  porée  non  maigre, 
Liz,  coussins,  couvertois  ^  et  draps,  i25 

Nappes,  touailles  et  bourras  '^, 
Pos  et  paelles  de  cuisine, 
418  d     Veoir  son  voisin,  sa  voisine, 

Plas,  pinces,  escuelles  d'estain; 

Fault  avoir  en  son  grenier  grain,  i3o 

Cramillie  «,  trepié,  havet/. 

Plume,  escriptoire,  canivet  ê", 

Orilliers,  cuevrechiefs,  carriaulx  ^S 

Tapiz,  huches,  escrins  nouveaulx, 

Vaisselle  d'argent  ou  de  terre,  i35 

Haples  «,  fuseaulx,  fermer  a  serre  i, 

Escrins  et  ^  cofres  pour  l'atour  ^ 

De  ta  femme,  et  pour  cuire  ou  four 

Flans  ',  pastez,  fault  eufs,  et  frommaiges, 

1 40 

Tables  et  bancs,  treteaulx  et  fourmes  »*, 

I.  verius  et.  —  2.  Et  manque.  —  3.  et  manque. 

a.  On  peut  manquer  sans  dommage  si  on  réussit  mieux  une 
autre  fois.  —  b.  Faire  l'amour.  —  c.  Couvertures.  —  d.  Torchons 
de  grosse  toile.  —  e.  Crémaillère.  — /.  Crochet.  —  g.  Couteau. 

—  h.  Coussins,  matelas.  —  i.  Dévidoirs.  — _;".  Fermeture  à  serrure. 

—  A:.  Parure.  —  /.  Pâtisseries  légères.  —  m.  Stalles. 


l6  LETTRES 

Chaîeres  ",  pas  ne  fault  que  dourmes, 

Robes  pour  ta  femme  et  pour  toy. 

Regarde  se  tu  as  de  quoy  : 
145  II  fault  souflet  ',  quenoille  aussi  ; 

Il  fault  avoir,  et  sanz  nul  si, 

Sainture  '  ou  courroie  d'argent 

Pour  soy  moustrer  entre  la  gent, 

Espices,  huile,  oingnons  et  sieu  ^ 
i5o  Pour  cler  veoir  entour  son  lieu, 

Des  aulx,  un  mortier,  un  pilet  '", 

Et  si  faurra  avoir  du  let, 

Quant  les  petiz  enfans  venrront, 

Nourrices  qui  alaicteront, 
i55  Berçueil,  loien,  couverte,  estrain  ^^ 

Les  oir  crier  soir  et  main, 

Chien  et  chat,  la  trape  aux  souris. 

En  karesme  avenas  ^  et  ris, 

En  yver  de  chanvre  lumière  ; 
160         II  fault  ^  varlet  et  chamberiere, 

Et  cheval  qui  veult  hors  aler, 

Avoine  et  foing  au  gouverner; 

Il  fault  mireoir  *  pour  la  dame,  41g  a 

Espingles,  puis  que  scet  sa  game/, 
i65         Chances,  solers,  aguille  et  fil. 

Et  pour  sa  robe  bon  pourfil  ê" 

Et  tant  d'autres  choses  d'ostel 

Qu'a  paines  ^  est  il  homme  tel, 

Tout  eust  papier  ne  escriptoire, 
170  Qui  en  sceust  faire  mémoire; 

Et  se  deffault  a  en  ces  choses. 

Lors  seront  riotes  ''  descloses  ', 


1. 11  f.  s.  il  faut  q.  —  2.  La  s.  —  3.  vault.  —  4.  miroir.  —  5.  painc. 

a.  Fauteuils.  —  b.  Suif.  —  c.  Pilon.  —  d.  Paille.  —  e.  Farine 
d'avoine.—/.  Connaît  son  affaire.  —  g.  Garniture.—  h.  Disputes. 
—  I.  Ouvertes. 

Car  ta  femme  une  heure  plourra  ; 
Autrefoiz  te  reprouchera 
Que  tu  la  tiens  chetivement  ^  ;  175 

Tousjours  seras  en  parlement  ^, 
Mais  ce  n'est  pas  cilz  de  Paris  ; 
Jamais  n'avras  negieux  ne  ris. 
Las  !  ou  est  ton  estude  alée  ? 
Ta  roe '^  sera  ravalée,  180 

Et  les  livres  d'elle  '^  vendus  : 
Ne  pouoies  tu  estre  rendus  ^ 
Ou  toy  mettre  en  aucune  église 
Pour  ta  liberté  et  franchise 
Retenir,  sanz  devenir  serfs?  i85 

Et  mesmement,  toy  qui  es  clers, 
Que  ne  suivoies  tu  la  pratique 
Des  droiz  civilz?  Foulz  frénétique, 
Tu  as  emblé  contre  raison 
Science,  mais  par  l'ochoison  190 

Du  sens  naturel  qui  default, 
L'as  perdue  !  Languir  te  fault. 
Helas  !  que  sçaras  tu  or  '  faire  ? 
Mestier  te  sera  nécessaire 
D'aprandre,  ce  sera  trop  tart  :  195 

Mieulx  te  vaulsist  tordre  une  hart 
41  g  b     Et  faire  fagos  es  forés 

Que  de  t'avoir  mis  ou  tu  es  : 

Prandre  femme  qui  n'a  chevance/ 

Et  ne  scet  art,  s'elle  te  tance,  200 

Qui  n'ara  estât  n'a  mangier. 

Considère  ton  grant  dangier  s-^ 

Car  se  par  deffault  se  desvoie, 

Toute  la  coulpe  en  sera  toie 

I.  or  manque. 

a.  Misérablement,  —  b.  Discussion.  —  c.  La  roue  de  ta  fortune. 
—  d.  Par  elle.  —  e.  Moine,  — /.  Fortune.  — g.  Position  précaire. 

T.  VIII  2 

2o5  Et  en  seras  deshonourez. 

Trop  mieulx  te  vaulsist  estre  rez  ^ 

Ou  tondus  en  une  abbaie 

Qu'avoir  faicte  ceste  envaye  '', 

Estre  pendus,  ars  ou  noiez, 
210         Car  tu  fusses  mieulx  avoiez, 

Tes  tourmens  feniz  en  une  heure, 

Trespassez,  las  !  et  tu  demeure 

En  grant  langour  toute  ta  vie  ! 

Dont  te  vint  ore  celle  envie 
21 5  De  marier,  foulz  estourdis? 

Tu  as  po  compté  a  nos  dis 

Et  aux  livres  que  faiz  avons  ; 

Remède  en  ton  fait  ne  sçavons, 

Car  tu  scez  bien  que  fist  l'ancelle  <^ 
220         A  saint  Père  :  par  sa  favelle  ^ 

Lui  fist  Jesucrist  renoicr; 

Et  Herodiade  envoler 

Fist  par  Herode  et  a  son  tiltre  « 

Copper  le  chief  saint  Jehan  Baptitre  ; 
22  5  Que  fist  a  Job  sa  femme?  Paine; 

Et  '  que  fist  aux  Troiens  Helaine 

Et  aux  Grieux  qui  puis  en  périrent  ? 

Clitemetra  et  autres  firent  * 

Tous  leurs  maris  périr  et  perdre. 
23o         Nulz  saiges  ne  s'i  doit  aerdre  /: 

Chevaliers  en  pert  sa  poursuite  41g  c 

Et  bons  clers  en  pert  son  estude. 

Las!  chetis,  voy  que  tu  seras 

Et  comment  ressusciteras, 
235  Ou  tu  aras  la  maleiçon 

Des  Juifs  et  la  conclusion 

I.  Et  manque.  —  2.  qui  firent. 

a.  Rasé.  —  b.  Entreprise.  —  c.  La  servante.  —  d.  Bavardage.  — 
e.  A  cause  d'elle.  — /.  Attacher. 

Qu'ilz  dient  d'ire  felonnesse  : 
«  En  povreté  et  en  viellesse,  » 
L'un  a  l'autre,  «  {)uisses  mourir  !  » 
De  plus  grief  mort  ne  puet  périr  240 

Homs  que  d'estre  povres  et  vieuljc  ; 
Tu  le  puez  veoir  a  tes  yeulx  : 
Tu  es  d'omme  devenuz  beste, 
Car  partout  vas  baissant  la  teste 
Et  n'oses  homme  regarder.  245 

De  honte  on  te  puisse  larder 
Et  tout  homme  qu'ainsi  se  gaste, 
Comme  on  fait  un  poucin  en  paste! 
Chascun  de  ton  fait  se  rigole  ; 
Il  n'est  chetif  qui  n'en  parole  25o 

Et  qui  n'en  face  jugement 
Pour  mourir  de  maint  grief  tourment  ; 
Que  pas  ne  voulons  esclarcir 
Ne  plus  ta  misère  fulsir  ^  ; 
Mais  en  la  fin  te  conseillons  255 

Que  tu  cries  a  genoillons 
Merci  a  Dieu  sanz  desespoir, 
En  recouvrant  sens  et  pouoir 
De  lui  servir  et  de  reprandre 
L'estat  des  loys  et  mieulx  entendre  260 

A  continuer  cil  office 
Que  contempné  *  as  comme  nice  S 
Que  tu  n'as  fait  par  ci  devant, 
Et  ce  te  pourra  mettre  avant; 
41g  d     Mais  que  tu  fréquentes  les  saiges  265 

Et  que  plus  ne  soies  lunaiges  <^ 
Ne  si  seulx  com  tu  as  esté, 
Mais  va  en  généralité, 
En  tous  lieux  honnestes  te  boute, 


a.  Soutenir.  —  b.  Méprisé.  —  c.  Sot.  —  d.  Lunatique,  ayant 
des  idées  bizarres. 

270  Retien,  appran,  enseingne,  escoute  ; 

Si  pourras  estât  recouvrer 
Ou  il  te  couvient  labourer 
Des  mains  corn  les  autres  ouvriers, 
Ou  périr;  et  pour  ce,  amis  chiers, 

275         Revien  comme  '  fist  de  beste  homme 
Nabugodonosor,  et  comme 
Tu  aies  livres  et  science, 
Reçoy  ton  fait  en  pacience  ; 
Pran  en  gré  ta  folie,  et  garde, 

280         Que  le  feu  des  femmes  ne  t'arde, 
Aussi  cette  epistole  en  gré. 
Escript  en  nostre  lieu  secré 
Et  en  nostre  grant  librairie 
Ou  il  a  noble  confrarie 

285  De  sciences  en  gênerai 

Et  aussi  en  especial 
De  philosophie  morele 
Et  celle  qui  est  naturele. 
De  may  droit  le  xvi«  jour, 

290  Que  nous  tous  estions  au  séjour 

A  Compiengne  par  mémoire, 
Mors  de  la  vie  transitoire. 
Mis  en  cendre  et  en  pourreture, 
Vivens  sanz  plus  par  escripture 

295  Par  noz  livres  qui  sont  presens. 

L'an  de  grâce  mil  quatrecens 
Et  trois,  en  celle  mesme  année 
Que  tu  as  ta  femme  espousée. 

MCCCCVIII 

^20  a  Lettres 

ENVOIÉES  A  UN  NOUVEL  MARIÉ  GOUTEUX. 

[3  octobre ] 

TRESORIERS  sires,  je  me  merveil 
Se  par  délit  -^  ou  par  traveil 
Viennent  goûtes  a  jeunes  gens, 
Ou  se  trop  estre  diligens 

Des  besongnes  de  leur  seigneur  5 

Les  met  bien  en  telle  '  doleur; 
Je  nel  sçay  ne  nel  ^  vueil  aprandre, 
Et  si  n'ay  nul  désir  de  prandre 
Tant  d'amours  qui  me  font  doubteux 
Que  je  soie  nul  temps  goûteux  lo 

De  grant  labour,  de  diligence, 
Que  je  chée  en  telle  indigence, 
Car  je  ne  vi  onques  encor 
Cheoir  ou  grief  ^  mal  de  saint  Mor  * 
Homme  nul  sinon  d'aventure  i5 

Que  dame  eust  de  son  amour  cure. 
Plains  font  et  merveilleux  regrès. 
Et  si  fault  le  mire  <=  estre  près 
Pour  mettre  toudis  froides  choses, 
Comme  violettes  ou  roses,  20 

Se  la  goûte  est  de  chaude  cause  ; 
Et  si  truis  en  une  autre  clause, 
Se  froide  est  la  goûte,  sanz  faille 

I.  tel.  —  2.  nel  manque.  —  3.  grief  manque. 

a.  Plaisirs  amoureux.  —  b.  La  goutte.  —  c.  Médecin. 

Il  fault  que  '  le  medicin  baille, 
25  Pour  la  froide  doleur  deffaire, 

Chaut  remède,  ainsi  le  doit  faire  : 

Jus  d'erbes  fault  et  drappelès  «^ 

De  fin  lin  souefs  et  moles, 

Aguilles  ^  et  fil  pour  cousture 
3o  Faire,  qui  ne  soit  pas  trop  dure, 

Et  douce  main,  pour  remuer  '' 

Le  pacient  et  le  ruer  <^ 

Doucement  en  lit  ou  en  couche. 

Tellement  qu'issir  de  sa  bouche 
35  Ne  puist  marnaient  ne  courroux,  420  b 

Car  autrement  il  seroit  roux  '^. 

Se  goûte  a  es  piez  ou  es  jambes. 

Il  doit  oir  parler  les  dames 

Et  veoir,  pour  soy  esjouir, 
40  Mais  il  ne  doit  d'elles  jouir 

Autrement  fors  avoir  plaisance. 

Pour  mieulx  endurer  sa  pesance, 

Il  faut  porter  chauces  fendues, 

Lasches,  larges  et  mal  tendues 
45  Et  solers  non  pas  a  poulaine  «, 

Mais  rous/  de  manière  villaine, 

Ouvers,  larges  et  descousus, 

Et  si  fault  que  par  impotence 

Se  soustiengne  a  une  potence  s 
5o  Jusques  a  ce  qu'il  soit  guaris. 

Hé  !  femmes  qui  avez  maris 

Malades  de  tel  maladie. 

Je  vueil  bien  que  chascune  die  : 

«  Certes  s'a  moy  feussiez  tenus, 
55  Ja  telz  maulx  ne  vous  fust  venus  ; 

I.  que  manque.  —  2.  Aguille. 

a.  Linges.  —  b.  Panser.  •—  c.  Transporter.  —  d.  Brisé.  ~  e.  X 
bouts  faits  en  cuir  de  Pologne.  — •/.  Rompus.  —  g.  Béquille. 

Ce  VOUS  vient  d'amer  par  amours. 
Or  '  oy  voz  plains  et  voz  clamours  ; 
J'ay  vostre  noise  jour  et  nuit, 
Et  autres  ont  eu  le  déduit 
Dont  vous  estes  dolens  et  las.  60 

Mais  ne  puis  si,  j'en  di  helas, 
Car  trop  vous  vi  jolis  et  cointe  : 
Or  vous  voy  sur  la  couste  pointe  <^ 
Sanz  dancer,  triste  et  abatu  ; 
Mal  s'est  vostre  corps  embatu  65 

Au  secle  et  es  religions  * 
Ou  vous  aviez  les  légions 
420  c      Des  dames  de  nuit  et  de  jour 

Qui  or  vous  ont  mis  au  séjour  : 
Plus  de  vous  compte  ne  tendront,  70 

'        Puis  que  les  goûtes  vous  prandront. 
Advisez  vous  du  temps  passé 
Qui  vous  a  si  le  corps  quassé 
Qu'en  vous  n'a  mais  fors  que  tristesse  ; 
C'est  la  chose  qui  plus  me  blesse.  75 

Souviengne  vous,  n'oubliez  pas, 
Quant  vendra  après  le  respas 
Que  jamais  femme  ne  vous  tiengne  : 
Toudis  de  ce  mal  vous  souviengne  !  » 
Or  ne  sçay  pas  s'ainsi  vous  est  80 

Et  pour  ce  ay  un  reconfort  prest 
Pour  reconforter  vous  malade, 
Dont  vous  verrez  une  balade 
Nouvelle  avec  une  autre  chose, 
Que  siens  '^  vous  envoie  enclose  ;  85 

Et  pour  Dieu  prenez  tout  en  gré. 
Je  suis  toudis  en  un  degré, 


I.  Ou. 

a.  Couvrepied   à  ramages.  —  b.  Communautés  religieuses.  — 
c.  Ci-joint. 

Car  je  ne  monte  ne  avale, 
Et  si  est  ma  chemise  sale 

90  D'estre  a  la  court  trop  longuement. 

Si  vous  suppli  treshumblement 
De  souvenir  en  lieu  et  '  place 
De  vo  servent  le  povre  Eustace, 
Qui  a  vous  s'attent  et  esgarde. 

95  Dieux  vous  vueille  avoir  en  sa  garde  ! 

Escript  a  Sens  sanz  nul  obprobre 
De  ma  main,  le  tiers  jour  d'octobre. 

Ei/stace  %  vostre  obéissant, 
Qui  po  vous  va  esjouissant. 


MCCCCIX 

Autres  Lettres 

ENVOIÉES  A  UN  SERVITEUR  DU  DUC  PHILLIPPE  d'orLIENS. 

TREscHiER  et  tresamé  cousin,  420  d 

Tant  avez  pincé  le  raisin 
Et  la  purée  ^  de  Bourgoingne, 
Que  mal  a  aie  vo  besoingne; 
Souffert  en  avez  maladie, 
Et  s'avez  a  chiere  hardie. 
Dont  vous  avez  fait  vostre  honneur, 
Bien  acompaignié  Monseigneur 
De  puis  qu'il  a  esté  malade. 

I.  de.  —  2.  Eustace  morel. 
a.  Le  vin. 

Vous  sçavez  bien  faire  le  sade  <*,  lo 

Le  gracieus  et  le  joli 
Et  respasser  *  plus  tost  que  li, 
Qui  fort  contrefaictes  le  saige. 
En  bonne  foy  c'est  grant  dommaige 
Que  ne  vous  tient  encor  la  toux;  i5 

Bien  est  mal  emploiez  en  vous  <^, 
Ne  sçavons  pour  quoy  il  s'en  part, 
Car  en  chambre  buvez  a  part, 
Et  en  faisant  la  Magdelaine  <^^ 
Y  demourez  une  sepmaine  20 

Ou  vous  n'avez  doleur  ne  mal, 
Ainçois  mangiez  comme  un  cheval 
Et  buvez  com  fait  un  Normant; 
Bien  alez  le  monde  endormant 
Afin  que  ma  dame  vous  deuille  «  :  25 

Mais  ce  fait  le  vin  qui  vous  mueille/ 
Et  qui  vous  assault  le  cervel. 
Ce  vous  '  dit  Eustace  Morel 
Qui  moult  a  vous  se  recommende; 
Sausset  et  Poinsinet  vous  mande  3o 

Que  vous  trempez  fort  vostre  vin 
Pour  mieulx  endurer  le  chemin 
Au  retourner  de  par  de  ça. 
Quant  aux  nouvelles  de  delà, 
421  a      En  tant  que  de  certain  sçavons  35 

Et  que  par  escript  veu  avons 
Que  Monseigneur  est  en  bon  point, 
Laquelle  chose  Dieux  vous  doint, 
Sommes  nous  tous  ^  tresliez  de  cuer, 
En  priant  a  Nostre  Seigneur  40 


I.  nous.  —  2.  tous  manque. 

a.  Gentil.  —  b.  Guérir.  —  c.  Votre  mal  est j  bonne  chose'pour 
vous.  —  d.  Faisant  pénitence.  —  e.  Vous  plaigne.  — /.  Dont  vous 
vous  abreuvez. 

Qu'il  le  ramaint  prouchainement 

Sain  et  sauf,  car  joieusement 

Le  désirent  tuit  a  veoir 

Devers  Monseigneur  et  sçavoir 
45  Tousjours  son  estât  et  santé; 

Si  nous  en  soit  par  vous  mandé 

De  belle  tante  '  ;  et  par  ces  vers 

Au  gentil  conte  de  Nevers 

Et  a  tous  nous  recommendons; 
5o  Et  par  ces  lettres  vous  mandons 

Que  vous  nous  y  recommendez, 

Et  Pierre  aussi  nous  saluez 

Et  touz  les  autres  compaignons. 

Au  surplus  sçavoir  vous  faisons 
55  Que  Monseigneur  en  bon  point  est, 

Berry  et  ^  moy  et  "  Valoys  prest 

D'aler  chevauchier  sur  les  champs. 

Tenez  vous  gay,  qu'il  est  meschans  ^ 

Qui  trop  prant  de  mal  et  de  paine. 
60  Ma  dame  a  encor  sa  tiersaine  * 

Qui  l'a  tenue  cinq  accès, 

Mais  les  medicins  qui  sont  près, 

Dient  que  tost  sera  guarie. 

Nous  prions  la  vierge  Marie 
65  Qu'elle  vous  doint  sancté  et  paix 

Sanz  estre  malade  jamais, 

Et  vous  doint  vin  froit  et  lit  mol  ! 

Escript  en  Tostel  de  Saint  Pol 

Sur  les  genoulz  et  sur  le  coutte,  421  b 

70  Le  droit  jour  de  la  Panthecouste, 

Au  coing  de  l'autel  en  grant  presse. 

Que  que  l'en  chantoit  la  grant  messe. 

I.  Du  ma  belle  t.  —  2.  et  manque. 

a.  Qu'il  arrive  malheur  à  celui.  —  b.  Fièvre  tierce. 

MCGCCX 

Autres  Lettres 

SUR  LE  FAIT  DE  BOIRE  ET  DE  LA  CATERVÈ. 

TREscHiER  cousin,  Chariot,  Perruche, 
Qui  fussent  or  en  vostre  huche 
De  fin  or  pour  ce  que  ilz  m'ont 
Emblé  les  lettres  qu'ilz  vous  font, 
Sanz  en  parler  ne  le  moy  dire,  5 

Dont  je  les  feray  crever  d'ire, 
Vous  blasment,  si  comme  j'entens, 
De  boire  trop  fort  en  ce  temps, 
Voz  cousins  Perruche  et  Chariot, 
Qui  par  le  chault  boivent  au  pot.  10 

Mais  Dieux  scet  comment  chascun  d'eulx 
Boivent  plus  que  ne  font  nous  deulx; 
Chascun  jour  et  au  plus  matin 
Se  trempent  telement  de  vin 
Que  l'un  ne  voit,  l'autre  chancelle,  1 5 

Tant  la  se  baille  chascun  belle; 
Aussis  n'est  frese  ne  cerise 
Qui  ne  soit  en  leur  gorge  mise. 
Estre  ne  les  fault  Bourgoingnons 
Jurer  ;  certes,  les  compaingnons  20 

Boivent  si  fort  que  c'est  merveille  ; 
Chascuns  dort  plus  que  il  ne  veille 
Par  force  de  prandre  purée  '^. 
Ce  '  n'est  pas  a  coulpe  dorée, 


I .  Las  ce. 
a.  Vin, 

25  A  lasse,  au  voirre,  mais  au  pot 

Boivent  Perruches  et  Chariot, 

Sanz  dire  ce  que  vous  sçavez 

Du  service  que  vous  avez 

Des  matines  et  des  leçons.  421c 

3o  Treschier  cousin,  nous  vous  prions 

Que  de  Testât  de  par  delà 

Nous  rescripvez  par  de  deçà 

Du  beaus  oncle  et  de  belle  tante, 

De  chascun  parent  et  parente  ; 
35  Et  quant  est  de  ce  que  l'en  dit 

Par  deçà,  l'en  vous  en  cscript. 

Cliquedepiet  vous  fait  sçavoir 

De  toutes  nouvelles  le  voir  '^. 

La  venue  beaux  oncle  tarde. 
40  Dieux  vous  ait  en  sa  saincte  garde  ! 

Escript  le  jour  de  Panthecouste 

Aux  vespres,  ou  l'en  n'ouoit  goûte 

Pour  le  '  crier  des  chapellains 

Dont  li  moustiers  estoit  touz  plains, 
45  A  Saint  Pol  près  de  l'oratoire, 

En  grant  dangier  ^  d'une  escriptoire. 

I .  le  manque. 

a.  Le  vrai.  —  b.  Manque. 

MCCCCXI 

Autres  Lettres* 

ENVOYÉ[e]s  par  EUSTACE  lui  estant  malade  et  la  MANIERE 
DE  SON  TESTAMENT  PAR  ESBATEMENT. 


T 


[18  juin ] 


REscHiERs  sires  et  vrais  amis, 
Voz  bonnes  prières  m'ont  mis 
En  estât  de  convalescence 
Et  de  santé,  si  com  je  pence, 
Du  mal  qui  m'a  griefment  tenu,  5 

Ou  de  vous  m'est  moult  souvenu 
Comme  cil  qui  vous  desiroie 
En  languissant,  ou  je  mouroie, 
Se  me  sambloit,  d'une  tiersaine 
Qui  ne  m'a  pas  esté  tressaine  ;  io 

Car  destraint  m'a  trop  malement, 
421  d     Tant  que  j'ay  fait  mon  testament 
En  la  forme  et  en  la  manière 
Qui  s'ensuit  : 

J'ay  esleu  ma  bière 
En  l'air,  pour  doubte  de  périr;  i5 

Talent  '^  n'avoie  de  mourir. 
Je  commenday  a  Dieu  le  Père, 
A  Jesucrist  et  a  sa  mère 
Mon  ame,  qu'il  la  voulsist  prandre 
Et  en  son  saint  paradis  rendre.  20 

*  Publiées  par  Tarbé,  à  l'exception  des  vers  88-101,  tome  II,  page  r65. 
a.  Désir. 

Je  laisse  cent  soulz  de  deniers 

A  ceuls  qui  boivent  voluntiers; 

Et  s'ay  lessié  a  mon  curé 

Ma  pucelle  ^,  quant  je  mourré. 
25.  J'ay  laissié  a  son  chapellain 

Un  chaperon  et  mon  villain  *, 

Toute  la  penne  <=  et  le  drap  hors  ; 

Et  s'ay  voulu  que  tous  mes  tors 

Soient  tenuz  comme  biens  fais. 
3o  Item  j'ay  fait  un  autre  lais 

Qu'om  croie  ^  mes  hoirs  de  mes  debtes 

Et  les  paies  qui  en  sont  fectes. 

Je  lesse  aux  Ordres  Mendiens 

Mon  grant  escrin  «  ou  il  n'a  riens, 
35  Excepté  le  bois  et  le  fer, 

Car  ilz  gettent  les  gens  d'enfer 

Et  font  aler  en  purgatoire 

Dès  leur  vivant  qui  les  veult  croire. 

Item  je  lesse  a  l'Ordre  Grise/ 
40  Ma  viez  braie  et  ma  viez  chemise, 

Et  a  l'Ordre  de  Premontré 

L'esbatement  S"  dedanz  mon  pré, 

Puis  que  l'erbe  en  sera  ostée. 

Et  s'ay  laissié  une  donnée  * 
45  A  chascun  povre  qui  vendra  : 

S'il  a  un  franc,  on  lui  rendra  422  a 

.Xvi.  soulxde  bons  parisis; 

Et  s'ay  laissié  en  Cambresis 

Le  Nuef  Chastel,  bonne  fortressce, 
5o  Et  aussi  j'ay  laissié  Gonnesse 

Au  lieu  ou  elle  souloit  estre. 

Et  s'ay  laissié  a  chascun  prebstre 

a.  Servante.  —  b.  Manteau.  —  c.  Fourrure.  —  d.  Fasse  crédit. 
—  e.  Coffre.  — /.  Aux  Franciscains.  —  g.  Promenade.  —  h.  Au- 
mône. 

Qui  chantera  après  ma  mort, 
Une  bonne  couronne  ^  et  fort. 
J'ay  laissié  aux  Champs  trop  de  biens,  55 

Car  Je  n'en  pance  aporter  riens 
C'un  linceul  pour  moy  estuver  ^  : 
Autrement  '  ne  me  vueil  huver  <=. 
Et  si  vous  laisse  vers  Beaumont 
La  rivière  qui  va  amont,  6o 

Pour  prandre  l'eau  a  vostre  usaige. 
Je  n'ay  mais  c'un  povre  frommaige 
Que  je  doing  maistre  Nicolas. 
Et  si  laisse  joie  et  soûlas 

A  ceuls  qui  la  vouldront  avoir.  65 

Et  le  surplus  de  mon  avoir 
Retien  et  ne  le  donne  point, 
Pour  ce  que  je  suis  en  bon  point, 
Et  ^  ne  me  vueil  jamais  defrire  '^^ 
Car  on  y  a  trop  de  martire  :  70 

Qui  se  defrit,  il  est  honnis. 
Le  Lendit  laisse  a  Saint  Denis 
Chascun  an  perpetuelment  ; 
Et  s'ay  laissié  pareillement 
Au  Roy  le  Louvre  et  le  Palays  75 

Et  la  Tour  du  Bois  ^,  c'est  beau  lays, 
Et  a  messire  Maturin 
Une  queue/  de  vin  de  Ryn 
A  prandre  et  lever  sur  sa  rente 
422  b      De  l'Isle,  quant  ele  ^  yert  en  vente.  80 

Plus  ne  vueil  laissier  a  présent  ; 
Et  *  je  vous  envoie  un  présent 
Que  j'ay  fait  en  ma  maladie 
Ou  chant  a  de  merancolie, 

I.  Car  autrement.  —  2.  Et  manque.  —  3.  ele  manque.  —  4.  Et  manque. 

a.  Tonsure.  —  b.  Prendre  un  bain.  —  c.  Affubler.  —  d.  Cha- 
griner. —  e.  Donjon  de  Vincennes.  — /.  Une  futaille. 

85  Et  croy  qu'il  vous  sera  plaisans, 

Car  je  ne  fis  depuis  dix  ans 
Meilleur  virelay  ',  ce  me  semble. 
Et  comme  nous  soyons  ensemble, 
Vous  le  pourrez  oir  ^  chanter. 

90  Ma  femme  vous  fait  enhorter 

De  lui  apporter  deux  cofrès, 
Et  que  de  ce  vous  prenez  près  ; 
Et  dictes  a  Denis  le  Riche, 
Se  il  ne  veult  que  je  le  triche  ^, 

95  Qu'il  m'envoye  le  manteau  de  gris  * 

Dont  je  le  priay  et  le  pris, 
A  Chasteau  Thierry  a  la  foire 
*■  Ou  je  seray,  c'est  chose  voire, 

L'endemain  de  la  saint  Jehan. 

100         Je  pense  de  cueillir  l'ahan  '^ 

Des  moissons  ou  vous  avrez  part. 
Le  benoist  filz  de  Dieu  vous  gart! 
Escript  a  Vitri  en  grant  soing, 
Le  .xviii^.  jour  de  joing. 


I.  virlay.  —  2.  vir. 

a.  Trompe  le  jour  du  paiement.  —  b.   Fourrure  de  petit-gris. 
—  c.  Récolte. 

MCCCCXII 

Aultres  Lettres 

ENVOYÉES  PAR  MESSIRE  PIERRE  DE  NAVARRE  ET  LE  DIT  EUS- 
TACE  AU  CONTE  DE  VALOYS  ET  AULTRES,  LEDIT  MESSIRE 
PIERRE  DE  NAVARRE  ESTANT  MALADE. 

[23  février  iS/S] 

422  c       IVToz  chiers  et  redoubtez  seigneurs, 
1  N    Nous  desirons  pour  voz  honeurs 
Sçavoir  vostre  estât  et  santé, 
Lequel  Dieux  vueille  estre  augmenté 
En  bien  selon  vostre  vouloir  ;  5 

Et  se  il  vous  plaist  a  sçavoir 
Du  nostre  qui  est  a  Paris, 
Nous  ne  sommes  pas  touz  guaris  ; 
Mais  en  y  a  aucuns  malades 
Qui  n'ont  soing  de  faire  balades,  10 

Et  par  especial  moy,  Pierre, 
Qui  par  nuit  suis  plus  froit  que  pierre, 
Car  saint  Tournois  ^,  quoy  qu'on  vous  die, 
M'a  admené  de  Normandie 
Ne  sçay  quel  froide  damoyselle,  1 5 

Que  quant  elle  vient  je  sautelle, 
Et  celle  trop  griefment  me  nuit 
Environ  deux  heures  de  nuit, 
Car  a  son  venir  me  refroide  * 
Telement  que  mon  corps  est  roide  20 

Tant  que  qui  ne  me  le  reschaufe 
Par  draps  et  cuevrechiefs  <^  qu'on  chaufe, 

a.  Allusion  à  un  tournoi.  —  b.  Refroidit.  —  c.  Serviettes. 
T.  VIII  3 

Ne  '  me  puis  reschaufer  ou  lit. 

Mais  ce  n'est  mie  grant  délit 
25  D'avoir  tel  maquerel  de  nuys 

Qui  fait  plus  de  mal  et  d'ennuys 

En  une  heure  et  en  un  seul  jour 

Qu'il  ne  pourroit  faire  d'amour 

En  .X.  ou  .XII.  ans  touz  entiers. 
3o  Je  m'en  alasse  voluntiers 

Par  de  la,  mais  trop  fort  redoubte 

Celle  qui  ainsi  me  reboute  ^, 

Qui  me  fait  le  visaige  maigre  422  d 

Et  qui  m'est  vers  la  nuit  si  aigre 

35  Qu'elle  vient  toudis  sanz  mander 
Pour  mon  corps  nuire  et  gourmander, 
Et  fait  tant  que  par  son  art  entre 
Sanz  mes  variez  dedenz  ma  chambre, 
Et  se  tient  dedanz  mes  courtines  * 

40  Maugré  mien  jusques  as  matines, 

Voire  plus,  si  comme  il  me  samble, 

Tant  que  le  povre  cuer  m'en  tremble. 

Ne  je  n'y  ay  phisicien 

Fors  Platiau  le  musicien, 
45  Qui  jeue,  quant  je  l'en  requier, 

De  la  harpe  et  de  l'eschequier  ^  '^; 

Et  Massiot,  qui  veult  la  pès, 

Me  fait  aussi  ^  souvent  des  pès 

Atout  la  sausse  et  le  brouet. 
5o  Le  saige  veult  faire  Sausset, 

Mais  Sapin,  de  mon  jardin  conte*, 

Si  s'arme  et  sur  mon  cheval  monte, 

Et  l'essaye  chascun  matin 

Sur  les  trailles  <^  de  mon  jardin  ; 

1.  Je  ne.  —  2.  et  deschequier.  —  3.  aussi  manque.  —  4.  conte  manque. 

a.  Me  fait  la  guerre.  — b.  Rideaux.  —  c.  Instrument  de  musi- 
que, tambourin  qu'on  raclait  avec  l'ongle.  —  d.  Treilles. 

Atout  son  escu  et  sa  lance,  55 

L'un  varlet  blesce  et  l'autre  lance  : 
Sur  le  prael  tout  verse  a  terre; 
Regnault  de  Trie  fait  la  guerre 
Au  vin,  et  mon  sot  chapelain  60 

Se  fait  maistre  d'ostel  a  plain, 
Car  il  est  a  ce  faire  habile 
Com  messire  Jehan  de  Banville 
Qui  me  '  vient  vir  :  il  li  court  seure  ; 
Il  plaint  mes  despens  a  toute  heure. 
Et  saichiez  qu'il  n'a  pas  la  grâce  65 

4^3  a      Ne  bien  l'amour  de  moy,  Eustace, 
Pour  ce  qu'ainsis  l'a  appelle  : 
Il  lui  a  dit  qu'il  est  pelé. 
Et  Eustace  atout  un  baston 
L'a  appelle  et  a  hault  ton  :  70 

«  Teste  de  saige  lymosin  !  » 
Entr'eulx  deux  a  si  grant  hutin  ^ 
Chascun  jour  que  l'un  ne  puet  *  l'autre. 
Mais  se  queurent  lance  sur  fautre 
Sur  quelque  part  que  ilz  s'encontrent.  75 

Tant  de  bonnes  choses  se  moustrent 
A  l'ostel  que  c'est  grant  merveille  ; 
Ly  uns  se  dort  et  l'autre  veille, 
Nulle  règle  n'y  est  tenue. 

Après  sachiez  qu'a  ma  venue  80 

A  Eustaces  ly  enfumez  '^ 
Eu  la  toux  et  s'est  enrumez, 
Qu'a  paines  puet  il  dire  mot  : 
Je  boy  au  voirre  et  il  au  pot. 
Ma  maison  est  bien  gouvernée,  85 

Ma  garnison  '^  sera  finée  : 

1.  la  me. 

a.  Dispute.  —  b.  N'est  maître  de.  —  c.  De  l'ordre  des  Fumeux. 
—  d.  Mes  provisions. 

Bien  tost  faulra  que  je  m'en  voise, 

Et  du  demourer  trop  me  poise. 

Mais  celle  qui  de  nuit  me  tient 
90  Trop  cruelement  '  me  maintient, 

Qui  ne  me  lesse  départir, 

Mais  pour  estre  plus  que  martir, 

Maugré  li  me  departiray 

Si  tost  que  laissier  la  pourray. 
95  Le  Babillon  a  Paris  est 

Et  me  samble  qu'il  sera  prest 

D'aler  par  de  la,  s'on  le  mande. 

Si  vous  supplie  qu'om  n'attende 

Pas  longuement  de  le  mander, 
100  Et  me  vueillez  recommender  423  b 

A  Monseigneur  et  a  beaus  oncle. 

Je  n'ay  mie  si  mal  en  l'ongle 

Que  je  n'aie  aprins  a  jouer 

A  l'eschequier  et  flaioler^; 
io5  Et  quant  vers  lui  seray  venuz, 

Bons  menestrelz  ^  seray  tenuz. 

Saluez  moy  damp  Hugue  d'Ars, 

Villers,  Saint  Lou  et  Tafetas, 

Voz  escuiers  et  voz  servens, 
1 10  Dieux  vous  vueille  garder  des  vens 

Et  vous  ottroit  vo  desirier! 

Escript  .xxHi.  de  février 

Jours,  a  Paris,  a  la  chandelle 

En  deffault  de  lune  nouvelle. 

1 1 5  Pierre  de  Navarre  et  Eustace, 

Qui  ont  amortie  ^  la  face. 

A  noz  treschiers  et  redoubtez 
Le  noble  conte  de  Valoys 

I.  cruelment.  —  2.  menesterelz. 

a.  Jouer  du  flageolet.  —  b.  Sans  vie. 

Phelippot,  qui  est  nostre  ainsnez 

Et  Chariot  nommé  le  Brethoys.  120 


T- 


MCCCCXIII 

Aultres  Lettres 

ENVOYÉES  A  MESSIRE  GUILLAUME  DE  MELEUN   LE  JOUR  DE 
SES    NOPCES. 

[20  décembre  i3go] 

'reschiers  sires,  j'ay  moult  grant  joye, 
Quant  je  voy  que  Dieux  vous  avoyC, 
En  vostre  eage  plus  que  moien, 
De  désirer  ce  doulz  loien 
Que  doit  prandre  tout  homme  saige  :  5 

C'est  l'ordre  du  saint  mariaige, 
C'est  la  vie  pour  eschuer  ^ 
Pechié  de  char  qui  fait  huer 
Homme  qui  tient  femme  sanz  loy. 
423  c      Pour  ce  se  marient  li  roy,  10 

Ly  prince,  ducs  et  chevaliers, 
A  diferance  des  houliers  <^ 
Et  des  ribaulx  qui  ainsis  font, 
Lesquelz,  qui  pis  est,  s'enfans  ont, 
Hz  sont  advoultres  ^  et  bastars,  i5 

Privez  encor  de  toutes  pars 
De  succession  et  d'oyrie, 
Qui  est  laidure  ^  et  moquerie. 

a.  Pousse,  conduit.  —  b.  Éviter.  —  c.  Débauchés.  —  d.  Adulté- 
rins. —  e.  Honte. 


38  LETTRES 

D'autre  part  frans  a  femme  franche 
20  Ne  puet  batre  bief  sur  sa  granche, 

A  gloser  honnourablement, 

Qu'ambdeux  ne  pèchent  mortelment, 

Et  la  prant  le  Diable  en  sa  roix  ^ 

Deux  pécheurs  tout  a  une  foix, 
25  Dont  chascun  fait  pechié  mortel. 

Bon  fait  oster  de  son  corps  tel 

Pechié  de  char,  qui  fait  ardoir 

L'ame,  et,  ce  '  fait  saint  Pol  sçavoir, 

L'hom  ^  fait  grant  sens  de  prandre  femme, 
3o  Pour  lui  oster  de  tel  diffame  ; 

Et  qui  ait  par  la  loi  espouse 

Qui  de  douçour  le  cuer  arrouse 

De  son  mari,  lors  la  lignée 

De  ce  doulz  mariage  née 
35  Succède,  et  l'en  succède  a  li, 

A  quoy  les  bastars  ont  failli  ; 

Mais  li  vray  hoir  ne  faillent  pas. 

Une  foiz  fault  passer  ce  pas  : 

Combien  que  trop  y  avez  mis, 
40  Encor,  chiers  sires  et  amis, 

Vous  vaultil  mieulx  tart  que  jamais. 

Dès  or  vous  couvient  vivre  en  paix 

Savoir  ou  vous  devez  retraire  :  428  d 

Bien  devez  bonne  chiere  faire, 
45  Et  puis  que  '  sçarez  vo  retrait  *, 

De  Fort  pechié  serez  retrait 

Si  puant,  si  abhominable. 

Si  vil,  si  ort  et  si  dampnable. 

Dont  vous  avez  tant  abusé 
5o  Et  fait  comme  un  homme  rusé  ^ 

De  péchiez  et  de  ribaudie  '^ 

I.  ce  manque.  —  2.  Lors.  —  3.  que  vous. 

a.  Filet.  —  b.Aufig.  lieu  de  retraite.  —  c.  Expert.  —  d.  Débauche. 

Qu'il  ne  fault  ja  qu'om  le  vous  die, 

Vous  et  autres  le  sçavez  bien, 

Et  pour  ce  en  sont  batu  li  chien. 

Or  pourrez  vivre  liement,  55 

Car  tout  vostre  commandement 

Sera  fait  or  '  en  toute  place. 

Certes  Dieux  vous  ^  fait  belle  grâce 

De  vous  ainsis  avoir  meu  ; 

Trop  avez  esté  deceu  60 

Par  Jeunesse  qui  trop  folie  <^  : 

Hors  serez  de  merancolie, 

Dont  maint  d'entre  nous  mariez 

Sommes  de  vostre  emprinse  liez, 

Car  vous  partirez  a  noz  biens  :  65 

Voler  ^,  chacer,  déduit  de  chiens 

Seront  endroit  vous  en  saison  ; 

Vous  serez  homme  ^  de  raison 

Sanz  chacer,  comme  font  les  sos, 

En  mains  lieux  la  beste  a  .11.  dos,  70 

Que  trop  souvent  avez  chacée. 

Or  est  celle  saison  passée  : 

Vir  en  tel  lieu  ne  vous  cuidoie. 

Vous  estes  ou  je  vous  vouloie. 

(Ce  vous  rescript  Regnault  d'Angennes.)        75 

Or  ont  bien  bourbeté  '^  les  cannes, 
424  a      (Ce  dit  Robinet  le  Tirant, 

Qui  est  pour  vo  fait  souspirant 

Plus  que  les  mariez  ne  sont. 

Qui  tresgrant  joie  a  leurs  cuers  ont,  80 

Non  contrestant  ^  leur  escripture), 

Quant  il  viendra  *  que  par  droiture 

I.  or  manque.  —  2.  vous  manque.  —  3.  homs.  —  4.  vient. 

a.  Fait  faire  des  folies.  —  b.  Chasser  au  faucon.  —  c.  Barboté. 
—  d.  S'opposant  pas  à. 

Serez  menez  de  mariaige, 
Qui  est  commencement  de  raige, 
85  Perte  de  corps,  de  l'ame  exil  ^ 

A  ceuls  qui  prannent  ce  péril 
Et  tel  servitute  dolente  ; 
Mais  pour  ce  qu'ilz  ont,  je  me  vente, 
Compaignons  en  leur  grant  misère, 
90  Vous  appellent  seigneur  et  frère, 

Comme  cellui  qui  est  égal 
En  leur  martire  et  en  leur  mal; 
Et  ce  leur  tourment  assouaige  *. 
Les  âmes  de  l'infernal  raige 
95  N'ont  autre  bien,  mais  sont  dampnées, 

Fors  de  veoir  les  condempnées 
Souffrir  tourmens  paraulx  <=  a  elles. 
Notez,  vez  ci  paroUes  belles  : 
Mais  les  âmes  de  paradis 
100  Sanz  envie  vivent  toudis, 

Desirans  '  le  bien  de  chascune; 
Et  quant  a  parole  commune, 
J'enten  par  mariage  enfer. 
Quant  au  corps,  car  homme  de  fer 
io5  Y  est  ars,  rostiz  et  brûlez 

Et  par  maie  femme  crulez  ^, 
Comme  paille  mis  au  néant; 
Ja  ne  sera  si  cler  veant 
Qu'il  n'ait  de  pensée  et  de  bouche 
1 10  De  sa  femme  maint  grant  reprouche. 

Mais  cilz  qui  vit  frans,  et  s'advise  424  b 

Qu'il  n'a  femme  espousée  prise, 
Et  ceuls  qui  en  loy  amoureuse 
Vivent,  ont  la  vie  joieuse  ; 
1 1 5  Franchement  se  sont  gouvernez  : 

I.  Et  desirans. 

a.  Fatigue.  —  b.  Adoucit.  —  c.  Pareils.  —  d.  Secoué. 

Ceuls  doivent  estre  conparez 
Aux  âmes  Dieu,  si  com  je  taim  '^^ 
Du  noble  paradis  mondain  : 
Ne  vouldroient  que  nulz  eust  paine. 
La  vie  de  telz  gens  est  saine,  120 

Bien  le  sçavez,  ne  vous  desplaise, 
Mais  mains  seufrent  tout  mais  que  l'aise  *; 
Et  je  vous  moustreray  comment 
Vous  estes  sers  dolentement 
A  femme,  quant  vous  lui  jurez  1 25 

Que  jamais  ne  la  changerez 
Ne  pour  pieur  ne  pour  milleur. 
Helas  !  vez  ci  dure  doleur, 
Et  qui  pis  est,  tele  espousaille 
Est  un  droit  gage  de  bataille  1 3o 

Dont  l'un  des  deux  convient  mourir 
Ains  qu'om  s'en  puisse  départir  : 
Un  temps  sera  l'un  demandeur 
Et  l'autre  sera  défendeur. 
Quant  la  femme  est  demanderesse,  1 35 

Aucune  foiz  est  si  angresse  '^ 
Et  assaillant,  que  son  mari 
Ne  puet  durer  an  et  demi 
Ou  .1111.  jours  a  l'aventure. 
Aucune  foiz  ce  gaige  dure  140 

Entre  mariez  .xl.  ans. 
Et  la  s'assert  <^  cilz  qui  fut  frans  : 
A  femme  lui  fault  son  deu  rendre, 
Et  s'elle  est  belle,  douce  et  tendre, 
424c      Et  l'omme  a  son  eage  passé,  145 

Tantost  sera  las  ou  cassé, 
S'il  fait  le  mestier  de  la  ville  «; 
Se  rien  n'en  puet,  au  domicile 

a.  Je  pense.  —  b.  Se  passent  de  tout  plutôt  que  de  liberté.  —  c. 
Acariâtre.  —  d.  Se  rend  esclave.  —  e.  S'il  fait  l'amour. 

Le  fault  estre  suspeçonneux. 
i5o  Lors  devient  merancolieux 

Et  prant  le  raim  °-  de  jalousie  : 

S'il  se  courresse,  on  le  tarie  *; 

S'il  veult  du  dur,  il  a  du  moul  ; 

S'il  veult  des  pois,  il  a  du  choul; 
i55  II  convient  entendre  au  mesnage  : 

Sa  femme  fault  tenir  pour  sage 

Et  qu'om  la  laisse  gouverner. 

S'on  la  restraint  '^,  lors  fault  plourer, 

Et  dit  :  «  Ne  suy  '  que  chamberiere!  » 
i6o  Et  veut  ^  robe  cousteuse  et  chiere, 

Pannes  ^,  tissus,  cercles  «,  joyaulx, 

Et  si  dit  :  «  On  n'est  pas  loyaulx,  » 

Qui  souvent  char  ne  li  départ, 

Crient  :  «  Vous  amez  autre  part  ! 
i65  Je  m'en  suy  pieça  perceue, 

Combien  que  m'en  soie  teue  !  » 

Il  fault  honourer  ses  amis; 

Et  s'on  avoit  journée  mis 

D'aler  besongnier  quelque  part, 
170  Lors  dira  :  «  Le  diable  y  ait  part! 

Vous  ne  faictes  tous  jours  qu'aler  !  » 

Or  veult  aucune  foiz  baler 

Et  qu'elle  ait  compaignie  et  gent. 

Or  convient,  s'elle  a  ^  un  enfant, 
175  Grant  solennité  de  ce  faire  : 

Il  fault  tout  laissier  pour  li  plaire 

Son  franc  arbitre  et  volunté. 

Chiers  sires,  qui  vous  a  tempté 

De  ce  fait  ne  vous  amoit  mie. 
180         Trop  mieulx  vault  de  femme  une  amie/  4246. 

I,  say.  —  2.  Et  veut  manquent.  —  3.  sella. 

a.  Rameau,  aufig.  disposition  de  caractère.  —  b.  Tourmente. 

—  c.  Si  l'on  restreint  sa  dépense.  —  d.  Fourrures.  —  e.  Ceintures. 

—  f.  Maitresse. 

Ou  pluseurs,  d'où  l'en  puet  partir 

Franchement  ;  mais  trop  est  martir 

Qui  seule  l'espouse  et  la  prant, 

Car  a  servitute  se  rent  : 

Il  devient  de  maistre  varlet;  i85 

Il  avoit  paix,  or  entre  en  plet, 

Et  le  fault  veiller  pour  dormir; 

Escouter  lui  fault  et  soufrir 

Mainte  chose  qui  lui  ennuyé. 

S'il  parle  bas,  sa  femme  huye  '^  ;  190 

S'il  rit,  lors  sa  femme  plourra. 

Or  s'i  embate  qui  vourra, 

Car  nul  n'en  voy,  s'il  en  eschape, 

Que  mariaige  depuis  hape  ', 

Et  qui  n'en  soit  bien  tost  lassez.  igS 

Faictes  le  mieulx  que  vous  pouez; 

Vostre  foiz  estoit  réservée. 

Qui  vous  conseilla  ceste  armée  *, 

Ait  les  offres  qu'om  lui  donrra. 

Atant  Robinet  s'en  taira,  200 

Qui  plus  qu'il  puet  de  ce  se  garde. 

Dieu  vous  vueille  avoir  en  sa  garde, 

Car  vous  en  avez  bien  mestier  ! 

Escript  a  Senlis,  au  moustier, 

La  moite,  et  l'autre  en  no  chambre,  2o5 

Le  .xx«.  jour  de  décembre, 

L'an  mil  .ccc.  .iiii^^.  dix^ 

Que  li  roys  ala  a  Paris. 

Voz  enfans,  Renault  et  Robin, 

Dont  chascuns  escript  a  sa  fin;  210 

Si  pourrez  au  derrain  sçavoir 

Liquelz  des  deux  vous  dit  plus  voir. 

I.  le  hape.  —  2.  et  dix. 

a.  Crie.  —  b.  Expédition. 

LA  SUPERSCRIPCION 

Au  baron  messire  Guillaume  425  a 

De  Meleun,  qui  de  bon  heaume 
21 5  A  bien  mestier  et  de  fort  lance 

Pour  mariage  ou  il  se  lance. 


MCCCCXIV 

Aultres  Lettres 
d'esbatement  envoiées  par  ledit  eustace  et  aultres  a 

TROIS  DAMOISELLES  '  SUR  LE  FAIT  DE  PAVIOT  QUI  COUCHIEZ 
ESTOIT  A  BEAUTÉ  AVECQUES  SA  FEMME. 

[24  juin ] 


N' 


oz  redoublées  damoiselles, 
Au  jour  d'ui  avons  eu  nouvelles 

Du  grief,  du  mal  et  de  l'ahan  <^ 

Que  la  veille  de  la  Saint  Jehan 
5  Souffrit  nostre  compaingn  ^  et  ot 

Qui  est  appelle  Paviot 

A  Beauté  ou  il  s'embaty, 

Ou  chascune  se  debaty 

Moult  a  lui,  quant  en  sa  chambrette 
10  Fut  enclos  avecques  Blanchette 

Bras  a  bras,  couchiez  en  un  lit. 

Mais  pour  empescher  son  délit 

Ou  afin  qu'il  ne  dormist  point, 

I.  La  table  ajoute  :  de  religion.  —  2.  compaingnon. 
a.  Tribulation. 

Venistes  la  trop  bien  a  point 
Pour  Blanchette,  non  pas  pour  li,  i5 

Car  l'uis  fut  de  vous  assailli, 
Et  meistes  toutes  grant  effort 
Que  vous  peussiez  prendre  le  fort, 
Com  celles  qui  sont  en  désir 
De  vouloir  avoir  leur  plaisir,  20 

Comme  vostre  compaingne  avoit, 
Qui  assez  bon  gré  vous  sçavoit  ' 
De  l'assault  qu'avoit  son  mari, 
Afin  qu'il  ne  fust  endormi, 
425  b      En  ce  lieu  ou  po  souvent  loge,  25 

Pour  mieulx  attemprer  ^  l'oreloge 
En  ouvrant  de  son  contrepois 
A  chascune  heure  et  sur  son  pois, 
Dont  il  avoit  six  en  la  nuit  ; 
Mais  le  ferir  au  martel  nuit  3o 

Trop  plus  qu'il  ne  fait  a  la  cloche. 
Pour  ce  qu'a  ferir  trop  s'esloche  ^, 
Et  pour  ce  pas  tant  ne  s'en  deult 
La  cloche,  qui  point  ne  se  muet, 
Com  les  contrepois  et  les  roes  35 

Qui  toudis  vont  par  leurs  escrocs  <^ 
En  tournant  jusqu'à  chascune  heure, 
Que  corde  et  contrepois  labeure, 
Pour  ferir  comme  temps  en  est  ; 
Tousjours  est  le  marteau  tout  prest,  40 

Qui  fiert  sur  la  cloche  et  desclique 
Si  fort  en  mi  la  droitte  clique  ^ 
Que  lors  convient  l'eure  sonner; 
Mais  s'il  doit  plouvoir  ou  tonner. 
Il  fault  les  contrepois  plus  fors.  45 

I.  Ce  vers  est  répété,  suivi  de  :  Et  tout  son  cuer  letifioit. 

a.  Régler.  —  b.  Se  disloque.  —  c.  Écrous.  —  d.  Pièce  d'engre- 
nage. 

Or  en  a  tant  fait  ses  effors 

Paviot  de  les  attemprer 

Par  vo  crier,  par  vo  hurter  ' 

Que  son  instrument  ne  vault  rien  ; 
5o  Tout  est  rompu,  ce  sachiez  bien, 

Et  convient  que  tout  se  despiece  ^\ 

Si  ne  sonnera  mais  a  pièce 

Tant  est  grevez,  dont  il  nous  poise. 

Que  nous  doubtons  bien  qu'il  ne  voise 
55  Pour  atremper  ses  contrepoys 

A  Beauté  de  ci  a  trois  moys  : 

Il  le  nous  couvient  mettre  sus, 

Car  il  est  ce  dessoubz  dessus, 

Et  a  dormi  a  son  retour  425  c 

60  Comme  las  deux  nuis  et  un  jour 

Sanz  esveillier  :  encor  sommeille 

Tant  que  du  vir  est  grant  merveille. 

Mais  entendez  bien  ceste  clause, 

Car  il  dit  que  vous  estes  cause 
65  En  ses  songes  de  son  tourment, 

Et  nous  a  compté  en  dorment 

Que  Babilon  et  Mabilette 

Chantoient  une  chançonneite 

Et  Margueron  ^  du  Boys  Minart, 
70  Qui  estoit  assez  sur  le  lart  * 

Pour  faire  sonner  l'oreloge  ; 

Perrette  hurtoit  a  la  loge 

Pour  ouvrir  l'uis  s'elle  peust, 

Et  Jaqueline  disoit  :  «  Pleust 
75  A  Dieu  et  au  ber  '^  saint  Nicaise 

Que  toutes  fussiens  aussi  aise 

Comme  vous  deux  estes  liens  ^! 

I.  hurler.  —  2.  marguerite. 

a.  S'en  aille  en  morceaux.  —  b.  Assez  friande.  —  c.  Noble.  — 
d.  Là,  en  ce  lieu. 

Si  partirienmes  ^  a  voz  biens 
Et  aussis  a  vo  bonne  vie, 

De  quoy  nous  avons  grant  envie  !  »  80 

«  Toute  nuit  tel  vie  menèrent; 
Mainte  grasse  ^  chançon  chantèrent, 
Disans  :  «  Resveille  toy,  Robin  !  » 
Ne  finerent  jusqu'au  matin 
De  moy  esveillier  a  toute  heure,  85 

Chantans  :  «  Jolifevre,  labeure  ! 
Or  forge  ^  forge,  martelet  !  » 
Puis  y  ot  un  petit  varlet 
Qui,  a  manière  d'un  herault, 
Ne  faisoit  que  crier  en  hault  qo 

A  haulte  voix  de  plain  pouoir  : 
«  Paviot,  faictes  vo  devoir  !  » 
425  d     Mais  il  en  avoit  la  telz  deux, 
G'iert  madamoiselle  de  Dreux, 
Madame  des  Bordes  aussi,  95 

Qui  conseilloient  <^,  Dieu  merci, 
Ma  doleur,  ma  paine  et  ma  perte. 
Mais  quant  je  vi  ma  chambre  ouverte, 
Je  me  deslogay  au  plus  main, 
Et  m'en  fuy  a  Saint  Germain  100 

En  Laye  devers  Monseignour  ', 
Car  la  nuit  me  sembla  un  jour, 
Voire  quatre,  tant  oy  de  raige 
La  nuit  avec  mon  mariaige 
Par  les  chançons  et  les  reprouches  io5 

Qu'elles  me  firent  de  leurs  bouches. 
Dont  tant  me  "  fallu  traveillier 
Que  je  ne  me  puis  esveillier.  » 
Ainsis  en  son  dormant  raconte 
Paviot  sa  paine  et  sa  honte,  1 10 

1.  monseigneur.  —  2.  que. 

a.  Nous  aurions  part.  —  b.  Grivoise.  —  c.  Complotaient. 

Aussis  que  ce  fust  tout  veray  % 

Et  disoit  :  «  Je  me  vengeray 

De  celles  qui  tant  m'ont  grevé,  » 

Lors  s'est  un  petit  souslevé, 
1 1 5  Puis  chiet  arrier  sor  ^  son  coissin  ; 

Et  l'en  lui  fist  mettre  un  poussin 

Au  feu,  s'en  a  l'eaue  humée. 

Quant  il  fu  fors  de  sa  fumée  ^, 

Assez  tost  après  s'esveilla, 
120         Et  se  vestit,  et  s'abilla. 

Ses  songes  lui  fut  recitez; 

Si  dist  que  c'estoit  veritez 

De  ce  qu'il  ot  dit  en  dorment. 

Pour  ce  du  bon  esbatement 
125  Vous  mercie  li  bons,  li  biaus 

Qui  va  partout,  c'est  li  toriaux 

Auquel  nulz  n'ose  faire  mal;  426 a 

Cilz  qui  trait  amont  et  aval, 

C'est  li  moriaux  *",  vous  en  mercie; 
i3o  Et  Montigny  qui  se  soussie, 

Vous  gracie  cent  mille  fois, 

Quant  vous  avez  le  contrepois 

Fait  ouvrer  par  devers  Blanchette, 

Car  qui  tant  l'aime,  tant  l'acheté. 
i35  Mais  c'est  aucune  foiz  grant  mal 

Aux  gens  de  piet  vir  a  cheval 

Aller  gent  et  n'y  puellent  estre. 

Et  aussi  de  veoir  repestre 

Genz  a  ceuls  qui  muèrent  de  faim, 
140  Quant  avoir  ne  puelent  du  pain 

Aux  mangens  et  sont  fameilleux  ^. 

Se  celles  en  y  a  et  ceulx 

Qui  ont  esté  en  tel  parti 

i.  vray.  —  2.  sor  manque. 

a.  Sa  mauvaise  humeur.  —  b.  Cheval  noir,  étalon.  —  c.  Affamés. 

Maintefoiz  povrement  parti  ^ 

Des  biens  que  ilz  tout  desiroient,  145 

Si  font  que  saiges  qui  s'avoient 

Pour  partir  aux  heures  du  jour 

D'avoir  oreloge  a  séjour, 

Pour  sonner  comme  Paviot. 

Atant  finera  le  riot  ^.  1 5o 

Mais  a  vous  nous  recommendons 

Humblement,  tant  com  nous  pouons, 

En  priant  que  ci  prenez  garde  : 

Dieux  '  vous  vueille  avoir  en  sa  garde  ! 

Escript  de  nuit  la  plume  ou  puing,  i55 

.Xxiiiie.  jour  de  juing, 

Ou  fort  de  Saint  Germain  en  Laye, 

Près  des  bois  delez  la  boulaye. 

Robert  Montigny  et  Eustace  : 
Que  Dieux  les  '  tiengne  en  vostre  grâce,       160 
426  b     A  tel  fin  que  nulle  ne  die 

Ce  ne  soit  gieux  sanz  villenie! 

LA  SUPERSCRIPCION 

A  noz  treschieres  damoiselles 

Mabile,  Perrette  et  Belon, 

Jaqueline,  chascune  d'elles,  i65 

Et  du  Boys  Mynart  Margueron. 

I.  Et  dieux.  —  2.  les  manque, 
a.  Lotis.  —  b.  La  querelle. 

5o  LETTRES 

MCCCCXV 

Lettres 

ENVOIÉES  A  MESSIRE  REGNAULT  DE  DOUY  ',  CHEVALIER,  PAR 
LEDIT  EUSTACE  SUR  LA  PROMESSE  d'uN  POURPOINT. 

[24  mai ] 


T' 


'reschiers  sires  et  grans  amis, 
Vous  m'avez  long  temps  a  promis 

De  drap  de  soye  un  bon  pourpoint, 

Lequel  me  venist  bien  a  point 
5  Pour  moy  en  vestir  cest  esté 

A  Cressy  ou  a  La  Ferté 

Et  ailleurs,  qui  le  m'envoyast 

Et  le  don  ne  me  denoyast  ^. 

Assez  au  promettre  ot  de  gent, 
10  Et  vous  estes  riche  d'argent 

Pour  le  don  faire  proufiter  *; 

Si  vous  en  plaise  a  acquiter 

Et  l'envoier  par  devers  moy, 

Et  je  diray  en  bonne  foy 
i5  Tant  de  bien  de  vostre  personne 

Et  plus  c'une  cloche  ne  sonne. 

Et  n'aiez  en  mon  corps  fiance, 

Car  je  vous  tieng  en  deffiance  <^  : 

Se  du  pourpoint  ne  suis  paiez, 
20  Vous  serez  batus  et  plaiez  ^ 

De  coups  de  langue  d'avocas, 

I.  DACY. 

a.  Et  ne  me  refuserait  pas.  —  b.  Rendre  utile.  —  c.  Je  vous 
défie.  —  d.  Blessé. 

Et  proposera  tant  de  cas 
Contre  vous  de  tort  et  de  droit 
Que  nous  serons  en  champ  estroit. 
Mais  je  ne  vueil  emprandre  gaige  25 

426  c     De  fait  a  vous,  fors  de  langaige, 
Et  je  vous  tieng  a  si  vaillant 
Que  vous  ne  serez  pas  faillant 
D'entériner  '^  vostre  promesse. 
Lors  me  verrez  crier  :  «  Noblesse  3o 

Briensonet  Douy!  »  bien  hault, 
Comme  pourroit  faire  un  herault. 
Il  sera  de  vous  grans  nouvelles, 
Quant  je  vestiray  vos  '  cotelles  : 
Se  je  suis  de  vostre  livrée  fr,  35 

Vostre  cause  vault  délivrée  ; 
Je  seray  a  vous  pour  jamais. 
Nostre  Sire  vous  doint  sa  paix  ! 
Escript  a  Crespy  a  grant  glay  <=y 
.Xxiiii.  jour  de  may.  40 

SUPERSCRIPCION 

Le  vostre  tout,  ou  que  je  soye, 
Quant  j'avray  mon  pourpoint  de  soye, 
De  Valoys  le  povre  Bailli, 
Qui  se  doubte  d'avoir  failli. 


a.  Réaliser.  —  b.  Si  je  porte  vôtement  à  vos  couleurs.  —  c.  En 
grande  joie. 

MCCCCXVI 

Lettres 

ENVOYÉES  A  l'église  DE  DANDELY  '. 


M' 


'amie,  ma  suer,  ma  compaigne, 
Amours  veult  que  je  me  complaigne  ^ 

A  vous  .III.  ^,  car  par  droit  renom 

Suis  appeliez  amis  de  nom 
5  De  ma  dame  et  de  mon  amie. 

Plus  espérer  n'osasse  mie, 

Mesmement  que  j'ay  pou  servy, 

Et  que  je  n'ay  pas  desservy 

Qu'amez  soye  fors  par  parole. 
lo  Toutevoie  se  mon  cuer  vole 

Ou  c'il  prenoit  comme  fin  embre, 

Demourroit  il  en  vostre  chambre  : 

Avoir  ne  veult  aultre  maison, 

Car  il  y  a  bonne  raison, 
i5  En  tant  qu'il  fut  gettez  d'esmay  ^ 

'        Et  retenus  ou  mois  de  may 

Par  vous  a  qui  mes  cuers  entiers  426  d 

Est  de  tous  poins,  non  pas  en  tiers  ^  ; 

Et  Dieu  scet  que  brief  vous  verray 
20  Briefment,  et  ainsi  je  feray, 

Comment  que  je  soie  pou  saige, 

A  mon  pouoir  vostre  messaige, 

I.  On  lit  à  la  table  :  autres  lettres  amoureuses  en\'0IÉE8  a  une  dame 

RELIGIEUSE  DE  l'EGLISE  D'ANDELY. 

a.  Plaigne.  -  6.  A  ce  triple  titre.  -  c.  Trouble  amoureux.  - 
d.  Par  tiers. 

Et  VOUS  aporteray  nouvelle 

Se  vostre  amour  se  renouvelle. 

Mais  je  vous  suppli  que  devant  25 

Me  vueillez  nommer  plus  avant 

Que  de  nom,  pour  l'onneur  du  moys. 

Pour  ce  ne  se  remura  drois, 

Et  si  me  ferez  grant  leesse, 

Douce  dame,  douce  maistresse,  3o 

A  vous  mil  foiz  me  recommende  : 

Bonne  est  la  chose  qui  amende. 

Recommendez  moy,  dame  chiere, 

A  madame  la  tresoriere 

Et  par  tout  ou  il  appartient;  35 

Et  Dieux  qui  tout  fait  et  soustient. 

Vous  doint  paix,  joie  et  bonne  vie 

Et  vous  gart  de  mauvaise  envie, 

Et  garisse  toutes  dolours 

Qui  viennent  par  le  fait  d'amours,  40 

Et  autant  de  bien  et  de  joye 

Vous  doint  que  pour  moy  en  vouldroye! 

Vous  n'avez  pas  chambre  de  chaume  : 

Vous  envoi  '  de  maistre  Guillaume 

De  Machaut  ce  que  fait  en  ay  45 

Avec  un  povre  virelay  : 

Si  vueillez  le  ^  tout  prandre  en  gré! 

Escript  de  ma  main  en  segré 

A  Vertus  assez  nicement  ^, 

Le  jeudi  du  Saint  Sacrement.  5o 

Vostre  ami  trop  plus  que  de  non 
A  tousjours  mais,  vueillez  ou  non. 

I.  Je  vous  enuoye.  —  2.  le  manque. 
a.  Sottement. 

MCCCGXVII 

Lettres  42"]  a 

SUR  l'eSTAT  d'aVOCACION  ENVOIÉES  a  MESSIRE  JEHAN  DES- 
MARRÈS,  A  MAISTRE  JEHAN  d'aY  ET  A  MAISTRE  SYMON  DE  LA 
FONTAINE,  ADVOCAS  EN  PARLEMENT. 


T' 


[26  octobre ] 

'reschier  sires,  j'ay  entendu 
Que  plusieurs  vous  ont  attendu 
Pour  estre  aux  Grans  Jours  de  Valoys. 
Mais  vous  avez  certaines  loys 

5  Dont  moult  '  en  France  vous  remort  **, 

Qui  parle  d'eschuer  ^  la  mort, 
Quant  elle  règne  en  un  pays, 
Afin  qui  qu'en  soit  esbahis 
Ou  comprins  par  son  influence, 

10  De  sa  derreniere  sentence 

Dont  aulcun  ne  puet  faire  appel, 
Mais  y  convient  laisser  la  pel, 
Tuit  son  avoir  et  tout  le  corps, 
Tel  est  du  juge  le  recorps  <^; 

i5  Et  pour  ce  que  l'epidemie 

N'est  a  vous  ne  a  moult  amie 
Que  les  Jours  ne  lait  envahir, 
L'avez  si  voulu  enhair  ^ 
Que  vous  n'estes  point  comparus 

I.  moult  manque. 

a.  Vous  souvient.  —  b.  Eviter.  —  c.  Ligne  de  conduite. 
Craindre, 

Aux  diz  Grans  Jours  ne  apparus,  20 

Ne  aussi  maistre  Jehan  d'Ay, 
Dont  je  ne  suy  pas  esbahy. 
Maistre  Symon  de  la  Fontaine 
Se  doubtoit  de  fièvre  quartaine 
Ou  qu'il  n'eust  contre  lui  arrest;  25 

Et  pour  ce  aux  diz  jours  venuz  n'est. 
Vous  n'avez  pas  touz  trois  envie 
De  perdre  voz  rentes  a  vie, 
Mais  de  les  lever  longuement; 
Et  je  vous  moustreray  comment  :  3o 

42  j  b      Vous  fuiez  corrupcion  ^air, 
Et  vous  fourrez  de  menu  vair 
Chaudement,  quant  le  temps  est  frois; 
Vous  buvez  de  clers  vins  tous  trois  ; 
Et  viandes  délicieuses  35 

Usez,  en  eschuant  ^  visqueuses; 
Vous  habitez  lieux  délectables, 
Et  querez  places  profitables 
A  Nostre  Dame  et  au  Palays, 
Ou  mains  '  gens  vous  font  venir  lays  *,  40 

Sanz  ordonner  leur  testament; 
Vous  prenez  vostre  esbatement 
Tant  en  ce  que  en  ""  autres  choses; 
Vous  avez  draps  flairans  les  roses 
Et  queuvrechiefs  plains  de  lavende,  45 

Et  s'il  est  rien  de  bon  qu'on  vende, 
Puis  que  vous  .m.  aiez  désir, 
Pluseurs,  pour  vous  ^  faire  plaisir, 
L'achatent  et  le  vous  présentent  : 
Je  ne  sçay  se  puis  s'en  repentent;  5o 

Vous  avez  palefroiz  emblans  <^; 


I.  pluseurs.  —  2.  quen.  —  3.  vous  manque. 

a.  Evitant.  —  b.  Legs.  —  c.  Marchant  l'amble,  à  l'allure  douce. 

Chascun  vous  moustre  '  beaux  samblans; 

Empereur,  roy,  contes  et  princes 

Et  tous  gouverneurs  de  provinces 
55  Vous  tiennent  chiers  et  vous  honeurent  '', 

Pour  ce  que  vostre  sens  labeurent 

A  la  chose  humaine  et  publique; 

Vostre  estât  est  moult  autentique  : 

Qui  vous  donne,  vous  pouez  prandre 
60  Sanz  estre  reprins,  mais  reprandre 

Pouez  un  juge,  s'il  prant  rien. 

Cilz  qui  fist  noz  loys  fist  trop  bien, 

Car  il  n'establit  nulle  paine 

Pour  cellui  qui  vostre  estât  maine  : 
65  Vous  acquestez  maintes  richesces,  42^  c 

Vous  usez  de  toutes  noblesces, 

Vous  estes  frans  ^  sanz  servitute 

Plus  que  n'est  le  droit  d'Institute; 

Vous  avez  vostre  chapelain 
70  Pour  chanter  vostre  messe  au  main  * 

Au  partir  de  voste  maison; 

Vous  estes  tousjours  en  saison  <^; 

Vous  estes  comme  ^  sains  en  terre  : 

Chascun  va  vostre  sens  requerre 
75  Et  vostre  aide  demander 

Pour  l'argent,  car  qui  truander  ^ 

La  vouldroit,  bien  sçavriez  respondre  : 

«  Amis,  fay  ta  geline  pondre 

Et  apporte  assez,  c'est  de  quoy, 
80  Car  en  ton  fait  goûte  ne  voy.  » 

Vous  avez  les  jardins  plaisans 

De  tous  fruis  et  les  tresdoulz  ans, 

Ou  nulz  ne  doit  avoir  fiance 

I.  moustrcnt.  --  2.  honourent.  —  3.  com. 

a.  Indépendants.  —  b.  Le  matin.  —  c.  En  faveur.  —  d.  Avoir 
pour  rien. 

Qui  trespassent  en  oubliance  «^  ; 
Vous  avez  les  oisiaulx  en  caige  ;  85 

Vous  vous  logiez  loin  de  marcaige 
Es  haulx  lieux,  es  gentilz  planchiers, 
Et  certes,  mes  seigneurs  treschiers, 
Il  est  vray  com  la  Patenostre 
Qu'il  n'est  tel  estât  com  le  vostre.  90 

Voz  fortresces  '  sont  es  citez, 
Vous  estes  partout  recitez  '', 
Vous  avez  le  monde  ça  jus, 
Et  si  pouez  faire  la  sus 

En  vivant  autel  ou  chapelle  9 5 

Qui  en  paradis  vous  '^  appelle. 
Il  ne  vous  fault  qu'estre  joyeux, 
42y  d      Sanz  estre  merancolieux, 

Bien  vestir  et  nettement  pestre 

Et  que  vous  aiez  plaisant  estre  ^  100 

Sanz  vous  desoussier  '^  de  rien  ; 

Et  pour  ce  li  phisicien 

Ne  vous  tendront  en  leur  dangier  « 

Par  sobrement  boire  et  mangier 

Et  par  fuir  l'air  de  Crespy,  io5 

Qui  put  et  ne  vault  un  espy, 

Et  proposer  declinatoires 

Et  ^  d'y  veillier,  car  sanz  mémoires 

Que  pluseurs  sont  desconfortez 

Pour  les  corps  qui  y  sont  portez  1 10 

Chascun  jour  a  torches  de  cire. 

Sachez,  maistre  Pierre,  doulz  sire, 

Qui  s'esbaist  et  s'en  merveille. 

Que  la  mort  en  dormant  somnieille; 

Maistre  Symon,  nostre  greffier,  1 1 5 

I.  forteresces.  —  2.  qui  vous.  —  3.  Et  manque. 

a.  Les  belles  récoltes  qu'il  faut  bien  se  garder  de  traverser  par 
oubli.  —  b.  Vantés.  —  c.  Demeure.  —  d.  Inquiéter.  —  e.  Pouvoir. 


58  LETTRES 

N'en  a  pas  eu  le  cuer  trop  fier; 

Il  n'entent  mais  que  les  vigiles  : 

Quant  l'en  sonne  par  mi  les  villes, 

Il  cuide  bien  estre  atrapez, 
120  Et  dit  bien  s'en  sont  eschappez, 

Sanz  nous  avoir  suy  de  près, 

Jehan  d'Ay  et  vous,  Desmarès, 

Et  avec  ce  maistres  Symons, 

Qui  aux  Grans  Jours  estoit  semons  : 
125         Vous  estes  tous  trois  en  deffault, 

Mais  je  croy  qu'il  ne  vous  en  chault  : 

C'est  toutevoies  sauf  l'essongne  <^. 

Si  pensez  a  ceste  besongne, 

Et  ne  vous  chaille  de  mourir, 
1 3o  Car  nulz  ne  puet  mieux  secourir 

Ne  ne  doit  tant  com  sa  personne 

Autrui,  car  nature  le  donne  *,  42S  a 

Et  pour  ce  y  prengne  chascun  garde. 

Dieux  vous  vueille  avoir  en  sa  garde, 
1 35         Et  n'aiez  ma  lettre  en  obprobre  ! 

Donné,  xxvi^.  jour  d'octobre. 

Le  vostre  qui  pieça  nasqui, 

Plus  n'en  di,  vous  sçavez  bien  qui. 

a.  Excuse.  —  b.  Veut  ainsi. 

MCCCCXVIII 

Autres  Lettres 

DU    PAYS   DE   BRIE    ENVOYÉES    AUX    COMPAIGNONS   DE 
CRESPY,   ET  PREMIER    LA  SUPERSCRIPCION. 

[24  décembre ] 


A 


noz  Gilbertins  ',  frequentans  ^ 
A  Crespy  passé  a  cent  ans. 


Treschier  especial  ami, 

Vueillez  avoir  pité  de  mi. 

Le  corps  me  rompt,  le  cuer  me  crie,  5 

Quant  je  pense  au  pays  de  Brie  : 

Durs  vins  y  a,  néant  charnus  *, 

Aspres  de  goust,  de  liqueur  nus  '^, 

Bûche  vert  sanz  famble  '^^  qui  fume, 

Et  froide  chambre  qui  enreume  10 

Le  chief  par  le  piastre  nouvel, 

Dont  je  ne  suis  pas  en  revel  ^; 

Cure  n'ay  plus  de  pais  vert 

A  Brie  le  '^  conte  Robert, 

De  Gournay  ne  de  La  Ferté.  i5 

Ce  n'est  pais  que  pour  esté  ; 

Il  n'y  a  rien  plus  froit  que  l'astre 

Excepté  le  mortier  de  piastre 

Ou  on  entre  jusqu'aux  genoux 

Toutefoiz  que  le  temps  est  moulx;  20 

I.  gillebertins.  —  2.  le  manque. 

a.  De  la  société  des  Frequentans,  amis  de  la  taverne.  —  b.  Cor- 
sés, —  c.  Non  sucrés.  —  d.  Flamme.  —  e.  Plaisir. 

La  boe  y  est  touz  les  matins, 

Usé  y  ay  mes  espatins  ^ 

Par  defaulte  de  pavement;  428  b 

Je  n'eus  onques  tant  de  tourment. 
25  Et  s'ont  Brioys  trop  de  langaige  ^ 

Pour  un  pou  de  meschant  frommaige 

Qui  ne  puet  ou  pais  pechier  '^^ 

En  disant  que  chascun  l'a  chier  ; 

Mais  qu'a  nul  facent  compaignie 
3o  Ceuls  du  pais,  je  le  vous  nie; 

Hz  sont  en  leurs  bois  comme  leux, 

Et  m'ont  laissié  disner  tous  seulx 

Comme  mastin  en  une  grange  ; 

Mais  compaigné  ^  m'ont  li  estrange 
35  Qui  ont  parti  ^  a  mon  levain, 

Et  se  j'ay  traveillié  en  vain 

Ou  joué  a  eulx  de  mes  tours, 

Dieux  le  scet,  car  si  fors  estours/ 

Leur  ay  moustré  au  départir 
40  Que  li  aucun  en  sont  martir, 

Qui  seuffrent  oultre  conscience 

Trop  dolereuse  pacience. 

O  noble  pays  de  Valloys  ! 

Crespy  cy  aux  gentilz  galoys  S', 
45  Aux  bons  buveurs,  aux  frequentans, 

Je  ne  vous  vis  il  a  cent  ans! 

Villouart  et  Gautier  l'Abbé, 

Hébert,  Arnoul,  suy  je  gabé? 

Adenin,  Philpot  '  de  Sermoise, 
5o  Je  ne  fuis  puis  mon  départ  aise! 

Jehan  Boileaue,  Phelipe  Barbette, 


I.  phelipot. 

a.  Semelles.  —  b.  Ont  trop  de  vantandise.  —  c.  Avoir  mauvaise 
réputation.  —  d.  Tenu  compagnie.  —  e.  Participé.  —  /.  Insultes, 
coups  de  langue.  —  g.  Bons  vivants. 


LETTRES  6 1 

Jehan  Daciot  qui  est  en  debte 
Du  fait  de  la  Gillebertine  '  ! 
Et  Crespy,  cité  noble  et  digne 
A  tous  tes  nobles  citoiens  !  55 

O  tu,  o  ^  tresnobles  doyens 
28  c      De  Saint  Thomas,  tout  est  gasté, 
Ton  povre  moine  n'a  ^  pasté, 
Qui  a  delessié  sa  pasture  ! 
Il  n'avoit  de  la  c'une  cure;  60 

Il  est  de  froit  a  moitié  mors, 
Il  a  bonne  ame  et  chetis  corps, 
Et  dit  en  regretant  :  «  Hé  my  ! 
Pour  quoy  laissay  je  onques  Crespy 
Pour  le  froit  pais  fréquenter?  »  65 

Le  diable  m'a  voulu  tempter 
Qui,  compaings  Jaquet,  Mesgremain, 
Je  vous  sueil  ^  veoir  soir  et  main; 
Mais  vous  m'estes  trop  eslongniez, 
Je  suis  malement  engigniez  *  :  70 

Priez  pour  moi,  je  vous  en  prie. 
Car  j'ay  esté  martir  en  Brie. 
Dieux  m'en  doint  a  bien  retourner, 
Car  jamais  n'y  pense  atourner  <^. 
Hé!  Flament,  Borgne  de  Sery,  jb 

Monrecourt,  le  petit  Douy, 
Le  grant,  et  Regnault  le  Portier, 
Que  fussiez  vous  en  un  mortier 
Tel  comme  je  l'ay  chascun  jour 
Delez  moy  pour  faire  séjour  80 

Et  pour  vostre  corps  déporter  '^  1 
Huy  m'est  venu  reconforter 
Li  doulz,  li  courtois,  li  jolis 

1.  gibertine.  —  2.  o  manque.  —  3.  na  manque. 

a.  J'avais  l'habitude  de.  —  b.  Trompé.  —  c.  Ne  pense  m'y  plaire. 
-  d.  Aller  à  la  selle. 

Graille,  receveur  de  Saint  Lis 
85  A  mon  assise  de  Gournay. 

De  la  alons  a  Espargnay 

Et  a  ces  bons  vins  de  Vertus. 

Je  ne  prise  mais  .11.  festus 

Brie  ne  toute  sa  puissance; 
90  Je  vous  pri,  aiez  remembrance 

De  moy  qui  veoir  vous  désir, 

Et  si  vueillez  prandre  loisir  428  d 

Vous  tous  de  vous  ensemble  mettre 

Pour  lire  ma  petite  lettre 
95  Et  pour  avoir  de  moy  mémoire; 

Et  je  pri  au  doulz  Roy  de  gloire 

Qu'il  vous  doint  paix  et  bonne  vie, 

Suffisante  et  vous  gart  d'envie, 

Et  autant  de  bien  et  de  joye 
100         A  tous  que  pour  moy  en  vouldroye. 

Mes  seigneurs  et  mes  amis  doulz, 

Je  me  recommende  a  vous  touz 

Tant  que  je  puis  et  que  je  sçay; 

Chantez  et  soiez  tous  jours  gay 
io5         Si  comme  il  est  accoustumé! 

Escript  d'un  visaige  enreumé, 

Les  piez  frois,  a  Macy  le  Meindre, 

Le  .xxiiii«.  jour  de  décembre 

A  Gournay  au  département 
1 10         Ou  sus  bûmes  legierement; 

Et  si  me  saluez  Colette, 

Qui  me  nourrist  et  qui  m'alette 

De  son  let  que  bonne  '  nourrisse, 

Afin  que  mes  corps  n'apovrisse. 

1 1 5  Le  maistre  de  Gillebertine, 

Qui  use  de  vostre  dotrine. 

I.  boute. 

MCCGCXIX 

Autres  Lettres 

ENVOIÉES  A  MES  SEIGNEURS  DE  LA  CHAMBRE  DES  COMPTES 
DISNANS  EN  l'OSTEL  DE  SIRE  GUILLAUME  BRUNEL  TRESORIER 
DE  FRANCE. 

[2  décembre ] 


A 


gens  de  grant  discrecion, 
Usans  en  consolacion 
Comme  frères  sanz  nulle  envie 
En  ce  monde  leur  mortel  vie 
En  commune  fraternité,  5 

Par  le  livre  d'éternité 
42g  a      Ou  mondainement  pardurable, 

Ou  du  moins  par  long  temps  durable^ 

Précieux  comme  le  fin  or, 

Commencé  par  ceuls  du  Trésor  10 

Et  par  les  seigneurs  anciens 

Qui  ne  pensoient  qu'a  touz  biens 

Qui  nous  sont  par  leurs  sens  venus, 

Dont  les  beaux  diners  sont  tenus 

Par  un  chascun  selon  son  ordre;  i5 

Par  le  saint  livre,  qui  estordre  '^ 

Ne  puet  a  ceuls  du  saint  Collège 

Dont  Guillaume  Brunel  s'alege 

Au  jour  d'ui,  si  comme  j'entens, 

Ou  je  vouldroie  estre  presens  20 

Pour  oir  le  sarmon  divin 

Qui  se  fait  par  force  de  vin, 

a.  Échapper. 

De  char  et  d'autre  sacrifice 

Par  cellui  qui  en  a  l'office, 
25  Ou  le  livre  est  auctorisé 

Et  a  l'onneur  moralisé 

Des  recumbens  ^  qui  la  s'assemblent, 

Qui  aux  bons  apostres  ressemblent, 

En  tant  c'un  couraige  et  un  cuer 
3o  Ont  et  gettent  discorde  fuer  *, 

Et  prins  amours  comme  bénignes. 

Je,  povres  pécheurs  et  '  indignes. 

Frère  Eustace  d'umilité, 

Qui  désir  vostre  affinité 
35  Et  vostre  sauvement  mondain, 

Ne  vueillez  avoir  en  desdain, 

Honeur,  vertu,  joie  mondaine 

Et  toute  gloire  souveraine. 

Humble  recommendacion 
40  Et  toute  vraie  affection  ! 

Treschiers  et  reverens  seignours,  42g  b 

Je  désir  sur  tous  mes  labours 

Que  vous  me  faciez  ceste  grâce 

Que  me  donnez  temps,  lieu  et  place 
45  Que  devant  vous  puisse  preschier; 

Si  ne  me  vueillez  empeschier 

En  ce  fait  ne  moy  escondire. 

Car  pluseurs  poins  vueil  contredire 

Que  aucuns  ont  contre  la  foy 
5o  Publiez  et  semez,  ce  croy. 

Si  comme  l'en  me  donne  entendre,  " 

Desquelz  je  les  vouldray  reprandre 

Et  corrigier  pour  leur  erreur 

Qu'ilz  ont  semée  par  foleur  <^, 
55  Comme  non  saichans  et  novices. 

I.  et  manque. 

a.  Convives.  —  b.  Au  loin,  —  c.  Sottise. 

Maistre  Martin  ne  fut  pas  nices  '', 
De  ce  ne  se  fault  pas  doubler, 
Qui  vint  le  sermon  escouter 
Atout  sa  housse  et  son  bonnet; 
Il  tenoit  bien  pour  Symonnet  60 

Cellui  qui  le  sermon  voult  faire, 
Dont  ne  '  me  pense  pas  a  taire, 
Car  il  n'est  pas  licencié  ; 
Mais  je  suis  pieça  maistrié  ^ 
Aussi  bien  que  maistre  Martins,  65 

Car  je  presche  touz  les  matins 
Aux  ouailles  et  '  chas  cornus  <^ 
Et  a  ceuls  qui  ont  les  corps  nus, 
Qui  n'ont  ne  robe  ne  finance  : 
A  ceuls  fais  je  faire  abstinance  70 

Et  les  malades  fais  jeûner  ^ 
Et  les  riches  après  disner; 
Je  presche  a  touz  et  faiz  sçavoir 
Qu'ilz  puelent  pouvreté  avoir, 
42g  c      S'ilz  veulent  donner  leurs  richesces,  j5 

Et  qui  veult  avoir  des  destresces 
Mette  soy  en  gouvernement 
D'autrui,  s'en  avra  largement. 
Pluseurs  preschent  que  povreté 
N'est  pas  ainsi  qu'elle  a  ^  esté  80 

Au  monde  du  temps  ^  Jhesucrist, 
Mais  je  treuve  assez  en  escript 
Qu'elle  est  de  nouvel  revenue 
En  plat  pais  ou  elle  tue. 

Effronté  ^,  murdrit  et  assomme  85 

Tant  de  peuple  qu'il  n'en  est  somme  ; 
Richesse  fait  souvencions  ^ 

I.  je  ne.  —  2.  et  aux.  —  3.  jeunes.  —  4.  quella.  —  5.  temps  de. 

a.  Sot.  —  b.  J'ai  reçu  la  maîtrise.  —  c.  Armatures  en  forme  de 
cornes  supportant  la  coiffe.  —  d.  Brise  la  tête.  —  e.  Subventions. 

Et  pouvreté  destructions 

Qui  approucheront  les  citez, 
90  Se  leurs  noms  y  est  recitez. 

Mais  de  ce  ne  vous  puis  plus  dire 

Fors  tant  que  me  vueillez  escripre 

Quant  vous  plaira  que  je  sermonne. 

Et  Dieux  qui  tous  biens  fait  et  donne, 
95  Vous  puist  telemement  ordonner, 

Qu'en  la  fin  vous  vueille  donner 

Son  saint  règne  qui  pas  ne  fine, 

Si  vray  que  j'eusse  en  la  cuisine 

Au  jour  d'uy  voluntiers  '  esté 
100  De  mon  frère  d'umilité, 

Delez  vous  touz  pour  vous  servir. 

Si  j'en  peusse  avoir  loisir! 

Et  mauditte  soit  mon  assise 

Par  qui  je  pers  mon  entreprise! 
io5  Escript  a  la  Ferté  Aies  '' 

Ou  il  n'a  que  frommaige  ^  et  lès 

Et  .iiii.  causes  seulement, 

Dur  vin  et  mauvais  logement, 

Ce  deusisme  jour  de  décembre,  42g  d 

1 10         En  une  reumatique  chambre. 

I.  moult  vol.  —  2.  aales.  —  3.  frommaiges. 

MCCCCXX 

D'une  aultre  Lettre 


ENVOYEE  PAR  LEDIT   EUSTACE,  LUI   ESTANT  MALADE 
A    VILLERS    COST    REST. 

[7  novembre ] 

TREscHiERs  amis  et  vrais  compains, 
Mes  pleurs,  mes  regrés  et  '  mes  plains  <^ 
Et  Testât  de  ma  maladie 
Que  pas  n'appartient  que  je  die, 
Me  sont  cessez  soubdainement  :  5 

En  partie  moiennement  '  * 
Ay  recouvré  convalescence  ^ 
Et  avray,  si  comme  je  pence 
D'or  en  avant,  la  Dieu  mercy, 
Et  mon  treschier  seigneur  aussi,  10 

Qui  de  s'umble  bénignité 
A  fait  œuvres  de  charité, 
Congnoissans  ma  pouvre  personne, 
Dont  au  cuer  tel  joie  me  sonne 
Pour  le  temps  futur  et  ^  présent,  1 5 

Quant  je  remembre  le  présent 
De  la  perche  qu'il  m'envoya 
De  son  plat,  dont  il  ravoya 
En  moy  santé  et  espérance 
En  lieu  de  tristesce  et  pesance  ^  20 

Qui  m'avoient  ensevely 

1.  et  manque.  —  2.  si  moienn.  —  3.  qualescence.  —  4.  et  manque. 

a.  Plaintes.  —  b.  Pour  le  moment.  —  c.  Remit.  —  d.  Chagrin. 

Et  estraint  en  un  cuir  boully, 

Plain  de  triste  merencolie 

Ou  je  doubtay  que  par  folie 
25  J'eusse  Monseigneur  offendu  ^. 

Las!  et  je  voy  qu'il  m'a  rendu 

Bien  pour  mal,  quant  il  se  recorde 

De  faire  aux  siens  miséricorde, 

Quant  ilz  sont  en  adversité.  480  a 

3o  Et  Dieux  vueille  par  sa  pité 

Que  je  le  puisse  temprement  ^ 

Mercier  de  mon  sauvement  ! 

Et  vous  prie  '  qu'en  mon  absence 

L'en  merciez  en  la  présence 
35  De  ses  gens  :  si  congnoisteront 

Que  ceuls  qui  bien  le  serviront 

Ne  seront  pas  mis  en  oubli, 

Quant  moy,  qui  ay  mespris  vers  li, 

Ne  suy  pas  de  lui  oubliez; 
40  Et  aveuc  ce  le  merciez 

De  par  moi,  car  je  vous  en  prie, 

Du  saint  vin  qui  ploure  et  qui  "*  crie, 

Qui  Beaunes  estoit  appeliez, 

Qui  s'en  est  a  sa  fin  ^  alez 
45  En  barris,  dont  la  queue  <^  est  vuide, 

Et  par  Nostre  Seigneur  je  cuide 

Qu'il  n'a  medicin  a  Paris 

Dont  je  fusse  si  tost  guaris 

Ne  qui  m'eust  fait  tant  de  confors 
5o  Que  a  li  précieux  vins  fors. 

Qui  m'a  chacié  toute  froidure 

De  mon  corps  par  sa  nourreture 

Et  m'a  rendu  force  et  vigueur 

Et  cuer  encontre  ma  doleur, 

1.  pri.  —  2.  qui  manque.  -^  3.  fins. 

a.  Blessé.  —  ^.  Bientôt.  —  c.  Fût. 

N'il  n'est  cirop  ne  lettuaire  ^  55 

Qui  peust  ne  sceust  tant  de  bien  faire 

Comme  le  vin  dessus  nommé, 

Qui  tant  doit  estre  renommé. 

Et  certes  qui  n'est  trop  begaune  ^, 

Celle  '  propriété  de  Beaune,  60 

A  bien  interpréter  de  non, 

Se  despent  <^  de  beneiçon; 

Dont  je  dis  chose  beneoitte  ' 

Ne  pourroit  estre  maleoitte  '^; 

Et  pour  ce  que  je  tien  qu'il  vaille,  65 

J'en  ay  enor  une  boutaille 

Fait  mettre  delez  mon  coissin  ^, 

Pour  mieulx  digérer  un  poucin 

Que  j'ay  encor  en  mon  depost  /, 

Lequel  je  doy  manger  en  rost.  70 

Et  quant  ma  boutaille  fauldra, 

Certes  fuir  m'en  couvendra, 

Car  je  n'avray  qui  me  conforte  ; 

Mais  ma  vertu  sera  si  forte 

Dedens  lors,  que  je  poursuivray  S'  jS 

Monseigneur  :  si  me  remestray 

A  l'ordonnance  de  la  court 

Ou  chascun  d'entre  nous  recourt. 

Et  distes  a  maistre  Nicole 

Qu'il  se  garisse  de  sa  cole  ^,  80 

Et  qu'il  voise  autre  part  gaignier, 

Car  je  n'ay  d'eulx  mais  nul  mestier 

Ne  de  son  visaige  de  diable, 

Noir,  hideux  et  espouentable, 

Ne  du  visaige  angelical  85 


I.  La.  --  2.  benoitte. 

a.  Elixir.  —  b.  Niais.  —  c.  Dérive  étymologiquement.  —  d.  Mau- 
dite. —  e.  Oreiller,  —  /.  Garde-manger.  —  g.  Serai  de  la  suite 
de.  —  h.  Bile. 

Qu'il  mist  au  commencier  du  mal, 

Ne  aussi  du  visaige  d'omme 

Ne  donrroie  je  pas  une  pomme, 

Car  j'ay  toutes  ces  trois  figures 
90  Reboutées  '^  comme  tresdures 

De  ma  pensée  et  de  mon  corps 

Par  le  doulx  et  savoureus  mors  * 

De  Bachus,  poète  '  divin, 

Que  j'ay  bon  trouvé  en  la  fin. 
95  Je  vous  pri,  recommendez  moy 

A  touz  et  a  chascun  par  soy, 

Et  a  Monseigneur  tous  premiers,  43o  c 

Que  je  merciroye  voluntiers; 

Et  Dieux  qui  sanz  fin  vit  et  règne, 
100         Vous  vueille  ottrier  son  saint  règne 

Au  départ  de  ce  monde  cy, 

Et  vous  doint  bonne  vie  aussi  ! 

Escript  a  Villiers  en  ma  chambre, 

Le  .VII.  jour  de  novembre. 

I.  porte  ;  cf.  plus  loin,  p.  to3. 
a.  Repoussé.  —  b.  Goût. 

MCCCCXXI 

Autres  Lettres 

ENVOYÉES   A  PARIS    PAR   LEDIT   EUSTACE   AVECQUES  PLUSEURS 
VOIRRES  '^  ET  LAMPES  ^  CATERVALES  '^  ET  NON  TUFALES  '^. 


LE  maistre  des  fourests  de  Rest 
Vous  envoie  un  pannier  tout  prest 
De  voirres  :  si  les  repartez, 
Et  un  chascun  en  départez 
Sa  part  selon  vostre  divise  «  5 

Que  vous  verrez;  a  vostre  guise 
Adjoustez  ou  diminuez, 
Tasses  baillez  ou  "  eschuez  /; 
Vous  estes  paiez  pour  l'année  : 
Si  m'en  soit  quittance  donnée,  lo 

Car  ceste  coustume  nouvelle 
Une  foiz  l'an  se  renouvelle 
Contre  moy  et  mon  préjudice. 
Mais  si  je  puis  trouver  justice 
Pour  impetrer  ^,  s'il  m'en  souvient,  1 5 

Je  cesseray  en  l'an  qui  vient 
A  paier,  si  ne  voy  vo  tiltre, 
Jusques  a  la  Saint  Jehan  Baptiste  : 
Trop  me  dueil  de  telz  cas  nouveaulx, 
Et  de  plaidier  a  telz  louveaux  :  20 


I.  ou  manque. 

a.  Verres  à  boire.  —  b.  Gobelets  à  pied  (à  tour  de  lampe).  —  c. 
Pour  de  bons  vivants.  —  d.  Et  non  pour  des  rustres.  —  e.  Vo- 
lonté. —  /.  Supprimez.  —  g.  Obtenir. 


\ 

N'ose  pas  le  cas  entamer; 

Je  me  bouteroye  en  la  mer; 

Les  mares  ou  sont  les  cannars  480  d 

M'assauldroient  de  toutes  pars, 
25  Et  le  Ruilly  m'enruilliroit  ^  ; 

Lamy  mon  ennemi  seroit  ; 

De  Lucas  seroie  luqués  ^, 

Et  du  Montargis  obfusqués  ; 

Contre  moi  henniroit  Hennin  ; 
3o  Fontaines  me  mettroit  'a  fin  ; 

Braie  brairoit  comment  uns  leux, 

Et  Villaumes  '  li  périlleux 

De  Houdoier  se  houderoit  <^; 

Rouvrey  Ja  bien  ne  me  feroit  : 
35  Hz  ont  pour  eulx  un  trésorier. 

Et  je  perdi  mon  trésor  hier 

Au  retorner  de  La  Fcrté, 

Dont  j'ay  triste  "  et  dolens  esté, 

Car  il  y  avoit  quatre  soulz. 
40  Se  je  plaide,  je  scray  foulz  : 

A  telz  gens  en  nulle  saison 

Ne  voudroit  droit  faire  raison, 

Et  pour  ce  ja  ne  quier  pour  voire 

A  nul  d'eulx  mouvoir  plait  ne  guerre, 
45  Excepté  que  je  suis  engrans  d. 

Que  faire  les  puisse  impetrans 

Par  mon  refus  ou  temps  futur 

Ouquel  ilz  me  trouveront  dur, 

Car  bois,  coudre  «^  et  fouchiere  /  fault. 
5o  Pour  ce  convient  faire  default. 

Duquel  purgier  ne  me  chaurra  ; 


I.  El  vllus.  —  2.  triste  manque. 

a.  Me  rouillerait  {mot  formé  sur  Ruilly).  —  b.  Mot  formé  sur 
Lucas.  —  c.  Se  fatiguerait.  —  d.  Désireux.  —  e.  Coudrier.  — 
/.  Fougère. 

Mais,  se  Dieu  plaist,  il  me  vaurra 
Qu'a  présent  pour  lors  moy  '  excuse, 
Et  s'il  est  nulz  qui  m'en  accuse, 
Je  respondray  a  l'accusant  55 

Sanz  plaidier,  en  moy  excusant, 
43 1  a      Car  de  telz  paroules  m'acquite 

Voluntiers  :  tenez  m'en  pour  quitte, 

Et  me  commendez  ma  quittance. 

Homs  mariez  a  bien  qui  tance  :  60 

Chascun  jour  en  avrez  vo  part. 

De  tous  biens  Jhesucrist  vous  gart! 

Escript  a  Crespy  en  Valoys  ^, 

Le.  xii^.  jour  de  ce  moys. 

I.  me.  —  2.  valays. 


Cjr  commencent  pluseurs  balades  morales  /aides  par 
ledit  Eustace,  lesquelles  ont  esté  trouvées  en  pluseurs 
papiers  et  escrips  depuis  les  precedens  balades  cy 
dessus  escriptes. 


MCCCCXXII 

Balade. 
[Tout  se  fait  par  force  d'argent.) 

QUI  fait  la  science  acquérir? 
Qui  fait  chevalerie  aler? 
Qui  fait  marchandise  courir? 
Qui  fait  conclusion  d'amer? 
Qui  fait  vaisseaulx  courir  par  mer?  5 

Qui  fait  paix  et  guerre  entre  gent? 
Qui  fait  le  prince  renommer  ? 
Tout  se  fait  par  force  d'argent. 

Qui  fait  les  chasteaulx  assaillir? 

Qui  fait  gens  d'armes  assembler?  lo 

Qui  fait  royaumes  envahir? 

Qui  fait  bénéfices  donner? 

BALADES 


i5 


Qui  fait  la  terre  cultiver? 
Qui  fait  feste  et  déduit  ^  souvent? 
Qui  fait  chacer  ?  Qui  fait  voler  *? 
Tout  se  fait  par  force  d'argent. 


20 


Qui 

fait 

Qu 

fait 

Qu 

fait 

Qui 

fait 

Qu 

1  fait 

Qu 

fait 

Qu 

i  fait 

Tout  se 


au  monde  seignourir  <^? 
empires  conquester? 
maint  malade  guérir  ? 
dancer  ?  Qui  fait  jouster  ? 
les  advocas  parler? 
maint  atour  bel  et  gent? 
homme  vivre  et  régner  ? 
fait  par  force  d'argent. 


43i  b 


LENVOY 


2  5  Princes,  qui  fait  gens  eslever? 

Qui  fait  en  grâce  demourer  ? 
Qui  fait  fonder  croce  ^  et  couvent  ? 
Qui  fait  son  désir  achever? 
Tout  se  fait  par  force  d'argent. 


a.  Réjouissance.   —  b.  Chasser  avec  des  faucons.  —  c.   Com- 
mander. —  d.  Abbaye. 

MCCCCXXIII 

Balade  *. 

COMMENT  LE  ROY  AVRA    JUSTE    MAISON  ET  SON  ROYAUME  BIEN 
REFORMÉ,  QUANT  LES  SAIGES  GOUVERNERONT. 

QUANT  se  pourra  tout  reformer? 
Quant  sera  paix  et  vraie  amour  ? 
Quam  verray  je  l'un  l'autre  amer? 
Quant  verray  je  parfaicte  honnour  ? 
Quant  avra  congnoissance  '^  tour,  5 

Vérité,  loy,  pité  saison  ? 
Quant  sera  justice  en  raison, 
Que  les  mauvais pugnis  seront? 
Quant  avra  Roys  juste  maison? 
Quant  les  saiges  gouverneront.  lo 

Qui  fait  les  choses  mal  aler  ? 

Qui  nous  a  fait  tant  de  dolour  ? 

Les  foulz  es  estas  eslever, 

Les  saiges  laisser  en  destour  ^, 

Les  vaillans  mettre  au  cul  du  four  '^,  i5 


*  Cette  Ballade,  publiée  par  Crapelet,  page  i38,  se  retrouve  dans  le 
ms.  24g  de  la  bibliothèque  de  Clermont-Ferrand,  fol.  i  (A)  et  dans  les 
mss.  de  la  Bibl.  nat.,  fr.  i6ig,  fol.  gg  b  (B),  fr.  2201,  fol.  g3  r°  (C)  et 
nouv.  acq.fr.  6221,  fol.  i5  a  (D). 

Variantes  .-Vers  i-i3  manquent  dans  A  ffeuillet  arraché).  — 4..  (D)  amour. 
Le  vers  manque  dans  B.  —  5.  Remplacé  dans  D  par  le  v.  4.  —  8.  (B,  C,  D\ 
Quant.  —  g.  (B)  justice.  —  12.  (B)tous  de  —  i3.  (B)  Les  f aulx  grans  et 
haul^.  (C)  en  estas  ;  (D)  gran^  estas.  (DJ  a  lever.  —  14.  {BJ  laisse.  —  i5. 
(D)  en  cul. 

a.  Reconnaissance.  —  b.  De  côté.  —  c.  A  l'écart. 

Faire  injustice  '  et  desraison, 
Couvoitise,  orgueil,  traison, 
Et  "*  trop  d'officiers,  qui  yront 
A  honte  et  a  perdicion  481  c 

20  Quant  les  saiges  gouverneront. 

L'en  queurt  aus  estas  demander  ; 

C'est  au  requérant  deshonnour. 

Qui  n'est  digne  de  l'exercer  : 

L'en  doit  eslire  sanz  favour 
25  Prodomme  qui  soit  de  valour 

Sanz  son  sceu  ;  telle  élection 

Fait  bon  fruict  :  sanz  destruction 

Les  princes  par  ce  régneront 

Et  leur  peuple  en  vraye  union  ^, 
3o  Quant  les  saiges  gouverneront. 

l'envoy 

Prince,  pour  la  grant  charge  oster 
Du  peuple,  vueillez  modérer 
Sur  tant  d'officiers  *  qui  trop  sont 
Et  a  droit  nombre  ramener; 
35  Lors  ne  pourra  que  bien  aler, 

Quant  les  saiges' gouverneront. 


Variantes  .-Vers  17.  (B)  Orgueil,  couvoitise  et.  —  i8.  (B)  Et  tant.  (D) 
Trop  d'officiers  qui  lors.  —  21.  (B)  aux  offices.  —  22.  (A)  en  req.  (C) 
aux  requerans.  —  23.  (B)  Cil  qu'est.  —  24.  (A,  C,  D)  On.  —  27.  (D) 
son.  —  28.  (A)  Par  ce  les  pr.  (B)  Pour  ce  les  pr.  —  29-30  répétés  dans  B. 
—  32.  (C)  Vueillei  du  p.  — 33.  (D)  d'offices  qui  tant.  —  34.  (B)  Et  au. 

1.  inimiste.  —  2.  Et  manque.  —  3.  bonne  unité.  —4.  Les  oft'. 

MCCCCXXIV 

Balade. 

COMMENT  .VI.  POINS  FIRENT   REGNER   ROMME    MOULT 
LONGUEMENT. 


DES  .VI.  poins  dont  Romme  régna, 
Qui  dame  fut  de  tout  le  monde, 
En  nostre  empire  un  tout  seul  n'a, 
Mais  tout  le  contraire  y  habonde  : 
Loy,  justice  y  est  vacabonde  ^  ;  5 

L'estude  y  fault  '  ;  chevalerie 
Et  congnoissance  y  est  perie; 
Au  bien  commun  n'est  nul  enclin, 
Dont  la  chose  publique  crie  : 
Nostre  empire  va  a  sa  fin.  lo 

Combien  a  il  qu'om  ne  fina  * 
43i  d      De  myner  par  myne  parfonde 
Or  et  argent  "?  Et  tout  s'en  va 
En  divers  lieux  sanz  tenir  bonde  '^  : 
Estât  et  orgueil  qui  seuronde  '^,  i5 

Inimistez  et  flaterie. 
Les  foulz  levez  ^  ont  en  partie 
Fait  mainte  vesve  et  orphenin; 
Guerre  destruict  la  monarchie  : 
Nostre  empire  va  a  sa  fin.  20 

1.  fault  et  ch.  —  2.  Or  narg. 

a.  Instable.  —  b.  Finit.  —  c.  Sans  être  contenu.  —  d.  Déborde. 
—  e.  Devenus  puissants. 

Volenté  pour  droit  régné  a  ; 
Conseillier  n'ont  pas  esté  monde  «  ; 
Division  queurt  ça  et  la, 
Grant  péché  :  si  fault  que  tout  fonde  ^. 

2  5  Pugnicion  pour  ce  redunde  '^ 

En  peuple  et  en  la  baronnic, 
Car  nulz  vers  Dieu  ne  s'umilie 
Ne  repent  pour  signe  divin 
Qu'il  voye  ;  pour  ce,  quoy  qu'om  die, 

3o  Nostre  empire  va  a  sa  fin. 

l'envoy 

Princes,  bien  eureux  sera 
Qui  saigement  gouvernera 
Son  règne  et  tendra  droit  chemin, 
Car  Dieux  vengence  réserva; 
35  Bien  le  nous  monstre  de  pieça  : 

Nostre  empire  va  a  sa  fin. 


MCCCCXXV 

Supplicacion  * 

QUE  LEDIT  EUSTACE  FAIT  AU  ROY  ' 

[mai-juin  1389] 

SUPPLIE  Eustaces  humblement 
Que  comme  derrenierement 

*  Publiée  par  Tarbê,  tome  b\  page  j5j. 

I.  Le  ms.  ajoute  à  tort  :  par  manière  de  balade. 

a.  Intègres.  —  b.  S'écroule.  —  c.  Abonde. 

Vous  aiez  fait  une  ordenance 

Que  baillis  facent  residance 

Sanz  partir  de  leurs  bailliaiges  5 

Sur  paine  d'estre  cas  ^  de  gaiges 

Pour  tant  de  jours  qu'  absens  seront, 

Que  les  receveurs  nonceront 

Et  procureurs  aux  gens  des  comptes  ; 

Ce  qu'où  royaume  on  ne  vit  onques  lo 

Que  seneschaulx  ne  vos  baillifs 

Fussent  comme  sers  asservis, 

Esclaves  tenuz  de  leurs  corps 

Et  qu'ilz  n'osassent  aler  hors 

Ou  demourer  pour  juste  essongne  ^  i5 

De  leurs  amis,  pour  leur  besongne 

Faire  aussi,  quant  mestier  leur  est, 

Pour  leurs  gaiges  mettre  en  arrest 

Pour  telz  cas,  et  il  soit  ainsis 

Qu'où  bailliaige  de  Senlis  20 

Qu'occupe  le  dit  suppliant, 

N'ait  malfaicteurs  ne  maise  gent, 

Mais  soit  cais  ^  le  pais,  paisible 

Sanz  faire  chose  non  loysible, 

Les  droits  du  peuple  maintenus  26 

Et  les  vostres  bien  soustenus. 

Et  y  ait  vostre  dit  bailli 

Selon  vostre  ordonnance  et  cri 

Demouré,  tenu  ses  assises 

Et  ses  jours,  et  tresgrosses  mises  '^  3o 

Et  despens  sur  .1.  franc  par  jour 

Sans  seaulx  ^  avoir,  dons  ne  retour, 

A  cinq  variez  et  .vi.  chevaulx, 

En  haine,  en  paine,  en  travaulx. 

Pour  justice  et  raison  garder,  35 


a.  Cassés.  —  b.  Excuse.  —  c.  Tranquille.  —  d.  Dépenses.  —  e. 
Droits  de  sceau. 

T.  VIII  6 

Ou  VOUS  devez  bien  regarder, 

Car  deux  hostelz  lui  fault  tenir 

Tousjours  pour  aler  et  venir, 

L'un  a  '  Senliz,  l'autre  a  Compiengne,     482  b 
40  Et  n'est  an  qu'il  ne  lui  couviengne 

.Iiic.  frans  mettre,  oultre  ses  gaiges 

Empeschiez,  dont  c'est  ses  dommaiges, 

Pour  avoir  esté  a  Paris 

Pour  l'utilité  du  pais 
45  Et  mandement  especial 

De  vo  procureur  gênerai 

Par  certain  temps  et  pour  le  fait, 

Dont  empeschement  lui  est  fait 

Des  termes  de  la  Chandeleur, 
5o  Ascencion  Nostre  Seigneur 

Derreniers  passez  et  suians  ; 

Et  s'a  tousjours  bons  ""  lieuxtenans 

Au  pais  ycellui  Eustace,  — 

Qu'il  vous  plaise  de  vostre  grâce 
55  Lui  ottroier  que  sanz  contraire 

Puist  aler  hors  ou  a  ^  a  faire 

Pour  son  fait  neccessairement, 

Puis  qu'il  avra  bon  lieutenent, 

Sanz  le  casser  pour  celle  cause; 
60  Car  toute  neccessité  cause 

Non  avoir  loys,  non  fraindre  a  dit. 

Et  attendu  ce  qu'il  est  dit, 

Et  que  franchise  est  noble  membre, 

Mandez  aux  gens  de  vostre  chambre 
65  Des  comptes  et  voz  trésoriers, 

Et  chascun  d'eux,  s'il  est  mestiers, 

Et  au  receveur  de  Senlis 

Que  des  deux  termes  dessus  dis, 

Et  aussis  d'ores  en  avant 


i.z  manque.  —  2.  bon.  —  3.  il  a. 


I 

Les  gaiges  dudit  suppliant  70 

Paient  pour  faire  sa  despense, 
Et  '  non  obstant  vostre  ordonnance, 
482  c      Que  vous  modérez  en  ce  cas 
Sanz  estre  de  ses  gaiges  cas, 
Ou,  pour  ce  qu'il  devient  trop  vieulx,  7 5 

Vous  plaise  de  pourveoir  mieulx 
De  bonne  personne  et  de  saige 
Pour  gouverner  le  bailliage 
Ou  il  n'est  pas  amé  de  tous; 
Et  il  priera  Dieu  pour  vous,  80 

Ainsis  que  le  faire  souloit. 
Et  que  dificulté  n'en  soit. 


MCCCCXXVI 

Autre  Balade. 

DE  LA  COMPLAINTE  DU  MONDE. 


HELAs!  sire,  visitez  moy, 
Et  n'espargniez  or  ny  argent; 
Je  muir  et  si  ne  scé  de  quoy  : 
J'ay  le  cuer  couvoiteus  et  lent, 
Sanz  joye  suis,  triste  "  et  dolent 
Et  n'ay  membre  qui  ne  se  dueille  '^^ 
N'omme  ne  sçay  qui  bien  me  vueille  ; 
Trop  suis,  ce  dit  chascun,  mauvais, 

I.  Et  manque.  —  2.  tristes. 
a.  Qui  ne  souffre. 

D'angoisse  tous  li  frons  me  mueille  : 
10  Bien  croi  que  ne  garray  '  jamais. 

Je  suis  viel,  j'ay  moult  eu  d'annoy  : 

Je  fus  au  premier  ignorant, 

Moult  souffry  ains  que  j'eusse  loy  '^j 

Puis  pechay  naturelement  ^ 
i5  Du  pechié  ^,  dont  Dieux  se  repent 

Qu'il  fist  homme  :  n'est  qui  requeille 

La  comparaison  de  la  fueille, 

Ou  Dieu  figure  clercs  et  lays; 

Puis  qu'il  faut  que  le  vent  la  queille, 
20  Bien  croy  que  ne  garray  '  jamais. 

Et  toutesvoyes  *  j'apperçoy  ^ 

En  pechié  du  premier  parent 

Qu'un  medicin  vint  a  par  soy,  432  d 

Qui  cura  moy  et  toute  gent 
25  De  l'infernal  mort  ;  cil  reprent 

Les  pécheurs  glassens  *  com  sateille  <^, 

Dont  l'un  ravit,  l'autre  s'orgueille, 

Sanz  quérir  s'amour  ne  sa  paix; 

Vengence  voy  qui  s'appareille  : 
3o  Bien  croy  que  ne  garray  '  jamais. 

l'envoy 

Monde  suy,  a  qui  deffault  loy  : 
Party  sont  princes,  pappe  '^  et  roy  ; 
C'est  par  eulx,  de  ce  ne  puis  mais. 
Je  faiz  grant  doubte  de  la  foy; 
35  Tout  se  pert,  ne  nul  bien  n'y  voy  : 

Bien  croy  que  ne  garray  '  jamais. 

I.  gariray.  —  2.  naturelment.  —  3.  Dont  pechay.  —  4.  toutesuoye.  —  5. 
appercay.  —  6.  happe. 

a.  Religion.  —  b.  S'échappant.  —  c.  Lamproie  d'eau  douce. 

MCCCCXXVII 

Balade  * 

FAICTE  POUR  CEULS  DE  FRANCE  QUANT  ILZ 
FURENT   EN    HONGRIE. 

[1396] 


433  a 


Las!  ou  sont  les  haulx  instrutnens  ^^ 
Les  draps  d'or,  les  robes  de  soye, 
Les  grans  destriers,  les  parremens  *, 
Les  jousteurs  que  veoir  souloie, 
Les  dames  que  dancer  veoie 
Dès  la  nuit  jusques  au  cler  jour? 
Las!  ou  est  d'orgueil  le  séjour? 
Dieux  l'a  mis  en  partie  a  fin  : 
Je  ne  voy  que  tristesce  et  plour 
Et  obsèques  soir  et  matin. 


10 


Ou  sont  les  enchainemens  <^, 
Que  l'en  portoit  comme  courroye, 
D'argent  et  d'or,  leurs  sonnemens. 
Pour  mieulx  prandre  ces  saulx'^  en  voie? 
L'essil  «  de  corps,  de  la  monnoie,  1 5 

Gast/de  viandes  et  d'atour, 
Perte  d'esperit,  grant  luour 


*  Publiée  par  Champollion-Figeac,  Louis  et  Charles,  ducs  d'Orléans, 
page  20g,  par  Tarbé,  tome  /«■■,  page  i65,  et  par  Delaville  Le  Roulx,  La 
France  en  Orient,  I,  page  33g. 

a.  Tentures.  —  b.  Riches  couvertures.  —  c.  Chaînes.  —  d.  Sauts. 
—  e.  Ruine.  — /.  Dégât. 

De  torches,  gastement  de  vin, 
Je  ne  voy  que  tristesce  et  plour 
20  Et  obsèques  soir  et  matin. 

Et  en  mains  lieus  noirs  vestemens 
Porter,  dueil  et  courroux  pour  joye. 
Sonner  pour  les  trespassemens 
De  pluseurs  que  Pitez  convoyé 

25  Au  moustier;  Vengence  mestroye  '^, 

Pechié  en  quelconque  seigneur, 
En  grant,  en  moien,  en  mineur; 
Soyon  tuit  a  bien  faire  enclin  : 
Je  ne  voy  que  tristesce  et  plour 

3o  Et  obsèques  soir  et  matin. 

l'envoy 

Prince,  '  abisme  est  li  Jugemens 
De  Dieu  et  ses  pugnissemens  ; 
Il  l'a  bien  moustré  a  ce  tour  : 
En  Turquie  est  ses  vengemens, 
35  De  loing,  par  divers  mandemens, 

Pour  noz  péchiez  plains  de  venin  : 
Je  ne  voy  que  tristesce  et  plour 
Et  obsèques  soir  et  matin. 

I.  Princes. 
a.  Régente, 


i 

MCCCCXXVIII 

Autre  Balade. 

COMMENT  TOUZ  MAULX  ONT  REGNE  DEPUIS  '  QUE  LES 
MINIERES  «^   d'or    ET    d'aRGENT  FURENT   DESCOUVERTES. 


o 


MINIERES  d'or  et  d'argent, 
Mal  fustes  onques  descouvertes 
Pour  mettre  guerre  entre  la  gent, 
Envie  et  haines  couvertes  *  ! 
Avant  que  vous  fussiez  ouvertes,  5 

433  b      Le  peuple  en  vraie  paix  vivoit 

Des  grains  et  des  fruis  qu'il  avoit, 

En  vraye  amour  et  gênerai; 

Mais  chascun  dit  qui  vous  congnoit  : 

Or,  argent  sont  cause  de  mal.  10 


i 


Car  dès  que  fustes  apparent, 

Convoitise  et  baras  <=  pourtrettes  <^, 

Division,  noise  et  content  ^ 

Furent  par  tout  le  monde  certes, 

Chasteaulx  fondez,  forces  appertes,  i5 

Car  le  fort  au  faible  toloit 

Et  par  tyrannie  acqueroit 

Ce  qu'il  avoit  dedans  son  pal/  : 

Dont  il  s'en  suit,  qui  bien  y  voit, 

Or,  argent  sont  cause  de  mal.  20 


I.  Le  ms.  répète  depuis. 

a.  Mines.  —  b.  Cachées.  —  c.  Tromperie.  —  d.  Formées.  —  e. 
Dispute.  — /.  Palissade,  enclos. 

Qui  tousjours  vous  '  va  cumulant  ^, 
Vous  estes  aux  mauvais  offertes 
Qui  en  font  le  peuple  indigent; 
Toutes  fussiez  vous  recouvertes  ! 

25  Moien,  povre  ^  ont  trop  de  souffrettes  ^ 

Par  vous  :  on  vous  aoure  <=  et  croit  ; 
Chascun  qui  vous  a  vous  conjoit  ^, 
Pappe,  roy,  prince  et  cardinal, 
Dont  tout  saige  conclure  doit  : 

3o  Or,  argent  sont  cause  de  mal. 

l'envoy 

Prince,  vivez  liberalment, 
Sanz  quérir  excessivement 
Tel  or,  faictes  loy  communal 
Venir,  aler  en  paiement 
35  Pour  vostre  estât,  car  vraiement 

Or,  argent  sont  cause  de  mal. 


L 


MCGCCXXIX 

Chançon  Royal  ^ 

DES   DIEUX   DES    ROMMAINS. 

ES  dieux  des  Rommains,  des  paiens,    433  c 
Leurs  sacrifices,  mainte  ydole, 


I.  vous  manque.  —  2.  poures.  —  3.  Autre  Balade. 

a.  Amassant.  —  b.  Privations.  —  c.  Adore.  —  d.  Fait  bon  accueil. 

Leurs  noms,  diables  '  enclos  laiens 

Et  mainte  invocacion  foie, 

Leur  respons  par  double  parole  5 

Les  ont  en  partie  destruis, 

Et  foie  créance  les  Juifs; 

Maint  crestien  en  sa  loy  erre, 

Tenens,  disans,  dont  marris  suys  : 

Or  et  argent  sont  dieux  en  terre.  10 

Ces  deux  sont  les  gens  attrayens 

Par  couvoitise  qui  affole 

La  loy  et  fait  les  sos  croyens 

Et  le  cisme  ^  dont  l'en  parole  ; 

Chascun  les  quiert,  baise  et  acole  i5 

En  ydolatrant,  et  si  truys  ^ 

Que  se  d'or  avoient  cent  muys, 

Or  sur  or  et  argent  requerre 

Veulent  encor,  tant  sont  séduis  : 

Or  et  argent  sont  dieux  en  terre.  20 

Ceulx  sont  faiz  par  divers  moyens, 

Mis  es  temples  comme  carole  <^ 

Et  aourez  des  crestiens 

Contre  loy;  c'est  créance  mole 

Qu'euvre  des  mains  ^  d'omme  nous  tôle         25 

L'amour  Dieu  qui  nous  a  instruis  ^ 

A  sa  forme  et  achatez  puis 

D'enfer  ou  il  nous  ala  querre, 

Dont  nous  querrons  la  porte  et  l'uis  : 

Or  et  argent  sont  dieux  en  terre.  3o 

433  d     Princes,  prelas  grans  et  moyens, 

I.  les  d.  —  2.  maulx.  —  3.  instruit. 

a.  Schisme.  —  b.  Je  trouve.  —  c.  Mur  circulaire  séparant  dans 
une  église  le  chœur  des  bas  côtés. 

Maistres  de  la  divine  escole, 

Clers,  conseilliers,  praticiens, 

Cilz  qui  porte  la  grant  estole, 
35  Chascun  a  ces  dieux  court  et  vole  : 

Ceuls  doivent  honeur  et  déduis, 

Ceuls  font  ou  ciel  les  sièges  vuis  *, 

Ceuls  font  contemps,  haine  et  guerre 

Sa  dessoubz  de  jours  et  de  nuis  : 
40  Or  et  argent  sont  dieux  en  terre. 

Las!  com  faulx  dieux  et  decepvens, 

Qui  tiennent  prins  en  leur  geôle 

Par  convoitise  maintes  gens, 

Que  diable  '  endort  a  sa  viole  ^! 
45  Lors  les  brise  comme  fiole 

Par  mort  soudaine,  et  en  son  puis, 

Plains  de  péchiez,  sont  ars  et  cuis 

Et  dampnez  pour  tel  mette  <^  acquerre; 

Plus  ne  dient  en  leurs  annuys  ''; 
5o  Or  et  argent  sont  dieux  en  terre. 

l'envoy 

Princes,  qu'or  fust  devenu  cole, 
Esturjon,  chien  de  mer  ou  sole. 
Tel  matere,  dont  chascun  erre. 
Qui  nous  fait  plus  pesant  que  mole  '^, 
55  Tant  que  cessast  la  parabole  : 

Or  et  argent  sont  dieux  en  terre. 

I.  diables.  —  2.  leur  annuye. 

a.  Vides.  —  b.  Au  son  de  son  violon.  —  c.  Métal,  argent.  —  d. 
Pierre  à  meule. 


I 


H 

MCCCCXXX 

Balade 

DE  GRANT  DEVOCION. 

{Plaintes  de  la  France.) 

É  !  oroison,  abstinence  et  pité, 
Repentence,  plour  et  contriction  ^, 
Pénitence,  aumône  et  charité, 
434  a  Congnoissance  *,  saincte  confession, 

Et  après  ce  perseveracion  5 

En  l'amour  Dieu  et  soy  '  de  mal  garder, 

Vueillez  a  moy  venir  et  resgarder 

Qui  en  péril  suy  d'estre  condampnée  ^ 

Et  les  vertus  avec  vous  admener 

Pour  mon  confort,  ou  je  seray  dampnée  ^         10 

Vueillez  aussi,  treshumble  humilité, 

Souvenance,  foy,  recordacion 

Cent  foiz  le  jour  de  la  crudelité  '^ 

Du  doulz  Sauveur  et  de  sa  passion, 

Ce  qu'il  souffrit  pour  no  redempcion,  1 5 

Que  nulz  ne  puet  et  ne  doit  ignorer, 

Fay  moy  sa  mort  et  son  sang  savourer, 

Ou  je  me  voy  de  trop  maie  heure  née  '*, 

S'esperance  ne  vient  a  moy  parler 

Pour  mon  confort,  ou  je  seray  dampnée.  20 

Qui  pleine  suy  d'orgueil,  d'iniquité, 

I.  foy.  —  2.  condampnée  manque.  —  3.  dampne.  —  4.  ne. 
a.  Contrition.  —  b.  Aveu.  —  c.  Cruelle  souffrance. 

D'avarice,  d'abominacion, 
De  tous  vices,  de  variableté 
De  mal  en  pis  a  ma  destruction  ; 

25        Je  voy  ma  fin  et  ma  conclusion, 

Ne  je  ne  puis  un  tresbrief  temps  passer 
Qu'il  ne  faille  mon  nom  perdre  et  casser, 
Que  Dieu  avoit  par  Clovis  adouptée  '  : 
Tous  mes  enfans,  vueillez  a  ce  penser 

3o        Pour  mon  confort,  ou  je  seray  dampnée  \ 

l'envoy 

Prince,  face  Dieux  ^  justice  régner. 
Le  bien  commun  et  l'église  honourer, 
Car  sur  ces  trois  m'a  Dieux  faicte  et  fondée  ; 
Mais  ilz  faillent,  lors  me  fauldra  finer  : 
35        Or  vueillez  donc  ces  trois  poins  admener 
Pour  mon  confort,  ou  je  seray  dampnée. 


MCCCCXXXI 

Balade. 

DE  MONSEIGNEUR  d'oRLIENS.  4'^4  ^ 

Las!  nous  sommes  tuit  esperdu 
Et  esbahy  de  vo  demeure  '^, 
Qui  ainsis  vous  avons  perdu  : 
Vir  vous  soulion  a  toute  heure, 

I.  adoupte.  —  2.  dampne.  —  3.  Pr.  pour  dieu  face. 
a.  Retard. 

Dont  vostre  commun  ^  plaint  et  pleure,  5 

Sanz  leur  chief  desconfis  et  mas. 

Estes  vous  alez  a  Damas? 

Ne  vous  sçavons  quel  part  quérir  ; 

Sanz  vous  sommes  com  chiens  et  chas  : 

Pour  Dieu  pensez  du  revenir.  10 

Car  moult  vous  avons  attendu 

De  nuict,  de  jour;  ce  nous  deveure  : 

Moins  n'en  avons  pas  despendu, 

Si  fault  que  vostre  argent  y  queure  ; 

Homme  d'oneur  n'est  qui  demeure  i5 

Vers  nous,  s'en  vault  moins  noz  estas. 

Nous  avons  de  piautraille  *  un  tas, 

D'enfans  qui  ne  font  que  ferir. 

Joueurs  de  paulme  et  de  rachas  '^  : 

Pour  Dieu,  pensez  du  revenir.  20 

Ou  raisin  seront  confondu. 

Ne  demourra  pomme  ne  meure, 

Huis  de  jardin  ne  soit  rompu 

Ne  garenne  ou  chascun  n'aqueure  : 

S'est  mestier  que  l'en  y  sequeure;  2  5 

Défendu  l'avons  au  pourchas 

De  ceuls  qui  ne  s'en  loent  pas 

Sur  grant  paine  d'eulx  fort  pugnir; 

Mais  ce  sont  tous  noise  et  debas  : 

Pour  Dieu,  pensez  du  revenir.  3o 

l'envoy 

434  c     Prince,  trop  vient  de  divers  cas 

Qui  veult  gouverner  tel  harnas  ^  : 
Maistres  d'ostel  ont  a  souffrir  ; 

a.  Vos  gens.  —  b.  Canaille.  —  c.  Raquette.  —  d.  Charge,  ennui. 

En  commun  a  périlleux  las  ^  : 
35  Si  saiges  n'est  qui  n'en  fust  las, 

Pour  Dieu,  pensez  du  revenir. 


MCCCCXXXII 

Balade. 

DE  DESPRISIER  l'uN  l' AUTRE  ET  DE  l'aCOMPARAGIER 
A   UN   CHIEN. 


J 


E  ne  me  puis  trop  merveillier 
De  ce  qu'om  dit  communément 
Quant  on  veult  aucun  desprisier  *  : 
Ne  qu'un  chien  n'a  d'entendement, 

5  II  ne  scet  riens  ;  mais  vraiement 

Chiens  par  droit  doit  bien  estre  saige  '", 
Car  en  tous  lieux  va  par  usaige, 
Au  palais,  au  conseil,  c'est  voir  ', 
En  la  taverne,  au  labouraige  : 

10  Un  chien  doit  presque  tout  sçavoir. 

Il  va  chascun  jour  au  moustier 
Sur  l'abit  du  prestre  pissant, 
Aux  noces,  au  corps  <^,  au  bouchier, 
Au  sermon,  en  chambre  souvent, 
1 5  En  cloistre,  en  dortoir,  en  couvent, 


1.  tout  voir. 

a.  Les  domestiques  causent  bien  des  désagréments.  —  b.  Déni- 
grer. —  c.  Instruit.  —  d.  Réunion  d'enterrement. 

En  cuisine,  en  chascun  mesnaige; 

S'on  fait  armes  ou  vassellaige  ^, 

La  puet  on  chiens  souvent  veoir  : 

J'en  tray  heraux  a  tesmoinaige, 

Un  chien  doit  presque  tout  sçavoir.  20 

Les  chiens  vont  en  sale  au  mangier, 
Souz  les  tables  se  vont  mucent; 
Hz  vont  les  tripes  barguignier  'J', 
Couchier  en  lit  de  parement  '^; 
Hz  vont  les  tapiz  dessirent  25 

Et  au  marchié  quérir  frommaige, 
434  d     Au  four,  moulin  ou  jardinaige, 
En  cellier  des  coups  recevoir, 
Es  vaisseaulx  sur  l'eaue  au  passaige  : 
Un  chien  doit  presque  tout  sçavoir.  3o 

l'envov 

Prince,  se  chien  eust  beau  langaige, 

De  guerre,  de  sens  et  de  gaige, 

De  tout,  ce  vous  fais  assavoir, 

Deust  parler,  et  de  mariaige  ; 

Et  puis  qu'ilz  ont  tel  avantaige,  35 

Un  chien  doit  presque  tout  sçavoir. 

I.  barguignant. 

a.  Joute.  —  b.  Se  disputer,  —  c.  Parade. 

MCCCCXXXIIl 
Balade  *  '. 

LETTRES  DES  ESCOLIERS  d'oRLIENS  ET  COMMENT  ILZ 
MANDENT  ARGENT  ET  SALUS  A  LEURS  PERES. 


L 


ETTREs  des  escoliers  d'Orliens  "*  : 
Treschiers  pères,  je  n'ay  denier, 

Ne  sanz  vous  ne  puis  avoir  riens  ; 

Et  si  fait  a  l'estude  chier, 
5  Ne  je  ne  puis  estudier 

En  mon  Code  n'en  ma  Digeste  : 

Caduque  ^  sont.  Je  doy  de  reste 

De  ma  prevosté  ^  dix  escus. 

Et  ne  treuve  homme  qui  me  preste  : 
10  Je  vous  mande  <^  argent  et  salus  ^  ! 

Trop  fault,  qui  est  estudiens; 
Se  son  fait  veult  bien  advancier. 
Il  fault  que  son  père  et  les  siens 
Lui  baillent  argent  sanz  dangier  ^, 
i5  Par  quoy  cause  n'ait  d'engagier 

Ses  livres,  ait  finance  preste, 
Robes,  pannes/,  vesteure  honneste. 
Ou  il  sera  uns  malostrus  «"; 

•  Publiée  par  Tarbé,  tome  I",  page  i44- 

i.  Balade  manque.  —  2.  Ce  vers  déjà  compris  dans  la  première  partie  du 
titre  manque  à  sa  place. 

a.  En  mauvais  état.  —  b.  Droit  à  payer  au  prévôt  de  l'Université. 
—  c.  Demande.  —  d.  Jeu  de  mots  sur  salus  (salutations  et  mon- 
naies d'or).  —  e.  Difficulté.  — /.  Fourrures.  —  g.  Gueux. 


I 

Et  qu'om  ne  me  tiengne  pour  beste, 

Je  vous  mande  argent  et  salus.  20 

435  a     Vins  sont  chiers,  hostelz,  autres  biens  ; 
Je  doy  partout  ;  s'ay  grant  mestier 
D'estre  mis  hors  de  telz  liens  : 
Chiers  pères,  vueillez  moy  aidier. 
Je  doubte  l'excommunier,  2  5 

Cité  suy;  cy  n'a  n'os  n'areste  '  : 
S'argent  n'ay  devant  ceste  feste 
De  Pasques,  du  moustier  exclus 
Seray.  Ottroiez  ma  requeste. 
Je  vous  mande  argent  et  salus.  3o 


LENVOY 

Treschiers  pères,  pour  m'alegier  ^ 

En  la  taverne,  au  boulengier, 

Aux  docteurs,  aux  bediaux,  conclus, 

Et  pour  mes  colectes  *  paier 

A  la  burresse  ^  et  au  barbier,  35 

Je  vous  mande  argent  et  salus. 

1.  ne  areste. 

a.  Diminuer  mes  dettes.  —  b.  Cotisations.  —  c.  Blanchisseuse. 


T.  VIII 


BALADES 

MCCCCXXXIV 

Balade. 

[Contre  Jean  de  Bétisac.) 
[novembre  1 389] 


MESiAU  ^  pourry,  faulx  parjure  et  yvroingne, 
Menteur  pervers,  de  trestouz  vices  plain, 
Prevaricat  ^,  entroingneux  ^  de  besoingne, 
Discordieux,  envieux  soir  et  main, 

5 

Tu  ne  penses  tousjours  qu'a  tricherie, 
Gloux  ^  en  parler  et  glouz  en  lecherie  «, 
Povre  d'amis,  de  meuble  et  de  demaine/, 
Dont  le  peuple  a  sur  toy  prophecie 

10        Que  brief  mourras  de  mort  laide  et  villaine. 

Chascuns  te  het  et  veoir  te  ressongne  «■, 

Car  tous  tes  faiz  sont  or  ^,  lait  et  villain; 

Qui  te  congnoist  de  toy  a  grant  vergoigne, 

T'orde  vie  te  brasse  un  fort  levain  ; 
1 5        Mesdit  n'as  pas  des  preudommes  en  vain    435  h 

N'esté  ingrat,  pour  bien  rendre  folie 

Persévèrent,  dont  Vengence  te  lie. 

Faisant  un  fais  de  telz  maux  qu'elle  amaine 

A  Justice,  qui  partout  certifie 
20        Que  brief  mourras  de  mort  laide  et  vilaine. 

a.  Lépreux.  —  b.  Prévaricateur.  —  c.  Peu  sérieux.  —  d.  Gros- 
sier. —  e.  Débauche.  — /.  Propriété  foncière.  —  g.  Craint  de.  — 
h.  Méprisables.  _ 

1 

Le  glaive  as  quis,  et  mis  en  ta  queloingne  « 

Les  estoupes  pour  toy  destruire  a  plain  ; 

D'autel  *  et  pis  finera  ta  charoingne 

Comme  fait  as,  tien  ce  pour  tout  certain  : 

De  Suzanne  as  mal  perceu  le  claim  <^  2  5 

Des  faulx  prestres  l'accusans  par  envie, 

Des  faulx  tesmoings  que  Daniel  escrie  ^  : 

En  séparant  les  convainqui  en  payne 

De  mort  cruel,  et  ce  a  touz  signifie 

Que  brief  mourras  de  mort  laide  et  vilaine.       3o 

l'envoy 

Homs  reprouchez  ^,  nourris  en  villenie, 

De  meurs  mauves,  de  perverse  lignie. 

Que  tout  homme  monstre  au  doit  et  enseigne/  : 

Pour  tes  péchiez  il  ne  tardera  mie 

Que  la  chose  sera  toute  acomplie  35 

Que  brief  mourras  de  mort  laide  et  villaine. 


MCCCCXXXV 

Autre  Balade. 
[Même  sujet.) 

COMMENT  te  pourroit  bien  venir, 
O  lerres  ^  faulx  et  couvoiteux, 
Lasches  de  corps?  De  souvenir 

a.  Quenouille.  —  b.  De  même  façon.  —  c.  La  plainte.  —  d.  Ac- 
Ipuse.  —  e.  Déshonnête.  —  /.  Désigne.  —  g.  Bandit. 

Est  temps  de  tes  vices  crueulx  : 
5  Souvent  as  ravi  comme  uns  leux, 

Saichans  que  tu  faisoies  mal, 

Oultre  raison,  en  gênerai, 

Nobles,  bourgois,  le  bien  commun  :         435  c 

Le  vengier  vient  cspecial, 
10  Car  tu  es  haiz  de  chascun. 

On  te  quiert  partout  pour  pugnir, 

Va  t'en  en  un  désert  tous  seulz. 

Se  saiges  es,  sanz  revenir; 

Je  tien  que  c'est  uns  bons  conseulx  : 
i5  N'atten  ne  quatre  moys  ne  deux, 

Devien  taupe  en  prez  ou  en  val  ; 

Adès  queurt  '^  Justice  royal  : 

Il  fait  bon  fuir  le  temps  brun  ^, 

Et  tu  n'as  pas  été  loyal  : 
2o  Car  tu  es  haiz  de  chascun. 

Nulz  prodoms  ne  te  doit  souffrir; 

Tu  es  tousjours  tresperilleux  <^ 

Serpens,  de  la  langue  ferir 

Scez  par  derrier  com  venimeux; 
25  Tu  es  a  chascun  haineux. 

Pis  que  de  crime  capital. 

Aux  champs,  a  piet  et  a  cheval; 

Noiez  fusses  tu  en  un  flum  '^ 

Ou  panduz  a  un  carquenal  «! 
3o  Car  tu  es  haiz  de  chascun. 

l'envoy 
Mauvais,  faulx,  ingrat,  oultrageux, 

a.  Suit  son  cours.  —  b.  Qui  se  rembrunit.  —  c.  Dangereux.  — 
d.  Fleuve.  —  e.  Collier  de  fer,  carcan. 

En  tous  tes  faiz  suspeçonneux  <^, 

Tu  ne  fus  onques  bien  tout  un  *, 

Mais  as  joué  de  doubles  neux; 

Bien  dois  estre  mas  '^  et  honteux,  35 

Car  tu  es  haiz  de  chascun. 


MCCCCXXXVI 

Balade. 

COMMENT     LES    ROYAUMES    SONT    DESTRUIS    PAR    LA    DIVISION 
DES  PRINCES  QUI  TOUT  COUVOITENT  AU  JOUR  d'uI. 

435  d  T   T  ELAS  !  je  voy  la  division  née 

JL  X  A  .III.  branches  qui  les  règnes  destruit  : 

La  première  est  convoitise  dampnée 

En  noble  cuer;  la  seconde,  qui  ruit  ', 

Orgueil,  de  qui  s'approchent  presque  tuit;  5 

Default  d'amour  au  bien  commun  garder 

Ou  nul  n'a  l'œil  fors  au  particuler  ^. 

Et  par  ces  poins  perdirent  seignourie, 

Que  tous  princes  doivent  forment  noter, 

Rome  la  Grant,  Troye,  Grèce,  Arménie.  10 

Mais  tant  qu'amour  fut  vraie  entr'eulx  gardée 
Au  commun  bien,  et  qu'ilz  eurent  le  fruit 
D'umilité,  que  justice  excercée 

I.  rauit. 

a.  Suspect.  —  b.  De  nature  franche,  droite.  —  c.  Accablé.  —  d. 
A  son  intérêt  particulier. 

Fust  '  sanz  faveur,  et  ^  qu'a  ce  furent  duit  <^, 
1 5        Et  couvoiter  fut  hors  de  leur  conduit, 
Ce  les  maintint  et  fist  vivre  et  régner 
Terres,  pais  et  leurs  villes  peupler, 
Tant  qu'union  fut  entr'  eulx  bien  unie  : 
Le  contraire  fist  perdre  et  déserter  * 
20        Rome  la  Grant,  Troye,  Grèce,  Arménie  \ 

Encor  est  bien  ''  ceste  chose  prouvée 
Par  nostre  loy,  dont  l'euvangile  instruit 
De  tost  périr  région  divisée, 
Car  c'est  celle  qui  tous  règnes  destruit  : 

2  5        Or  y  pensons,  et  ne  soyons  séduit 
Ne  endormi  pour  finance  amasser, 
Car  au  derrain  '^  nous  fault  tous  trespasser; 
Faisons  trésor  de  bonne  et  juste  vie, 
Et  ne  vueillons  en  perte  ressembler 

3o        Rome  le  Grant,  Troye,  Grèce,  Arménie  \ 

l'envoy 

Prince,  tendez  a  bonne  renommée 
En  bien  faisent,  et  que  vostre  contrée 
Ne  soit  de  nul  par  vo  coulpe  perie  :  436  a 

Pouoir,  avoir,  richesse  est  réservée 
35        Du  peuple  a  vous,  et  toute  est  désertée 

Rome  la  Grant,  Troye,  Grèce,  Arménie  ^ 

I.  Fust  manque.  —  2.  et  manque.  —  3.  et  ermenie.  —  4.  bien  ^nanque. 
a.  Dirigés.  —  b.  Ruiner.  —  c.  Après  tout. 


BALADES  I03 

MCCCCXXXVII 

Balade. 

DES     OFFICES    DES     HOSTELZ,     c'eST    ASSAVOIR     PANNETERIE, 
ESCHANÇONNERIE,  CUISINE,  ESCURIE  ',  FRUITERIE  ET  FOUR- 
f,  RIERE. 

OFFICES  des  hostelz  royaux, 
C'est  assavoir  panneterie, 
Cuisine  atout  voz  grans  boyaux, 
Escurie  et  la  fruiterie, 

Fourrière  ^  contre  qui  l'en  crie  5 

Pour  les  logiz  souventefois, 
Soiez  l'un  a  l'autre  courtois  ; 
Mais  je  vous  conseille  en  la  fin, 
Pour  mieulx  attemprer  *  vostre  voix 
Faictes  obéissance  au  vin.  lo 

Car  telz  offices  est  ^  tresbiaux 

Et  ly  noms  d'eschançonnerie  : 

Chapons  rostiz,  boucs  ne  veaulx 

Ne  sausses  de  la  sausserie 

Sanz  vin  n'est  c'une  moquerie  :  i5 

Avoine  et  foing,  poires  et  nois 

Ne  logis  ne  vault  .11.  tournois 

Sanz  ce  hault  poète  divin, 

Bachus,  et  pour  ce  que  c'est  drois, 

Faictes  obéissance  au  vin.  20 


I.  ESCURIE  manque.  —  2.  et. 

a.  Office  de  fourrier.  —  b.  Rafraîchir. 


I 04  BALADES 

On  est  content  pour  .11.  morsiaux 
De  pain  :  s'en  boit  on  mainte  fie  '^ 
A  ces  tasses,  voirres,  vessiaulx 
A  l'usance  de  Normandie. 

25  Sanz  vin  tout  office  mandie  *, 

Mais  par  li  a  l'en  char  et  poys, 
Pain,  brouet  «^,  avoine  et  tremoys  <^, 
Lumière,  fruit  soir  et  matin  ',  436  b 

Bûche  et  charbon  ;  tous  les  galoys  ^, 

3o  Faictes  obéissance  au  vin. 

l'envoy 

Chambre  aux  deniers,  gaiges  du  moys, 
Tous  offices  et  ceulz  ^  de  boys, 
Queux,  escuiers,  li  galopin, 
Chapellains,  nobles  gens,  bourgoys, 
35  Escuiers,  clercs,  gardez  voz  loys  V, 

Faictes  obéissance  au  vin. 

1.  Le  ms.  ajoute  ici  un  vers  qui  détruit  la  régularité  de  la  strophe  : 

Fuerre,  estraing,  gingembre  et  connin. 

2.  a  ceulx.  —  3.  lays. 

a.  Fois.  —  b.  Est  dans  le  besoin.  —  c.  Jus,  ragoût.  —  d.  Blé  de 
mars.  —  e.  Tous  les  bons  vivants.  — /.  Vos  attributions. 

MCCCCXXXVIII 

Balade. 

COMMENT  CELLUI  EST  BONNEUREUS  QUI  PRANT  PAR 
MARIAGE  FEMME  HUMBLE  ET  DEBONNAIRE. 

QUI  trouveroit  femme  humble  et  débonnaire, 
De  gentil  corps,  de  gracieus  maintien. 
Sobre  en  touz  cas,  sanz  trop  parler  ne  taire. 
De  bons  parens,  de  linaige  ancien, 
Homs  ne  pourroit  mieulx  pour  garder  le  sien     5 
Faire  tel  sens  que  de  prandre  tel  femme  ; 
Sires  seroit,  elle  servent  et  dame. 
Et  a  telz  gens  fruis  et  lignie  abonde  : 
Qui  ainsi  fait,  il  ne  puet  plus  grant  bien 
Avoir  de  Dieu  ne  plus  grant  joye  au  monde.     lo 

Et  en  tel  cas  homs  par  dehors  doit  faire 
Provisions,  pour  son  hostel  retien  ^\, 

Femme  les  doit  dispenser  et  retraire  ^  ^■ 

Et  gouverner  hostel  par  bon  moyen,  if^ 

Tenir  soubz  clef  si  qu'on  ne  perde  rien,  1 5  '- 

Veoir  sur  tout  afin  qu'on  ne  la  blâme  ; 
Soit  espargnant  et  pense  de  son  ame, 
A  son  mari  soit  douce,  chaste  et  monde  ^  ; 
Qui  ainsi  fait,  il  ne  puet  plus  grant  bien 
436c  Avoir  de  Dieu  ne  plus  grant  joye  au  monde.       20 

Et  le  mary  ne  se  vueille  meffaire  ^, 
a.  Réserve.  —  b.  Mettre  de  côté.  —  c.  Pure.  —  d.  Mal  conduire. 

Car  chascun  d'eulx  doit  garder  le  loyen^ 
De  marier,  afin  qu'a  Dieu  puist  plaire  : 
Lors  leur  venrront  tuit  avoir  terrien, 

25        Et  si  verront  leur  lignie  et  merrien  '' 

Vivre  et  régner  au  monde  sanz  diffame, 
Et  eulx  en  paix  en  bon  renom  et  famé, 
Et  les  enfans  de  leur  ligne  seconde  : 
Qui  ainsi  fait,  il  ne  puet  plus  grant  bien 

3o        Avoir  de  Dieu  ne  plus  grant  joie  au  monde. 

l'envoy 

Princes,  qui  prant  bonne  femme,  je  tien 
Que  son  ostel  est  le  saint  Julien  ^, 
Et  que  tous  biens,  paix,  honeur  y  habonde, 
Joye,  santé  sanz  le  phisicien  '^, 
35        L'amour  de  Dieu  le  roy  celestien, 

Et  en  touz  biens  de  jour  en  jour  affonde  ^! 
Qui  ainsi  fait,  il  ne  puet  plus  grant  bien 
Avoir  de  Dieu  ne  plus  grant  joie  au  monde. 


MCCCCXXXIX 

Rondeau. 
[Demande  d'argent  pour  pouvoir  quitter  Paris.) 

EN  attendant  vostre  bonne  mercy, 
Sui  a  Paris,  dès  '  mardi  ot  .viii.  jours, 
A  .VI.  chevaulx  :  trop  m'est  durs  li  séjours. 

I.  des  répété. 

a,  Lieia.  —  b.  Race.  —  c.  Bon  logis.  —  d.  Médecin.  —  e.  Se  fonde. 

Mieulx  amasse  estre  ou  ^  chastel  de  Courcy  ; 
Compter,  paier  me  couvient  :  c'est  uns  tours  *.  5 
En  attendant  vostre  bonne  mercy, 
Sui  a  Paris,  dès  mardi  ot  .viii.  jours. 

Gens  et  chevaulx  m'ont  tout  le  cuer  nercy  ^, 

Car  chascund'eulxveultmangier  comme  unsours  : 

Partir  ne  puis,  se  de  vous  n'ay  secours.  10 

En  attendant  vostre  bonne  mercy', 

Sui  a  Paris,  dès  mardi  ot  .viii.  jours 

A  .VI.  ciievaulx  :  trop  m'est  durs  li  séjours. 


MCCCCXL 

Rondeau. 
{Envoi  de  vers  '. 


436  d      A/Ton  cher  seigneur,  je  vous  envoyé 


Ce  que  pieça  vous  ai  promis  : 


Des  cahimans  ^,  afin  qu'om  voye, 
Mon  cher  seigneur,  je  vous  envoyé, 

Comment  chascun  d'eulx  se  desvoye  ^; 
Aux  vraiz  povres  sont  ennemis  : 


I.  Le  reste  du  refrain  est  remplacé  par  etc.  —  2.  Voy.  les  n»»  mccxxix, 

MCCXXX,    MCCXXXIII  et  MCCLIX. 

a.  Dans  le.  —  b.  Ennui.  —  c.  Affligé.  —  d.  Des  quémandeurs,  -^ 
e.  Se  conduit  mal. 

Mon  cher  *  seigneur,  je  vous  envoyé 
Ce  que  pieça  vous  ay  ^  promis. 


MCCCCXLI 

Chançon   royal  ^ 

l'ePISTRE    saint   BERNARD   EN  CHANÇON  ROYAL 
DE    CINQ   VERS   SUR    LE    GOUVERNEMENT   DE    MAISON. 

A  TOUS  ceuls  qui  lire  m'orront 
Et  en  lisant  proffiteront, 
Salut  et  bonne  affection  : 
De  la  diligence  enquerront 
5  De  leurs  servens  et  si  verront 

Souvent  leur  operacion, 
Que  riens  n'aille  a  perdicion, 
Pour  restraindre  plus  tost  que  tart 

10  En  toute  gubernacion, 

Ce  dist  l'epistre  saint  Bernart. 

Foulz  sont  ceuls  qui  despanderont 
Autant  de  rente  qu'ilz  aront; 
Chascun  an  reservacion  <^ 
1 5  Facent  du  tiers  de  ce  qu'ilz  ont  : 

Lors  au  cas  soudain  pourverront. 
Quant  est  d'édification, 

I.  cher  manque.  —  2.  vous  ay  pieca.  —  3.  chançon  royal  manque. 
a.  Economie. 

Neccessîté  soit  l'action, 

Non  voulenté  qui  les  cuers  art 

D'acomplir  foie  entencion,  20 

Dont  enfin  vient  destruction, 

Ce  dist  l'epistre  saint  Bernart. 

Saiges  grans  nopces  ne  feront 
Ne  chiens  de  chace  ne  tendront 
43']  a      N'abit  de  grant  elacion;  25 

Et  '  leurs  vins  et  leur  bief  vendront 
Pris  moien,  qu'achater  pourront 
Les  povres,  c'est  dilection; 
Facent  remuneracion 

A  leurs  servens  ains  leur  départ;  3o 

Aymé  chascun  sa  nascion 
Et  ne  vive  en  contencion, 
Ce  dit  l'epistre  saint  Bernart. 

Variez  haultains  de  cuer  parfont. 

Variez  flateurs  nul  bien  ne  font;  35 

Reboutez  les  sanz  fiction. 

Variez  honteus,  quant  ilz  mefCont 

Qui  se  taisent,  puis  que  telz  sont, 

Garde  et  ayme  d'affection  : 

Femme  de  dissolucion,  40 

Vieille  bourdeliere  <^  ait  la  hart  * 

Ou  le  feu  de  confusion  ! 

Digne  est  de  tel  pugnicion. 

Ce  dit  l'epistre  saint  Bernart. 

Ceuls  qui  dotrine  garderont  45 

Et  diligence  en  eulx,  avront 
Fortune,  et  persecucion 

I.  Et  manque. 

a.  Débauchée.  —  b.  Corde. 

Non  eulx,  mais  elle  accuseront  ; 

A  leurs  filz  ne  '  s'amortiront  ^  : 
56  Aient  tousjours  possession 

De  leurs  biens;  en  conclusion 

Pensent  bien  de  leur  ame  a  part,  . 

Aiment  Dieu  en  toute  saison 

Et  lui  rendent  vraie  oroison, 
55  Ce  dit  l'epistre  saint  Bernart. 

l'envoy 

Dieu,  qui  tendra  nette  maison  4^7  b 

De  pechié,  qui  fera  raison 
Et  ait  a  charité  regart. 
Il  ara  ou  ciel  mansion  *, 
60  Gloire  et  participacion, 

Ce  dit  l'epistre  saint  Bernart. 


I 


•       MCCCCXLII 

Balade  *. 

COMMENT   HOMME  NE   FEMME   NE   SE  DOIT 
AMORTIR  A  SES  ENFANS. 

L  est  bien  foulz  qui  s'amortit 
A  homme  n'a  enfans  qu'il  ait, 


*  Publiée  par  Tarbé,  tome  J",  page  167. 
I.  ne  répété. 

a.  Ne  donneront  pas  leurs  biens  à  charge  d'être  nourris.  —  b. 
Demeure. 

Et  qui  tout  comme  il  puet  ne  vit 

Franchement  ^;  et  qui  ne  se  fait, 

Tousjours  du  sien  seigneur  parfait  5 

Sanz  le  bailler  en  autrui  mains, 

Destruis  en  sont  maintes  et  mains, 

Vilz  tenus,  affolez  des  corps, 

Qui  en  meurent  povres  et  vains  *  : 

Qui  s'amortit,  pis  vault  que  mors  '.  lO 

Car  sanz  cause  autruy  enrrichit  ; 

Son  franc  vouloir,  sa  terre  lait. 

Ses  meubles;  puis  l'ont  en  despit  ^ 

Ses  enfans  :  mangier  puet  du  lait  ; 

On  le  het,  chascun  lui  dit  lait  ^;  i5 

Deschaux  est,  dessirez  ^,  dessains/, 

Mal  put  ê",  mal  vestu,  petit  crains 

Et  de  grans  reprouches  a  lors. 

Clamez  des  siens  or  vilz  villains  : 

Qui  s'amortit,  pis  vault  que  mors.  20 

Mais  tant  que  le  sien  ^  seignourit  *, 
On  le  sert,  nulz  ne  lui  meffait, 
On  l'aime,  on  craint,  on  l'obeit, 
Tant  soit  vieulz  ;  s'il  a  bon  retrait  % 
Ses  hoirs  ne  lui  font  nul  faulx  trait  2S 

43y  c  Pour  doubte  qu'il  ne  soit  abstrains  J 

De  vendre  ou  donner;  c'est  plus  sains  '^ 

Que  le  donneur  qu'om  chace  hors. 

Ne  vous  tuez  pour  voz  prouchains! 

Qui  s'amortit,  pis  vault  que  mors.  3o 

I.  mort.  —  2.  siens. 

a.  D'une  façon  indépendante.  —  b.  Tristes.  —  c.  Mépris.  — 
d.  Des  injures.  —  e.  Déchiré.  — /.  Sans  ceinture.  —  g.  Nourri. 
—  h.  Est  maître  de  son  bien.  —  /.  Logis.  —  j.  Forcé.  —  k.  Ici 
il  est  mieux. 

L  ENVOY 


Prince,  de  grant  folie  est  plains 
Qui  s'amortit,  et  petit  plains, 
Et  s'il  a  angoisse  a  effors, 
C'est  a  bon  droit  s'il  est  restrains  «  : 
35        Soit  tousjours  hoirs  du  sien  certains; 
Qui  s'amortit,  pis  vault  '  que  mors. 


MCCCCXLIII 

PLUSEURS  DEMANDES  ENTRE  LES  DAMES  AVECQUES 
LES  RESPONSES   SUR    CE. 


M' 


Demande  '. 

A  dame,  belle  et  gracieuse, 
Se  vous  amiez  de  grant  amour, 
De  quoy  seriez  vous  plus  joieuse 
Ou  de  vo  bien  ou  de  l'onnour 
5  De  cellui  qui  met  nuit  et  jour 

En  vous  sa  pensée  amoureuse? 

Response. 
Je  ne  le  vous  celeray  mie, 
Mais  vous  jure  quant  est  de  mi, 
Que  de  l'onnour  de  mon  ami, 
10  Puis  que  je  seroie  s'amie, 

Seroie  trop  plus  esjoie 
Que  de  mon  bien,  je  vous  affi. 

I.  il  vault  pis.  —  2.  Demande  manque, 
a.  Qu'on  lui  restreint  son  entretien. 

Demande. 
Sires,  vous  me  semblez  moult  saiges, 
Et  pour  ce  vous  vueil  demander 
Qui  est  li  plus  secrez  messaiges  ^  i5 

43^  d      Qu'om  puist  a  sa  dame  mander^ 

Response. 
Damoiselle,  je  vous  respon 
Que  Doulz  Regars  est  moult  secrez, 
Mais  plus  sur  messaige  est  li  hom, 
Quant  il  aime,  et  plus  est  '  discrez.  2.0 

Demande. 
Dame  de  nouvel  mariée, 
Respondez  de  deux  poins  a  mi  : 
Qui  vault  mieulx;  ou  un  bon  ami, 
Ou  mari  de  maie  pensée? 

Response. 
Se  vrai  ami  trouver  pouoie  "  25 

Que  j'amasse  et  il  m'amast  bien, 
Je  croy  que  trop  mieulx  l'ameroie 
Qu'un  mari  qui  ne  vauldroit  rien. 

Demande. 

Or  me  respondez,  damoiselle,       — 

Qui  vauldroit  mieulx  a  vostre  advis  3o 

A  "^  une  seule  teurterelle. 

Ou  un  coulon  mort,  ou  deux  vis  ^? 

Response. 
Je  vous  respons  que  j'ameroie 
Les  deux  vis  <=  coulons  plus  assez, 
Car  se  l'un  estoit  trespassez,  35 

A  l'autre  me  delitteroie  '^. 

Demande. 
Gentil  escuier,  dictes  moy, 

1.  est  manque.  —  2   Ou. 

a.  Messager.  —  b.  Jeu  de  mots.  —  c.  Vivants.  —  d.  J'éprouverais 
du  plaisir. 

T.  VIII  8 

Se  vous  estiez  devenuz  puce, 

Et  vo  dame  vous  disoit  :  «  Muce  ^^  I  », 
40  Ou  querriez  vous  vostre  recoy  ^  ? 

Response. 

Se  puce  estoie  devenus, 

Pour  moins  poindre  et  piquer  les  dames, 

Je  me  reponrroie  <^  tous  nus,  438  a 

Pour  moins  paroir,  entre  les  jammes  <*. 
Demande. 
45  Noble  dame  qui  tant  sçavez, 

Se  vostre  ami,  qui  bien  vous  sert, 

En  jouant  vous  changoit  les  dez  ^, 

Aroit  il  pas  chapeau  de  vert  /? 
Response. 

Si  je  sçavoie  de  certain 
5o  Que  cilz  qui  m'aime  me  changast, 

Je  feroie,  ne  s'en  doutast, 

A  lui  d'autel  paste  levain. 
Demande. 

Or  ça,  sire  religieux, 

A  mon  tour  vous  le  manderay  : 
55  Lequel  pour  vous  ameriez  mieulx 

Ou  le  cloistre,  ou  avoir  le  glay  e 

Et  le  regart  de  deux  vairs  *  œulx 

D'une  dame?  Si  m'aist  Dieux, 

Se  voir  dictes,  bien  le  sçaray. 
Response. 
60  Le  cloistre  avroie  je  '  plus  chier 

Que  de  deux  vairs  yeulx  le  regart, 

Se  tenir  ne  pouoie  a  part 

La  dame,  pour  elle  adrecer  «; 


1.  je  manque. 

a.  Cache-toi.  —  b.  Cachette.  —  c.  Je  me  cacherais.  —  d.  Jambes. 

—  e.  Vous  était  infidèle.  — /.  Au  fig.  Ne  serait-il  pas  trompé? 

—  g.  La  réjouissance.  —  /».  De  couleur  changeante.  —  i.  Servir. 

Mais  qui  la  me  voulroit  bailler, 

Liez  ^  seroie,  se  Dieux  me  gart.  65 

Demande. 
Dame  riche  et  de  '  grant  pouoir, 
Lequel  vous  venrroit  mieulx  a  gré, 
L'estat  *  de  vostre  ami  sçavoir, 
Ou  qu'il  seust  vostre  secré? 

Response. 
Plus  chier  aroie  oir  nouvelle  70 

438  h      De  son  estât,  je  vous  di  bien, 

Que  ce  qu'il  sceust  tout  le  mien  : 
Moult  se  doit  celer  damoiselle. 

Demande. 
Respondez  moy,  dame  au  cler  vis  '^^ 
Qui  avez  de  voler  le  nom  ^,  75 

Lequel  vault  mieux  ou  deux  mauvis  ^, 
Pour  chanter,  ou  avoir  faucon  ? 

Response. 
Je  respons  qu'avoir  en  geôle/ 
Deux  mauvis,  ilz  font  trop  petit, 
Et  que  l'en  prant  plus  d'appétit  80 

Ou  faucon,  combien  qu'il  ne  vole. 

Demande. 
S'amours  se  vendoient  a  livre, 
De  quoy  feriez  vous  le  pois  faire  ? 
Et  s' aucuns  estoit  d^amour  yvre, 
Comment  l'en  pourroit  on  deffaire  ?  85 

Response. 
Le  pois  feroie  d'un  tonnel 
A  deux  boutons  s  de  cuir  derrière, 
Pour  avoir  mesure  planiere  ; 
Et  pour  desyvrer,  au  tonnel 

1.  de  manque. 

a.  Joyeux.  —  b.  Dispositions  amoureuses.  —  c.  Visage.  —  d. 
Avez  la  réputation  de  chasser  au  vol.  —  e.  Alouettes  {jeu  de  mots). 
— /.  En  cage.  —  g.  Au  fig. 

90  Metteroye  le  jouvencel, 

Tant  qu'il  eust  mate  ^  la  chiere. 

Demande. 
Se  vostre  ami  vous  amoit  bien, 
Et  il  n'osoit  a  vous  parler, 
Trouveriez  vous  par  nul  engien  * 
95  Comment  il  peust  a  vous  aler  ? 

Response. 
Oil,  puis  que  vir  le  voulroie, 
Je  changeroie  mon  habit  ; 
Je  congnois  tele  qui  le  fit  : 
Toute  seule  vers  lui  yroie.  4^8  c 

Demande. 
100         Dictes  moy,  se  vous  amiez  fort, 
Et  vostre  ami  feust  enferrez  <^, 
Comment  lui  feriez  vous  confort 
Qu'il  JQuist,  et  tout  fut  secrez  ? 

Response. 
Se  de  lui  sçavoie  la  place, 
io5  Je  iroye  a  lui  en  tel  guise 

Que  ja  n'en  seroie  reprise 
Et  lui  feroie  amour  et  grâce. 

Demande. 
Se  il  estoit  a  vo  désir 
De  ce  que  vous  voulriez  avoir, 
1 10  Dictes  moy,  pourriez  vous  soufrir 

Cela  sanz  vous  gaires  doloir  ? 

Response 
Se  j'avoie  mon  désirer. 
Et  on  le  vouloit  acomplir, 
J'en  pourroie  plus  soustenir 
1 1 5  Que  l'en  ne  m'en  pourroit  donner. 

'  Demande. 

Je  vous  demande  en  loyauté 

a.  Pâle.  —  6.  Moyen  ingénieux.  —  c.  Enchaîné,  prisonnier. 

Se  VOUS  trouviez  en  une  place 

Celle  qui  a  tant  de  beauté, 

La  baiseriez  vous  en  la  face, 

Et  se  vous  ensuiriez  la  trace    120 

Ou  le  connin  ^  a  tant  esté  ? 
Response. 

Pleust  a  Dieu  que  je  la  tenisse 

Par  son  gré  ou  que  je  volsisse  ! 

Fors  toute  honeur  ne  lui  feroie, 

Mais  pour  son  amour  metteroie  '  i25 

Mon  furet  '>  sanz  nulle  perice  <= 
438  d     Au  trou  ou  le  connin  se  glice  ; 

Ma  bourse  et  mon  pannel  ^  tendroie  ' 

Tant  que  quelque  proie  prandroie  \ 

Pour  lui  pourfiler  ^  sa  pelice.  1 3o 

Demande. 
Se  vous  amiez  aussi  parfaictement 
Comme  nulz  homs  ama  onques  sa  dame, 
Vouldriez  vous  bien  assovir  vo  talent/ 
Pour  une  foiz  sanz  ressongnier  e  son  blâme? 

Response. 
Certes  jamais  pour  nul  désir  que  j'aie,  i35 

A  ma  dame  ne  veil  faire  tel  *  plaie 
Que  son  honneur  ne  soit  par  tout  gardée  : 
Mieulx  aim  languir  qu'elle  fust  difamée, 
Ne  vous  n'orrez  jamès  chose  plus  vraie. 

Demande. 
Or  me  dictes,  se  vous  aviez  ami  140 

Qui  fust  juenes,  appert  ^,  courtois  et  doulx, 
Dont  ariez  vous  plus  chier  l'amour  de  li, 
Ou  de  dessus,  ou  l'avoir  de  dessoubz? 


I.  mettroie.  —  2.  tenderoie.  —  3.  pranderoie.  —  4.  tele. 

a.  Lapin  (Jeu  de  mots).  —  b.  Au  fig.  —  c.  Règle  de  l'art,  lenteur. 
—  d.  Panneau,  au  fig.  —  e.  Border,  au  fig.  —  /.  Désir.  —  g. 
Craindre.  —  h.  Ouvert,  franc. 

Response. 
Amour  descent  et  ne  retourne  point, 
145      Chascuns  le  voit  par  vraie  expérience; 
Pour  ce  respon,  considéré  ce  point, 
De  son  amour  '  feroie  conscience  '^\ 
Mais  en  l'amour  qui  descent  en  fiance  ', 
A  celle  amour  dessoubz  mon  cuer  se  joint  ; 
i5o      Or  prie  a  Dieu  que  souvent  la  me  doint, 
Car  tele  amour  ay  en  grant  révérence. 

Demande. 
Se  vous  aviez  de  deux  choses  l'ottroy, 
L'une  du  bas  *  et  l'autre  du  baisier, 
Et  ne  peussiez  fors  que  l'une  touchier, 
i55      Lequel  des  deux  prendriez  \  dictes  le  moy? 

Response.  ^g  a 

Je  pranderoie  par  mon  souhait  le  bas  ; 
Se  tu  le  prans,  par  l'un  ^  les  deux  aras, 
Mais  cilz  qui  prant  le  baisier  seulement, 
Ne  joit  mie  toudis  du  remenant  ^  <^. 
Demande. 
160  Sire  escuier,  s'il  vous  failloit 

Aler  a  aucun  mandement, 
Et  vostre  dame  vous  mandoit 
A  ce  jour  et  vous  requeroit 
De  demorer,  et  proprement 
i65  Fust  le  jour  qu'om  se  combatroit  ^, 

Dictes  que  vostre  corps  feroit 
Pour  le  mieulx  a  vo  jugement. 

Response  '. 
Je  vous  respons  que  s'en  ce  cas 
Ma  dame  me  mandoit  ainsi, 

I.  De  lamour.  —  2.  france.  —  3.  prenderiez.  —  4.  lun  seul.  —  5.  On  lit 
ici  un  vers  interpolé  qui  fait  contradiction  : 

Uns  doulz  baisiers  est  trop  bons  advocas. 
6.  combateroit.  —  7.  Respons. 

a.  Connaissance.  —  b.  Parties  inférieures.  —  c.  Du  reste. 

Je  m'en  yroie  devers  li  170 

Ou  qu'elle  fust  plus  que  le  pas  ^  : 

Journée  ^  lairoie  et  debas 

Par  qu'elle  eust  de  moy  mercy. 

Demande. 
Se  Désir  estoit  esprevier 

Et  volast  en  toute  saison,  175 

En  quele  chanbre  en  vo  maison 
Li  feriez  vous  perche  a  perchier  ? 

Response  '. 
Certes  l'esprevier  percheroie 
En  ma  chambre  en  un  angleçon  '^, 
Pour  mieulx  oir  de  lui  le  son,  180 

Et  le  paistre  ^  quant  je  voulroie. 

Demande. 
Se  vous  estiez  beste  velue, 
Sanz  perdre  vostre  entendement, 
43g  b     Qu'ariez  vous  pour  nourrissement 

Plus  chiere,  char  cuite  ou  char  crue  ?  1 85 

Response. 
Se  j'estoie  beste  sauvaige, 
Petit  me  vaurroit  la  ^  char  cuite  : 
La  crue  est  plus  a  mon  usaige 
Et  pour  ce  suis  de  l'user  duite  «. 

Demande. 
S'on  vandoit  herans  /  frez,  poudrez  s  1 90 

Sors  ^  herans  ou  caque  a  bon  dos  % 
Qui  seroit  de  vous  achetez, 
Les  caques  J  ou  les  bons  vis  ^  gros? 

Response. 
S'achater  vouloie  marée, 

I.  Respons.  —  2.  la  manque. 

a.  Au  plus  vite.  —  b.  Convocation  militaire,  —  c.  Petit  coin.  —  d. 
Nourrir.  —  e.  Accoutumée.  — /.  Harengs.  —  g.  Salés,  —h.  Saurs. 
—  I.  Bien  dodus,  —j.  Ceux  qui  sont  encaqués.  —  k.  Vivants  [jeu 
de  mots). 

1 95  Pas  pouldrée  ne  la  prandroye; 

Les  bons  vis  gros  achateroye, 
Car  il  n'est  plus  douce  denrrée. 

Demande. 
Se  chevaulx  a  chasse  marée 
Estiez,  qui  chascun  jour  sont  las, 
200  S'estable  aviez  bien  aprestée, 

Coucheriez  vous  a  tout  le  bas  ^? 

Response. 
Nennil  :  j'osteroie  ma  selle, 
Pour  dormir  en  blanche  litière  ; 
Tourneroie  avant  et  arrière, 
2o5  Pour  l'avoine  *  ma  damoiselle 

Gaingnier  et  avoir  le  gré  d'elle, 
Tant  que  me  feroit  bonne  chiere. 
Demande. 
Lequel  vault  mieulx,  dictes  moy,  je  vous  prie, 
Ou  ceuls  qui  ont  leur  amour  a  dangier  <=, 
3 10      Ou  ceuls  qui  l'ont  a  boire  et  a  mangier, 
Et  desquelz  .11.  est  plus  joieuse  vie? 

Response. 
Certes  je  croy  cil  a  plus  grande  '  joye  43()  c 

Qui  un  petit  a  dangier  d'elle  joit, 
Que  cilz  qui  l'a  et  chascun  jour  la  voit, 
21 5      Car  qui  saoul  '^  est,  trop  petit  s'en  resjoie. 
Demande  \ 
Se  tout  l'avoir  qu'on  acquiert  en  ce  monde 
Pouoit  a  vous  estre  par  vo  souhait, 
Et  de  beauté  en  eussiez  un  si  fait  ^, 
Que  prandriez  ^  vous,  ou  la  belle  ou  la  blonde, 
220      Ou  tout  l'avoir  que  je  vous  ai  retrait? 
Response. 
Fy  de  l'avoir,  se  beauté  n'est  en  femme 

I.  grant.  —  2.  Demende.  —  3.  pranderiez. 

a.  Bât.  —  b.  Au  fig.  —  c.  Difficilement.  —  d.  Rassasié.  —  e.  Un 
pareil  souhait. 

Et  la  bonté!  Je  ne  vueil  que  gent  corps, 
Doulz  et  courtois  :  il  n'est  si  biaux  trésors 
Comme  '  d'avoir  courtoise  et  belle  dame. 

Demande  ^. 
Se  vous  haiez  homme  ^  jusqu'à  la  mort,  225 

Si  qu'om  li  deust  un  des  membres  oster, 
Auquel  de  tous  seroit  mieulx  vostre  sort 
Et  quel  membre  lui  "  feriez  vous  coupper? 

Response. 
Je  lui  feroie  avant  les  membres  tous, 
L'un  puis  l'autre,  coper  que  je  voulsisse         2  3o 
Ne  que  pour  rien  a  ce  me  consentisse 
Qu'om  li  coupast  le  membre  de  dessoubs. 

Demande. 
Se  vous  estiez  veneur  d'une  abbaye 
Ou  il  eust  grans  connins  a  chacier, 
Qu'amenez  mieulx,  ou^  estre  au  rachacier  ^,235 
Ou  vous  tenir  par  nuit  a  l'acropie  *? 

Response. 
J'ameroie  mieulx  faire  le  rachas 
Que  de  ^  cropir  la  nuit  trop  longuement  : 
On  y  a  froit  et  angoisse  et  tourment; 
Au  rachacier  n'est  pas  uns  homs  si  las.  240 

43g  d  Demande. 

Se  deux  dames  estoient,  l'une  belle, 
Et  l'autre  non,  mais  saige  et  de  gent  corps, 
Et  la  beauté  n'eust  bien  manière  <=  en  elle. 
Auquel  des  deux  seroit  mieulx  vostre  acors  '  ? 

Response. 
Plus  aim  gent  corps  et  la  *  bonne  manière       245 
Que  la  beauté  qui  n'a  sens  ne  advis  ; 
Po  faiz  compte  de  la  beauté  du  vis, 


I .  Domme.  —  2.  Demende  —  3.  un  h.  —  4.  Et  auquel  lui.  —  5.  ou  manque. 
-  6.  de  manque.  —  7.  acort.  —  8.  et  la  manquent. 

a.  En  battue.  —  é.  A  l'affût,  —  c.  Bonne  éducation- 

Se  la  douçour  n'y  estoit  tout  première; 
Car  par  maintien  est  souvent  cuers  ravis 

25o      En  vis  non  bel  par  une  douce  chiere  ; 
Ainsi  est  homs  par  manière  assouvis. 

Demande. 
Se  deux  hommes  saviez  en  un  pais, 
Dont  l'un  fust  bel  et  vestu  richement, 
Et  l'autre  non,  mais  fors,  preux  et  hardis, 

255      Lequel  des  deux  vouldriez  vous  a  amant? 
Response. 
Je  n'ay  cure  de  beauté  ne  richesce  : 
J'aime  trop  mieulx  bonté  et  hardement  ^, 
En  vaillant  cuer  un  hardi  combatant 
Que  riche,  gay,  couart,  plein  de  paresce. 
Demande. 

260      Or  me  dictes,  se  vous  aviez  déduit, 
Et  il  plouvoit  et  grelloit  durement, 
Et  vous  mandast  vostre  dame  de  nuit, 
Se  vous  yriez  ou  non  au  mandement. 

Response. 
Je  vous  respon  que  s'elle  me  mandoit, 

265      Et  il  estoit  .ini.  piez  de  grésil  *, 

Que  pour  livrer  tout  mon  corps  a  essil  <^, 
Sanz  arrester  devers  lui  s'en  yroit 
Mon  propre  corps,  a  lui  obeiroit. 
Comme  au  père  doit  obéir  li  fil. 
Demande. 

270      Qui  vaulroit  mieulx  selon  vostre  désir,        440  a 
Ou  deux  regars  de  vostre  belle  dame, 
Ou  un  baisier  qui  art  ^  et  qui  '  enflame, 
Prins  en  parfont,  qui  ne  fait  que  bruir  «  ? 


I.  qui  manque. 

a.  Courage.  —  b.  Neige  durcie.  —  c.  Destruction.  —  d.  Brûle.  — 
e.  Brûler. 

Response. 
Je  vous  respons  que  le  baisier  a  part 
A  mon  advis  est  plus  doulz  reconfors,  275 

Et  plus  d'espoir  y  avroie  je  '  lors 
Que  je  n'aroye  en  tout  vostre  regart. 

Demande  *. 
De  quoy  seroit  vostre  cuer  plus  certains, 
Ou  de  veoir  vostre  dame  en  la  face 
Treslonguement,  ou  de  tenir  ses  mains  280 

Joieusement  et  pou  estre  en  la  place  ? 

Response. 
Il  m'est  advis  que  se  ses  mains  tenoie, 
Tant  fust  petit,  que  plus  certain  seroie 
De  son  amour  que  de  lui  resgarder, 
Car  telz  resgars  sont  pour  homme  larder  ^;    285 
Mais  mains  tenir  est  espérance  et  joye, 
Dont  on  puet  bien  son  cuer  reconforter. 

Demande. 
Du  quel  est  ce  plus  grant  joie  ou  tourment, 
Ou  de  venir  veoir  sa  douce  amie, 
Ou  du  grant  mal  que  fait  le  partement  *?        290 
Qui  le  sçavra,  pour  Dieu,  si  le  me  die. 

Response. 
La  joie  n'est  point  si  grant  au  venir 
Vers  ses  amours,  comme  le  partement 
Fait  a  l'amy  de  paine  et  de  tourment, 
Quant  il  se  doit  de  s'amie  partir.  295 

Demande, 
Je  vous  suppli,  dame  nonnain, 
Que  vous  me  dictes  vérité 
De  trois  amours  dont  je  me  clain  : 
440  b      Religieus,  noble  et  villain. 

Se  de  ces  trois  avez  esté,  3oo 

I.  je  manque.  —  2.  Demende. 
a.  Blesser.  —  b.  Séparation. 

Dictes  m'en  la  propriété  ; 

N'attendez  pas  jusqu'à  demain. 
Response. 

En  moult  de  nos  religions  ^ 

Viennent  ces  trois  amours  souvent. 
3o5  On  donne  a  l'un,  a  l'autre  on  vent; 

Chascune  a  ses  condicions  : 

On  reçoit  tout  en  no  couvent. 

Se  l'un  s'en  va,  l'autre  prenons; 

Par  charité  tout  retenons  : 
3 10         Ce  n'est  de  nostre  amour  que  vent. 
Demande. 

S'Amours  voloient  aussi  bien 

Comme  tercellès  *  et  faucons, 

Queles  clochettes  et  quelz  sons  <-" 

Mettriez  vous  chascune  au  sien, 
3 1 5  Et  quel  loirre  ^  a  dire  :  «  Revien  » 

Leur  seroit  agréable  et  bons? 
Response. 

S'Amours  voloient  aussi  bien 

Comme  faucons  et  tercelez, 

Hz  aroient  beaux  annelez 
320  Et  un  loirre  de  cuirien  <^ 

Ou  il  n'aroit  plume  ne  rien 

Fors  cuisses  de  beaux  conninès/ 

Et  la  crette  de  deux  cochés  ^ 

Vermillettes  et  un  lien, 
325  Une  grant  broche  et  deux  maillés  '» 

Qui  panderoient  la  de  près. 

Pour  getter  ce  loirre,  retien. 

Les  clochettes  de  Gallien  ' 

Leur  faiz  prandre,  et  leur  baille  gès  J 

a.  Communautés.  -  b.  Tiercelets  (petits  éperviers).  -  c.  Son- 
nettes. -  d.  Leurre.  -  e.  Cuir.  -  /.  Petits  lapins  {jeu  de  mots).  —  ^J 
g.  Jeunes  coqs.  -  h.  Au  fig.  -  i.  Testicules.  -;.  Liens  pour  les 
oiseaux  de  fauconnerie. 

De  cuir  de  ventre  qui  soit  très  :  33o 

440  c      Ainsis  chascune  ara  le  sien. 

Demande. 
Dont  veult  dame,  sire  preudoms, 
Après  Nouel  estre  servie 
Et  dont  a  elle  '  grant  envie? 
Respondez,  nous  le  demandons.  335 

Response. 
Voulentiers.  Puisqu'il  fault  que  die, 
Ce  mangier  ci  lui  est  tresbons, 
D'une  andoille  '^  entre  deux  jambons, 
Qui  soit  roide  et  non  pas  rostie. 


MCCCCXLIV 

Balade 
amoureuse. 

SUR  tous  les  biens  que  Nature  donna 
Puis  qu'elle  fut  en  ce  monde  ordenée, 
Cent  mille  fois  plus  donné  vous  en  a 
Qu'onques  ne  fist  a  créature  née. 
Dame,  de  qui  court  si  grant  renommée 
Que  chascuns  dit  que  vous  estes  la  flour 
D'umilité,  de  beauté  et  d'onnour  ; 
Et  je  le  sçay  par  vraie  expérience, 


I.  elle  a. 
a.  Aufig. 

Tant  qu'il  n'est  homs  ne  fust  férus  d'amour, 
10        S'estre  pouoit  toudis  ^  en  vo  présence. 

Car  vraiement  si  gente  vous  forma 
Qu'a  corps  humain  n'a  tel  forme  donnée  : 
Humble  regart  et  blont  chief  vous  donna, 
Viaire  *  doulz  et  face  coulourée, 

1 5        Mais  sur  toutes  estes  bien  acesmée  ^  : 
Noble  chose  est  de  veoir  vostre  atour; 
Vo  gent  maintien,  vo  parler  de  douçour 
Fiert  si  chascun  de  l'amoureuse  lance 
Que  nulz  mourir  ne  pourroit  jamais  jour, 

20        S'estre  pouoit  toudis  en  vo  présence. 

Et  par  ma  foy  bonneuré  sera 

Cilz  qui  ara  mis  en  vous  sa  pensée. 

Car  en  tout  bien  son  corps  faire  pourra       440  d 

Et  par  vo  bien  acquérir  renommée  : 

25         Par  un  seul  mot  dire,  s'il  vous  agrée  : 
«  Amis  »  sanz  plus,  ara  toute  valour, 
Et  ne  fera  jamais  nulle  folour  ; 
Mais  en  ce  mot  aroit  tele  espérance 
Qu'il  cuideroit  valoir  un  emperour, 

3o        S'estre  pouoit  toudis  en  vo  présence. 

a.  Toujours.  —  b.  Visage.  —  c.  Parée. 

Chançon  royal  '. 

DES  .IIII.  VILLAINS  PECHIEZ   QUI  REGNENT  AU  JOUR  d'uY. 


A  TOUS  les  roys,  a  l'université 
De  tous  princes,  a  toute  créature 
Fait  Mémoire  sçavoir  pour  vérité 
.Iiii.  péchiez  plains  de  toute  laidure  ^, 
Que  Dieu  het  trop  et  qui  les  a  en  cure  *  :  5 

Destruis  en  sont  gent,  villes  et  pais. 
L'un  est  Orgueil  dont  Lucifer  hais, 
Angle  jadis  de  Dieu,  fut  trébuchiez 
En  fons  d'enfer,  noirs,  hideux,  esbahis  : 
Or  nous  gardons  de  ces  .iiii.  péchiez  !  10 

Le  second  est  par  Adam  recité  <= 

Du  fruit  veé  ^  dont  il  fist  la  morsure, 

Et  Eve  aussi  par  le  serpent  creté  «  : 

Linaige  humain  en  soufrit  grief  pointure/. 

Le  tiers  pechié  est  vil,  contre  nature,  1 5 

Dont  Dieux  fondit  les  .v.  citez  jadis  ; 

Le  monde  en  fut  par  déluge  noiez 

Du  temps  Noé,  qui  n'en  fut  pas  repris  : 

Or  nous  gardons  de  ces  .1111.  péchiez  !  20 

I.  Autre  Balade. 

a.  Ignominie.  —   b.  Et  qui  les  pratique.   —  c.  Reménnoré.  — 
d.  Défendu.  —  e.  Orgueilleux.  —  /.  Dommage. 

Le  quart  est  plains  de  toute  iniquité  ; 
En  toute  loy  Dieu  offense  et  injure, 
C'est  d'enquérir  contre  sa  voulenté 
Chose  qui  soit  par  sort  «,  par  voie  obscure, 

i5        D'ydolatrer  contre  saincte  Escripture 

Et  d'invoquer  les  noms  des  Ennemis  ^  : 

Saul  en  fut  a  destruction  mis  ;  441  a 

Pompée  en  fut  mors,  fuitis  et  chaciez 

En  Thessalle,  puis  en  Egipte  occis  : 

3o        Or  nous  gardons  de  ces  .1111.  péchiez! 

Peuple  Israël,  qui  en  adversité 
Soubz  Pharaon  ot  mainte  peine  dure, 
Honoura  Dieu  tant  qu'il  en  ot  pitié 
Et  le  mena  en  joieuse  pasture, 

35        Par  Moysès,  hors  de  peine  et  d'ordure  '^, 
En  la  terre  qu'il  leur  avoit  promis  : 
Par  .XL.  ans  sont  de  manne  remplis. 
Eulx  habondans,  fut  li  veaulx  dreciez  : 
Ydolatrans  lors  en  furent  pugnis  ; 

40        Or  nous  gardons  de  ces  .111.  péchiez  ! 

Et  des  autres  !  Car  c'est  horribleté 
Du  temps  qui  court,  des  maulx  oultre  mesure, 
Comment  on  est  a  mal  croire  ahurté  ^  : 
Legierement  nulz  de  la  foy  ne  cure  ^, 

45        L'ire  de  Dieu  chascun  quiert  et  procure, 
Et  se  par  l'un  des  péchiez  dessus  dis 
Fut  li  peuples  condempnez  et  péris, 
Qui  des  .1111.  est  sousprins  et  entechiez 
Moult  doit  doubter  qu'en  ces  maulx  ne  soit  pris  : 

5o        Or  nous  gardons  de  ces  .1111.  péchiez! 


a.  Divination.  —  h.  Démons.  —  c.  Souillure.  —  d.  Obstiné.  — «■ 
e.  Ne  se  préoccupe. 

L  ENVOY 

Princes,  laissons,  pour  gaingnier  paradis, 

Tous  les  péchiez  et  les  maulx  dessus  dis  ; 

En  un  seul  Dieu  soient  noz  cuers  fichiez, 

Repentons  nous,  si  nous  avons  mesprins. 

Et  a  tel  fin  que  ne  soions  sousprins  :  55 

Or  nous  gardons  de  ces  .iiii.  péchiez! 


MCCCCXLVI 


PROPHECIE. 


L 


'an  de  la  grant  division, 
A  trois  ans,  de  mutacion 
De  tous  les  estas  de  ce  monde, 
441  b      Par  effects,  par  signes  se  fonde, 

Par  persévérance  en  tout  vice  :  5 

Ne  sera  foy,  loy  ne  justice. 

Charité,  pité  ne  raison, 

Amour  n'aumosne  n'oroison; 

Terre  donrra  po  et  mal  fruit. 

Et  maint  règne  seront  destruit  ;  10 

Mortalitez,  fouldres  soudaines, 

Pluies  de  sang  seront  prochaines. 

Guerres  d'amis  et  de  prochains, 

Famines,  huUemens  et  plains  '^^ 

Les  chiefs  bleciez,  les  membres  rous  *,  1 5 

a.  Plaintes.  —  b.  Rompus. 

T.  VIII  a 

Envies,  haines,  courrons, 
Convoitises  desordonnées 
En  tous  peuples  par  péchiez  nées 
Et  dissimulacions  faintes, 

20  Toutes  vertus  presques  estaintes, 

En  Europe,  en  Aufrique,  en  Aise. 
Se  Dieux  vers  nous  ne  se  rapaise. 
Seront  selon  les  prophecies 
Mutacions  de  monarchies, 

2  5  Et  du  fil  de  perdicion 

Venue  est  preparacion 
Et  l'approuchement  de  la  fin  : 
Tesmoing  l'un  d'eulx  est  Jouachin, 
Metheode  secondement, 

3o  Se  leur  escripture  ne  ment. 

Balade 

A  DEUX  VISAIGES  ET  LA  COMPLAINTE  AVECQUES  LA  RESPONSE. 

JE  lieve  dès  le  point  du  jour  ; 
Je  me  couche  a  la  nuit  serrée  <*. 
Pour  servir  n'ay  nul  temps  séjour  '' 
Fors  traveil  chascune  journée. 
5  Vieulx  suis  :  paine  guerredonnée 

De  mon  service  n'a  esté  ; 

a.  Close.  —  b.  Repos. 


BALADES  I 3 I 

441  c      Je  me  sens  povres  '  et  en  debte; 
Vieillesce  et  misère  me  point  ^. 

—  Tu  es  foulz,  c'est  grant  povreté  : 

Fay  bien,  l'en  ne  t'en  fera  point.  10 

—  Vous  me  notez  tristesce  et  plour  ; 
Ma  peine  m'yert  rémunérée  : 
Autrement  seroit  deshonnour, 
Ingratitude  en  maistre  née. 

—  Tu  parles  du  viel  temps  Enée  :  i5 
Ceuls  qui  moins  font,  qui  ont  cousté, 

Puis  qu'en  jonesce  sont  bouté 

Et  plaisance  avec^  eulx  se  joint, 

Ont  richesce,  et  tu  maleurté  *  : 

Fay  bien,  l'en  ne  t'en  fera  point.  20 

Tu  vois  bien  que  morte  est  honour, 

Congnoissance  '^  s'en  est  aléa  ; 

Soy  travillier  n'est  que  folour. 

L'ancienne  loy  est  foulée  ; 

Repos  et  aise  ont  la  donnée  '^\  25 

Travail  n'a  fors  qu'adversité; 

Bien  faire  est  souvent  despité; 

Povre  robe  a  mauvais  pourpoint  ; 

Service  se  ^  tient  en  vilté  : 

Fay  bien,  l'en  ne  t'en  fera  point.  3o 

l'envoy 

Prince,  quant  J'ay  bien  escouté 

Ce  que  Despit  m'ot  recité 

Et  ce  que  Coustume  y  adjoint, 

I.  poure.  —  2.  auecques.  —  3.  le. 

a.  M'aiguillonne.  —  b.  Malheur.  —  c.  Reconnaissance.  —  d.  Les 
présents. 

Je  trouvay  qu'el  dit  vérité. 
35  Ce  mot  tien  pour  auctorité  : 

Fay  bien,  l'en  ne  t'en  fera  point. 


MGCCCXLVIII 

Balade  morale. 

DE  CEULS  QUI    ONT   ESTAT    SANZ   BIEN   FAIRE. 


N' 


'uL  qui  bien  face  n'ait  espoir  441  d 

Que  l'en  congnoisse  ^  son  bien  fait 

Si  non  Dieu,  car  on  taist  le  voir 

Du  bien,  en  levant  *  le  meffait. 
5  Au  jour  d'ui  qui  plus  grant  se  fait 

Plus  tostest  au  monde  eslevez; 

Se  mentir  et  flater  sçavez, 

Vous  acquerrez  possession, 

Mais  se  le  voir  dire  voulez, 
10  Vous  yrez  a  perdicion. 

Pour  vaillance,  honeur  et  sçavoir 
N'est  aucuns  sanz  promoteur  <^  trait 
A  estât  ^  mondain  recevoir; 
Mais  qui  bon  est,  on  le  deffait, 
i5  Les  mauves  sont  levez  de  fait 

Es  estas,  chéris,  honourez  : 
Pour  ce  est  li  mondes  triboulez  ^. 

a.  Soit  reconnaissant   de.  —  b.  Glorifiant.  —  c.  Protecteur.  — 
d.  Office.  —  e.  Tracasse. 

En  tenent  ceste  opinion, 
Comme  chetis  et  désolez, 
Vous  irez  a  perdicion.  20 

Congnoissance  face  devoir. 

C'est  ce  que  le  bon  cuer  attrait, 

Pour  faire  tous  biens  apparoir, 

Maugré  qu'incongnoissance  ^  en  ait  : 

Lors  arons  tous  biens  a  souhait,  25 

Ly  mondes  sera  reformez, 

Les  bons  meris  ^,  les  maulx  dampnez 

Par  justice  et  pugnicion, 

Mais  s'a  droit  ces  deux  ne  gardez, 

Vous  irez  a  perdicion,  3o 

l'envoy 

Princes,  ces  poins  considérez 
Et  aux  exemples  vous  mirez  ^ 
Des  péchiez  de  vo  région; 
Car  se  vous  ne  vous  amendez 
442  a      Autrement,  de  certain  tenez,  35 

Vous  yrez  a  perdicion. 

a.  Ingratitude.  —  b.  Récompensés.  —  c.  Regardez. 

MCCCCXLIX  j 

1 
Balade  *.  ; 

i 

DE  DOLOIR  POUR  JEUNESSE  QUI  S  EN  VA  AILLEURS.  « 

\ 

J'ay  perdu  doulz  apvril  et  may,  « 

Printemps,  esté,  toute  verdure  :  i 

Yver,  janvier  de  tous  poins  ay  '; 

Garniz  d'annoy  et  de  froidure.  ' 

5              Dieux  scet  que  ma  vieillesce  endure  < 
De  froit  et  reume  jour  et  nuit, 
De  fleume  ^,  de  toux  et  d'ordure  : 

Toute  maladie  me  nuit.  s 

) 
Pour  mon  costé  crie  :  «  Hahay!  » 

lo  Mainte  fois,  et  a  l'aventure  '. 

Une  migrayne  ou  chief  aray,  ' 

Autre  foyz  ou  ventre  estorture  '',  ] 

En  '  l'estomac  grieve  "*  pointure  '^; 

Aucune  fois  le  cuer  me  cuit, 
1 5  Autre  heure  tousse  a  desmesure  : 

Toute  maladie  me  nuit. 

Tant  qu'en  lit  me  degetteray  '^ 
Si  qu'il  n'y  remaint  couverture  ; 
La  crampe  d'autre  part  aray, 
20  Ou  le  mal  des  dens  me  court  sure, 

*  Cette  Ballade  se  retrouve  dans  le  ms.  de  la  Bibl.  nat.,  nouv.  acq.  fr. 
6231,  fol.  34  c. 
Variantes  du  ms.  nouv.  acq.fr.  6221  :  Vers  11.  chief  ay. 
I.  Oïl  en.  —  2    grief, 
a.  Crachat.  —  b.  Colique.  —  c.  Douleur  vive.  —d.  Débattrai. 


I 

Ou  les  goûtes  <^  me  font  morsure 
Quelque  part,  ou  ventre  me  bruit  *; 
Toudis  ay  medicin  ou  cure  : 
Toute  maladie  me  nuit. 

l'envoy 

Prince,  de  santé  je  vous  jure  25 

Que  moult  s'afoiblist  ma  nature 

Pour  maint  grief  mal  qui  me  destruit; 

Vieillesce  m'est  perverse  et  dure, 

Ne  je  ne  sçay  comment  je  dure  : 

Toute  maladie  me  nuit.  3o 


'       ^  MCCCCL 

44,2  h  Autre  Balade  *. 

DU    REGRET   DE    JEUNESSE. 


BIEN  m'a  li  temps  et  nature,  tous  deux, 
Mué  mes  meurs  et  mon  gouvernement, 
Car  a  vint  ans  fus  gais  et  amoureus, 
Plain  de  chaleur  et  de  foui  hardement, 
Jolis  '^,  joieux,  sains  et  entreprenent,  5 

Ne  me  chaloit  de  sens  ne  de  folie  : 

*  Cette  Ballade  se  retrouve  dans  le  tns.  de  la  Bibl.  nat.,  nottv.  acq.  fr. 
6221,  fol.  34  d. 

Variantes  :  Vers   23.  en  cure.  —  27.  destraint.  —  29.  comme  je. 

a.  Douleurs  rhumatismales.  —  b.  Gargouille.  —  c.  Gai. 

Jusqu'à  .XXX.  ans  force  et  cuidcr  ^  me  lie, 
Crespes  *  et  blons,  vestus  d'un  seul  pourpoint, 
'    Dançant,  chantant  sanz  craindre  mort  ne  vie  ; 
lo        Mais  je  n'ay  peu  demourer  en  ce  point. 

A  .XL,  ans  devins  malicieus  <^ 
Et  m'avisay  que  J'en  fait  folement. 
Lors  me  retray  de  mes  faiz  perilleus  : 
A  acquerrir  me  mis  terre  et  argent; 

i5        A  grant  doleur,  a  paine  et  a  tourment, 
Tiray  .x.  ans  pour  avoir  seignourie  ; 
Mais  assez  tost  chey  en  maladie  '  : 
Estomac  froit  ay  trouvé  ^  qui  me  point  "^j 
Mon  jeune  temps  perdu  lamente  et  crie; 

20        Mais  je  n'ai  peu  demourer  en  ce  point. 

Devenus  suis  maigres,  pelez  ^,  frilleux, 
Po  voyant,  sourt,  sec,  annuieux,  chargent/, 
Tousseux,  roingneux  ff,  graveleux  et  goûteux, 
Courbes  du  corps,  po  mangant,  trop  buvent  ; 

2  5        Chascun  jour  ay  un  nouvel  accident, 
Bout  en  costé  *  ou  autre  maladie  : 
L'an  .Lx.  pour  mourir  me  deffie 
Qui  a  la  fin  de  mon  eage  se  joint. 
Du  jeune  temps  ay  regret  et  envie, 

3o        Mais  je  n'ay  peu  demourer  en  ce  point. 

l'envoy 
O  foui  cuidier,  j'ay  de  ta  cuiderie  '  ! 

Variantes  du  ms.  noiiv.  acq.  fr.  6221  :  Vers  26.  ou  costé.  —  27.  L'an 
de.  —  3i.  j'ay  creu  ta. 

I.  Le  vers  manque  dans  le  ms.fr.  840.  —  2.  froit  trouuay. 

a.  Présomption.  —  b.  Frisé.  —  c.  Avisé.  —  d.  Fait  souffrir.  — 
e.  Chauve.  —/.A  charge.  —  g.  Galeux.  —  //.  Point  de  côté.  — 
i.  Présomption. 

Long  temps  m'as  fait  paier  la  muserie  ^ 
En  un  espoir  qui  de  moy  se  desjoint 
D'estre  jeunes  et  d'avoir  chiere  lie, 
442  c  Sanz  envieillir  et  sanz  merancolie  ;  35 

Mais  je  n'ay  peu  demourer  en  ce  point. 


MCCCCLI 
Autre   Balade  * 

POUR  LES  NOUVEAULX  MARIEZ  ET  DE  LEUR  MESNAGE. 

IL  VOUS  fault  pour  vostre  mesnage 
Entre  vous,  mesnagiers  nouveaulx, 
Coustes  *,  coussins,  liz  et  fourraige, 
Fourmes  (=,  bans,  tables  et  '  tretiaulx, 
Escuelles,  poz,  paelles,  platiaulx,  5 

Nappes  et  touailles  ^^  de  lin, 
Cuevrechiefs  '^,  garnison  de  vin, 
Bûche,  charbon,  bief  en  grenier, 
Fèves,  pois,  gingembre  et  commin/  : 
Pensez  y,  tout  vous  a  mestier.  10 

Foing,  avoine,  sel,  courtillage  s, 
Porée  '',  lart,  oingnons,  poreaulx. 
Chambres,  tapis,  carreaux  d'ouvrage  ', 

*  Publiée  par  Crapelet,  page  iSg. 
I.  et  manque. 

a.  Folie.  —  b.  Lits  de  plume.  —  c.  Bancs  divisés  en  stalles.  — 
d.  Serviettes.  —  e.  Fichus.  —  /.  Cumin.  —  g.  Légumes.  —  h. 
Herbes  potagères.  —  i.  Coussins  de  tapisserie. 

Quenoilles,  hasples  ^  et  fusiaux, 
i5  Aguilles,  fil,  soie  ou  luisiaux '' 

Pour  ouvrer  et  de  Chypre  or  fin  ; 

Pour  les  dames  cofre  ou  escrin  \ 

Pour  leurs  besongnes  herbergier  c; 

Miroir,  pigne  a  pignier  leur  crin  : 
20  Pensez  y,  tout  vous  a  mestier. 

Vergus,  vinaigre,  eufs  et  frommaige, 
Torches,  cire,  cierges,  flambiaux 
Et  chevaulx  pour  vo  querriage  ^, 
Chaudière,  baingnoire  et  cuviaux; 

2  5  Pour  enfans  fault  bers  «  et  drapiaux. 

Nourrice,  chaufette  et  bacin, 
Paellette  /  a  faire  le  papin  ff, 
Let  et  flour  '',  lever  et  couchier. 
Les  apaisier  soir  et  matin  : 

3o  Pensez  y,  tout  vous  a  mestier. 

l'envoy 

Mesnagier,  encor  est  Tusaige,  442  d 

Et  deust  l'en  emprunter  sur  gaige. 
D'avoir  vaisselle  d'argent  chier 
Et  d'or,  puis  qu'om  est  de  parage  ', 
35  Pour  faire  honeur  a  son  linaige  : 

Pensez  y,  tout  vous  a  mestier. 

I.  cofres  ou  estuit. 

a.  Rouets.  —  b.  Pelotes.  —  c.  Loger  leurs  affaires.  —  d.  Char- 
roi, —  e.  Berceau.  — /.  Petite  poêle,  —  g.  La  bouillie.  —  h.  Farine 
de  gruau.  —  ù  De  haute  naissance. 


BALADES  l3g 

MCCCCLII 

Autre  Balade. 

CONTRE    EPIDIMIE. 


POUR  la  corrupcion  oster 
De  l'air  ou  temps  d'espidemie, 
Couvient  ces  remèdes  garder 
Qu'om  voist  es  lieux  ou  ce  n'est  mie  : 
Qu'om  maine  sobre  et  nette  vie,  5 

Qu'om  boive  vin  cler,  net  et  bon; 
Poucins,  perdris,  faisans,  chapon, 
Connins  ^,  rost,  viande  legiere 
Mangier,  mais  de  grosses  chars  non, 
S'eschuer  ^  voulez  vostre  bière.  lo 

Pain  de  froment  vous  fault  user 

Bien  cuit  d'un  jour,  sans  trop  de  mie  ; 

Tout  fruit  cru  et  cuit  rebouter  <=•, 

Non  dormir  si  non  la  nuitie; 

Safran,  cannelle,  espicerie,  1 5 

Gingemble,  blanc  ^,  graine  «  et  doux/  non 

User,  vergus,  jeune  mouton, 

Vinaigre,  qu'om  soit  liez  qu'en  quiere, 

Lie  gent  de  joieux  renon, 

S'eschuer  voulez  vostre  bière.  20 

Nettes  robes  fault,  fréquenter 
Plaisans  lieux,  bonne  compaignie, 


a.  Lapins.  —  b.  Éviter.  —  c.  Laisser  de  côté.  —  d.  Laitage. 
e.  Épices  odorantes.  —  /.  Clous  de  girofle. 

Nettement  couchier  et  lever 

En  hault  lieu,  avoir  a  la  fie 
25  Feu  de  genevre  ^,  et  si  vous  prie, 

Par  brouillas  *  n'issez  de  maison  ; 

Bonnes  odeurs  de  garnison 

Porter,  qu'air  mauvais  ne  vous  fiere;  , 

Ne  hurtez  la  noire  toison  '^,  448  a     I 

3o  S'eschuer  voulez  vostre  bière. 


MCGCCLIII 

Balade 

PAR  MANIERE  DE  COMPLAINTE  CONTRE  FAULX  RAPPORT. 


H 


é!  Faulx  Rapport  et  Envie  dolente, 
Tous  .11.  puissiez  de  maie  mort  mourir, 
Car  par  vous  n'est  doleur  que  je  ne  sente, 
Qui  vers  m'amour  m'avez  voulu  trahir, 

5  Dont  mon  las  cuer  est  si  férus  d'air  ^ 

Que  je  ne  sçay  '  si  je  dors  ou  je  veille, 
Quant  les  biaux  yeulx  et  la  face  vermeille 
De  celle  a  qui  je  suis  homs  ligement. 
Croit  voz  faulx  diz,  dont  trop  fort  me  merveille, 

10        Quant  je  l'ayme  sur  toutes  loyaument. 

Et  ja  soit  ce  que  chascun  de  vous  mente 
Pour  faire  amour  de  noz  cuers  départir 

I.  suis. 

a.  Genièvre.  —  b.   Brouillards.  —  c.  Ne  faites  pas  l'amour.  — 
d.  De  courroux. 

Et  pour  cuider  qu'a  vo  parler  '  s'assente  <», 

Je  ne  croy  pas  qu'Amours  peust  soufrir 

La  fausseté  que  vous  cuidez  couvrir  *,  1 5 

Qui  onques  mais  ne  fut  veue  pareille, 

Dont  mis  m'avez  tele  puce  en  l'oreille, 

Et  croire  tost  qui  vient  soudainement, 

Que  mon  las  cuer  en  larmes  de  sang  mueille  '^, 

Quant  je  l'aime  sur  toutes  loyaument.  20 

Las!  et  ce  qui  encor  plus  me  tourmente 

Et  qui  me  fait  en  desespoir  languir, 

Est  ma  dame,  qui  de  m'amer  s'absente 

Et  qui  me  veult  laisser  sanz  moy  oir  1 

Hé!  Faulx  Rapport,  que  je  te  doy  hair!  2  5 

Helas  !  Pité,  a  ma  dame  conseille, 

Que  Loyauté  pour  mon  fait  se  traveille 

Et  Vérité;  ceuls  scevent  bien  comment 

Je  suis  tray  sanz  cause  non  pareille, 

Quant  je  l'aime  sur  toutes  loyaument.  3o 

443  b  l'envoy 

Hé!  dieu  d'Amours,  a  ma  dame  commende 

Qu'a  son  conseil  Pité,  Loyauté 'mande. 

Et  soit  ^  bannis  Faulx  Rapport  en  présent 

Et  Envie  la  mauvaise  truande, 

Et  que  guerdon  ^  pour  bien  amer  me  rende,      35 

Quant  je  l'aime  sur  toutes  loyaument. 

1.  parlers.  —  2.  si.  —  3.  guerredon. 

a.  Écoute  vos  paroles.  —  b.  Cacher.  —  c.  Est  inondé. 

MCCCCLIV 


LES  ESTAS   DU  MONDE. 


c 


Des  chevaliers  '. 
HEVALiERS  en  ce  monde  cy 
Ne  peulent  vivre  sanz  soucy  : 
Hz  doivent  le  peuple  deffendre 
Et  leur  sang  pour  la  foy  espandre. 
Des  juges  '. 
5  Juges  subject  ^,  juges  royal 

Doivent  estre  ferme  et  loyal 
Et  juger  a  droicte  balance 
Povre  et  riche  en  equipolance. 

De  ceuls  qui  ont  serviteurs. 
Comme  chascun  soit  a  l'ymaige 
10  Créez  de  Dieu,  cilz  fait  que  saige 

Qui  servis  est  de  créature, 
Se  bien  lui  paie  sa  droiture. 

De  ceuls  qui  euvrent  a  journée. 
Cilz  doit  bien  son  corps  emploier 
Qui  journoye  *  et  qui  prant  loier  '', 
i5  Qui  fouit  ou  fait  euvre  "^  en  terre. 

Car  au  soir  va  son  louier  querre. 

Deshostelliers. 
Hostelains  doit  avoir  désir 
De  faire  a  ses  hostes  plaisir 
Et  eulx  garder  com  sa  personne 
20  Et  procurer  viande  bonne. 

I.  Ce  titre  manque.  —  2.  ou  qui  fait  ouuragc. 
a.  De  justice  seigneuriale.  —  b.  Travaille  à  la  journée. 
Salaire. 

Des  armeuriers. 
Armoier  qui  fait  haubergons  ^ 
Et  harnois  *  doit  estre  preudoms, 
443  c      Car  soubz  la  fiance  de  lui 

Combatent  pluseurs  a  autrui. 

Des  marchans. 
Marchant  qui  vend  sa  marchandise  25 

Se  gard  de  maie  convoitise, 
Vende,  gaingne  selon  droiture, 
Sanz  commettre  pechié  d'usure. 

Des  phisiciens  '^. 
Tu  qui  te  faiz  phisicien, 

L'autre  qui  se  fait  ciurgien,  3o 

Bon  est  que  chascun  s'estudie 
A  bien  curer  la  maladie. 

Des  conseilliers. 
Qui  conseille,  si  ait  advis 
Qu'en  convoitant  ne  soit  ravis, 
Ne  pour  faveur  ne  subvertisse  ^  35 

Le  droit  dont  la  cause  périsse. 

Des  notaires. 
Notaires  qui  instrumens  ^  fais, 
Tu  doiz  estre  loyaulx  en  fais, 
Entendre  et  justement  escripre. 
Si  c'om  n'y  puist  ton  blâme  dire.  40 

Des  mareschaulx. 
Adviser  se  doit  mareschal  ' 
Qui  ferre  d'autruy  le  cheval, 
Car  par  l'enclouer  ou  retraire 
Puet  trop  le  maistre  avoir  contraire. 

Des  barbiers. 
Secrez  doit  estre  li  barbiers  45 

I.  le  m. 

a.  Cottes  de  maille.  —  b.  Armures.  —  c.  Médecins.  —  d.  Ren- 
verse. —  e.  Actes. 

Dessus  tous  les  autres  mestiers  : 

Pluseurs  secrez  voit  de  nature 

Qu'om  ne  doit  dire  a  créature. 
Des  serviteurs. 

Qui  sert  ait  en  soy  pacience, 
5o  Humble  cuer,  bonne  conscience, 

Et  gart  le  proufit  et  l'onnour  443  d 

En  trestous  lieux  de  son  seigneur. 
De  ceuls  qui  s'asservissent. 

Cilz  qui  a  assez  de  quoy  vivre 

Est  fouis  puis  qu'a  servir  se  livre, 
55  Car  en  convoitant  s'asservit  ; 

Mais  cilz  est  franc  qui  du  sien  vit. 
Des  laboureurs. 

Le  peuple  si  doit  labourer, 

Dieu  servir,  l'église  honourer 

Et  espargnier  de  son  labour 
60  Pour  les  nobles  vivre  a  honour. 

Des  prelas. 

Les  prelas  et  les  gens  d'église 

Doivent  vers  Dieu  faire  servise 

Et  prier  pour  le  peuple  humain 

Qui  leur  met  le  vivre  en  la  main. 
De  ceuls  qui  servent. 
65  Homme  qui  se  met  a  servir 

Se  doit  tellement  asservir 

Et  faire  sa  franchise  serve 

Que  son  seigneur  loyaument  serve. 
Des  advocas. 

Je  ne  sçay  en  ce  monde  cas 
70  N'estât  si  seur  com  '  d'avocas  : 

On  les  quicrt,  ilz  ne  quierent  pas, 

Et  si  vivent  d'autrui  debas. 


I.  comme. 

De  ce  mesmes. 
Estât  d'avocat  est  doubteus  '^ 
Pour  l'ame,  s'il  est  couvoiteus; 
Saiges,  preudoms  et  diligens  75 

Doit  estre,  et  aider  povres  gens. 
D'abrègement  de  vie. 
Le  trop  disner  et  tost  dormir  après, 
Souper  de  nuit,  suir  le  mestier  frès  ^, 

444a  Sanz  apetit  vin  boire  a  tresgrans  '  très  80 

Couchier  en  ^  bas,  estre  fel  et  engrès  ^ 
Tuent  pluseurs  que  la  mort  suit  de  près. 

De  continuer  sa  santé. 
Lever  matin  et  prandre  esbatement, 
Entendre  au  sien  et  vivre  sobrement, 
Courroux  fuir,  souper  ^  legierement,  85 

Gésir  en  hault,  dormir  escharsement  ^ 
Loing  du  mengier,  soy  tenir  nettement 
L'omme  enrrichit,  et  si  vit  longuement. 


I.  très  manque.  —  2.  en  manque.  —  3.  et  souper. 

a.  Redoutable.  —  b.  Se  livrer  à  l'amour.  —  c.  Colère  et  em- 
porté. —  d.  Avec  modération. 


T.  VIII 

MCCGCLV 

Sote  Balade. 

[Un  maître  doit  aimer  les  serviteurs  qui  ne 
le  démentent  pas.) 

JE  vi,  encor  n'a  pas  long  temps, 
Un  homme  merveilles  compter, 
Qu'il  avoit  veu  cent  asnes  blans, 
Une  truie  un  cerf  pourceler  '^y 
5  Et  qu'il  avoit  veu  avaler  * 

Le  matin  en  guise  du  soir. 
Lors  dist  un  varlet  haut  et  cler  : 
«  Escoutez,  Monseigneur  dit  voir!  » 

Le  seigneur  dist  :  «  J'ay  dyamens 
10  Si  gros  com  teste  de  sangler  '  ; 

J'ay  veu  mille  moulins  moulens 
Moudre  sanz  eaue  et  sanz  venter  ; 
J'ay  veu  un  heran  en  la  mer 
Qui  pouoit  mille  frans  valoir  : 
i5  Prins  fust,  tant  "  voulsisse  donner. 

—  Escoutez,  Monseigneur  dit  voir! 

—  Je  vis  dix  mille  combatans 
Par  six  hommes  prandre  et  tuer, 
Et  .xnii"».  oliphans  '^ 

20  De  .1111.  brebis  estrangler; 


I.  sanglier.  —  2.  fut  tant  en. 

a.' Mettre  bas  {en  parlant  de  la  truie).  —  b.  Descendre  à  l'ho- 
rizon. —  c.  Éléphants. 

Je  vy  un  toreau  ressembler 
A  la  fourme  d'un  chien  tout  noir, 
Et  vy  les  montaignes  voler. 
444  b      —  Escoutez,  Monseigneur  dit  voir!  » 


l'envoy 


Prince  doit  amer  ses  sergens,  25 

Quant  ilz  font  ainsi  leur  devoir, 

Disens  de  tout  devant  les  gens  : 

«  Escoutez,  Monseigneur  dit  voir!  » 


MCCCCLVI 
Balade. 

PAROLE  FAINTE  ET  CUER  PERVERS  EN  DOUCES  PAROULES. 

|D  EAU  filz,  belle  fille  et  beau  père, 

i— '   Biaus  oncles,  cousins,  biaux  nepveux, 

Biau  compains  <^,  belle  suer,  biau  frère, 

Belle  cousine,  biau  filleux, 

Biaux  voisins  s'appellent  entr'eulx  5 

Pluseurs  en  langage  commun 

Qui  s'entraiment  com  chiens  et  leux  : 

On  ne  doit  pas  croire  chascun. 

Li  '  chiers  filz  treuve  dure  mère, 

Li  pères  son  chier  filz  crueux;  10 

1.  Car  li. 

a.  Compagnon. 

L'oncle  son  nepveu  vitupère  « 
Et  ses  nieps  lui  est  rumoreux  ^; 
L'un  plume  a  l'autre  les  cheveulx  <^ 
Ou  l'en  cuide  ce  soit  tout  un  <^  ; 
1 5  Par  derrier  sont  trop  haineux  : 

On  ne  doit  pas  croire  chascun. 

Que  font  pluseurs  a  leur  commère? 
Frère  a  seur  ?  Que  fraint  l'en  de  veux  ! 
Doulz  mos  issent  de  bouche  amere, 
20  Mais  le  cuer  les  fait  venimeux 

Par  les  couraiges  envieux 
Des  couvoitans  l'autre  sur  l'un 
Pour  les  fuitis  «  biens  temporeux  : 
On  ne  doit  pas  croire  chascun. 

l'envoy 

25  Prince,  ce  monde  est  périlleux, 

Puis  que  baras  règne  entre  ceulx  444  c 

Qui  sont  d'ung  coing /et  venus  d'un; 
Soient  clercs  ou  chevalereux, 
Se  bonne  amour  default  entr'eulx, 

3o  On  ne  doit  pas  croire  chascun. 

a.  Injurie.  —  b.  Lui  cherche  querelle.  —  c.  Au  fig..  Dit  du  mal 
de  l'autre.  —  d.  Que  règne  l'union.  •—  e.  Fugitifs.  —  /.  D'une 
même  espèce. 

MGCCCLVII 

Balade. 

COMMENT    CE    MONDE   n'eST  RIENS    QUANT   A   LA  VIE. 

OU  est  Nembroth  le  grant  jayant  <^j 
Qui  premiers  obtint  seigneurie 
Sur  Babiloine?  Ou  est  Priant, 
Hector  et  toute  sa  lignie? 
Achillès  et  sa  compaingnie,  5 

Troye,  Carthaige  et  Romulus, 
Athene  ',  Alixandre,  Remus, 
Jullius  César  et  li  sien? 
Hz  sont  tous  cendre  devenus  : 
Souflez,  nostre  vie  n'est  rien.  lo 

Ou  est  David  le  combatant, 

Judas  Machabée  et  Urie? 

Ou  est  Charlemaine  et  Rolant, 

Godefroy  qui  fut  en  Surie, 

Baudouin,  leur  chevalerie,  i5 

Josué,  Daires  et  Artus 

Et  ceuls  qui  conquirent  le  plus 

Sarrazin,  Juif  et  Crestien  ? 

Hz  sont  mis  en  pouldre  et  corrups  *  : 

Souflez,  nostre  vie  n'est  rien.  20 

Ou  est  Atille  le  tyrant, 
Caton  plain  de  phillosophie, 

I.  Athènes. 

a.  Géant.  —  b.  Pourris. 

Hercules,  Jason  conquérant, 

Socratès  et  son  estudie  '^, 
2  5  Augustin  en  théologie, 

Le  pouete  Virgilius, 

Es  estoilles  Tholomeus, 

Ypocras  le  phisicien  ? 

De  mort  n'est  d'eulx  eschapez  nulz  :         444  à 
3o  Souflez,  nostre  vie  n'est  rien. 

l'envoy 

Prince,  il  n'y  a  que  les  vertus. 
Bien  faire  et  esjouir  ça  jus 
Et  départir  *  pour  Dieu  du  sien 
Aux  povres,  pour  régner  la  sus  ; 
35  Nos  eages  est  tantost  conclus  : 

Souflez,  nostre  vie  n'est  rien. 


MCCCCLVIII 

Autre  Balade. 
{Songeons  à  nous  bien  conduire  en  vue  de  la  mort. 

UNS  homs  congnoit  au  bien  chacier 
Un  chien  de  sa  muete  a  la  chace  : 
Entre  les  autres  l'a  plus  chier, 
Quant  la  bestelieve  de  place  '^; 
Se  bien  la  poursuit  et  la  chace 

a.  Ses  travaux.  —  b.  Distribuer.  —  c.  Fait  lever. 


BALADES  l5ï 

Sanz  changier  jusques  a  la  mort, 
Son  droit  lui  rend  et  l'a  en  grâce  : 
Qui  autrement  fait,  il  a  tort. 

Les  jeunes  chiens  fait  enseignier 

Et  les  mener  par  droicte  trace,  lo 

Pour  mieulx  aprandre  leur  mestier  ; 

Et  s'il  est  qu'aucun  se  defface  '^, 

On  le  bat,  forhuie  *  et  menace, 

Quant  au  change  va  et  se  tort, 

A  tel  fin  qu'il  ne  se  mefface  <=  :  i5 

Qui  autrement  fait,  il  a  tort. 

Ainsis  n'est  pas  a  droit  jugier 

Entre  les  hommes  qui  ont  face  : 

A  congnoistre  ont  les  œulx  derrier, 

Car  Voulenté  qui  Raison  pace  <*,  20 

Homme  congnoistre  qui  bien  face 

Ne  laisse  ;  Folie  a  le  port  ^ 

Et  règne  en  ligne  et  en  espace  : 

Qui  autrement  fait,  il  a  tort. 

l'envoy 

Princes,  tout  homme  se  soulace  25 

En  vaine  gloire  ou  il  s'enlace 

Tant  que  vertus  en  pluseurs  dort; 

N'aient  plus  les  yeulx  de  lymace! 

Advisent  que  chascun  trespace! 

Qui  autrement  fait,  il  a  tort.  3o 


a.  Se  trompe,  perdre  la  trace.  ^  b.  Dirige  par  des  cris.  —  c. 
Qu'il  ne  fasse  pas  de  faute.  —  d.  Surpasse.  —  e.  La  faveur. 

MCCCCLIX 

Balade  445  a 

POUR  CONGNOISTRE   SERVICE   ET  SOY   ADVISER   SUR   YCELLUI. 


P 


>uis  que  l'en  voit  par  longue  expérience 
Que  bien  servir  ne  faire  loyaument 
A  son  seigneur,  qu'il  '  n'en  a  congnoissance 
Ne  remerir  ne  veult  aucunement, 

5  Et  a  autres  venuz  soudainement 

Donne  le  sien  sanz  cause  et  sanz  desserte  '^^ 
Son  temps  user  en  tel  lieu  n'est  que  perte; 
On  se  doit  lors  retraire  de  lui,  mais 
Soubtilement  et  par  voie  couverte  *  : 

10        Soy  départir  vault  mieulx  tart  que  jamais. 

Dont  puet  venir  a  homme  de  puissance 
Et  qui  en  soy  a  bon  entendement. 
Qu'il  ne  merit  «^  ses  serviteurs  d'enfance 
Et  qui  servi  l'ont  continuelment? 

i5        C'est  foui  plaisir  venu  en  un  moment 
Et  au  surplus  ingratitude  apperte, 
Qui  ne  congnoist  la  misère  soufferte 
Pour  vieillesce  qui  leur  vient  désormais, 
Qui  jeune  het;  et  pour  ce  je  tien  certe  ^ 

20        Soy  départir  vault  mieulx  tart  que  jamais. 

O  saint  Bernart,  l'epistre  et  ordonnance 
Faicte  par  toy  sur  le  gouvernement 

I.  qui  —  2.  certes. 

a.  Sans  qu'on  l'ait  mérité. —  b.  De  façon  déguisée.  —  c.  Récom- 
pense. 

D'ostel  tenir,  contient  en  sa  substance 

Qu'om  doit  paier  et  tout  premièrement 

Ses  serviteurs;  et  qui  fait  autrement,  2  5 

Son  ame  en  a  puis  sa  mort  grant  soufferte  '^, 

Et  quant  la  voie  est  a  pluseurs  ouverte 

De  ce  sçavoir  et  l'en  y  met  délais, 

Retraire  est  bon  ;  tien  tout  vray  ce  proverbe  : 

Soy  départir  vault  mieulx  tart  que  jamais.        3o 

l'envoy 

O  serviteurs  qui  servez  longuement 
Sanz  avoir  don,  office  ou  paiement, 
Vous  ne  pouez  long  temps  souffrir  telz  fais  ; 
445  b  Advisez  vous  pour  vivre  seurement, 

Et  pourvoiez  a  vostre  sauvement  :  35 

Soy  départir  vault  mieulx  tart  que  jamais. 


MCCCCLX 

Balade* 

POUR   REFORMER    LE    MONDE    EN    MIEULX. 

VOULEZ  vous  apprandre  comment 
Ce  monde  sera  reformé, 
Et  que  tout  yra  autrement 

*  Publiée  par  Crapelet,  p.  141. 
a.  Manque. 


h 

Et  mieulx  qu'il  n'a  long  temps  aie  ? 

5  Lors  ne  serons  plus  ravalé  ^, 

Ne  n'arons  l'indignacion 
De  Dieu  ne  la  pugnicion, 
Guerre,  mortalité  ne  plait  : 
Faisons  donc  en  conclusion 

10  Le  contraire  de  quanqu'om  fait. 

Et  que  fait  on  présentement? 

Tous  maulx,  toute  crudelité; 

On  rapine,  on  parjure,  on  ment; 

L'un  a  l'autre  fait  fausseté, 
i5  En  faingnant  signe  d'amisté; 

Tout  règne  est  en  division  ; 

Justice  fault,  loy  et  raison. 

Quant  l'en  ne  pugnit  nul  meffait  : 

Faisons  donc  en  conclusion 
20  Le  contraire  de  quanqu'om  fait. 

Quel  scisme  a  il  trop  longuement 
En  TEglise,  c'est  grant  pité, 
Par  le  mauvais  gouvernement 
Des  suppos  qui  ont  tout  gasté! 

25  L'un  a  vendu,  l'autre  achaté 

Les  biens  Dieu  :  quel  vendicion  ! 
L'orgueil  de  tous,  l'elacion, 
Trop  d'estas  nous  gastent  ce  fait  : 
Faisons  donc  en  conclusion 

3o  Le  contraire  de  quanqu'om  fait. 

l'envoy  ' 
Prince,  je  tien  certainement 


I .  L  ENvoY  mangue, 
a-  Abaissés, 

Que  paix  et  bon  entendement 

Revendront  partout  a  souhait, 

Mais  que  l'en  face  promptement 

De  bon  cuer  continuelment  35 

Le  contraire  de  quanqu'om  fait. 


MCCCCLXI 
Balade. 

SUR   LES   JALOUX. 


Au  jour  d'ui  court  doubteuse  maladie 
Dont  mainte  gent  ont  esté  entechié  '^, 
Jeunes  et  vieulx,  par  leur  merancolie, 
Sont  et  seront,  et  tout  par  leur  pechié, 
Qui  doubtent  fort  qu'aucuns  n'aient  touchié       5 
Au  lieu  secret  dont  ilz  sont  dolereux; 
Toudis  se  craint  tricheur  ^  qui  a  trichié  : 
Pluseurs  sanz  cause  ont  mal  en  leurs  cheveulx  ^. 

Par  fol  cuidier  leur  vient  ceste  folie, 

Et  cuident  voir  tout  ce  qu'ilz  ont  forgié  lo 

Par  le  penser  qui  en  dorment  les  lie  ; 

A  quoy  ilz  ont  trop  merancolie. 

Un  tel  cuidant  devroit  estre  lié 

Com  hors  du  sens,  qu'onques  cuers  vertueux 

N'ymagina  en  dame  qu'amitié  :  1 5 

Pluseurs  sanz  cause  ont  mal  en  leurs  cheveulx. 

a.  Atteints.  —  b.  Trompeur.  —  c.  Au  fig. 

Et  qu'avient  il  de  tel  forsenerie  <*? 
Maint  noble  cuer  de  dame  en  est  blecié, 
Et  le  mari  a  honte  etvillenie, 
20        Quant  sanz  raison  a  le  fait  escrié, 
Dont  il  n'est  rien  ;  advisent  marié 
Qu'ilz  ne  facent  a  leurs  femmes  n'a  eulx 
Tel  deshonneur  dont  ilz  sont  reprochié  : 
Pluseurs  sanz  cause  ont  mal  en  leurs  cheveulx. 

l'envoy 

25        Prince,  par  Dieu,  cuer  de  noble  lignie 

Ne  doit  penser  barat  ne  tricherie,  445  d 

Car  qui  le  fait  il  est  soupesonneux  '  ^  : 
Autrui  ne  croi,  croire  nel  ^  doit  on  mie; 
Nulz  homs  ne  doit  mal  penser  de  s'amie  : 

3o        Pluseurs  sanz  cause  ont  mal  en  leurs  cheveulx. 


MCCCCLXII 

Balade. 

DE  CEULS   QUI   REFUSENT   LA   PAIX  AU  MOUSTIER. 


QUANT  l'en  veult  l'aumosne  donner. 
Et  qu'en  ^  y  va  pour  son  proufit, 
La  voit  on  pluseurs  advancer  : 
L'un  va  boutant  <=,  l'autre  maudit, 
Ne  li  uns  a  l'autre  ne  dit  : 


I.  soupsonneux.  —  2.  croit  croire  ne  le.  —  3.  que  len. 
«.  Folie.  —  b.  Suspect.  —  c.  Bousculant. 


BALADES  167 

«  Passez!  »  ne  ne  feroit  jamais 
Fors  en  l'église  Jhesucrit, 
Quant  chascun  refuse  la  paix  ^. 

La  ne  veult  nulz  premier  passer, 

Ainçois  y  a  maint  contredit,  10 

Et  quant  vient  a  l'offrande  aler, 

L'un  a  l'autre  en  fait  escondit  ^  ; 

Et  qui  y  va,  c'est  grant  despit 

S'avant  ne  s'en  fait  prier,  mais 

Je  croy  que  raison  s'esbahit,  i5 

Quant  chascun  refuse  la  pais. 

L'un  l'offre  a  l'autre  et  fait  porter, 

Ne  sçay  qui  l'ordonnance  fit, 

En  jurant  de  la  refuser  : 

«  Prenez!  —  Non  feray.  »  Chascun  frit  <^       20 

D'avoir  biens  mondains  tant  qu'om  vit, 

Mais  des  biens  Dieu  du  hault  palais 

Prandre  et  avoir  sont  desconfît, 

Quant  chascun  refuse  la  paix. 

l'envoy 

Prince,  bien  doit  guerre  régner,  25 

Destruire  et  pugnir  les  mauvais 
446  a      Au  jour  d'ui,  et  tout  mal  aler. 
Quant  chascun  refuse  la  pais. 

a.  Jeu  de  mots.  —  b.  Refus.  —  c.  Est  ardemment  désireux. 


I 5  8  BALADES 

MGGCCLXIII 

Balade  *  '. 

LE  ROYAUME  QUI  SE  COMPLAINT  A  SON  ROY. 


J 


'ay  perdu  mon  entendement, 
Je  n'ay  plus  nulle  congnoissance; 

Toutes  mes  euvres  sont  d'enfant  ; 

Je  ne  sçay  que  c'est  de  créance  <^, 
5  De  foy,  de  loy;  j'ay  oubliance 

Des  vaillans  hommes  anciens; 

Je  suis  sur  tous  impaciens  ; 

En  moy  voulenté  pour  droit  règne  ; 

Grant  dissipateur  suy  de  biens  : 
10  Toute  misère  me  gouverne. 

Je  n'ay  nul  bon  gouvernement; 

Vieulx  suy,  convoitise  s'advance, 

Chascun  mon  avoir  happe  et  prent, 

Ne  je  n'ay  certaine  ordonnance 
i5  Pour  relever  persévérance; 

De  mal  en  pis  praticiens 

Gouvoiteux  ne  me  laissent  riens, 

N'entre  bien  et  mal  ne  discerne 

Homme  qui  se  die  des  miens  : 
20  Toute  misère  me  gouverne. 

•  Cette  ballade,  publiée  par  Tarbé,  tome  II,  page  i3o.  se  retrouve  dans  le 
ms.  de  la  Bibl.  nal.,  nouv.  acq.fr.  6221,  fol.  1 2  d. 
Variantes  du  ms.  nouv.  acq.fr.  6221  :  Vers  18.  N'entre  mal  et  bien. 
I.  Balade  manque. 
a.  Croyance. 


BALADES  I bg 

Las  !  ou  sont  ceuls  premièrement 

Qui  m'osterent  de  foie  enfance 

Et  gouvernèrent  saigement  ? 

Que  n'ont  il  de  moy  souvenance  ! 

Las  !  ou  est  honneur  et  vaillance,  2  5 

Justice,  les  princes  sciens? 

Eslevez  sont  les  insciens  ^ 

En  maint  pais  et  en  maint  règne; 

Je  n'ay  mais  qu'ordure  et  fiens  : 

Toute  misère  me  gouverne.  3o 

446  b  l'envoy 

Prince,  je  suy  li  règne  tiens, 

Qui  par  pechié  a  ma  fin  viens  : 

D'estan  suis  devenus  cisterne; 

Li  temps  n'est  pas  qu'Octoviens 

Regnoit!  Que  font  les  Crestiens?  35 

Toute  misère  me  gouverne. 


MCCCCLXIV 

Chançon  royal 

BE  CINQ  VERS  ^,  DES  EAGES  DU  MONDE. 

SI  comme  on  treuve  en  Bible  escript, 
Depuis  que  fu  créez  Adams 

Variantes:  Vers  26.  et  les.  —  29.  maiz  riens.  —  35.  Le  vers,  sauf  le  mot 
egnoit,  manque. 

a.  Ignorants.  —  b.  Strophes. 


l6o  BALADES 

Jusqu'au  diluge  ou  Noué  mit 

En  l'arche  sa  femme  et  enfans, 
5  Ot  adonc  quatorze  cens  '  ans 

Que  monde  ot  renovacion  : 

A  tel  temps  grant  mutacion 

S'est  faicte  et  par  expérience, 

Qui  est  en  ma  conclusion 
lo  Maistresse  de  toute  science. 

Et  de  Noué,  si  comme  on  lit, 

Ce  nombre  complect,  Abrahams 

Fut  nouvellement  circoncit 

Par  la  loy,  puis  fut  David  grans, 
i5  Vivent  Saul  com  ""  roy  vacquans, 

Et  a  tel  terminacion 

D'ans  et  de  generacion 

Régna,  suient  tel  conséquence. 

Qui  est  en  ma  conclusion 
20  Maistresse  de  toute  science. 

A  tel  temps  fut  le  peuple  aflict  *», 

Ces  generacions  courans, 

De  Jherusalem,  puis  Davit, 

En  Babiloine  transmigrans, 
25  .Xnii<^.  ans  decourans  ^  ; 

Après  vint  l'incarnacion  44O  c 

Du  filz  Dieu  et  redempcion, 

Suient  cette  perseverence, 

Qui  est  en  ma  conclusion 
3o  Maistresse  de  toute  science. 

Après,  le  filz  Dieu  Jhesucrit, 
Partout  ses  apostres  preschans, 

I.  cens  manque.  —  2.  comme. 

a.  Affligé.  —  b.  Suivant  leur  cours. 


BALADES  l6l 

Qui  tant  de  royaumes  conquit, 

Depuis  sa  mort  resuscitans, 

En  son  nom  treple  ^  baptizans,  35 

Loy  de  grâce  et  salvacion 

Nous  donna;  par  sa  passion 

Dudit  nombre  fist  demoustrance, 

Qui  est  en  ma  conclusion 

Maistresse  de  toute  science.  40 

Or  requeillons  ce  que  j'ay  dit, 

Les  temps  et  les  eages  coulans, 

Qui  par  .vi.  foiz  sanz  contredit 

Ont  tousjours  esté  renovans  : 

Par  ce  estre  pouons  concluans  45 

Depuis  la  résurrection 

De  Crist  tel  prosecucion 

De  temps  ou  depuis  sa  naissance. 

Qui  est  en  ma  conclusion 

Maistresse  de  toute  science.  5o 

l'envoy 

Princes,  ly  mondes  s'envieillit, 

De  jour  en  jour  anientit, 

Septem  milliaire  *  s'avance  : 

Chascuns  en  convoitise  vit, 

La  foy  fault,  l'église  périt,  55 


Approuchans  la  finicion 
Du  monde  en  ceste  demoustiance, 
Qui  est  en  ma  conclusion 
446  d      Maistresse  de  toute  science. 

a.  Triple.  —  b.  L'année  1400,  venant  sept  mille   ans  après  la 
date  attribuée  à  la  création  du  monde  [b6oo  av.  J.-C). 

T.  VIII  II 

MCCCCLXV 
Balade  '. 

COMMENT  LES  ROYS  QUI  n'oNT  SERVI  DIEU   ONT    PERDU  LEURS 
ROYAUMES. 


S 


AUL  ',  Nabugodonosor, 
JuUius  César  et  Alixandre, 
Coustantin,  Priant  et  Hector, 
Les  Roumains  qui  tout  firent  rendre 

5  Le  monde  a  eulx,  n'ont  peu  deffendre 

N'en  estât  tenir  leur  conquest  ^, 
Pour  ce  qu'ilz  n'ont  pas  esté  prest 
A  Dieu  servir  et  recongnoistre 
Qui  les  roys  des  royaumes  vest  ^ 

10  Exemple  aux  mondains  et  au  cloistre. 

Et  du  roy  Pharaon  encor, 
Qui  ne  voult  a  Moyse  entendre, 
Mais  endurcis  fut  comme  un  tor  ^  : 
Trop  voult  ou  peuple  Dieu  mesprendre, 

i5  Sanz  son  cuer  a  pité  estendre 

Par  les  plaies  dont  reprins  est; 
Au  derrain  lui  voult  faire  arrest, 
Dont  mort  fut,  ce  puet  l'en  congnoistre  : 
Gens  perdit,  terre  et  interest, 

20  Exemple  aux  mondains  et  au  cloistre. 

Qu'a  valu  a  tous  leur  trésor  ? 

I.  Balade  manque.  —  2.  Saul  et. 

a.  Leurs  conquêtes.—  b.  Donne  l'investiture.  —  c.  Taureau. 

Ne  vault  mauvais,  qu'on  ne  doit  prendre  : 

Science,  prudence  plus  qu'or 

Vault  et  fait  seignourir  le  mendre  ^; 

Salemon  voult  ces  deux  apprendre  25 

Et  les  requist  :  pour  ce  que  c'est, 

A  tous  les  princes  le  droit  vest 

De  gouverner;  ne  vault  une  oistre  * 

Le  demourant,  qui  saiges  n'est, 

Exemple  aux  mondains  et  au  cloistre.  3o 

l'envoy  ' 

44']  a      Princes,  vueillez  ces  mos  comprandre, 
Si  que  Dieux  ne  vous  puist  reprandre 
Et  corrigier  par  lui  congnoistre, 
Mais  advisez  qu'il  fist  descendre 
Saul  et  autres  roys  en  cendre,  35 

Exemple  aux  mondains  et  au  cloistre. 

I .  l'envoy  manque. 

a.  Donne  la  puissance  à  l'homme  le  plus  bas.  —  h.  Huître. 

MCCCGLXVI 
Balade  morale 

SUR  LE  PEUPLE, 

DE  LA  PERDICION   DES  ROIAUMES  ET  DES  CITEZ 

PAR  COUVOITISE  ET  DIVISION. 


S 


E  Gonstantinoble  perdi 
Et  Romme  par  division 
(Dont  premièrement  descendi 
Chevalerie,  en  union 

5  Clergie  en  toute  région) 

Scignourie  par  leur  orgueil, 
Tant  qu'ilz  en  sont  moustrez  a  l'œil 
Povres  et  '  desers  et  destruis, 
Princes  ",  pour  ce  prier  vous  vueil  : 

10  Pensez  y  tant  comme  je  puis. 

Et  lors  que  chascun  d'eulx  tendi 

Au  bien  commun  d'affection 

Et  qu'envers  tous  le  dcffendi, 

Que  justice  et  pugnicion 
1 5  Fut  faicte  sanz  accepcion 

De  nul,  que  prudence  ot  escueil  ^^ 

Qu'envie  ne  passa  leur  sueil, 

Régnèrent  lors,  si  com  je  truis  *  ; 

Princes,  pour  ce  prier  vous  vueil  : 
20  Pensez  y  tant  comme  je  puis. 

Et  s'aucun  qui  treu  <^  leur  rendi 

I.  et  manque.—  2.  Prince. 

a.  Bon  accueil.  —  b.  Je  le  trouve  (dans  les  livres).  —  c.  Tribut. 

Des  règnes  en  subjection, 
Persévère  es  maulx  que  je  di, 
En  orgueil,  en  elacion, 

Puet  il  sa  dominacion  25 

Perdre  comme  eulx?  Oil,  si  dueil  « 
Leur  misère  plus  que  ne  sueil, 
44"]  h      Dont  tout  seurs  et  certains  suis. 

Princes,  pour  ce  prier  vous  vueil  : 

Pensez  y  tant  comme  je  puis.  3o 

l'envoy 

Las  !  amour,  recordacion, 

Pité,  justice,  affliction. 

Revenez  toutes  d'un  acueil 

Gouverner  en  dilection. 

Ou  tout  va  a  perdicion,  35 

Dont  mains  règnes  sont  ja  a  Fuis! 

Princes,  pour  ce  prier  vous  vueil  : 

Pensez  y  tant  comme  je  puis. 


MCCCCLXVII 

Autre  Balade. 

POUR   SA  LANGUE  REFRENER. 

TOUTE  la  première  vertu 
Est  de  sa  langue  refréner. 
Car  taire  en  temps  a  plus  valu 


a.  Je  pleure. 

A  pluseurs  que  le  trop  parler, 
5  Qui  nuist  souvent.  Bien  regarder 

Doivent  ad  ce  li  mal  parlent, 

Qui  de  reciter  ne  sont  lent 

Le  mal  dont  ilz  ne  scevent  rien  ; 

Dont  puis  sont  chetif '^  et  dolent  : 
lo  Laissent  le  mal,  facent  le  bien. 

Car  par  un  rapport  malostfu  ^ 

Qu'om  seult  de  sa  bouche  getter, 

Sont  maint  et  leur  avoir  perdu; 

Nul  ne  doit  mensongne  eslever 
i5  Ne  maies  nouvelles  porter 

Qui  desplaisent  a  mainte  gent, 

Et  s'en  heent  le  rapportent 

Ceuls  a  qui  touche  ce  lien; 

Advisent  cy  ly  mesdisent  : 
20  Laissent  le  mal,  facent  le  bien. 

Premièrement  pour  leur  salu 

D'ame,  d'avoir,  de  corps  garder. 

Car  quant  mot  est  de  bouche  yssu,  44']  c 

Envix  ^le  puet  on  rebouter  ^; 
25  Fouis  est  qui  ne  scet  se  celer 

Ou  taire  en  soy  le  mauvais  vent 

Qui  grans  parleurs  destruit  souvent, 

Comparez  par  envie  au  chien; 

Cathon  leur  monstre  saigement: 
3o  Laissent  le  mal,  facent  le  bien. 

l'envoy 
Princes,  parler  senestrement  <^ 


a.  Malheureux.   —  b.   Récit  malavisé.  —  c.    Difficilement.    — 
d.  Remettre,  rétablir.  —  e.  Défavorablement. 


I 


I 

D'autrui  et  haineusement 

A  Juif,  Sarrazin,  Crestien 

Est  grant  folie  et  grant  tourment  ; 

A  tous  di  pour  ce  en  concluent  :  35 

Laissent  le  mal,  facent  le  bien. 


MCCCCLXVIII 
Balade  de  moralité  et  philosophie. 

SUR  LA  MUTACION  DES  TEMPS  ET  DES  MEURS  DES  GENS. 


TousjouRS  tourne  le  firmament 
Aourné  de  ses  sept  planètes, 
De  son  Zodiaque  ensement  ^, 
Des  cercles  et  choses  parfectes, 
Des  douze  signes  ;  la  sont  fectes 
Les  diverses  conjunctions 
Des  planettes,  leurs  actions 
De  bien  en  mal  et  le  contraire 
Par  maintes  opposicions. 
Et  selon  ce,  fault  le  temps  faire. 

Or  y  sont  ly  quatre  élément, 
Complections  .1111.  imparfectes  ; 
.Iiii.  temps  et  leur  changement 
D'eure  a  ja;  puis  viennent  comettes 
Apparens,  faultes  et  disettes 
De  biens,  froiz,  inundacions, 
Chaleurs,  mors,  guerre  ',  oppressions 


10 


i5 


I.  guerres. 
a.  De  même. 

De  peuples,  plenté  ordinaire 
De  vins,  de  chars  et  de  poissons; 
20  Et  selon  ce,  fault  le  temps  faire.  44'j  d 

Nous  avons  aussis  orient, 

Midi  et  ses  parties  nettes, 

Septemtrion  et  occident, 

Qui  possèdent  diverses  sectes  ^, 
25  Dont  chascune  ont  a  soy  atrectes 

Grant  seignourie  et  régions 

Par  maintes  revolucions. 

Selon  les  cours  du  ciel,  qui  traire 

Veult  aux  premières  mocions; 
3o  Et  selon  ce,  fault  le  temps  faire. 

l'envoy 

Princes,  tous  cilz  firmamens  rons 
En  tournant  a  donné  ses  dons 
A  chascun  temps  universaire  ^, 
Les  uns  mauvais,  les  autres  bons  ; 
35  Toutes  noz  qualitez  changons. 

Et  selon  ce,  fault  le  temps  faire. 

a.  Espèces.  —  b.  De  l'univers. 

MCCCCLXIX 


Balade  *. 


SUR  LES  FEMMES  QUI  TROUSSENT  ^   LEURS  TETINS. 


PUIS  que  tettine  *  se  moustra 
En  tous  lieux  si  generalment, 
Couvoitise  en  pluseurs  entra 
Pour  le  ravir  couvertement  <^; 
Pour  ce  qu'il  fait  soubdainement, 
Par  veoir,  maint  cuer  dolereux, 
A  de  gens  trouvé  si  crueulx 
Que  prins  l'ont  et  mis  a  gehine 
A  Paris,  c'est  un  cas  piteux  : 
D^me,  aiez  pité  de  tettine  ! 


10 


448  a 


Car  ce  qui  en  ce  point  mis  l'a 
Est  par  juenesse  seulement; 
Rons,  petiz,  durs,  lors  se  cela  ^, 
Sanz  moustrer  si  publiquement; 
Puis  s'abandonna  folement, 
Molz  devint,  lours,  maugracieux, 
Et  pour  ce,  a  esté  mis  en  deux 
Sacs  cousus  par  my  la  poitrine, 
Estrains  de  cordes  et  de  neux  : 
Dame,  aiez  pité  de  tettine! 


i5 


20 


Ou  certes  en  ce  ploy  ^  mourra  : 


*  Publiée  par  Crapelet,  page  142. 

a.  Font   remonter.    —   b.   Sein.  —  c.    D'une  façon  cachée.   — 
d.  Se  cacha.  —  e.  Cette  dure  extrémité. 

Tenus  est  trop  estroictement  ; 
Du  délivrer  grant  bien  sera 
Et  de  lui  faire  aligement, 

25  Car  il  seufre  trop  grief  tourment 

Pour  avoir  esté  gracieux. 
Amoureuses  et  amoureux 
Qui  d'amours  sçavez  le  couvine  '^, 
Faictes  secours  au  langoreux  : 

3o  Dame,  aiez  pité  de  tettine  ! 

l'envoy 

Princes,  qui  ne  le  secourra, 
En  adventure  se  mettra 
De  saillir  hors,  prinson  le  mine, 
Ou  tous  ses  liens  rompera; 
35  Lors  en  fosse  avalez  cherra  : 

Dame,  aiez  pité  de  tettine  ! 


MCCCCLXX 

Balade. 

COMMENT  LES  ROYAUMES  TENDENT  A  MUTACION 
ET  A  SOUDAINE  RENOVACION. 

TOUT  règne  est  en  division, 
L'estude  et  la  chevalerie  ; 
Tout  tend  a  renovacion 
Et  a  nouvelle  seigneurie; 

a.  Ce  qu'il  en  est. 

Justice  fault,  foy  est  perie  ;  5 

Soubz  josne  joug  voy  le  monde  estre, 

Soustraire  le  '^  Souverain  Prestre, 

Empereurs,  roys,  princes  changier, 

Toute  haine  croistre  et  nestre  : 

Frans  cuers  vivent  a  grant  dangier  ^.  10 

Car  a  peine  est  il  région 
Ou  n'ait  gouvernement  folie, 
Couvoitise  et  ambicion 
Qui  les  cuers  des  gouverneurs  lie 
44S  b      A  dissimuler;  Dieux!  quel  vie!  i5 

Tant  que  les  oysons  mainent  pestre 
Les  vieilles  oes  a  senestre  '^, 
Qui  font  les  saiges  estrangier  '^; 
Tout  ne  vault  un  grain  de  genestre  ^  : 
Frans  cuers  vivent  a  grant  dangier.  20 

Morte  est  consideracion  ; 

Congnoissance  est  ensevelie; 

Nulle  est  remuneracion 

Au  jour  d'ui  ;  temps  passé  s'oublie. 

Quant  au  bien  par  tout  court  envie,  2  5 

Et  l'ancien  chemin  a  destre 

Ont  laissié  maint,  pour  eulx  repestre 

Des  faulx  biens  que  li  losangier/ 

Happent  du  peuple  a  leur  fenestre  : 

Frans  cuers  vivent  a  grant  dangier.  3o 

l'envoy 

Princes,  temps  de  perdicion 
Approuche  et  de  pugnicion 


a.  Faire  la  soustraction  d'obédience  au.  —  b.  En  grand  ennui.  — 
c.  A  grand  dommage.  —  d.  Partir.  — e.  Genêt.  — /.  Flatteurs. 


/ 

Par  les  vices  qu'on  a  trop  chier 
Et  la  perseveracion 
35  En  yceulx;  a  m'oppinion 

Frans  cuers  vivent  a  grant  dangier. 


MCCCCLXXI 

Balade  *. 

qu'il  n'est  pas  le  meilleur  toudis  couchier 
avecque  sa  femme. 

CE  n'est  pas  tousjours  saine  vie 
D'homme  '  et  femme  en  un  lit  couchier 
La  coustume  de  Lombardie 
Fait  mieulx,  ce  me  semble,  a  prisier"*, 
Car  combien  qu'omme  ait  femme  chier, 


Chascun  a  son  lit,  c'est  l'usaige, 
En  une  chambre,  et  gist  tous  seulx. 
Dont  je  prise  ^  bien  tel  mesnaige  : 
10  Plus  aise  couche  un  seul  que  deux. 

Car  deux  ensemble  la  nuitie 
Est  soufrir  froidure  et  dangier  ^; 
L'un  sue,  l'autre  tousse  ou  crie;  448  c 

L'un  veult  dormir,  l'autre  veillier  ; 
i5  L'un  veult  sa  robe  entourtillier  * 

Pour  le  froit,  l'autre  contregaige  <^ 

*  Publiée  par  Crapelet,  page  144. 

I.  De  homme.  —  2.  perisier.  —  3.  perise. 

a.  Ennui.  —  b.  Se  rouler  dans.  —  c.  Use  de  représailles. 

Et  tire  a  soy;  lors  vient  buvraige  '^ 

De  mauvais  vent  qui  fiert  entre  eulx 

Reume,  toux  et  puour  sauvaige  : 

Plus  aise  couche  un  seul  que  deux.  20 

Et  s'on  veult  avoir  sa  partie  *, 

Il  ne  la  fault  fors  que  huchier 

Ou  aler  ou  elle  est  couchie 

Faire  avec  lui  ce  qu'om  a  chier; 

Ce  fait,  s'en  retourner  arrier  25 

En  son  lit  :  ainsis  font  H  saige. 

Concilier  seul  est  grant  advantaige 

De  bien  dormir  ;  je  suis  de  ceulx 

Qui  le  veult  faire  et  du  linaige  <^  : 

Plus  aise  couche  un  seul  que  deux.  3o 

l'envoy 

Prince,  j'ay  veu  en  maint  voyage 

Que  gens,  gésir  en  un  fardage  ^ 

Deux,  trois  ou  quatre  rioteux  ^, 

Avoient  maint  divers  langage, 

Mauvais  repos,  froidure  et  rage  :  35 

Plus  aise  couche  un  seul  que  deux. 

a.  Absorption.  —  b.  Sa  femme.  —  c.  Et  de  l'espèce.  — •  d.  En  un 
tas.   —  e.  Querelleurs. 

MCCGCLXXII 

Balade. 

QUE  CEULS  QUI  HABITENT  LES  CITEZ  SONT  BONNEUREZ, 
ET  CHETIS  QUI  HABITENT  LES  HERBERGES. 


B 


ENEOis  '  ^  sont  les  habitans 
Des  bonnes  villes,  des  citez, 

Qui  leurs  corps  y  sont  receptans  ^, 

Leurs  biens  et  leurs  proprietez, 
5  Car  la  ont  toutes  bonneurtez  ^, 

Justice,  loy,  paix  et  raison; 

La  sont  seurs  en  leur  maison. 

Mais  ceuls  qui  les  herberges  ^  sivent, 

Sont  chetifs  ^  en  toute  saison  :  448  d 

10  Je  me  sçay  comment  telz  gens  vivent. 

Car  a  suir  la  guerre  aux  champs 
Ont  touz  maulx,  toutes  povretez, 
Faim,  froit,  soif,  chault,  logis  meschans, 
Et  s'en  sont  pluseurs  endebtez 

1 5  Et  mainte  foiz  déshéritez, 

Mors,  occis,  en  destruction 
Ou  hais,  pour  la  fraction/ 
Que  pluseurs  font  qui  se  desrivent  ë 
En  pillant  par  extorcion  : 

20  Je  ne  sçay  comment  telz  gens  vivent. 

I.  Bcnois. 

a.  Bienheureux.  —  b.  Mettant  en  sûreté.  —  c.  Bonheurs.  — 
d.  Camps.  —  e.  Malheureux.  —  /.  Bris.  —  g.  S'écartent  des 
autres. 

Soient  François  ou  AUemans, 

Angles,  autres  nativitez  ^, 

Bourgoingnons,  Bretons  et  Normans, 

Seuffrent  moult  de  chetivetez, 

Et  tous  ceuls  qui  sont  exilez  2  5 

A  court  suir,  n'est  si  prodom 

Qui  n'y  ait  paine,  et  quant  au  nom 

Maint  en  mal  souvent  en  estrivent 

Et  leur  portent  mauvais  renon  : 

Je  ne  sçay  comment  telz  gens  vivent.  3o 

l'envoy 

Princes,  ceuls  des  citez  sont  grans, 

Bien  aisiez,  riches,  comblés,  frans, 

Et  de  jour  en  jour  s'enrichissent  ; 

Et  les  gens  d'armes  cheminans 

Sont  mesaisiez,  povres,  souffrans  :  35 

Je  ne  sçay  comment  telz  gens  vivent. 


MCCCCLXXni 
Balade  '. 

d'une    femme  qui  tient  ESTRE  ACOUPIE  ^  DE  SON  MARI 
ET  DU  RECONFORT  QU'eLLE  EN  A. 


MES  maris  a  ce  qu'il  lui  fault 
En  son  hostel  sanz  querrir  hors, 
S'il  voulsist,  mais  rien  ne  lui  vauk. 


I.  Balade  manque. 

a.  Nations. —  b.  Trompée. 

Car  ailleurs  va  aisier  son  corps; 
5  Et  sçay  bien  par  certains  rappors  44g  a 

Que  d'autre  que  moy  bat  la  crouppe. 
Mais  puis  qu'a  tel  fait  s'est  amors  '^, 
Je  lui  feray  d'autel  pain  souppe  *. 

Car  ce  n'est  pas  par  mon  deffault  «^  : 
10  Juene  suy,  tendre  et  s'ay  bon  corps, 

Milleur  que  celle  ou  le  ribault 

Va  souvent  faire  ses  deppors, 

Et  la  se  souille  comme  uns  pors. 

Au  retour  m'en  fait  grigne  <^  et  louppe  ^  : 
i5  Sçavez  quelz  en  est  mes  confors/? 

Je  lui  feray  d'autel  pain  souppe. 

De  rendre  mon  deu  me  deffault  «"; 
Entre  nous  en  est  grans  descors  *, 
Et  pour  ce  querray  bas  et  hault 
20  Ce  qu'om  me  doit  qui  va  defors, 

Car  j'ay  trouvé  beaux  jeunes  fors 
Qui  m'ont  dit,  puis  qu'il  me  fait  couppe  », 
Qu'acoupir  le  puis  bien  dès  lors  : 
Je  lui  feray  d'autel  pain  souppe. 

l'envoy 

25  Princes,  puis  que  mon  mari  fault 

Et  que  mon  chatel  'J  m'emble  et  tault 
Et  autre  pertuis  en  estouppe 
Oultre  mon  gré,  il  ne  m'en  chault  : 
Par  saint  Arnoul  et  saint  Thiebault, 

3o  Je  lui  feray  d'autel  pain  souppe. 

I.  chastcl. 

a.  Attaché.  —  b.  Je  lui  rendrai  la  pareille.  —  c.  De  ma  faute. 
—  d.  Figure  rechignée.  —  e.  Grimace.  —  /.  Consolation.  — 
g.  Il  manque.  —  h.  Querelle.  —  i.  Qu'il  me  trompe.  — j.  Bien. 

MCCCCLXXIV 

Balade  *. 

DES  MEURS  ET  CONDICIONS  DES  CHAMPAINOYS. 


V 


EULZ  tu  la  congnoissance  avoir 
Des  Champenoys  et  leur  nature? 
Plaines  ^  gens  sont  sanz  decepvoir, 
Qui  ayment  justice  et  droiture  ; 
Nulz  d'eulx  grant  estât  ne  procure  *  5 

Et  ne  puelent  souffrir  dangier'^; 
44g  b      S'ilz  ont  a  boire  et  a  mangier, 

Content  sont  de  vivre  en  franchise, 

Et  ne  se  scevent  avancier  : 

Toute  gent  n'ont  pas  ceste  guise.  lo 

Bien  veulent  faire  leur  devoir 

Envers  chascune  créature  ; 

Servir,  sanz  nullui  decepvoir, 

Tous  cculs  qui  ne  leur  font  injure. 

Mais  qui  mal  leur  fait,  je  vous  jure  1 5 

Qu'ilz  veulent  leurs  torfaiz  vengier, 

Paine  mettre  a  eulx  revengier, 

Soient  séculier  ou  d'église, 

Sanz  la  riote  ^  commencier  : 

Toutes  gens  n'ont  pas  ceste  guise.  20 

Et  pour  leurs  faiz  ramentevoir  ^, 
Habiles  sont  a  l'escripture/ 

*  Publiée  par  Tarbé,  tome  I^,  page  147. 

a.  Franches.  —  b.  Recherche.  —  c.  Domination.  —  d.  Dispute. 
—  e.  Rappeler.  — /.A  composer  littérairement. 

T.  Vin  ,2 

Les  pluseurs  et  a  concepvoir, 
Dont  cinq  d'iceulx  met  en  figure  : 

25  Le  Mangeur,  qui  par  tresgrant  cure 

Voult  Escolastique  '  traictier, 
Saincte  More  Ovide  esclairier  ^  «, 
Vittry,  Machault  de  haulte  emprise, 
Poètes  que  musique  ot  chier  : 

3o  Toutes  gens  n'ont  pas  ceste  guise. 

Princes,' le  cinq  fait  a  prisier, 
Clamenges,  et  auctorisier, 
Que  rethorique  loe  et  prise 
Et  tuit  ly  poète  estrangier; 
35  Cilz  est  de  Langres  trésorier  : 

Toutes  gens  n'ont  pas  ceste  guise. 


MCCCCLXXV 

Balade*. 

DES  VIEULX  SERVITEURS  DE  LA  COURT  ET  DE  LEUR 
BOUTE  HORS  *. 

VIEULX  serviteurs  et  anciens, 
Qui  trop  avez  suy  ma  court, 
Vuidier  vous  fault  hors  de  ciens  S  449  ^ 

Car  paresceux  estes  et  lourt, 
Chargant,  dormant,  annuyant,  sourt, 

*  Publiée  par  Tarbé,  tome  II,  page  22. 

I.   scolastiquc.  —  2.  esclairer. 

a.  Commenter.  —  b.  Expulsion.  —  c.  Céans. 

Qui  ne  pouez  plus  traveillier  ; 

Repos  vous  a  tresgrant  '  mestier, 

De  retraire  est  temps  et  saison; 

Quant  plus  ne  vous  pouez  aidier, 

Alez  vous  ent  en  vo  maison.  lo 

J'ay  mis  en  oubli  touz  voz  biens 

Quant  fruit  fault,  et  Jeunesce  acourt 

Avec  Plaisir  qui  est  des  siens, 

Hardi  Parler,  qui  scet  du  hourt  ^  ; 

Ceulx  font  la  guerre  et  le  bouhourt  *  i  5 

A  Vieillesce  que  n'ay  pas  chier. 

Mes  biens  vous  vueil  lors  reprochier; 

Par  eulx  en  ay  grant  achoison  : 

Quant  ne  me  faictes  que  chargier  <^, 

Alez  vous  ent  en  vo  maison.  20 

Vieulx  barbiers,  vieulx  phisiciens, 

Vieulx  menestrelz  qui  estes  gourt, 

Vieulx  queux,  vous  ne  valez  plus  riens  ; 

Viel  maistre  d'ostel  qui  decourt  ^, 

Viel  chappellain  qui  ne  se  sourt  ^,  2  5 

Viel  chambellain,  viel  chevalier, 

Viel  eschançon,  viel  pannetier, 

Vieil  secrétaire  et,  si  dit  on, 

D'escuirie  vieil  escuier, 

Alez  vous  ent  en  vo  maison.  3o 

l'envoy 

Princes,  la  court  fait  publier 
Aux  jeunes  gens  pour  adviser 


1.  très  manque. 

a.  Intrigue.  —  b.  Combat.  —  c.  Etre  à  charge.  —  d.  Décline.  — 
e.  Qui  ne  peut  se  soulever. 

D'acquérir  avoir  par  raison 
Pour  leur  vieillesce  soulacier, 
35  Pour  double  de  ce  mot  derrier 

Alez  vous  eut  en  vo  maison. 


MCCCCLXXVI 

Balade.  449  ^ 

POUR  CONGNOISTRE  LES  BONS  SERVENS. 


v 


ous  qui  voulez  a  droit  estre  servis 
Et  congnoistre  qui  sont  '  les  bons  scrvens, 
Prenez  variés  de  bon  lieu  touz  apris, 
Qui  ne  soient  bejaunes  ^  ne  enfens, 

5  Humbles  de  cuer  et  dottrine  souffrens  '', 

Et  qui  soient  de  leur  meffait  honteux, 
Servissables,  diligens,  cremeteux  ^, 
Et  qui  doublent  rencheoir  en  leur  vice, 
Sobres  en  tout,  loyaulx  et  vertueux  : 

lo        De  telz  est  bon,  d'autres  non,  le  service. 

Adjoint  encor  qu'aient  esté  nourris 


En  paine  avoir  et  non  pas  en  delis, 
Qu'ilz  ne  soient  glouz  '^,  joueurs  ne  parlens, 
1 5        Mais  tousjours  prest  pour  le  maistre  et  veillens. 
Si  c'om  se  puist  du  sien  attendre  a  eulx, 

I.  qui  sont  manquent. 

a.  Niais.  —  b.  Écoutant  les  leçons.  —  c.  Craintifs.  —  d.  Gour- 
mands. 

Qu'ilz  ne  soient  fetart  'ï,  lent,  pareceux, 

Mais  en  tous  cas  a  leur  maistre  propice, 

Doulz,  paciens,  sanz  estre  rumoreux  *  : 

De  telz  est  bon,  d'autres  non,  le  service,  20 

Comme  d'enfans  qu'il  fault  estre  aprentis, 

Riens  ne  scevent,  c'est  merveilleus  tourmens, 

Ou  de  variez  a  moines  noirs  ou  gris 

Ou  a  prelas  en  un  lieu  residens, 

Haultains  de  cuer  :  fuiez  contre  telz  gens,         25 

Tavernerez  '^,  de  vivre  dangereux  ^^ 

Qui  reppliquent  et  qui  sont  orgueilleux  ; 

Gardez  les  bons  qui  bien  font  leur  office, 

Obeissans  a  leur  maistre  et  doubteux  : 

De  telz  est  bon,  d'autres  non,  le  service.  3o 

l'envoy 

45o  a  Princes,  variez  débonnaires,  soingneux, 

Bien  besongnans,  non  querrans  estre  oiseux, 
Doit  estre  amé,  mais  qu'il  ne  s'orguelisse, 
Et  qui  trover  pourra  aucuns  d'iceulx, 
Retiengne  les,  il  en  sera  eureux  :  35 

De  telz  est  bon,  d'autres  non,  le  service. 


a.  Lambins.  —  b.  Grondeurs.  —  c.  Fréquentant  les  tavernes. 
—  d.  Difficiles. 

MCCCCLXXVII 

Chançon  royal 

A  DEUX  VISAIGES  '  A  JOUER  PAR  PERSONNAIGES. 


R- 


LA  RIBAULDE  PARLE      *. 

iBAULX  salles  et  deslavés  '^, 
Ruffien,  mourdreur  ^  et  larron, 

Espierres  '^  qui  bien  sçavez 

Aler  es  boys  ou  il  fait  bon 
5  Desrober,  vous  avez  le  non 

D'escheler  ^  les  maisons  de  nuit 

Et  d'aler,  quant  la  lune  luit, 

Sur  les  chemins  descouvrir  gens  : 

Fuiez  de  cy  !  pechié  vous  nuit, 
10  Prevosts  vous  quierent  et  sergens. 

LE  RIBAULT  PARLE  : 

Ribaude,  cabas  ^  enfumez, 
Putain,  sorcière,  lorpidon/, 
Qui  mains  enfans  mourdri  avez, 
Prestresse  ^,  que  ne  vous  prant  on! 
i5  Larronnesse  de  cul  et  con 

Et  des  mains,  qui  avez  destruit 
Maint  homme  et  si  avez  séduit 
Mainte  fillette  a  vostre  temps  : 
Mauvais  renom  contre  vous  bruit, 

I.  Le  ms.  ajoute  et  une  balade  après.  —  2.  la  ribaulde  parle  manquent. 

a.  Souillé,  au  fig.  —  b.  Assassin.  ~  c.  Voleur  de  grand  chemin. 
—  d.  Escalader.  —  e.  Au  fig.  — /.  Sorcière.  —  g.  Qui  se  donne 
aux  prêtres. 

Prevosts  vous  quierent  et  sergens.  20 

LA  RIBAULDE. 

Certes,  lerres,  vous  en  '  mentez  : 
Pas  ne  l'avez  dit  en  pardon  ^  ! 

—  Mais  vous,  enfouye  serez. 

—  Mais  vous  pandus  par  le  caignon  *. 

—  Vous  arez  donques  ce  broignon  '^.  25 

—  Et  cestui  pour  vostre  déduit. 

—  Or  sen  ^  se  cest  oignon  est  cuit. 

—  Met  donc  ceste  bride  a  tes  dens, 
Sanz  moy  reprouchier,  faulx  et  vuit  ^  : 
Prevosts  vous  quierent  et  sergens.  3o 

LE  RIBAULT. 

Gloute,  loudiere  /,  a  moy  Tarez  : 
Puis  qu'ainsis  est,  nous  luiteron. 

—  Lerres  advisez,  que  ferez? 

Il  ne  vous  demourra  couillon. 

—  Harou  !  par  vostre  peliçon  35 
Vous  prandray  ou  le  bran  reluit. 

—  Tenez,  vecy  de  mon  déduit. 

—  Ces  .11.  coups  sont  de  mes  presens, 
Et  si  voy  la  gent  qui  affuit  s  : 

Prevosts  vous  quierent  et  sergens.  40 

LE   PREVOST. 

A  Tuis!  a  Fuis  !  Ouvrez,  ouvrez! 

—  Qui  est  ce?  —  Le  prevost  de  Laon. 

—  Voulentiers,  doulz  prevost  ;  entrez. 

—  Sergens,  ou  sont  li  gresillon  *? 

—  Vez  '  les  cy.  —  Prenez  ce  garçon  ^  45 
Et  la  putain  qui  se  deruit  i . 

Ja  sçaray  de  vous  encor  nuit  * 


I.  en  manque.  —  2.  Voiez. 

a.  En  vain.  —  b.  Nuque.  —  c.  Coup.  —  d.  Sens.  —  e.  Vaurien.  — 
/.  Débauchée.  —  g.  Accourt.  —  h.  Menottes.  —  i.  Vagabond,  — 
j.  Se  débat.  —  k.  Aujourd'hui. 


I 84  BALADES 

Voz  gieux  et  voz  esbatemens  ; 
Ainsi  n'eschaperez,  je  cuit  : 
5o  Prevosts  vous  tiennent  et  sergens. 

LE    PREVOST   ET   SERGENS. 

Ribaulx,  vous  estes  atrapez! 
Sus!  tous  deux  en  prinson  venez  ; 
Voz  péchiez  seront  apparens, 
Car  la  vérité  nous  direz; 
55  Gehinez  ^  serez  et  tirez  ^  : 

Prevosts  vous  tiennent  et  sergens. 


B 


MCCCCLXXVIII 

Autre  Balade 

A  DEUX  VISAIGES. 


ELLE  et  douce,  entendez  a  moy  !  480  c 

Dont  venez  vous  si  embuchée  '=} 

—  Ne  vous  chaille  :  tenez  vous  coy. 

—  Haro!  trop  faictes  l'espousée^! 
5              Puis  que  seule  vous  ay  trouvée, 

Parlez  a  moy,  je  vous  en  prie. 

—  Non  feray,  par  sainte  Marie! 
Mais  vous  lo  que  vous  vous  souffrez  ^, 
Ou  vous  y  arez  villenie  : 

10  Ce  n'est  pas  ce  que  vous  querrez! 


a.  Mis  à  la  torture.  —  b.  Écartelés.  —  c.  Ayant  le  visage  caché. — 
d.  La  femme  mariée,  honnête.  — e.  Mais  je  vous  conseille  de  vous 
modérer. 

—  Et  qu'est  ce  donc?  Seule  vous  voy  ! 
A  qui  avez  vous  mis  journée  ^  ? 
Venez  vous  ent  sanz  faire  effroy  : 

Par  moy  bien  serez  hostelée. 

—  Voire  dya  !  suy  je  ainsis  moquée  ?  i5 
Or  me  laissiez!  Car  si  je  crie, 

Vous  y  avrez  tel  villenie 

Qu'en  la  fin  dolens  en  serez! 

Femme  suy  bien  enlinaigie  *  : 

Ce  n'est  pas  ce  que  vous  querrez!  20 

Fuiez  de  cy.  —  Belle,  pour  quoy? 

—  Pour  vous  seroie  diffamée  ! 

Et  si  fauldroit  moustrer  de  quoy. 
Dont  je  fusse  bien  assignée  '^. 

—  Or  ay  je  donc  putain  trouvée  2  5 
Pour  argent,  que  j'en  remercie  ! 

Mais  encor  ne  l'arrez  vous  mie  : 

Blanc  de  jeu  '^  pas  trouvé  n'avez. 

Qui  ains  ne  vous  ait  esprouvée  ! 

Ce  n'est  pas  ce  que  vous  querrez.  3o 

l'envoy 

—  Faisons  donques  la  départie  ^  ! 

—  Alez  a  Dieu,  coqueluirie/! 
Trop  de  hourt  s  et  barat  sçavez! 

—  Deceue  ne  suis  ceste  fie! 

45o  d     —  Vous  dictes  voir,  je  vous  affie  :  35 

Ce  n'est  pas  ce  que  vous  querrez. 

a.  Donné  rendez-vous.  —  b.  De  bonne  famille.  —  c.  Garantie 
du  paiement.  —  d.  Argent  d'enjeu,  d'avance.  —  e.  Séparons-nous. 
—  /.  Fille  de  mauvaise  vie.  —  g.  Ruse. 

MGCCCLXXIX 

Rondeau . 
{A  un  séducteur  de  filles.) 

AFAULX  ribault,  rusé  et  duit  ^.^ 
Que  tu  scez  de  nostre  mestier  ! 
Tu  ne  m'as,  ne  ja  t'oy  mestier  ^! 

Saige  est  fillette  qui  te  fuit  : 
5  De  toy  n'aroit  jamais  denier! 

AI  faulx  ribault,  rusé  et  duit, 
Que  tu  scés  de  nostre  mestier  ! 

Tu  es  beau  parleur,  d'amour  vuit  <^, 
Pour  argent  des  femmes  sachier  '^  ; 
lo  Et  pour  ce  ne  t'a  nulle  chier. 

A!  faulx  ribault,  rusé  et  duit, 
Que  tu  scez  de  nostre  mestier! 
Tu  ne  m'as,  ne  ja  t'oy  mestier  ! 

a.  Habile.  —  b.  Ni  jamais  je  ne  fus  à  ta  disposition.  —  c.  Vide. 
—  d.  Soutirer. 

MCCCCLXXX 

Balade 

DES  ESCOLIERS'  d'oRLIENS. 

PLUSEURS  parolent  du  dangier  "^ 
Qu'il  faut  souffrir  en  mariage, 
Et  ce  qu'il  fault  a  mesnagier, 
Quant  il  entre  en  nouvel  mesnage  ; 
Mais  ce  n'est  rien  contre  la  rage  5 

Qu'ont  ceuls  qui  mettent  leurs  enfens 
A  l'estude  a  apprandre  sens  *  ! 
Robes  leur  fault,  Hz,  vaisseaulx,  pos, 
Livres,  hostel,  et  en  touz  temps 
Mandent  <^  salutem  ^  et  nummos.  10 

Et  si  fault  pour  estudier 
Bûche,  charbon,  char  et  potaige, 
Pain  et  vin,  tant  se  vende  chier. 
Dont  les  pères  paient  l'outraige  «^, 
Les  despens  de  la  beste  en  caige,  1 5 

Porée,  lart,  poisson,  harrens, 
Lumière  ;  et  tousjours  sont  querrens 
En  leurs  lettres  par  piteux  mos  : 
45 1  a      A  père,  a  mère  et  a  parens 

Mandent  salutem  et  nummos.  20 


I.    DESCOLIERS. 

a.  Tourment.  —  6.  Science.  —  c.  Demandent.  —  d.  Jeu  de  mots, 
comme  plus  haut  p.  96-97.  —  e.  Le  renchérissement. 

Et  quant  vient  au  licencier, 
Bien  scevent  envoier  message 
Pour  les  droiz  des  docteurs  paicr, 
Escripre  grant  foison  langage 

25  Qu'ilz  ont  mis  leurs  livres  en  gage, 

Qu'ilz  sont  povres  et  indigens  ; 
Paier  fault  bediaux  «  et  sergens, 
Robes  avoir  et  mantiaux  clos, 
Faire  leur  feste,  a  toutes  gens 

3o  Mandent  sahitem  et  nummos. 

l'envoy 

Princes,  trop  coustent  escolier  : 
Tousjours  dient  qu'ilz  n'ont  denier; 
Qui  plus  leur  baille,  plus  est  fols, 
Leurs  noms  est  de  vuide  grenier, 
35  Car,  pour  guerre  et  hurtebillier  ^, 

Mandent  salutem  et  nummos. 


MCCCCLXXXI 
Balade  '. 

DE  LA  CONDICION  DE  PLUSEURS  FEMMES  QUI  REFUSENT  AMOUR 

HONOURABLE   ET   PRANNENT   CE   QUI    LES   DESHONOURE 

PAR    SOTIE. 

J'ay  mainte  foiz  prins  grant  merencolie 
Que  maint  amant  digne  de  dame  amer, 

I.  Balade  manque. 

a.  Huissiers.  —  b.  Faire  Tamour. 


BALADES  189 

Dont  elle  fust  honourée  et  servie, 

Amoient  fort  sanz  y  pouoir  trouver 

Confort,  amour  ne  gracieus  parler  5 

Fors  que  refus,  dangier  ^,  parole  dure; 

Et  un  chetif  *,  venent  a  l'aventure, 

Estoit  amez!  Dont  ceste  chose  preuve 

Que  femmes  ont  entre  elles  la  nature 

Et  en  ce  fait  condicion  de  leuve  <^.  10 

Qui  de  maint  leu  est  en  amour  suye 
Grant  et  puissant,  qu'elle  seult  refuser, 
Le  plus  chetif  prant  en  sa  compaignie! 
45 1  b  Par  son  erreur  ce  la  fait  ahonter  -^ 

Pour  le  chetif  qu'elle  veult  démener  i5 

A  son  plaisir.  Et  par  ceste  figure 

Appert  assez  qu'elle  reçoit  injure 

De  perdre  honeur  :  en  maint  escript  se  treuve 

Que  femmes  ont  entre  elles  la  nature 

Et  en  ce  fait  condicion  de  leuve.  20 

De  ce  leur  vient  blâme  toute  leur  vie  : 

Au  doy  s'en  font  de  pluseurs  gens  moustrer  ; 

Ne  li  chetifs  ne  puet  leur  villenie 

N'elles  aussi  deffendre  ne  garder, 

Ce  qu'homs  d'onneur  pourroit  touldre  et  oster  2  5 

Par  son  bon  sens  ;  mais  pluseurs  n'en  ont  cure, 

Qui  demeurent  en  blâme  et  en  laidure 

Par  leur  foleur  «^,  qui  en  tous  temps  appreuve  / 

Que  femmes  ont  entre  elles  la  nature 

Et  en  ce  fait  condicion  de  leuve.  3o 

l'envoy 
Prince,  je  tien  que  femme  fait  folie 

a.  Difficulté.  —  b.  Homme  de  peu.  —  c.  Louve.  —  d.  Déshonorer. 
—  e.  Folie.  —  /.  Prouve. 

Qui  le  bon  pert  et  au  chetif  s'alie, 
Et  qui  ne  fait  ce  que  le  bon  lui  reuve  «^  : 
Se  mal  l'en  prant,  plaindre  nel  doit  on  mie, 
35        Mais  la  fuster  ^,  quant  son  maleur  descueuvre, 
Et  qu'elle  veult  au  chetif  estre  amie. 

Ce  monstre  a  tous,  puis  que  le  bon  repreuve. 
Que  femmes  ont  entre  elles  la  nature 
40        Et  en  ce  fait  condicion  de  leuve. 


MCCCCLXXXII 

Balade. 

DE   AUCUNS    QUI    BLAMOIENT  '  PRENDRE  FEMME   ATJTRE    FGIZ 
MARIÉE,  QUI  LA  PRENNENT  EULX  MESMES. 


T' 


'u  qui  deffendoies  jadis 
Comme  docteur  de  femme  prandre, 

Par  escripture  et  par  tes  dis 

Moustrans  les  perilz  d'y  descendre, 
5  Te  voy  celle  doleur  emprandre 

En  redarguant  <=  ta  parole, 

Qui  a  toi  est  honteuse  et  foie  :  45 1  c 

Vieille  poule  a  juene  cochet 

Ne  sont  pas  les  diz  de  l'escole  ! 
10  Or  es  tu  prins  au  trebuchet  ! 

Tu  seras  appelez  maris 

I.   BLAMENT. 

a.  Demande.  —  b.  Battre.  —  c.  Condamnant. 

Désormais,  et  te  fault  entendre 

Mains  durs  mos  dont  seras  marris, 

Taire,  souffrir,  veoir,  apprandre 

Les  meurs  femenins  et  '  comprandre  1 5 

Le  chant  de  l'oisel  qui  parole 

Aux  mariez  ou  temps  qu'il  vole 

Es  moys  d'avril,  juing  et  juillet  ; 

Bouté  te  voy  en  sa  geôle: 

Or  es  tu  prins  au  trebuchèt  !  20 

Adieu  juenes,  gays  et  jolis  ! 

A  nous  te  fault  tes  armes  rendre  ; 

Ren  toy,  car  tu  es  desconfis  ; 

Dy  le  mot,  plus  ne  puez  attendre. 

Adieu  le  beau,  le  doulz,  le  tendre  !  25 

Adieu  filles  ;  adieu  carole  ^  ; 

Adieu  Amours  qui  se  rigole 

De  toy,  qu'elle  tient  pour  deffet. 

Puis  que  mariages  t'acole  : 

Or  es  tu  ^  prins  au  trebuchèt  !  3o 

l'envoy 

Compains,  trop  as  esté  hardis, 

Car  jamais  tant  que  soye  vis, 

N'aras  fors  que  riote  et  plet  *; 

Pour  ton  devancier  <^,  doulz  amis. 

Te  fault  dire  de  profundis  :  35 

Or  es  tu  prins  au  trebuchèt  ! 

I.  et  manque.  —  2.  Tu  es. 

a.  Danse  en  rond,  branle.  —  b.  Dispute.  —  c.  Prédécesseur  (le 
premier  mari). 

MCCCCLXXXIII 

Balade. 

COMMENT    HOMME     FRANC   AVANT    MARIAGE, 

PLAINT   SA  FRANCHISE,  LUI  MARIÉ,   s'eN  CONFESSE    ET  REPENT 

A    VENUS,    LA  DEESSE    d'aMOURS. 


L 


AS  !  Franchise  ^,  Je  me  confesse  45 1  d 

A  vous  et  Venus  la  déesse 

De  voz  biens  que  j'ay  deguerpy  ^, 

Que  je  receus  en  ma  juenesse 
5  Par  vostre  don  en  grant  largesse, 

Qui  me  sont  de  tous  poins  failli, 

Qu'une  '  vieille  m'a  assailli 

Qui  est  Couvoitise  nommée 

Et  m'a  fait  marier  a  li  : 
10  De  maie  heure  fust  elle  née! 

Car  trop  la  treuve  felonnesse  : 
En  tout  veult  estre  ma  maistresse, 
Maint  mal  m'a  fait,  maint  dueil,  maint  cry; 
Serf  suy,  c'est  ce  qui  plus  me  blesse. 

1  5  Jamais  n'aray  fors  que  tristesse  : 

Mariage  m'a  fait  cccy. 
Franchise,  je  vous  cri  mercy  ; 
Je  me  repens  de  la  journée 
Que  femme  espousay  :  je  langui  ! 

20  De  maie  heure  fust  elle  née  ! 

I.  Que. 
a.  Indépendance.  —  b.  Abandonné. 

Car  Franche  Voulenté  me  lesse; 
Pour  avoir  fait  foie  promesse, 
Mariage  m'a  asservi. 
Tous  frans  cuers,  je  vous  suis  l'adresse  ^ 

De  vivre  ;  en  joie  et  en  leesse 25 

Gardez  vous,  car  je  suy  honni, — 

Foulé,  débouté,  escharni  ^,   _ 

Par  moi  marier  ceste  année 

A  femme  :  estre  vouldroye  occy  ! 

De  maie  heure  fust  elle  née!  3o 

l'envoy 

Juenes  et  vieulx  cuers  de  noblesse, 
Franches  personnes,  chascuns  cesse 
De  prandre  et  avoir  espousée. 
Pour  vivre  en  paix  !  Car  je  possesse 
452  a      Par  femme  plour,  langour,  destresse!  35 

De  maie  heure  fust  elle  née! 


MCCCCLXXXIV 

Balade. 

COMMENT  HOMME  EST  BLAME  QUI  NE  SE  MARIE,  ET  COMMENT 
IL  EST  APPELLE  CHETIF,  LUI  MARIÉ,  ET  AINSI  SE  DEMENTE 
ET  QUIERT  CONSEIL  LEQUEL  IL  FERA  POUR  LE  MEILLEUR. 


H 


OMS  qui  est  seulz  et  il  ne  se  marie, 
L'en  dit  qu'il  est  foulz  et  pert  sa  cheance  ; 


a.  Exemple.  —  b.  Bafoué. 

T.  VIII  i3 

Et  se  femme  a,  chascun  chetif  l'escrie  " 
Et  dit  qu'il  a  toute  maie  meschance, 
5  Que  serf  devient,  qu'il  a  mainte  grevance  ^ 

De  sa  femme  ;  le  fault  souffrir  et  taire, 
Sur  ces  .11.  poins  ne  sçay  nulle  ordonnance  : 
Par  mon  serment,  je  ne  sçay  lequel  faire. 

Se  josnes  suis,  je  maine  folle  vie, 
10        Car  ça  et  la  quier  nouvelle  acointance  <^; 

Je  despens  tout,  et  vois  en  compaignie, 

Ne  d'espargnier  n'ay  nulle  souvenance  ; 

Je  suis  jolis  '^^  je  m'esbas,  joue  et  dance. 

Se  femme  pran,  j'aray  dolour  et  haire  ^, 
i5        Servitute,  courroux  et  desplaisance; 

Par  mon  serment,  je  ne  sçay  lequel  faire. 

Je  croy  au  fort/ que  pour  avoir  lignie 
Femme  prandray.  Mais  je  suis  en  doubtance  ^ 
Que  s'avec  moy  estoit  d'un  autre  amie, 
20        Adjoint  aussi  ce  qu'elle  brait  et  tance  *, 
Que  je  ferai  de  marier  quittance  ', 
Et  que  de  ce  doy  mon  penser  retraire. 
Si  je  m'en  tien,  jamais  n'aray  finance  ; 
Par  mon  serment,  je  ne  sçay  lequel  faire. 

l'envoy 

2  5        Princes,  je  suy  en  grant  merancolie  :  452  b 

Mariray  '  je  ?  Ou  nel  ferai  je  mie? 
Je  ne  me  sçay  auquel  de  ces  deux  traire  : 
Maint  marié  voy  qui  en  brait  et  crie. 


1.  Marray. 

a.  Le  proclame  malheureux.  —  b.  Ennui.  —  c.  Bonne  fortune 
amoureuse.  —  d.  Gai.  —  e.  Tourment.  —  /.  Après  tout.  — 
g.  Crainte.  —  //.  Crie  et  gronde.  —  /.  Refus. 

Conseilliez  moy  la  plus  saine  partie  : 

Par  mon  sernnent,  je  ne  sçay  lequel  faire.  3o 


MCCCCLXXXV 

Balade  ' 

RESPONSE  EN   BALADE    PAR  UN  SIEN  AMY  DE  SOY  NON  MARIER. 

COMPAiNS,  ne  vueilliez  marier: 
Cilz  est  trop  fouis  qui  se  marie, 
V  Car  tele  print  un  mari  hier, 

t  Qui  en  est  ja  toute  marrie  ; 


Tant  soit  simple  au  commencement, 

Qui  ne  traicte  trop  durement 

Son  mari,  quant  prinse  a  sa  proye  ; 

Souffrir  lui  fault  paine  et  tourment  : 

Pour  ce  Tappeiron  rabatjoye.  10 

Il  couvient  trop  droit  charier, 

Qui  en  mariage  charie; 

Tout  son  bon  temps  fault  varier 

Par  femme  qui  tousjours  varie  : 

Une  heure  brait,  autre  heure  crie,  i5 

En  ce  monde  n'a  tel  tourment; 

Pour  un  voir  dire  cent  foiz  ment. 

Et  veult  pour  jurer  qu'om  la  croye, 

Ja  soit  ce  qu'il  soit  autrement  : 

Pour  ce  l'appeU'on  rabatjoye.  20 


I.  Balade  manque. 

Femme  ne  fait  que  tarier  ^ 
.  Son  mari,  mais  ja  n'iert  tarie  * 

D'à  lui  joindre  et  apparier  <^ 

Ou  a  autre,  s'auçuns  la  prie; 
25  De  la  vient  toute  jalousie  : 

Qui  ne  fait  les  nopces  '^  souvent, 

L'en  a  pis  qu'escommunement  : 

Et  quoy?  Toute  dolour  sanz  joye,  452  c 

Et  ce  scet  homs  certainement  : 
3o  Pour  ce  l'appelPon  rabatjoie. 

l'envoy 

Princes,  Job,  Ulixès,  Thobie, 
Sanson,  Hercules  et  Urie, 
Le  roy  Priant,  Hector  de  Troye 
Eurent  trop  de  mal  en  leur  vie 
35  Par  femme,  qui  trop  est  hardie  : 

Pour  ce  l'appeU'on  rabatjoie. 


MCCCCLXXXVI 

Balade. 

QUE  FEMME  PRANDRE  EST  LE  PLUS  FORT  LIEN  QUI   SOIT. 


o 


N  parle  de  larrons  lier 
Et  d'estraindrc  de  fors  liens. 


a.  Persécuter.  —  b.    Fatiguée.    —   f.  S'accoupler.   —   d.   Fait 
l'amour. 

De  grésillons  ^^  corde  acoler, 

Laisses  de  poil  pour  tenir  chiens, 

Nerfs,  grans  chables  *  pour  nefs,  merriens  ^     5 

Entailliez  a  queue  d'aronde  ^, 

D'estre  en  fers  en  une  tour  ronde; 

Mais  c'est  tout  rien  qui  bien  y  voit, 

Et  tien  que  des  choses  du  monde 

Femme  est  plus  fort  lien  qui  soit.  10 

Car  on  a  veu  maint  prinsonnier,  . 

Sarrazins,  Juifs  et  Crestiens, 

Rompre  fers,  leurs  cordes  mangier. 

Miner  ^,  yssir  hors  de  lyens 

Et  '  de  leurs  prinsons  a  Orliens,  i5 

En  Chastellet  et  de  parfonde 

Fosse  ou  ilz  furent  foiz  seconde  ; 

Mais  femme  prandre  estraint  si  roit 

Que  nulz  homs  prins  n'ist  de  sa  fonde/: 

Femme  est  plus  fort  lien  qui  soit.  20 

Si  fort  neue  s  homme  au  marier  : 

Et  sache  que  ly  mariens  '^ 

Ne  puet  ce  lien  deslier, 

Mais  fault  qu'il  demeure  prins  ens 

Jusqu'à  la  mort  :  voy  se  c'est  sens  25 

Et  sur  quel  tourment  homs  se  fonde, 

Qui  en  mariage  s'affonde  ^ 

Et  qui  en  telz  las  se  déçoit  ; 

S'on  l'en  blâme,  die  et  responde  : 

Femme  est  plus  fort  lien  qui  soit.  3ô 


I.  Et  manque. 

a.  Menottes.  —  b.  Câbles.  —  c.  Pièces  de  bois.  —  d.  Taillées 
en  queue  d'hirondelle,  en  sifflet.  —  e.  Faire  des  trous  de  mine.  — 
/.  Sac,  aufig.  —  g.  Noue.  —  h.  Celui  qui  se  marie.  —  i.  S'abîme. 

L  ENVOY 


Prince,  toute  contrainte  est  riens 
Au  regart  de  femme  :  si  tiens 
Que  cilz  qui  bien  s'adviseroit, 
N'aroit  cure  d'avoir  telz  biens; 
35  Car,  saichent  juenes  et  anciens. 

Femme  est  plus  fort  lien  qui  soit. 


MCCCCLXXXVII 

Balade. 

DES  HOMMES  ANCIENS    REGRETANS  LEUR   POUOIR  DE 
FORGIER  "■  PERDU  PAR  VIEILLESSE. 


J 


E  souloie  en  jeunesce  ouvrer 
En  la  forge  dame  Nature, 
Des  martiaulx  '^  ferir  et  frapper 
Chascun  jour  tant  que  pouoir  dure  ; 

5  Enclume  n'y  avoit  si  dure 

Qui  ne  flechist  soubz  mes  martiaulx. 
J'anprains  ^  lors  en  pluseurs  vaisseaulx, 
Et  forgay  diverses  empraintes, 
Mais  le  feu  m'a  sechié  les  piaulx  ^  : 

10  Toutes  mes  forces  sont  estaintes. 

Ce  m'a  fait  le  continuer 

De  forgier,  la  paine  et  la  cure 

a.  Au  fig.  —  b.  Je  mis  mon  empreinte,  au  fig.  j'engrossai. 
c.  Soufflets  de  forge,  au  fig. 

En  divers  lieux,  pour  moy  oster 
Mon  pouoir  qui  se  desnature  '^•, 
Et  bien  sçay  qu'il  n'est  créature  1 5 

Ne  homme  juene,  tant  soit  biaux, 
Fors,  appers,  jolis  et  nouviaux  *, 
453  a      Qu'en  forgant  n'ait  de  doleurs  maintes  ; 
J'en  suis  vraiz  tesmoings  et  loyaulx  : 
Toutes  mes  forces  sont  estaintes.  20 

Car  je  ne  puis  martel  lever, 

Pour  les  excès  et  pour  l'ardure  <= 

Que  j'ay  eu  de  trop  marteler 

En  jeune  temps,  prins  m'a  froidure  ; 

Nulz  ne  scet  les  maulx  que  j'endure,  25 

Ne  frapez  '  sur  les  enclumiaux 

Tant  com  j'ay  fait,  doulz  jouvenciaux  ; 

Par  moy  vous  sont  figures  paintes  ^ 

D'eschuer  ^  les  ardans  fourniaux  : 

Toutes  mes  forces  sont  estaintes.  3o 

l'envoy 

Princes,  je  suis  en  adventure, 

Par  default  de  garder  mesure. 

De  requérir  Dieu,  sains  et  saintes 

Que  la  mort  ne  me  queure  seure; 

Ma  vie  en  voy  en  adventure:  35 

Toutes  mes  forces  sont  estaintes. 


I.  fraper. 

a.  Perd   sa  nature.  —  b.  Dispos.  —  c.  Ardeur.  —  d.  Exemples 
donnés.  —  e.  D'éviter. 

MCCCCLXXXVIII 


Sote  Balade  * 
a    deux    visages. 

d'un  compaignon  qui  vendit  de  paris. 

[1400] 

DONT  viens  tu  ?  —  Je  viens  de  Paris. 
—  Et  que  dient  li  compaignon 
De  nouvel?  —  Que  les  ennemis 
Tiennent  les  trieves  a  l'oingnon  '^, 
5  Et  que  le  pappe  d'Avignon 

Doit  oultre  mer  porter  la  crois 
Que  lui  doit  faire  avoir  Symon. 

—  Hé  !  doulz  amis,  qu'en  dit  li  Roys  ? 

—  Il  escripra  sur  le  pais 

10  Que  nulz  n'en  parte,  ce  dit  on, 

Jusqu'à  tant  qu'il  ara  advis 

Se  le  partement  sera  bon  ;  ^53  b 

Car  Guiennoys  et  li  Gascon 

Ont  rompu  trêves  trop  de  fois  : 
1 5  Par  tout  courent  a  abandon. 

—  Hé!  doulz  amis,  qu'en  dit  ly  Roys  ? 

—  Bons  remèdes  y  sera  mis, 
On  les  chassera  d'un  ramon  *  ; 
Les  .11.  roys  devendront  amis, 

*  Publiée  par  Tarbé,  tome  I»',  page  18 y.  JÊk 

a.  A  notre  préjudice.  —  b.  Balai.  ^ 


BALADES  20 I 

La  paix  se  fera  en  breton.  20 

—  Et  de  Calays  ?  —  Nous  le  raron 
.In.  jours  après  les  .xn.  moys, 
Que  le  pappe  fait  grant  pardon. 

—  Hé!  doulz  amis,  qu'en  dit  ly  Roys  ? 

l'envoy 

—  Compains,  j'ay  tresgrant  souspeçon,  2  5 
Se  paix  n'est,  que  les  Genevois 

Ne  retournent  ceste  saison. 

—  Hé  !  doulz  amis,  qu'en  dit  ly  Roys? 


MCCCGLXXXIX 

Balade  *. 

QUE    ON    NE    DOIT    METTRE    ES    EGLISES 

NULZ   YMAIGES  ENTAILLIEZ,  FORS  LE  CRUCIFIS  ET   LA  VIERGE, 

POUR  DOUBTE    d'yDOLATRIER. 

NE  faictes  pas  les  dieux  d'argent, 
D'or,  de  fust  '^^  de  pierre  ou  d'arain, 
Qui  font  ydolatrer  la  gent, 
Car  d'omme  est  euvre  et  de  sa  main, 
Que  les  paiens  crurent  en  vain  5 

En  aourant  *  telz  faulx  ydoles, 
Ou  les  diables  par  paraboles 
Leur  donnoient  doubles  respons, 

*  Publiée  par  Tarbé,  tome  II,  page  24, 
a.  Bois.  —  b.  Adorant. 

Par  leurs  fausses  créances  moles  : 
10  Telz  simulacres  n'aourons. 

Car  l'ouvraige  est  forme  plaisant; 

Leur  painture  dont  je  me  plain, 

La  beauté  de  Tor  reluisant, 

Font  croire  a  maint  peuple  incertain       453  c 
i5  Que  ce  soient  dieu  pour  certain, 

Et  servent  par  pensées  foies 

Telz  ymages  qui  font  caroles  ^ 

Es  moustiers  ou  trop  en  mettons  ; 

C'est  tresmal  fait  :  a  briefs  paroles, 
20  Telz  simulacres  n'aourons. 

La  croix,  le  representement 

De  Jhesucrist  souffist  a  plain 

Et  de  la  Vierge  seulement, 

En  l'église  pour  le  plus  sain  ; 
2  5  Sanz  brasser  ce  mauvais  levain 

Ne  croire  en  tant  de  marioles  *, 

De  babouins  <^  et  de  fyoles  ^, 

Ou  trop  de  fois  ydolatrons 

Contre  les  divines  escoles  «, 
3o  Telz  simulacres  n'aourons. 

l'envoy 

Prince  ',  un  Dieu  croions  seulement 
Et  aourons  parfaictement 
Aux  champs,  partout,  car  c'est  raisons, 
Non  pas  faulz  dieux,  fer  n'ayment, 

I.  Princes. 

a.  Forment  des  rondes.  —  b.  Figurines.  —  c.  Figures  grima- 
çantes. —  d.  Niches  (où  se  placent  d'ordinaire  les  statues).  — 
e.  Enseignements. 

Pierres  qui  n'ont  entendement  :  35 

Telz  simulacres  n'aourons. 


MCGCCXG 
Balade  *. 

DU    GRANT    PARDON    DE    ROMME 

QUI  FUT  ET  COMMENÇA  l'aN  MIL   .CGC.  •IIII^'x.    DIX  ET  NEUF, 

FENISSENT  A   NOËL   MIL   QUATRE    CENS. 

[l  399-1400] 

POUR  •  le  salut  de  la  Crestienté 
Et  acquérir  aux  âmes  sauvement 
De  tout  le  peuple,  tant  ait  pécheur  esté, 
Remission  fait  le  pappe  Clément 
De  paine  et  coulpe  '^  a  tous  generalment  5 

453  d  De  leurs  péchiez,  qui  par  devocion 
Visiteront  en  bonne  entencion, 
Et  qui  yront  de  vray  cuer,  femme  et  homme. 
D'or  en  avant  pour  avoir  plain  pardon 
De  cinquante  ans  en  cinquante  ans  a  Romme  ;    i  o 

Qui  par  avant  et  d'ancienneté 

Fut  a  cent  ans,  mais  pour  l'abrègement 

De  nostre  aage  et  la  fragilité. 

L'a  acourcy  par  le  consentement 

Des  cardinaulx  et  l'admonnestement  ^  1 5 

'  Publiée  par  Tarbé,  tome  /•',  page  i83. 

I.  Sour. 

a.  Faute.  —  b.  Avis. 

D'aucuns  Rommains.  Eu  sus  ce  vision 
Deux  foiz  de  Dieu,  fist  la  restrinction  ^^ 
Pour  allegier  de  noz  péchiez  la  somme, 
En  voyagent,  pour  l'absolucion, 
20        De  .L.  ans  en  .l.  ans  a  Romme. 

Ouquel  pardon  de  grant  auctorité, 

Ou  tous  péchiez  sont  lavez  telement 

Que,  qui  se  part  de  bonne  voulenté 

Pour  l'acquérir  de  son  lieu  seulement,  ' 

25        S'il  muert,  il  est  sauvez  certainement, 

Soit  séculier  ou  de  religion  ; 

Et  d'y  aler  fait  dispensacion 

A  tout  Ordre,  car  tous  les  droiz  consomme  * 

Pour  nostre  bien  et  no  salvacion, 
3o        De  .L.  ans  en  .l.  ans  a  Romme. 

l'envoy 

O  glorieus  Dieux,  saincte  Trinité, 
Donne  nous  cuer  par  ta  doulce  pité 
D'aler  au  lieu  ou  Pierre  '  et  Polz  se  nomme 
Et  aux  Corps  Sains  qui  la  sont  martiré, 
35        Pour  le  pardon  qui  est  la  déclaré  _ 

De  .L.  ans  en  .l.  ans  a  Romme.  ^ 

I.  pierres. 

a.  Diminution  (de  5o  ans).  —  b.  Car  il  s'occupe  uniquement. 

MCCCCXCI 

454  a  Balade. 


COMMENT  LES  EXCES   ET  COUVOITISE  DE   TROP  MANGIER  ET 
PRANDRE  LES  BIENS   MONDAINS  SONT  A  DOUBTER. 


LE  temps  vient  de  purgacion 
A  pluseurs  qui  sont  trop  replect  <^ 
De  mauvaise  replection, 

Pour  les  grans  excès  qu'ilz  ont  fet.  5 

C'est  ce  qui  nature  deffet 
De  trop  et  ce  qu'en  ne  doit  prandre  ; 
Pour  ce  les  fault  purgier  de  fect  : 
Qui  trop  prant,  mourir  fault  ou  rendre. 

Car  par  la  delectacion 

De  trop  prandre  sont  maint  infet  ^  10 

Viande  de  corrupcion, 

Qu'om  prant  par  couraige  imparfect  ; 

Trop  couvoiteus  par  ce  meffet, 

La  grief  maladie  ou  corps  entre, 

Dont  maint  homme  ont  esté  deffait  :  1 5 

Qui  trop  prant,  mourir  fault  ou  rendre. 

Lors  convient  avoir  pocion 

Pour  les  maulx  vuider,  qui  sont  blet  '^^ 

Souffrir  mal,  paine  et  passion 

Qu'om  a  par  sa  folie  attret  ;  20 

Ceuls  qui  ont  trop  d'argent  retret, 

a.  Remplis.  —  b.  Malades.  —  c.  Attaqués  (par  la  maladie). 

N'aront  pas  phisicien  tendre, 

Mais  dur,  qui  fera  chascun  net  : 

Qui  trop  prant,  mourir  fault  ou  rendre. 

l'envoy 

25  Princes,  cellui  n'est  pas  preudom 

Qui  tout  veult  bouter  en  son  ventre  ; 

Au  derrain  ^  en  a  dur  guerdon  : 

Qui  trop  prant,  mourir  fault  ou  rendre. 


MCGCCXCII 

Balade.  454  b 


COMMENT  ILZ  SONT  .VI.    MANIERES  DE  BAILLIS. 


S 


IX  manières  sont  de  baillis, 
Dont  l'un  est  baillis  bailliens  ^, 

Qui  se  fait  craindre  a  ses  subgis 

Et  redoubter  de  pluseurs  gens, 
5  Qui  prant  qu'i  puet  puis  hors,  puis  ens, 

Et  use  de  sa  voulenté 

Plus  que  de  droit  ne  d'équité. 

Autre  bailli  y  a  qui  baille, 

Afin  que  son  fait  soit  porté  <^  : 
10  Chascuns  pour  avoir  se  travaille. 

Il  y  a  baillis  endormis, 

a.  En  fin  de  compte.  —  b.  Exerçant  ses  fonctions  de  bailli  lui- 
même.  —  c.  Mis  en  faveur. 


1 

Simples  et  po  entreprenens, 

Qui  ne  sont  saiges  ne  cremis  '^  : 

A  dissimuler  passent  temps. 

Autres  baillis  sont  plus  constens,  i5 

Qui  trop  et  po  faire  ont  tempté  ; 

Du  moien  se  sont  contempté, 

Et  guettent  qu'om  ne  les  assaille  : 

Maint  pour  prandre  ont  été  hurté  *, 

Chascun  pour  avoir  se  travaille.  20 

Or  en  y  a  de  si  chetis  '^ 

Qu'ilz  n'ont  que  bouter  en  leurs  dens  ; 

Hz  baillent  bien  .ix.  foiz  ou  dix, 

Et  si  n'ont  que  mettre  dedens. 

Baillis  y  a  saiges  de  sens,  25 

Grans  clers  qui  ont  l'auctorité 

Autre,  a  qui  on  a  présenté 

Or,  argent,  vaisselle  et  aumaille  <^, 

Qu'il  a  tout  en  son  sac  bouté  : 

Chascun  pour  avoir  se  travaille  '.  3o 

I .  Après  ce  vers  on  lit  :  l'envoy  ;  mais  les  vers  manquent. 

a.  Craints.  —  b.  Frappés.  —  c.  Misérables.  —  d.  Bestiaux. 

LETTRES 


MCCCCXCIII 


Balade  *.  454  c 


DE  LA  GRANT  MUTACION  KES  TEMPS  ET  ABREVIACION  DE  TOUTE 
NATURE  ET  APPROUCHEMENT  DE  FIN  DE  MONDE. 


L 


ES  temps,  les  ans,  les  meurs,  les  gens, 
Les  bestes  et  tous  animaulx, 
Les  terres,  les  quatre  elemens, 
Les  complections  corporaulx, 

5  Toutes  les  vertus  cardinaulx. 

Les  arbres,  les  fruis,  les  poissons, 
Les  prez,  les  blez,  vins  et  moissons, 
Et  le  genrre  en  toute  nature 
Diminuent  et  les  saisons  : 

10  Toute  chose  se  desnature  ^. 

Autonpne,  yver,  esté,  printemps 

Et  tous  les  climats  principaulx. 

Du  monde  varie  li  temps  ; 

Trop  sont  les  péchiez  generaulx 
1 5  D'argent  quérir,  estaz,  joyaulx  ; 

Envie,  orgueil,  detractions  ^ 

Régnent  et  dissolucions. 

Toute  couvoitise  et  ordure  ; 

La  fin  de  ce  monde  approuchons  : 
20  Toute  chose  se  desnature. 

La  foy,  la  loy  sont  vaxillens 


*  Cette  Ballade  se  retrouve  dans  le  ms.  de  la  Bibl.  nat.,  nouv.  acq.  fr.  6221 , 
fol.  12  d, 

a.  Sort  de  son  état  naturel.  —  b.  Calomnies. 

Par  noz  péchiez  et  pour  noz  maulx  ; 
Met  Dieux  sur  nous  guerre  et  contemps, 
En  l'église,  entre  les  royaulx  '^^ 
Et  envie,  pour  noz  deffaulx, 
Froidures,  inundacions, 
Pestillences,  divisions, 
Mortalitez,  famine  dure. 
Mais  pour  ce  ne  nous  amendons  : 
Toute  chose  se  desnature. 

l'envoy 


209 


25 


3o 


Princes,  se  bien  considérons 
Noz  péchiez,  les  pugnicions 
Que  Dieux  envoie  a  créature, 
Devers  lui  nous  amenderons, 
Ou  autrement  tuit  périrons  : 
Toute  chose  se  desnature. 


35 


Variantes  du  ms.  nouv-  acq.fr.  6221  :  Vers  25.  noz  meffai\.  —32.  le 
pugnicions. 

a.  Princes  du  sang  royal. 


CY  FINENT  LES  BALADES. 


T.  VIII 


H 


MCCCCXCIV 

Un  traictié  *  de  Geta  et  d'Amphitrion  mis  de  latin  en  François  '. 

S  a  L^  CAS  BRIEF  DE  GESTE  PRESENTE  HISTOIRE  DE  POETERIE  EST 
COMPRINS  ES  .XVI.  VERS  ENSUIVANS  CY  APRES  ET  DEPUIS 
DECLAREZ  PLUS  LARGEMENT  SELON  SA  MATERE,  SI  COMME 
CE  POURRA  APPAROIR  AUX  LISANS. 


AMPHiTRiON  estudioit 
Et  l'estude  des  Grieux  sivoit, 
Et  Geta  lui  tint  compaignie  : 
N'i  avoit  plus  de  sa  maisgnie  ". 
Jupiter  qui  Almene  ama 
En  son  mari  se  transforma, 
Archas  aussi  com  Geta  forme  ; 
Celle  cuida  veoir  leur  forme. 
Geta  devant  des  nefs  s'en  vient  : 
Archas  li  preuve  qu'il  est  nient. 
Dolens  retourne  ;  s'encontra 
Son  seigneur  et  tout  li  compta. 

*  Publié  par  le  marquis  de  Queux  de  Saint-Hilaire  (Paris,  1872).  —  Le 
texte  latin  qui  a  inspiré  cette  pièce  a  été  publié  en  dernier  lieu  par  A.  de 
Montaiglon  dans  la  Bibliothèque  de  l'École  des  Chartes,  t.  IX,  p.  474-5o5. 
Nous  renvoyons  parfois  à  cette  édition  pour  faciliter  la  lecture  de  cer- 
tains passages. 

I.  Ce  titre  ne  se  trouve  qu'à  la  table  du  manuscrit. 

a.  Suite. 

Moult  dolens  fu.  Tantost  s'armèrent, 
Et  li  dieu  aussi  s'en  alerent. 
i5  Riens  ne  treuvent,  tant  saichent  querre; 

Si  revint  joie  et  failli  guerre. 


ci  après  commence 

l'Acteur  ^ 

sa  matere  de  la  poeterie  et  fiction. 

Jupiter  en  l'amour  ardoit  ^ 

D'Almene,  qui  ne  s'en  gardoit, 

Et  prisoit  la  prospérité 
20  Assez  plus  que  sa  deité 

D'Amphitrion  cui  '  femme  estoit, 

Et  d'estre  dieu  se  repentoit, 

En  disant  :  «  Tuit  li  souverain 

Qui  du  monde  sont  premerain  "^j 
25  A  grans  et  orgueilleux  se  tiennent 

De  ce  que  si  près  m'appartiennent  : 

Le  Père  des  Dieux  sçay  or  tel 

Que  mendres  est  d'omme  mortel.  » 

En  tant  qu'ainsis  se  demenoit, 
3o  Vit  Archas,  son  fils,  qui  venoit  4^5  b 

Que  '  ot  eu  de  lui  Grant  Ourse. 

A  Jupiter  est  joie  sourse  ^, 

Quant  voit  son  fil  a  soy  venent  ; 

Si  lui  a  dit  son  couvenent  : 
35  «  Filz,  tous  suis  ars  de  l'estincelle 

De  l'amour  Almene  la  belle  ; 

Mais  point  ne  sent  de  ma  chaleur, 

Car  riens  ne  scet  de  ma  doleur. 


I.  qui.  —  2.  Qui. 

a.  L'auteur.—  b.  Brûlait.—  c.  Les  premiers.—  d.  A  ']ai\\\,aiijig. 

Ses  maris  a  l'ostel  n'est  mie  : 

Si  couvient  qu'elle  soit  m'amie  ;  40 

Car  je  voulray  son  corps  tenir 

Avant  que  il  '  puist  revenir. 

Or  lise  bien  et  estudie 

A  Athènes  philosophie  : 

En  sa  chambre  estudieray,  45 

A  Almene  me  deduiray. 

Or  pense,  Archas  ^  de  disputer, 

Et  je  penseray  d'emputer  ^ 

Et  de  prandre  tout  mon  déport  ^. 

Mais  je  sçay  qu'il  est  ja  au  port  5o 

Et  apareille  son  retour  ; 

Si  nous  fault  jouer  d'un  beau  tour. 

Chiers  filz,  fay  tantost,  si  t'avance, 

Et  pran  de  Gela  la  samblance  : 

Autel  d'Amphitrion  feray,  55 

Car  tantost  le  ressembleray.  » 

Tant  est  ■■*  es  dieux  humilité  [l'Acteur  ''] 

Qu'ilz  prindrent  la  mortalité 

Et  devindrent,  ou  bel  ou  let. 

L'un  seigneur,  et  l'autre  varlet;  60 

Le  hl  varlet,  seigneur  le  père, 

Si  com  je  truis  en  la  matere. 

Renommée,  qui  par  tout  vole, 
455  c      Dist  a  Almene  la  parole 

Et  la  venue  son  seigneur  :  65 

Ains  femme  n'ot  joie  greigneur  ; 
Tout  li  hostelz  demaine  joye. 
Lors  fist  les  liz  parer  de  soye, 


I.  quil.  —  2.  achas.  —  3.  Tantost.  —  4.  On  met  entre  crochets  les  noms 
de  personnages  que  le  copiste  a  cru  devoir  introduire  dans  ce  poème,  comme 
s'il  était  dialogué. 

a.  D'agir  en  sa  place.  —  b.  Plaisir. 

Les  chambres  tendre  de  draps  d'or  ; 
70  De  haulte  liche  y  ot  encor 

Draps  faiz  <^  de  l'istoire  de  Troye, 

Mainte  bataille  et  mainte  proye 

Des  faiz  d'Erculès  et  Jason; 

Mainte  arme  y  ot  et  maint  blason, 
j5  Tapis  d'œuvre  sarrasinoise, 

Instrumens  qui  font  doulce  noise, 

Encens  et  '  arôme  et  fin  basme, 

Et  doulx  musch  qu'elle  tient  en  pasme  *, 

Autres  biens  et  autres  richesses, 
80  Maints  joyaulx  et  maintes  noblesses  , 

D'Amphitrion  qui  fut  absens. 

Et  la  dame  aussi  par  son  sens 

Au  mieulx  que  puet  se  paint  et  père  <^, 

Afin  que  plus  belle  en  appere  : 
85  Ses  cheveulx  joint  si  tire  a  tire  ^ 

Que  nulz  n'y  sçaroit  que  redire  ; 

Et  ses  doiz  sont  tous  d'anneaulx  plains, 

Ses  visaiges  lavez  et  pains, 

Si  que  beaulté  vive  par  art 
90  Qui  fait  foloier  ^  maint  musart. 

Tout  aultre  vaint,  tant  est  jolie; 

Mais  aussi  se  vaint  de  folie, 

Car  moult  belle  est,  mais  plus  cuide  estre. 

Jupiter  regarde  son  estre  ; 
95  Si  lui  plaist  plus  trop  que  devant. 

A  son  filz  dist  lors  :  «  Vien  avant: 

Voy  comme  est  belle  ceste  dame  ! 

Trop  mieulx  vault  que  Juno  ma  famé  ! 
455  d     Mes  estoilles  vaint  et  le  jour  !  » 


I.  et  manque. 

a.  Tapisseries.  —  b.  Dans  sa  main.  —  c.  Pare.  —  d.  Par  nattes 
successives.  —  e.  Fait  faire  des  folies  à. 


\ 

Lors,  sanz  faire  plus  de  séjour,  [l'Acteur]  ioo 

Chascun  pour  fournir  son  emprinse, 

A  sa  nouvelle  forme  prinse. 

Le  ciel  laissent  qui  en  ot  ire, 

Et  la  terre  se  print  a  rire, 

Qui  '  ot  Joie  de  leur  venue.  io5 

La  renommée  est  *  plus  creue 

Qu'Amphitrion  estoit  venus. 

Birrea  ^  se  gisoit  tous  nus. 

Et  contrefaisoit  l'endormi. 

«  Or  sus,  Birrea  *,  mon  ami,        [Almene]    i  io 

Vez  cy  mon  seigneur  qui  revient  ; 

Certes  a  lever  te  couvient,  » 

Dist  celle  si  hault  que  pouoit. 

Et  Birrea  *,  qui  bien  l'ouoit. 

Ne  s'en  voult  pas  trop  soussier,  1 15 

Ains  dist  :  «  Or  la  ^  laissiez  crier, 

Ne  te  puet  chaloir  s'elle  veille; 

Tais  toy  et  fay  la  sourde  oreille. 

Joue  qui  veult,  qui  veult  labeure  : 

Tousjours  dormiras  a  ceste  heure.  1 20 

Quelque  chose  que  l'autre  face, 

Laboure  a  garder  ceste  place; 

Gis  toy,  et  la  *  laisse  troter.  » 

La  dame  le  prant  a  haster;  [l'Acteur] 

Mais  il  ne  va  n'avant  n'arriére.  1 25 

Quant  voit  que  riens  n'y  vault  prière, 

Elle  le  prant  a  menacier  ; 

Et  cilz  se  commence  a  drecier  ^^ 

Et  a  vestir  moult  lentement. 

La  dame  lui  crie  erraument  :  1 3o 

«  Va,  »  dist  elle,  «  tost  au  rivaige, 

I.  Lun.  —  2.  est  manque.  —  3.  Biorea.  —4.  borrea.  —  5.  le, 
a.  Se  lever. 

Et  si  regarde  le  navaige  '^^  456  a 

Voiles  et  nefs  ;  fay  moy  rapport 

De  mon  seigneur,  s'il  est  au  port, 
i35  Si  comme  l'en  me  fait  acroire  : 

Dieux  doint  la  nouvelle  estre  voire!  » 

Ainsis  la  dame  devisoit, 

Et  Birrea  a  lui  disoit 

Entre  ses  dens,  tout  bassement  : 
140  «  Hahay!  com  foui  commandement!    [Birrea] 

Ains  ne  vi  homme  si  amer  * 

Qui  n'eust  doubte  de  la  mer. 

Certes,  si  Je  vois  au  rivaige, 

Je  m'i  maintendray  comme  saige  ; 
145  Les  nefs  de  loing  regarderay 

Et  d'elles  près  n'aprocheray  ', 

Car  se  la  mer  me  devouroit, 

Birrea  plouré  ne  ""  seroit. 

Amphitrion  que  diroit  lors? 
i5o  «  Birrea  fu  uns  ribaulx  ors  '^, 

Qui  n'estoit  de  nulle  valeur.  » 

Las!  que  j'ay  après  de  doleur! 

Ce  chemin  les  costez  me  grieve, 

Car  la  voie  m'est  longue  et  grieve  : 
ï55         Mieulx  amasse  le  séjourner  ^; 

Aler  m'en  fault  sanz  retourner. 

Ha!  chiere  maistresse  et  amie,  dfl 

Se  g'i  vois  ou  je  n'i  vois  mie,  " 

Amphitrion  '  ne  demourra, 
160  Ne  ja  pour  moi  ne  revenrra. 

S'il  ne  doit  maintenant  venir  : 

Tout  vient  quanqu'il  doit  advenir.  » 

Celle  redouble  sa  menace 

I.  délie  près  ne  mappr.  —  2.  Geta  tantost  pi.  —  3.  Archas  pour  ce.  ^, 

a.  Les  vaisseaux.  —  b.  Audacieux.  —  c.  Méprisable.  —  d.  Me 
reposer. 

Et  lui  commande  qu'il  le  face' 
456  b      Birrea  respond  :  «  Je  m'en  vois,     [Birrea]   i65 
Mais  je  vous  prie  toutefois 
Que  vous  faciez  aux  dieux  prière 
Que  sains  puisse  tourner  arrière.  » 
Cilz  va  sa  voie,  et  celle  prie 
Que  Jupiter  ne  faille  mie  170 

D'aidier  li,  d'estre  a  son  mouvoir. 
Et  il  en  fist  bien  son  devoir. 

Tantost  il  et  Archas  s'assamblent;     [Birrea  •] 

Amphitrion  et  Geta  samblent. 

En  l'ostel  entrent  erraument,  175 

Et  Jupiter  joieusement 

Almene  s'amie  salue 

Qui  encontre  lui  est  venue. 

Joye  fist,  le  cuer  n'ot  marry, 

Ains  cuide  ce  soit  son  mary.  180 

Si  se  commencent  a  baisier  : 

Il  n'est  nulz  qui  peust  prisier 

Les  baisiers  qui  furent  donnez  ; 

Mais  trop  plus  furent  ordonnez  ^ 

Les  baisiers  a  la  belle  dame,  i85 

Car  li  dieux  y  met  corps  et  ame 

Et  l'estraint  en  baisant  ses  dens, 

Li  lance  sa  langue  dedens. 

Si  que  ^  semble  a  ses  baisiers  baux  * 

Qu'il  soit  uns  estrange  ribaux;  190 

Mais  bien  semble  dieu  de  parole. 

Almene  Jupiter  acole. 

Et  dist  au  dieu  qui  joie  avoit 

Que  aussi  voulentiers  le  voit 

Que  Jupiter  souverain  père  :  195 

I.  C'est  l'Acteur  qu'ilfaudrait  lire.  —  2.  Cil  qui. 
a.  Eurent  plus  de  retenue.  —  b.  Ardents. 

A  lui  meismes  le  compère; 

L'un  a  l'autre  maint  baisier  prent. 

Or  art  Jupiter  et  esprent. 

Lors  dist  a  Archas  '  :  «  Clos  la  porte  ! 
200  Et  si  boute  la  barre  forte  4,56  c 

Que  nulz  ne  se  puist  enz  bouter 

Pour  chose  qu'il  saiche  hurter, 

Qui  nous  puist  destourber  ne  nuire  : 

En  no  chambre  alons  pour  déduire.  » 
2o5  Archas  le  fist  sanz  demourée; 

Moult  a  bien  la  porte  fermée. 

Si  se  couchent  en  un  beau  lit, 

Pour  tout  acomplir  leur  délit. 

Birrea  le  chemin  emprent,  [l'Acteur] 

210  Dont  grant  joie  pas  ne  lui  prent. 

De  lent  piet  va  branlant,  si  loche  '^\ 

Par  le  chemin  regarde  et  cloche  *, 

Et  plaint  le  chemin  pour  l'aspresse  <^^ 

Et  lui  repreuve  sa  paresse; 
21 5         Car  aussi  que  s'il  feust  tous  las, 

Disoit  :  «  HelasM  mes  piez,  helas! 

Me  touldra  ceste  voie  dure! 

Trop  sui  nez  a  maie  adventurel 

Tourmentez  suy  pour  pou  de  chose, 
220         Quant  toute  autre  riens  se  ^  repose. 

Bien  est  maleureus  et  chetis 

Qui  femme  sert,  tant  soit  petis! 

Femme  veult  baingnier  et  suer  *; 

Ne  lui  chault  de  variez  tuer  : 
225         A  l'un  commende  et  l'autre  appelle. 

Entre  deulx  son  cuer  renouvelle 


I.  geta.— 2.  helas  birrea.  —  3.  se  manque.  —  4.  On  lit  dans  le  texte  latin  : 
Femina  vult  sudare  suos. 

a.  Dandine  le  corps.  —  b.  Boite.  —  c.  Dureté. 

Qu'elle  puist  son  rîbault  '^  tenir  : 

Pour  ce  fait  son  seigneur  venir. 

Mais  pour  ce  que  je  ne  le  voie, 

M'a  bouté  hors  par  ceste  voie.  23o 

Je  m'en  vueil  retourner  arrière  : 

Si  regarderay  la  manière. 

Si  je  la  puis  prandre  prouvée  *, 

Ains  ne  fis  si  bonne  journée, 

Car  ne  m'oseroit  plus  rien  dire,  235 


Birrea  se  met  en  repaire  <^,  [l'Acteur] 

Mais  encor  doubte  il  qu'il  doit  faire. 

La  fait  deliberacion 

Et  prand  autre  conclusion,  240 

Et  dist  a  soy  penséement  : 

«  Je  ne  faiz  mie  saigement  :  [Birrka] 

Li  couraiges  croist  par^  meffais 

D'aulcuns,  quant  se  sentent  meffais. 

Quant  reprinse  ^  se  sentira,  245 

Ceste  haine  nourrira  : 

Si  ne  sera  jamais  bien  faicte 

Chose  nulle  que  j'aie  faicte  ; 

Et  ses  maris  si  la  croira, 

Dont  telement  me  mescherra.  25o 

Tant  faindra  sur  moy  de  meffais 

Que  j'en  pourroie  estre  deffais; 

Ainsi  m'ara  trop  deceu 

Son  délit  que  j'aray  veu. 

Il  te  fault  ton  chemin  aler,  255 

Il  n'y  a  point  du  reculer  ; 

Mais  ne  pran  pas  la  droicte  voie. 


I .  Le  vers  manquant  est  représenté  dans  le  texte  latin  par  les  mots  : 
Supprimet  illa  timens  verbera,  verba,  minas.  —  2.  car. 

a.  Amant.  —  b.  En  flagrant  délit.  —  c.  A  retourner.  —  d.  Dé- 
masquée. 

Afin  que  Geta  ne  te  voie 
Qui  telz  faiz  sur  ton  corps  mettroit 
260  Que  tout  le  coul  te  briseroit. 

Maudit  soit  il,  c'ains  ne  fut  fais 
Ne  mais  que  pour  porter  grant  fais  ! 
Qui  chevaulx  est  ',  si  porte  somme! 
Birrea  vive  tousjours  homme  !  » 

265  Amphitrion  vint  au  rivaige  ;  [l'Acteur] 

Moult  fut  liez  de  son  bon  voyage, 
Et  que  port  congneu  tenoit.  ^5/  a 

Bon  amour  en  son  pis  <^  regnoit; 
Lors  dit  a  Geta  :  «  Vien  avant  !      [Amphitrion 

270  II  t'en  convient  aler  devant. 

Pran  les  livres,  queur  en  maison  ; 
Salue  par  belle  raison 
Almene  qui  grant  joye  ara, 
Quant  ma  revenue  sçara. 

275  De  moi  est  saine  une  partie  : 

Dieux  doint  que  l'autre  soit  haitie  *! 

De  sa  santé  et  de  sa  joye 

Despend  et  vient  toute  la  moye.  » 

Geta  tantost  les  livres  trousse,  [l'Acteur] 

280         Devant  s'en  va  a  tout  sa  trousse. 

Birrea  va  son  chemin  plain, 
Regarde  et  vit  Geta  a  plain  ; 
Lors  dist  ainsi  comme  esperdus  : 
«  Helas!  »  dist  il,  «  je  suis  perdus!       [Birrea] 
285  Onques  ne  vi  si  dure  voie  ! 

Tout  m'advient  quanque  je  doubtoie! 
Las!  vez  a  quel  fardel  il  vient! 
Mais  a  porter  bien  lui  advient. 

I.  ait. 

a.  En  son  cœur.  —  b.  En  bon  état. 


ET   D  AMPHITRION  221 

Atlas  '  li  grans,  qui  tant  a  force, 
Ja  soit  ce  que  tout  le  ciel  porce,  290 

Sueroit  soubz  un  tel  fardel  '  ! 
Bien  congnois  le  mauves  hardel  <^, 
Ja  le  voulra  sur  mon  coul  mettre; 
Mais  ja  ne  m'en  quier  entremettre. 
Une  caverne  voy  cy  près  ;  295 

Je  m'i  tapiray,  et  après 
Mon  chemin  iray.  »  Lors  y  entre. 
45"]  h      Et  Geta  le  vit  entrementre  *",  [l'Acteur] 

Qui  bien  le  congnoit  de  pieça. 
Trop  bien  notée  la  pièce  a  \  3oo 

Mais  moult  bien  faint  que  rien  n'en  saiche. 
Près  de  la  quarriere  descaiche  <^, 
Appuiant  sur  sa  fourche  fiere, 
Et  se  complaint  en  tel  manière  : 
«  Las!  j'ay  les  espaules  desroutes  ^,  [Geta]  3o5 
Et  aussi  ay  je  les  rains  toutes! 
Ce  grant  fais  ^  me  fait  trop  d'angoisse  ; 
Li  durs  chemins  les  piez  me  froisse  ! 
Birrea,  se  bien  lui  pleust, 
Au  devant  venir  me  deust  :  3 10 

Mon  fais  a  porter  lui  baillasse, 
Si  que  trestout  le  traveillasse  /.  » 
Et  Birrea,  qui  bien  l'ouoit,  [l'Acteur] 

De  ce  qu'est  muciez  se  louoit, 
Car  ce  lui  semble  proufitable,  3 1 5 

Geta  recommence  sa  fable,  [Geta] 

Et  raconte  moult  des  grans  paines 
Qu'il  a  soufertes  a  Athaines  : 
«  Ne  seroit  jamais,  »  dist  il,  «  fait. 
Se  raconter  vouloie  a  fait  s  320 

1.  Archas.  —  2.  fardoît.  —  3.  pieca. 

a.  Gibier  de  potence.  —  b.  Pendant  ce  temps.  —  c.  S'arrête.  — 
d.  Rompues.  —  e.  Fardeau.  — /.  Je  le  fatiguerais.  —  g.  Entière- 
ment. 

Mes  maulx;  bien  les  puis  mettre  en  somme  : 

Froitlong,  faim,grantpaine  et  '  brief  somme 

Ai  je  moult  souffert  et  euz  ; 

Povrement  ay  esté  peuz  '^  : 
325         De  pain  secont  *  vivoit  mon  maistre, 

Et  cellui  dont  me  faisoit  paistre 

Fut  presque  quart  '^^  nel  vueil  noier. 

Mais  j'en  rapporte  bon  loier  '', 

Car  sophismes  sçay  merveilleux 
33o  Qui  sont  aussi  tresperilleux,  45j  c 

Car  d'omme  ou  femme,  vueille  ou  non, 

Puis  je  faire  asnesse  ou  asnon, 

Changier  les  piez,  muer  la  teste, 

Et  prouver  qu'il  est  une  beste, 
335  Une  heure  beuf,  l'autre  heure  chievre, 

Une  brebis,  connin  ou  lièvre, 

Un  serpent  ou  une  couleuvre; 

Car  logique  sert  de  ceste  œuvre, 

Et  fait  par  argumens  sembler 
340  Ce  qui  n'est  pas  et  ressembler 

Une  chose  a  l'autre  opposite; 

Et  fait  de  la  copulative 

Division  estrangement 

Qui  forme  bien  son  argument. 
345  Quant  je  seray  en  ma  cuisine, 

J'ouverray  de  ceste  dotrine  : 

L'un  feray  lyon  et  l'autre  ourse, 

Loup  ou  renart,  s'aucuns  me  course  «  ; 

Car  muer  feray  a  mon  vueil 
35o         Par  la  decepcion  de  l'ueil 

Et  de  mes  argumens  subtils 


I.  en. 

a.  Nourri.  —  b.  Pain  bis,  où  le  blé  n'entre  que  par  moitié.  — 
c.  N'ayant  qu'un  quart  de  blé.  —  d.  Récompense.  —  e.  Me  met  en 
colère. 

355 


)  3  60 

[l'Acteur] 


365 


Les  grans  et  devenir  petis. 
Logicien  suy  ;  si  feray 
D'eux  telz  bestes  que  je  voulray. 
Birrea  qui  est  pareceux 
Feray  muer  en  '  asne  entr'eulx  : 
Piez  rons  ara,  teste  cornue, 
Pour  esprouver  a  ma  venue 
Se  j'ay  riens  aprins  a  Athènes  : 
Mal  n'ay  pas  employé  mes  pênes 
Birrea  l'oit,  si  s'en  merveille, 
Qu'ains  mais  n'oy  si  grant  merveille. 
45']  d      «  Voy,  pour  le  sang  que  Dieu  raya  '^,    [Birrea] 
Seras  tu  asnes,  Birrea? 
Me  touldra  cilz  par  s'escripture 
Les  mains  que  m'a  donné  Nature  ? 
Les  doiz,  les  piez,  la  teste  ronde? 
Est  il  li  plus  saiges  ^  du  monde 
En  si  pou  d'eure  devenus  ? 
Je  voy  par  ce  tro  qu'il  est  nus 
Et  qu'il  porte  un  pesant  fardel  : 
Faire  deust  un  cheval  morel  '^ 
Qui  le  portast,  s'il  feust  si  saiges  ! 
Je  ne  croy  pas  touz  ses  langaiges  : 
Ja  ne  sçara  tant  arguer  <^ 
Qu'il  te  puisse  taire  muer; 
Ains  tu  ^  lui  respondras  en  somme 
Birrea  sera  tousjours  homme.  » 
Geta  redist  :  «  Encore  aprins 
Que  la  chose  qui  estre  a  prins 
Ne  sçara  tant  de  tours  tourner 
Qu'en  néant  puisse  retourner  : 
Sa  face  mue  et  renouvelle, 


370 


375 


[Geta] 
3  80 


^.  amer  un.  —  2.  Le&  vers  33t-36o  sont  beaucoup  plus  développés  que 
^exte  latin.  —  3.  tu  manque. 

«.Versa.  —  b.  Savant.  —  c.  Noir.  —  d.  Faire  de  raisonnements. 

Toutefois  tousjours  demeure  elle, 
385  Sanz  pouoir  néant  devenir 

Pour  chose  qui  puist  advenir.  » 
-  Birrea  dist  :  «  Sanz  finement  [Birrea] 

Vivera  Geta,  s'il  ne  ment.  » 

Geta,  homs  de  logique  mors  ^,  [Geta] 

390         Dist  :  «  Platon,  Socratès  sont  mors  : 

Après  eulx  vivra  '  mes  renoms, 

Qu'ay  je  dit  ?  Tout  naissant  mourra, 

Ne  mort  eschaper  ne  pourra, 
395  Car  il  n'est  rien.que  mort  n'afine  : 

Tout  chiet  par  mort  et  se  décline.  »         458  a 

Birrea  lors  a  soy  a  Mit  :  [l'Acteur] 

«  Certes  Geta,  selon  son  "  dit. 

Il  semble  qu'il  die  une  fable  : 
400         Or  dit  que  tout  est  corrumpable, 

Et  n'a  gueres  que  il  disoit 

Que  nulle  riens  ne  fenissoit!  » 

Geta  qui  regarde  le  cerne  ^  [Geta] 

Et  le  pertuis  de  la  caverne, 
4o5  Dist  qu'il  ne  puet  plus  demourer. 

Mais,  en  partant,  oit  murmurer 

En  celle  fosse  et  remouvoir 

Chose  dont  veult  sçavoir  le  voir. 

Car  bien  y  pourroit  avoir  proie. 
410  Si  Mui  seroit  mendre  la  voie. 

S'il  en  pouoit  proie  porter  ; 

Mais  chien  n'a  ne  roix  ^  pour  tempter 

Ce  tro.  Et  ®  de  sa  fourche  fiere 

Dist  que  roix  fera  sanz  levriere, 

I.  viuera.  —  2.  Le  vers  manquant  est  représenté  dans  le  texte  latin  par 
ces  mots  appliqués  à  fama  ;  sed  et  hec  quoque  morte  peribit.  —  3.  a  7nan- 
que.  —  -i-  ton.  —  5.  Se.  —  6.  et  pour  ce. 

a.  Pénétré.  —  b.  L'orifice.  —  c.  Filet. 

Et  par  pierres  com  bon  ouvrier  415 

En  gettant  fera  un  lévrier  : 

«  Quoy  que  face,  fuie  ou  demeure, 

Sera  lapidée  sur  heure 

Quelque  beste  qui  saille  hors, 

Ja  ne  sçara  estre  si  fors  ;  420 

Et  se  proie  y  a  proufiiable, 

Je  m'en  feray  servir  a  table.  » 

Lors  de  sa  fourche  fiert  un  pou 

En  la  caverne  droit  au  trou  : 

Semblant  fait  de  bouter  avant,  425 

Et  met  son  chaperon  devant. 

Adonc  fut  Birrea  courciez,  [l'Acteur] 

Quant  onques  la  se  fut  muciez  : 

«  Las  !  »  dit  Birrea,  «  que  feray  ?  [Birrea] 

Vivre  vouloie,  et  je  morray! 

J'ay  trop  querru  ^  ma  seureté  :  430 

S'ay  trouvé  ma  maleureté. 

Tousjours  mais  seray  cy  tapis, 

Et  entumulez  ^,  qui  vault  pis  ! 

Las!  pour  quoy  ne  me  suy  teus?  435 

Par  moy  mesme  suy  deceus  : 

J'estoye  en  place  bien  seure. 

Or  craim  mourir  par  ma  murmure  !  » 

Lors  commence  a  getter  Geta,  [l'Acteur] 

Onques  nulz  homs  mieulx  ne  geta.  440 

Souvent  gette  et  point  ne  detrie  <^; 

Et  Birrea  merci  lui  crie  : 

«  Pour  Dieu,  aiez  pitié  de  my  !  [Birrea] 

Je  suy  Birrea,  ton  ami. 

Tu  n'acquerroies  pas  grans  los  445 

De  froissier  ton  ami  les  os. 

Retien  tes  mains,  Birrea  suy.  » 

Geta  dist  :  «  Ne  le  croiray  huy.  » 


a.  Cherché.  —  b.  Enseveli.  —  c.  Et  ne  s'attarde  pas. 

T.  VIII  û 

Birrea  jure,  et  Geta  nye, 
45o  Puis  gette  '.  Birrea  s'escrie  : 

«  Birrea  suy,  laisses  m'aler  : 

Congnoistre  me  puez  au  parler. 

Ha  !  je  suy  Birrea  li  tiens; 

De  getter  tes  pierres  t'abstiens  ; 
455  Par  ta  grâce  me  laisses  vivre! 

—  Or  met  donc  ta  teste  au  délivre  ^,        [Geta] 
Pour  veoir  se  te  congnoistray. 

—  Ne  gette  plus,  et  je  ystrai  *.  »  [Birrea]  488  c 
Cil  cesse,  et  Birrea  sault  hors.  [l'Acteur] 

460  Et  Geta  si  lui  a  dit  lors  : 

«  Pour  quoi  t'estoies  tu  la  mis?  [Geta] 

Uns  foulz  te  peust  avoir  malmis, 

Voire  de  maie  mort  tué, 

Et  puis  t'eust  chascuns  hué. 
465  Va  tost  aux  nefs,  fay  maintenent, 

Si  apporte  le  rémanent. 

Tes  chemins  n'est  mie  parfais  '^  : 

Moult  aras  a  porter  grant  fais, 

Et  se  tu  veulz  mon  tantelet  ■^ 
470  Porter,  ja  ne  m'en  sera  let. 

—  Tantelet  !  las  !  et  qui  seroit 
Li  homs  qui  tel  fais  porteroit  ? 

—  Par  Dieu,  plus  grant  le  porteras, 
Si  que  trestous  froissiez  seras  : 

475  Ce  n'est  cy  c'uns  petiz  faisseaux 

Au  regart  de  ceuls  des  vaisseaux. 

—  Te  semble  cilz  faisseaux  petis? 
Qui  telz  fais  porte,  il  est  chetis. 
Porte  le  tel  qu'il  l'appartient, 

480  Car  de  le  porter  ne  me  tient. 

—  Non  Dieu,  autre  grant  voulz  porter  : 


[Birrea] 
[Geta] 

[Birrea] 


regette. 

A  découvert. 


b.  Sortirai.  —  c.  Achevé.  —  d.  Si  petit. 

Mes  maistres  m'en  fist  déporter  ^^ 

Et  dist  que  tu  le  porteroies, 

Qui  forz  '  pour  le  repos  estoies  ; 

Car  ceuls  qui  sont  fors  et  reffais  *  485 

Doivent  porter  les  plus  grans  fais.  » 

Birrea  se  sent  fort  contraindre;  [Birrea] 

Bien  voit  que  riens  n'y  vault  le  faindre. 

Geta  dist  :  «  Se  porter  ne  veulx 

L'autre  fardel  dont  je  me  ''  deulx,  490 

A  tout  le  moins  pran  donc  le  mien.  » 

Birrea  respond  :  «  Tien  le  bien  : 

Se  d'ennuy  ne  me  puis  garder, 

Au  moins  est  bon  le  retarder.  » 

Ainsin  se  partent  par  accort;      [l'Acteur]  495 

L'un  va  a  l'ostel,  l'autre  au  port. 

Fort  s'en  va  Geta  qui  a  joye 

Des  lieux  qu'il  congnoist  en  sa  voye. 

Ses  joyes  nombre  ;  ce  l'alege 

Pour  ce  que  son  chemin  abrège  :  5oo 

«  Geta,  bien  te  doiz  resjouir; 

Des  or  pourras  de  toy  jouir  : 

Tes  labours  sont  presque  passez, 

Des  oiseuses  <^  avras  assez  : 

Certes  grant  joye  te  feront,  5o5 

Encontre  toy  se  lèveront 

Dan  et  Sanga  et  Sanonie 

Et  trestoute  l'autre  mesgnie  ; 

Haultement  seras  renommez  : 

Maistre  Geta  seray  nommez.  5 10 

Mon  nom,  sanz  plus,  voire  son  umbre, 

Fera  aux  gens  paour  sanz  nombre. 

Moult  seray  grant  et  honourable; 


1.  foulz  —  2.  me  manque. 

a.  Décharger.  —  b.  Bien  reposés.  — c.  Heures  d'oisiveté. 

En  ma  cuisine  pardurable 
5 1 5  Des  or  comme  frans  viveray, 

Et  mes  variés  enseigneray. 

Mais  moult  me  merveille,  par  m'ame, 

Que  contre  moy  ne  vient  ma  dame. 

Et  qu'est  ce?  Esgar  !  la  porte  est  close  ! 
520         Je  ne  vis  onques  mais  tel  chose. 

Ouverte  sera  toutesvois  4^9  a 

Tantost  a  ma  première  vois  ; 

Voire  certes,  si  je  vouloie, 

De  mon  petit  doit  l'ouvreroie. 
525         Joyaulx  porte  de  maint  affaire, 

Qui  seulent  bien  aux  femmes  plaire  : 

Courroye,  mantel,  or,  afiche 

Et  afuleure  ^  belle  et  riche  ; 

Beauté  par  atours  resplendit, 
53o         Femme  par  atours  s'esbaudit  ; 

A  homme  plaist  par  son  maintien. 

Mais  a  lui  *  plus,  si  com  je  tien  '.  » 

Lors  va  Geta  vers  les  postis  ; 

Et  ^  illec  fiert  moult  aatis  '^. 
535  Moult  s'esbahist  que  tout  repose  ; 

Si  attent  a  l'uis  une  pose. 

Quant  son  ferir  rien  ne  lui  vault, 

Si  commence  a  crier  plus  hault  : 

«  Or  ça,  Almene,  hors  yssiez  !  [Getj 

540         Vostre  mari  recongnoissiez! 

Ouvrez  moi  Fuis;  je  suis  Geta  !  » 

Archas,  qui  la  porte  garda, 
Sembloit,  quoy  que  ce  fust  uns  dieux, 
De  corps  Geta  et  de  voix  mieulx. 

I.  On  lit  dans  le  texte  latin  :  Hac  placet  ipsa  sibi,  plus  placet  ergo  vi 
—  2.  Et  manque, 
a.  Manteau.  —  6.  A  elle-même.  —  c.  Pressé. 

Si  lui  a  dit  de  baude  chiere  :  545 

«  Qui  que  tu  soies,  va  arrière. 

Mon  seigneur  est  pieça  venus  ; 

En  sa  chambre  se  gist  touz  nus, 

Et  je  suis  Getha  qui  l'uis  garde.  » 

Getha  l'oit',  entour  lui  regarde,  [l'Acteur]  55o 

Grant  paour  ot,  et  se  merveille 

Qu'a  sa  voix  oit'  la  voix  pareille; 
i.5g  b     Et  dist  :  «  J'ay  oy  ma  parole  !  [Geta] 

Ce  suy  je  qui  a  moy  parole! 

Coniment  donc  autres  homs  seroit  555 

Qu'ainsis  de  ma  voix  parleroit? 

Mais  logicien  toutefoix 

Dient  c'un  nom  et  une  voix 

Puent  bien  deux  signijfier  : 

Ne  sçay  si  je  m'y  puis  fier.  »  5  60 

Ainsi  dist,  puis  regarde  entour  ;         [l'Acteur] 

Si  voit  tout  clos  comme  une  tour. 

Et  que  dedenz  n'a  point  de  noise, 

N'entrer  n'y  puet,  dont  moult  li  poise. 

Tous  esbahis  devant  la  porte  565 

Se  tient  Getha,  qui  le  fais  porte, 

Et  dist  :  «  Je  te  pri  tant  que  puis, 

Qui  que  tu  soies,  œuvres  l'uis. 

Je  sui  Geta  qui  m'en  revien.  » 
'  Li  dieux  respond  :«  Ce  ne  vault  rien.  [Archas]  570 

Geta  est  pieça  revenus. 

Et  Amphitrion  est  tenus 

De  sa  femme  joyeusement. 

Birrea  revint  ensement  <^; 

Il  a  ja  grant  pièce  passée,  575 

Qu'a  pou  n'ot  la  teste  cassée  : 

En  la  fosse  ou  il  fut  mussez, 

Moult  fut  laidis  *  et  menassez. 

I.  oy. 

a.  De  même.  —  b.  Maltraité. 

Laisse  les  assez  a  leur  aise 
5  80         Reposer  pour  leur  grant  mesaise, 

Qu'a  '  ceuls  qui  portent  fais  grevables 

Est  li  repos  plus  agréables 

Qu'a  ceuls  qui  ne  sont  mie  las. 

Nous  n'avons  mestier  de  debas.  » 
585  Geta  s'oit  par  son  nom  nommer, 

Mais  il  ne  voit  l'uis  deffermer  ^  45g  c 

A  son  nom  devant  ne  derrière. 

Paour  ot,  si  se  trait  arrière  : 

«  Helas!  »  dist  il,  «  qui  m'a  ce  fait?         [Gkta] 
590  La  voix  de  cestui  et  si  fait  * 

Donnent  grant  probabilité 

Que  c'est  Geta  en  vérité. 

Me  suis  je  donques  forvoiez 

Ou  de  mon  chemin  esgarez? 
595  Est  Birrea  ja  ^  revenus? 

Est  il  plus  tost  de  moy  venus? 

Revint  il  plus  brief  voie?  Emy! 

Ce  suy  je  qui  parole  a  my, 

Mais  je  ne  sçay  raison  ne  droit 
600  Pour  quoy  uns  soit  deux  orendroit  ; 

Car  c'est  chose  toute  commune  : 

Toute  chose  qui  est  est  une  ^  <^  : 

Ne  suy  pas  uns,  dont  suis  je  nient. 

Et  ceste  chose  onques  n'avient 
6o5  Que  ce  qui  est  perde  son  estre. 

Un  feu  '^,  quant  je  vins  en  cest  estre; 

Or  m'a  cestui  anienti. 

Ne  sçay  se  ma  voix  retenti 

Par  la  maison,  si  comme  en  bois 


I.  Car.  —  2.  Est  il  ja  deuant.  —  3    T.  c.   q.   est  chose.  On  lit  dans  le 
latin  :  Omne  quod  est,  unum  est. 

a.  Ouvrir.  —  b.  Ses    actes.   —    c.    Existe  à   l'état   d'unité.  — 
d.  J'étais  un. 

Par  eco  se  '  fait  a  la  fois  «;  6io 

Et  pour  ce  d'entrer  enz  m'ennorte  ^ 

Je  suy  pieça  dedenz  la  porte: 

Par  ma  foy,  je  m'approcheray  ; 

En  enquerant  demanderay 

A  cellui  qui  est  la  dedens  6i5 

S'il  est,  ou  moy,  lui  respondens. 

Sçavoir  vueil  se  il  me  ressemble 

Du  corps  et  de  la  voix,  ensemble 

Des  faiz,  condicions  et  meurs 

De  moy  qui  lui  faiz  mes  clameurs  ;  620 

Car  pas  croire  ne  me  couvient 

Que  Geta  soit  ou  deux  ou  nient  \  » 

Adonc  Geta  forment  s'efforce  [l'Acteur] 

De  la  porte  briser  a  force  : 

Des  piez  frape,  des  poins,  et  puis  625 

Crie  a  haulte  voix  :  «  Euvre  l'uis. 

Qui  de  voix  et  de  corps  te  fais 

Geta,  dont  forment  me  meffais  ; 

Ne  m'euvre  sanz  plus  qu'a  demi, 

Que  je  puisse  avancier  par  my  *  63o 

Pour  veoir  se  ce  suy  je  ou  non, 

Quant  tu  as  ma  voix  et  mon  non.  » 

Archas  respond  :  «  Riens  n'en  feray  ; 

Ja  dedenz  ne  te  bouteray  : 

Tu  n'yes  mie  de  grant  sçavoir,  635 

Qui  cuides  Geta  décevoir. 

Quant  enz  ne  puez  par  force  entrer. 

Tu  le  veulz  par  art  impetrer?  » 

Geta  lui  prie  doulcement, 

Et  Archas  lui  vée '^  aigrement;  640 

Geta  y  met  sa  force  toute, 


I.  Paresce.  —  2.  Et  pour  quoy  dentrer   en  celle  ennorte.   Ce  vers  et  le 
précédent  ne  sont  pas  représentés  dans  le  texte  latin.  —  3.  néant. 
a.  Quelquefois.  —  b.  Dans  l'intérieur, —  c.  Défend. 

Et  Archas  moult  fort  le  reboute. 
Tous  deux  usent  de  leurs  effors, 
Mais  Archas,  li  dieux,  fut  plus  fors. 
645         Adonc  commencent  a  tencier  '^ 
Et  li  uns  l'autre  menacier. 
Geta  crie  com  hors  du  sens  : 
«  Se  n'euvres  et  '  me  lesses  ens, 
Ja  verras  que  je  pourray  faire, 
65o         Ribault  mauvais,  de  put  affaire  ! 
Je  feray  l'uis  cheoir  et  fraindre  ; 
Et  certes,  quant  je  puis  contraindre, 
Laide  chose  m'est  de  prier.  » 
Adonc  recommence  a  crier  : 
655         «  Sus  !  Almene!  mal  vous  prouvez 
Que  vo  mari  ne  recevez. 
Laide  chose  est  de  son  mary 
Laisser  a  l'uis  tout  esmary. 
Je  suis  Geta,  qui  vous  demande. 
660         Amphitrion,  au  moins  commande 
La  porte  ouvrira  ta  mesgnie, 
Que  cilz  ribault  ci  me  dénie.  » 
Archas  respont  :  «  Dieux  me  honnisse  ! 
Se  j'oy  plus  que  de  ta  bouche  isse 
665         Chose  qui  me  doie  desplaire. 
Tu  sçavras  que  Geta  scet  faire. 
Veulz  tu  donques  la  porte  abatre? 
Dieu  !  comme  ^  tu  te  feras  batre, 
Voire  certes  escerveler  ! 
670         Tais  toy,  si  lay  ton  faveler  *. 
Ne  cuides  pas  que  ta  menace 
Pour  lessier  la  porte  m'enchace  : 
S'a  la  porte  faiz  plus  moleste  <^, 
Ce  revenrra  par  mi  ta  teste.  » 


460  a 


i.  luis  et.  —  2.  com. 

a.  Se  disputer.  —  b.  Ton  babillage.  --  c.  Offense. 

Geta  crient  '^,  laist  le  menacier,  675 

Quant  cellui  ne  puet  abaissier 

Par  ce;  mais  le  va  esmouvant. 

A  prier  se  met  com  devant, 

Et  doulcement  en  bas  lui  prie, 

Se  plaire  lui  veult,  qu'il  li  die  680 

De  tous  ses  membres  la  façon, 

En  disant  :  «  Doulz  amis,  respon, 

Car  je  sçavroye  voluntiers 

S'uns  autres  est  moy  tous  entiers.  » 

Archas  respond  :  «  Bien  par  prière,  685 

T'en  diray  toute  la  manière, 

Non  pas  pour  parler  haultement.  y 

Je  te  di  au  commencement  : 

460  b     Ne  croy  plus  que  tu  Geta  soyes, 

Ne  je  ne  croy  que  tu  le  doyes  690 

Croire  ensement.  Qui  m'aletta? 

Grèce.  Qui  suy  nommé  ?  Geta, 

Non  autre.  Seul  suy  je  pour  voir. 

Par  mon  nom  me  quiers  décevoir, 

Mais  ne  me  deceveras  huy.  695 

Or  entens  bien  com  fais  je  suy 

De  couleur,  de  forme  et  de  corps. 

Je  sui  aussi  noir  par  dehors 

Qu'Ethiops  ou  d'Ynde  nourris  ; 

Et  de  rongne  *  suy  touz  pourris  ;  700 

Chief  herissié,  cheveulx  de  chievre, 

Et  si  suy  couart  comme  un  lièvre; 

I  Longue  narine  et  petit  front, 

Et  my  œil  trestuit  roge  sont. 
J'ay  plenté  de  cheveulx  sanz  nombre  :         705 
Mon  menton,  mes  joes  aombre  '^, 
Car  moult  me  pandent  a  tous  lez  '^. 
Long  coul  ay,  mal  suy  espaulez, 

a.  A  peur.  —  b.  Gale.  —  c.  Couvre.  —  d.  De  tous  côtés. 

Et  la  pance  ay  si  fort  tesie  « 
710  Qu'om  dit  que  c'est  ydropisie. 

Trop  prant  mon  estomac  pasture, 

Si  que  ne  puis  trouver  sainture 

Qui  me  puist  celle  emfleure  oster, 

Tant  y  ay  aprins  a  bouter 
7i5  De  ces  souppes  en  eaue  crasse  ; 

Et  mes  costez  n'ont  point  d'espace, 

Courtes  reins  ay,  cuisses  pelues 

Qui  sont  bien  de  rongnes  tenues. 

Souvent  me  couche  tous  sangloux  ^\ 
720  Mes  ventres  va  près  des  genoux, 

Tant  y  met  de  pain  et  de  tourte  <^; 

Et  si  ay  grosse  jambe  et  courte, 

Et  les  piez  si  trescontrefais 

Que  nulz  solers  ^  ne  m'est  bien  fais.         460  c 
725  Briefment,  ceuls  c'une  toiz  me  voient 

Jamais  veoir  ne  me  vouldroient.  » 

Geta  trop  forment  se  merveille  ;        [l'Acteur] 

Onques  mais  n'ot  si  grant  merveille 

De  ce  qu'ainsi  descrire  s'oit  : 
730  a  Cilz  la  est  Geta,  qui  qu'il  soit,  » 

Dist  Geta;  «  telz  suis,  par  mon  chief. 

Compains,  or  me  di  derechief 

Comment  déçois  '  Amphitrion, 

Si  que  encor  mieulx  ^  te  croiron 
735         D'estre  Geta,  et  que  nient  ^  soye.  » 

Archas  lui  respont  a  voix  coye  : 

«  Or  oy  donques  mes  tricheries, 

Mes  larrecins,  mes  roberies, 

Pour  jurer,  s'ainsi  le  couvient, 
740         Moy  estre  Geta,  et  toy  nient. 

I.   descrips.  Le  texte  latin  a  fallis.  —  2.  me.  —  3.  néant. 
a.  Gonflée.   —  b.  Sans    haleine.    —    c.    Sorte   de   pain  bis.  — 
d.  Chaussure. 

Quoy  que  laiz  soye,  j'ai  amie  ' 
Qui  bien  dit  que  ^  ne  me  hait  mie. 
Et  scez  tu  pour  quoy  m'aime  celle? 
Car  se  laiz  suy,  n'est  mie  belle. 
Encor  y  a  cause  plus  grande  :  745 

Tant  est  de  ce  mestier  engrande  "^ 
Que  semble  qu'en  soit  enrragie  ; 
Et  se  veulx  que  le  voir  te  die, 
Bien  sçay  que  ne  suy  mie  amez, 
Quoy  que  je  soie  amis  clamez;  jSo 

Mais  elle  aime  celle  besongne, 
De  quoy  a  son  gré  Tembesongne  ^ 
Se  ma  laideur  m'est  ennemie, 
L'euvre  me  fait  avoir  amie, 
Quant  j'en  puis  si  bien  besongnier,  755 

Car  toutes  aiment  le  congnier  ^. 
Ainsis  une  part  de  moy  fait 
460  d      Que  je  soye  amez  tout  a  fait. 
Après  je  deçoy  le  vieillart, 
Et  muce  et  emble  par  mon  art,  760 

Si  que  de  celle  roberie 
Maintiens  et  faiz  ma  puterie; 
Mes  mains  toutes  serrure  euvre, 
Et  despiece  quanque  je  treuve. 
Oultrageus  et  foui  larges  suy,  765 

Car  contre  droit  donne  l'autruy  : 
Par  mes  dons  celle  ratalente  <^ 
Que  mes  visaiges  espouente. 
Car  qui  puet  donner  grant  avoir, 
Il  puet  quanqu'il  lui  plaist  avoir.  770 

Enten  encor  nouvellement 


I.  Ce  vers   et  les  17  suivants  sont  mieux  places   dans    le  texte    latin 
après  le  vers  j26.  —  2,  que  manque. 

a.  Désireuse.  —  b.  Je    la   fournis.  —  c.  L'acte   amoureux.  — 
d.  Je  provoque  le  désir  de. 


236  DE   GETA 

Qu'a  '  Athènes,  n'a  pas  granment, 
Fis  ;  et  lors  sçaras  par  mes  fais 
Que  Geta  pas  ne  contrefais. 
775  Quant  mes  maistres  est  a  l'escole, 

M'amie  me  tient  et  m'acole. 
Et  quant  contrée  renouvelle, 

Je  quier  tousjours  femme  nouvelle 

Et  de  plus  grant  joliveté, 
780         Dont  il  est  a  moult  grant  plenté. 

A  celle  qui  me  plaist  tout  donne, 

Quant  a  mon  vouloir  s'abandonne, 

Quoy  que  soie  de  grant  laidure, 

Car  amours  par  dons  vit  et  dure. 
785  Quant  mes  maistres  dort  et  sommeille, 

Doulcement  vois  qu'il  ne  s'esveille  ; 

Lors  admenuise  ^  la  boursée  * 

De  la  pecune  qu'ay  trousée; 

Si  est  sa  bourse  moins  tesie. 
790         J'ay  bien  desservi  mainte  fie 

D'estre  en  liens  de  fer  liez, 

Voire  certes  crucifiez;  ^6"/  a 

Souvent  ay  batus  et  férus 

Esté,  et  m'a  l'en  couru  sus, 
795  Donné  maint  coup  et  main  tatin  <^, 

Pour  estre  prins  au  larrecin. 

Or  entens  encor  autre  chose, 

Tele  qu'a  po  dire  ne  l'ose; 

Garde  que  nul  nel  puist  oir, 
800  Car  il  m'en  couvendroit  fuir: 

Une  huche  ouvry  sans  froissier  '^ 

N'a  gueres;  ce  que  voulz  laissier 

Y  laissay,  et  prins  deux  besans, 

I.  Qua  a. 

a.  Diminue.   —  b.   Contenu   de   la   bourse.  —  c.  Horion.   — 
d.  Briser. 

Qui  ne  furent  pas  trop  pesans. 

Par  une  sousclave  ^  l'ouvry  8o5 

Qui  mon  maléfice  couvry. 

De  décevoir  par  tel  manière 

Vueil  les  gens,  c'est  chose  legiere  ; 

Et  si  je  sui  si  deceus 

Qu'a  ce  soie  prins  ou  veus,  810 

Je  nye  tout,  comment  qu'il  aille. 

De  moy  parjurer  ne  me  chaille; 

Les  dieux  appelle  en  tesmoinage 

Du  mefFait  et  de  mon  oultrage  : 

Cilz  n'ose  emprandre  grant  besongne  81 5 

Qui  les  dieux  croit  trop  et  ressongne  *.  » 

Geta  entend  ce  que  dit  a;  [l'Acteur] 

Lors  lui  dist  :  «  Ho!  Tu  es  Geta!  » 

Mais  moult  s'esbahit  des  meffais 

Que  bien  congnoist  que  il  a  fais,  820 

Et  bien  voulsist,  s'estre  peust, 

Que  ja  nulz  homs  ce  ne  sceust. 

Lors  dist  :  «  Soiez  moy,  et  nient  soye!  »  [Geta] 

Adonc  se  met  hors  de  la  voye. 
461  b      Tous  liez  vint,  or  s'en  va  plaingnant,  825 

Et  a  lui  tout  seul  complaignant  : 
«  Las!  »  dist  il,  «  dont  puet  ce  venir? 
Je  fu  hier,  hui  riens  devenir! 
Helas!  Geta,  qui  puez  tu  estre? 
Es  hom?  Nenil,  quant  pas  n'as  estre.  83o 

Car  vray  est,  se  tu  homs  estoies, 
Autres  que  Geta  ne  seroies. 
Dont  puet  ce  nestre,  et  dont  m'avient 
Que  ier  '  fu  hom  et  or  suy  nient  ? 
Je  suy  Platons,  par  adventure,  835 

1.  Quier. 

a.  Fausse  clé.  —  b.  Craint. 

Ainsi  fais  par  art  de  nature  '. 

Geta  ne  suy  pas,  certes  non, 

Combien  que  Geta  m'appelle  on; 

Mais  puis  que  Je  ne  le  suy  mie, 
840         Moy  ainsi  nommer  est  folie. 

Geta  m'apelloit  on  devant  ; 

Quel  nom  aray  d'or  en  avant  ? 

Je  n'aray  point  de  nom,  pour  voir. 

Car  noient  ne  doit  nom  avoir. 
845         Néant  suy!  Si  parle  ma  bouche  ; 

Des  yeulx  voy,  de  la  main  me  touche;  »  — 

Adonc  se  touche  de  sa  main,  — 

«  Je  ne  croiray  huy  ne  demain,  » 

Dist  il,  «  que  noient  devenu 
85o         Soit  ce  qui  puet  estre  tenu; 

Et  ce  qui  fut,  tousjours  sera, 

Ja  son  estre  n'en  lessera  : 

Ainsis  suy,  ainsis  ne  suy  mie. 

Dialectique  soit  honnie, 
855  Par  qui  suy  si  anientiz  ! 

Qui  plus  en  scet,  plus  est  honniz. 

J'estoye"*  quant  prins  a  l'aprandre, 

Mais  a  ce  coup  me  fait  entendre 

Que  noyent  suy.  Des  autres  fait 
860  Asnes  et  beufs;  moy  noyent  ^  fait  461  c 

Par  les  sophimes  decevables, 

A  moy  plus  qu'a  autres  grevables. 

Les  autres  mue  seulement, 

Mais  moi  fait  nient  *  entièrement. 
865         Las,  las  a  vous,  logiciens! 

Se  tous  estiez  en  telz  liens 

Comme  je  sui,  néant  seriez, 

N'autrement  ^  dire  n'oseriez. 


1 .  Qui  fais  les  ars  de  sa  n.  On  lit  dans  le   texte  latin  :  forsan   artes  me 
fecere  Platonem.  —  2.  Je  suy.  —  3.  nient.  —  4.  néant.  —  5.  Ne  autrement. 

Ho  !  mon  maistre  voy  qui  revient. 

Je  me  merveil  s'il  est  nient.  870 

Comment  pourroit  ce  advenir 

Qu'il  peust  nient  estre,  et  venir? 

Tout  '  a  changée  sa  manière  : 

Les  choses  vont  devant  derrière. 

Bien  m'a  logique  desvoié,  875 

Qui  de  mon  sens  m'a  forvoié  : 

Par  argumens  et  par  fallaces  ^ 

Suy  des  haultes  choses  es  ^  basses. 

Mais  bien  sçaray  a  ceste  fie 

Si  je  suis  ou  je  ne  suis  mie:  880 

S'il  me  salue  par  mon  nom, 

Je  suis  Geta;  s'il  se  taist,  non.  » 

Ainsis  dist,  puis  s'en  va  moult  fort. 


Amphitrion  venoit  du  port  ;  [l'Acteur] 

Birrea  derrier  lui  venoit  885 

A  qui  li  fardiaux  ennuyoit  : 
Toutes  les  espaules  lui  froisse, 
Si  qu'il  suoit  de  grant  angoisse. 
Quant  Amphitrion  vit  Geta 
Du  quel  mie  ne  se  gueta,  890 

Moult  s'esbahit  que  ce  puet  estre  : 
*  «A!  Jupiter,))distil,«beaumestre,  [Amphitrion] 

461  d      Que  veult  Geta  ?  Quele  achoison  * 
Le  fait  retourner  de  maison? 
Je  doubt  qu'il  ne  m'apport  messaige  895 

De  ma  honte  ou  de  mon  dommaige  ! 
Ha!  Juno,  douce  dame  et  belle, 
Envolez  moy  bonne  nouvelle  : 
J'ay  trop  grant  paour  que  la  mort 
Ne  m'ait  mon  petit  fillet  mort  900 

I.  Toute.  —  2.  et. 

a.  Tromperies.  —  b.  Quelle  circonstance. 

Ou  Almene,  ma  femme  chiere  ; 

Car  trop  vient  faisant  mate  chiere. 

Ne  me  vueil  orendroit  plus  taire, 

Ains  vueil  enquerre  de  l'afaire, 
905  Geta,  or  '  dy,  comment  vous  va? 

Apportes  tu  bona  nova? 

Ma  femme  et  mon  fil  sont  ilz  vis  <'?  » 

Geta  dist  lors  :  «  Il  m'est  advis 

Que  Geta  suy,  quant  cilz  me  nomme 
910         Ainsi,  com  se  feusse  encor  homme; 

Car  noient  ne  puet  nom  avoir.  » 

Lors  respont  :  «  Je  vous  faiz  sçavoir 

Merveilleus  cas,  ains  ne  vi  tel  : 

Nous  sommes  pieça  a  l'ostel 
915         Tous  deux,  non  pas  cy  vraiement; 

Et  Birrea  certainement 

Est  venus,  qui  garde  la  porte 

De  la  chambre  :  la  se  déporte 

Amphitrion  avec  ma  dame.  . 

920         Je  vous  di  vérité,  par  m'ame; 

Ne  cuidez  point  que  vous  alourde  *; 

Pleust  a  Dieu  que  ce  fust  bourde! 

Certes  tresbonneureux  seroie 

S'Amphitrion  es!  Or  venoie 
925         De  par  toy  ;  si  trouvay  Puis  clos, 

N'onques  pour  moy  ne  fut  desclos. 

A  l'uis  fery  de  grant  manière  ;  4^2  a 

Geta  m'en  fist  aler  arrière, 

Et  prouva  par  bonne  raison 
930         Qu'Amphitrion  est  en  maison  ; 

Et  descript  moy,  et  dit  mes  fais, 

Si  '  qu'ainsis  suy  je  certains  fais 

Qu'il  est  Geta  sanz  contredire.  » 

I.  or  manque.  —  2.  Et. 

a.  Vivants.  —  b.  Que  je  vous  trompe. 

Birrea  commence  a  sousrire, 

Tout  bas  '  disant  :  «  Cculs  furent  saige        935 

Ains  qu'ilz  alassent  ce  voyaige  ; 

Or  sont  hors  du  sens  retournez. 

Mal  les  a  logique  attournez, 

Qui  ainsi  forsenner  les  fait. 

Ja  ne  quier  comprandre  tel  fait,  940 

Ne  tel  instrucion  "^  avoir; 

Mieulx  est  science  non  sçavoir 

Qui  asnes  fait  par  ses  paroles 

Les  hommes,  et  les  choses  moles 

Fait  dures  par  sa  fantasie,  945 

Et  mue  un  tor  ^  en  une  pie, 

D'une  chievre  fait  un  cheval 

Et  d'une  montaigne  un  grant  val, 

D'un  hairon  fait  une  couleuvre; 

Cure  n'ay  d'aprandre  son  euvre.  95o 

Soit  logicien  qui  voulra, 

Car  Birrea  homs  demourra, 

A  ceuls  plaise  leur  estudie  ; 

Ma  cuisine  a  moy,  quoy  qu'om  die, 

Me  plaist  et  la  gresse  du  pot  ;  gSS 

De  logique  ne  serai  sot, 

Qui  ainsi  les  gens  entortille; 

Telle  science  est  trop  soutille.  » 

Geta  s'aventure  raconte, 

Qui  nient  ^  cuide  estre  par  son  compte.       960 
Amphitrion,  quant  oit  ce  dire, 
î^2  b      Se  merveille  et  se  met  en  ire, 
Et  lui  dist  :  «  Tu  yes  deceus, 
Qui  cuides  estre  en  nient  cheus  : 
C'est  un  ribault  certainement  965 

1.  las.  —  2.  Ne  tel  stature.  —  3.  néant. 
a.  Un  taureau. 

T.  VIII  ,6 

Qui  congnoist  ton  fait  proprement. 

Or  tost,  »  dist  il,  «  a  l'arme  !  a  l'arme! 

Geta,  prans  t'espée  et  si  t'arme  ! 

Birrea,  aux  dars  sanz  aloingne  ! 
970  Grans  gaings  gist  en  ceste  besoingne!  » 

Geuls  qui  s'efforcent  de  nient  faire, 

Lui  promettent  tost  le  contraire. 

Geta  s'arma  premièrement  : 

Tous  deux  saillent  hastivement, 
975  L'un  vers  l'advoultre  de  son  lit  ', 

Et  li  autres  prant  grant  délit 

Qu'il  puist  la  porte  estournier  ^  ^ 

Par  bien  s'espée  mannier. 

Birrea,  en  dissimulant, 
980  Dist  a  lui  tout  seul  en  alant  : 

«  J'en  pensoie  bien  autretel  : 

Li  ribaulx  estoit  a  l'ostel. 

Quant  je  m'en  alay  au  rivaige. 

Encor  estoit  Birrea  saige, 
985  Ce  fuy  mon,  car  je  pensay  voir  : 

N'est  nulz  qui  me  puist  décevoir. 

Geuls  cy  n'ont  en  eulx  c'un  po  sens, 

Qui  veulent  entrer  la  dedens 

Par  leur  force  et  par  leur  assault  ; 
990  Dommaige  recevoir  leur  fault. 

Or  pensent  d'y  fort  bataillier, 

Gar  ja  ne  m'en  quier  travaillier. 

Périlleuse  chose  est  bataille  ; 

Garder  m'en  vueil  comment  qu'il  aille,  » 
995  Li  sires  le  haste  ''  et  escrie  :    [l'Acteur]    462  c 

«  Pran  tes  armes,  ne  te  detrie  *. 

—  Gilz  fais  me  tient  d'aler  avant  ; 

I .  Lun  vient  li  autres  de  son  lit.  On  lit  dans  le  texte  latin  :  Movet  hune 
injuria  lecti. —  2.  escremier.  — 3.  hasta. 

a.  Renverser.  —  b.  Ne  t'attarde  pas. 

Je  VOUS  suivray,  alez  devant. 

—  Gette  le  jus,  sanz  plus  attendre,  [Amphitrion] 
Si  que  puissons  l'advoultre  '  ^  prandre.       1000 

—  Le  getteray  je  donques  jus?  [Birrea] 
Ce  ne  me  semble  mie  jus 
D'adjouster  dommaige  au  dommaige  : 
Cil  '  puent  avoir  l'advantaige, 
Car  ilz  sont  plus  par  adventure  ;  ioo5 
Ne  sera  sanz  bataille  dure 
Li  advoultres  prins  n'enfermez  ; 
Telz  gens  vont  voulentiez  armez. 
Alez  devant,  g'iray  après  : 
Fors  doivent  batailler  de  près,                      10 10 
Et  au  derrier  me  metteray  ^  : 
Ma  fonde  de  loing  getteray. 
Car  trop  sont  ii  coup  plus  nuisant, 
Quant  on  ne  les  va  advisant.  » 

Or  s'en  vont  lors,  branlans  leurs  dars  [l'Acteur]  i  o  i  5 
Et  menassant  de  toutes  pars; 
Jupiter  requièrent  moult  fort 
Que  contre  lui  leur  doint  confort. 
Birrea  commence  a  soubsrire, 
Et  a  lui  meismes  print  a  dire  :  1020 

«  Dont  vient  cette  forsennerie  ^7 
One  *  mais  ne  vi  tel  moquerie. 
Selon  mon  cuer,  a  Dieu  pleust 
Que  li  ribaulx  les  congneust  ! 
Tost  leur  feroit  tourner  les  dos.  io25 

162  d     Se  Grèce  eust  envoyé  ses  os  ^ 
De  tel  gent,  Troie  fust  encore. 
Birrea,  soies  en  memore  '"  : 
Tu  y  venrras  tuit  li  derrains, 

1.  ladoubte.  —  2.  Sil.  —  3.  mettray.  —  4.  Onques.  —  5.  mémoire. 
a.  Adultère.  —  b.  Rage.  —  c.  Ses  armées. 

io3o       Et  t'enfuiras  li  premerains. 
Riens  ne  puet  estre  plus  seur 
Que  de  fuir,  qui  a  peur.  » 

Jupiter  fu  hors  de  l'ardure  [l'Acteur] 

Du  feu  qui  trop  art  et  pou  dure, 
io35       Et  baisoit  atrempéement  ^  ; 

Si  a  dit  :  «  Geta,  alon  m'ent  : 

Les  nefs  sont  sanz  garde  au  rivaige  ;    [Jupiter] 

Trop  y  pourroie  avoir  dommaige  !  » 

Archas  tantost  y  obey  : 
1040       Vont  s'en,  dont  le  ciel  s'esjoy, 

Et  la  terre  fu  fort  coursée  ^ 

De  ce  que  les  dieux  l'ont  lessée. 

Almene  desatournée  ^  est. 

Dont  plus  si  grant  beauté  ne  nest. 
1045        Les  huis  estoient  deffermez  : 

Amphitrion  vient  tous  armez. 

La  dame  a  paour  quant  le  voit. 

Qui  encontre  lui  se  levoit. 

Car  paour  ot  d'estre  atrapée  ^  : 
io5o        «  Baisiez  moy,  ostez  vostre  espée,  » 

Dist  elle;  «  vous  ne  devez  mie 

Ainsis  venir  vers  vostre  amie.  » 

Beau  parler  fait  ire  appaisier  :  [l'Acteur] 

Acoler  le  va  et  baisier  ; 
io55       L'espée  est  de  sa  main  vuidée. 

Tant  estoit  s'ire  refroidée. 

Geta  a  tout  desveroullié 


1.  On  lit  dans  le  texte  latin  :  Geta  subit  ;  reserata  modo  stupet  (h)08tia. 
a.  Avec  modération.  —  b.    Courroucée.  —  c.  Sans    parure.  — 
d.  Touchée. 

463  a      Du  ribault  querre  bien  se  preuve. 

S'a  il  paour  qu'il  ne  le  treuve,  1060 

Mais  pour  ce  qu'il  nel  '  treuve  nient, 

Plus  hardis  assez  en  devient, 

Et  menace  com  forsennez  : 

«  Ou  s'est  li  ribaulx  destournez?  [Geta] 

Amphitrion,  et  que  feras  ?  io65 

Autre  fois  assez  baiseras. 

Li  ribaulx  avra  de  m'espée 

Assez  tost  la  teste  coupée, 

Se  veoir  le  puis  n'encontrer. 

Almene,  pour  quoi  ens  entrer  1070 

Ne  me  lessas  sanz  contredire?  » 

Almene  commença  a  rire, 

Et  dist  :  «  Geta,  la  porte  ouvroies 

A  ton  vouloir,  et  la  clouoies; 

Amphitrion  et  moy  estiemes  1075 

En  no  chambre,  et  nous  delitiesmes.  » 

Quant  Amphitrion  ce  oy,  [l'Acteur] 

Saichiez,  mie  ne  s'esjoy; 

Ains  a  laissié  la  baiserie 

Et  commencé  la  baterie  : 

Les  )oes  que  devant  lechoit  1080 

Maintenant  toutes  detrenchoit, 

Disans  :  «  Comment  pot  advenir, 

Quant  nous  ne  faisiens  que  venir?  »  — 

Par  grant  air  ^  en  criant  hault, —  108  5 

«  Or  voy  bien  que  c'est  un  ribault. 

—  Non  est  certes,  »  ce  dist  la  dame  ;  [Almene] 

«  Je  vous  vi  en  corps  et  en  ame. 

Ou  au  moins  veoir  vous  cuidoie; 
463  b      Mais  je  ne  sçay  si  je  songoie  :  1090 

Mainte  foiz  ay  trouvé  mençonge 

I.  ne  le. 

a.  En  grand  courroux. 

Mainte  chose  veue  en  mon  songe. 
—  Songe  sont  ce  certainement,  » 
Dist  Birrea  tout  haultement  ; 

1095        «  Geta  est  tous  sos  de  clergie  ^  : 
Laissiez  cestc  rioterie  ^. 
Oez  ce  que  je  détermine  : 
Je  m'en  riray  <^  en  ma  cuisine, 
Et  Amphitrion  voist  esbatre 

1 100        Avec  ma  dame  sanz  debatre, 
Si  com  il  faisoit  par  avant; 
Et  Geta  soit  homs  com  devant!  » 


[Birrea] 


I  lOD 


A  chascun  et  a  tous  ensemble 
Plut  la  sentence,  ce  me  semble. 
Que  Birrea  détermina. 
A  tant  la  riote  fina. 


[l'Acteur] 


a.  Avec  sa  science.  —  b.  Dispute.  —  c.  Retournerai. 


MCCCCXCV 

Traictié  '. 

DU  MAUVAIS  GOUVERNEMENT  DE  CE  ROYAUME  SELON  GESTE 
FICTION  QUE  l'acteur  ADRESCE  AU  LYON  EN  CONDESCEN- 
DANT AUX  AUTRES   RESTES   PAR  MANIERE  MORALE. 


JE  treuve  en  une  fiction 
Que  sire  Noble  le  lion 
P'ut  Jadis  si  sires  des  bestes, 
Que  en  ^  tous  cas  les  trouvoit  prestes 
De  faire  son  commandement, 
Et  vivoit  on  si  largement 
A  sa  court  de  son  vray  demaine, 
^ue  tousjours  la  trouvissiez  plaine 
D'alans  '^^  de  cerfs  et  de  lévriers, 
De  chevaulx  et  de  bons  coursiers, 
463  c     De  panthères  et  d'unicornes 

Et  de  sangliers,  si  que  leurs  cornes 
N'osassent  lever  a  ce  temps 
Ne  faire  noise  ne  contens. 
Brebis,  vaches,  moutons  ne  tors, 
Ghievres  ne  beufs,  asnes  ne  pors, 
Loups  ne  renars  ne  li  tessons  ^, 

I.  Traictié  manque.  —  2.  Quen. 

a.  Chiens  courants.  —  b.  Blaireau. 


10 

Lièvres,  connins  ^  ne  hérissons 

Ne  nulle  autre  commune  beste 
20  N'eust  osé  lever  la  teste 

Contre  le  dict  du  souverain, 

Ainçois  ouvroient  soir  et  main, 

Et  vivoient  de  leur  labour 

Et  paioient  a  leur  seignour 
25  Les  rentes  que  ilz  '  lui  dévoient; 

Du  demourant  se  gouvernoient  t, 

De  labourer  avoient  soing. 

Se  leurs  sires  avoit  besoing 

Au  surplus  et  neccessité, 
3o  Tout  le  leur  estoit  apresté 

Pour  lui  aidier,  pour  lui  servir, 

Et  lui  venoient  tout  offrir. 

Et  quant  li  lions  d'eulx  prenoit 

Aucune  chose  oultre  son  droit 
35  Par  emprunt,  il  leur  faisoit  rendre. 

Ne  leur  faisoit  leurs  toisons  vendre 

Pour  bois  ne  pastures  acquerre. 

Nulz  ne  lui  osoit  mouvoir  guerre, 

Pour  ce  qu'ilz  estoient  si  un 
40  Entre  les  bestes  du  commun 

Et  les  autres  bestes  royaulx. 

Que  brebiz,  Jumens,  vaches,  veaulx 

Avoient  tout  habandonné 

Au  lion  et  leur  cuer  donné. 
45  Le  lion  ne  ceuls  de  sa  court  463  d 

Ne  leur  furent  ne  fel  ne  lourt, 

Orgueilleus,  despiteus  ne  fier  ; 

Ainçois  furent  vray  justicier, 

Car  loup  n'y  avoit  ne  renart, 
5o  S'il  embloit  rien,  qu'a  maie  hart 

I.  quilz. 

a.  Lapins.  —  b.  Se  nourrissaient. 

Ne  fust  pandus  ou  escorchiez; 
Les  autres  batuz  et  torchiez, 
Qui  a  aignel  ou  a  poulain 
Contre  raison  mettoit  la  main. 
Justice  estoit  forment  gardée,  55 

Et  quant  on  aloit  en  armée  ^, 
Nulz  n'osast  pillier  un  festu 
Que  l'en  ne  lui  deist  :  «  Que  fais  tu  ?  » 
Et  qui  ne  fust  tantost  pugnis. 
Cerfs  et  sangliers  furent  unis  60 

Aux  lévriers  et  aux  chiens  de  chasse. 
Qui  portast  adonc  l'or  en  masse 
En  plain  ost,  n'en  perdist  denier  ; 
Larges  estoit  i'ost  '  et  plenier, 
Et  les  bestes  qui  lors  s'armoient,  65 

Tout  sec  leur  despense  paioient. 
Car  l'en  les  paioit  aussis  bien. 
Si  venoient  a  I'ost  tuit  bien 
Poings,  avoines,  poissons  et  chars 
En  grans  charrettes  et  en  chars,  70 

Vins,  poulailles  et  venoisons, 
Vivres  et  autres  garnisons. 
Tant  que  I'ost  estoit  bien  fourny. 
Marchant  n'y  estoit  escharny  *, 
Cheval  destelé  de  charrue  yS 

Ne  bestail  prins  par  mi  la  rue  '; 
Ainçois  avoit  sur  les  chemins 
Bestes  qui  gardoient  les  vins 
464  a      Et  les  beufs  marchans  qui  venoient  ; 

Et  lors  si  bien  se  gouvernoient  80 

Que  nulz  l'armée  ne  doubtoit, 
Mais  par  tout  ou  elle  venoit 
Estoit  la  contrée  enrrichie  ; 

I.  leur  ost.  —  2.  larrue. 

a.  En  expédition.  —  b.  Bafoué. 

Et  quant  elle  estoit  approchie 
85  Des  ennemis,  ne  doubtez  pas 

Que  ja  ne  reculast  d'un  pas  : 

Moult  combatoit  de  fier  couraige, 

Car  l'art  en  sçavoit  et  l'usaige, 

Et  ses  ennemis  soubmettoit 
90  Par  tout  l'armée  ou  elle  estoit. 

Moult  conquist  lors  par  sa  prouesse 

Le  lyon  et  la  lyonnesse 

Pastures,  bois,  rivières,  pars  ^, 

Tant  que  les  ours  ne  les  lieppars 
95  N'autre  beste  qui  fust  en  terre, 

Ne  leur  osèrent  mouvoir  guerre  : 

En  cellui  temps  moult  s'entr'amerent, 

Foy  et  amour  s'entreporterent  ; 

Maint  fort  lieu  fermèrent  *  adonques 
100         Et  plus  grans  qu'ilz  n'orent  fait  onques. 

Moult  estoit  li  pais  peuplez 

De  bestaulx,  de  gains  et  de  blez. 

Et  si  n'estoit  nulz  si  hardis 

De  bestail  au  temps  que  je  dis 
io5  Estrangier  ^^  qui  osast  la  courre, 

Qu'om  ne  lui  alast  tost  rescourre  ^ 

Ce  qu'il  voulsist  prandre  ou  tollir, 

Et  qu'om  ne  le  feist  amollir  <?, 

Voulsist  ou  non,  incontinent, 
1 10  Fust  aie  sa  vie  finent. 

Franchise  y  estoit  maintenue  ; 

Nulle  beste  n'estoit  tenue 

Fors  a  paier  de  son  labour  464  b 

Le  demaine  de  son  seignour  ; 
1 15  Et  pour  ce,  les  bestes  estranges. 

Dès  or  '  que  l'en  pilloit  les  granges, 

I.  or  manque. 

a.  Parcs  à  bestiaux,  —b.  Fortifièrent.—  c.  Étranger.  —  d.  Re- 
prendre. —  e.  Céder. 

25l 


464  C 


Pour  vivre  en  paix  et  en  seurté, 

Laissoient  leur  nativité  '', 

Et  venoient  soubz  le  lion, 

Pour  demourer  en  union  1 20 

Et  user  leur  temps  en  franchise. 

En  cellui  temps  fut  la  pourprise  * 

Du  lion  d'un  seul  fil  de  soye 

Si  fermée,  que  vous  diroye? 

Que  beste  ne  l'osoit  copper  :  1 25 

Lions  n'ot  a  ce  temps  son  per, 

Car  quant  a  son  gouvernement, 

Il  se  maintint  trop  saigement. 

Quatre  sangliers  chambellans  ot 

Et.  un.  chiennes,  plus  n'en  volt  i3o 

Pour  sa  chambre  et  pour  son  service; 

Et  si  ot  en  un  autre  office, 

Qui  regardoient,  sur  costel 

Quatre  grans  cerfs  maistres  d'ostel, 

Dont  les  deux  servoient  tousjours;  1 35 

Es  autres  lieux  firent  leurs  tours. 

Deux  et  deux,  les  doubles  offices. 

En  sa  court  n'estoit  avarices  : 

L'en  mangoit  en  vaisseaulx  de  bos  «^ 

Largement;  escuelles  ne  pos  140 

D'argent  n'estoient  en  usaige. 

Mais  tousjours  avoit  grant  barnaige  '^ 

D'estranges  bestes,  qui  venoient. 

Tousjours  la  court  plaine  trouvoient 

De  cerfs,  de  sangliers,  de  chevreaulx,  145 

De  lévriers  et  '  d'autres  bestaulx 

Qui  seulent  comme  royaulx  vivre  ; 

Tuit  estoient  illec  délivre  ^ 


I.  et  manque. 
a.  Lieu  de  naissance. 
'tr—  e.  Libres. 


b.  Enclos.  —  c.  Bois.  —  d.  Réception. 

Et  assis  sanz  faire  dangier  ^, 
i5o         Sanz  eulx  demander  au  mangier  : 

«  Dont  estes  vous?  Qui  vous  a  sis  '  *?  » 

Et  si  avoit  un  autre  edits, 

Que  le  roy  toudiz  tenoit  sale, 

Si  n'avoit  autre  chose  maie 
i55  Qui  du  tenir  le  destournast  ; 

Et  s'aucune  chose  donnast, 

Son  don  estoit  toudis  si  prest 

Que  celli  l'avoit  sanz  arrest, 

A  qui  il  Favoit  ordonné  : 
i6o  Incontinent  estoit  donné 

Sanz  le  pourchacier  ^  ne  attendre, 

N'en  failloit  brief  ne  lettre  prandre: 

Sa  parole  faisoit  estable. 

Et  n'avoit  rien  dessus  sa  table 
i65  Tendu  ne  mis,  fors  le  planchier  <^. 

Ses  bestes  ne  voult  ^  escorchier  : 

Il  les  tondoit  une  foiz  l'an, 

Et  vivoient  de  leur  ahan 

Franchement,  en  paiant  leurs  drois. 
170         II  avoit  deux  chambres  '^  ou  trois, 

Pour  tendre  selon  les  saisons 

En  aucune  de  ses  maisons. 

Ses  servens  eurent  certains  gaiges 

En  son  hostel  ;  et  fut  si  saiges 
175  Que  le  nombre  point  n'excéda. 

Mais  l'ordonnance  si  garda 

Que  sur  eulx,  tant  comme  ilz  vesquirent, 

Autres  serviteurs  ne  se  prinrent; 

Et  quant  l'un  estoit  trespassé, 

I.  a  assis.  —  2.  vouloit. 

a.  Difficulté.  —  b.  Fait  asseoir.  —  c.  Réclamer.  —  d.  Bois. 
e.  Tapisseries. 

Son  conseil  estoit  amassé '^  i8o 

Pour  un  autre  mettre  et  avoir, 
464  d      Du  quel  Ten  lui  '  faisoit  sçavoir 
Les  meurs  et  les  condicions. 
Et  tele  estoit  l'elections 

Que  sanz  nulle  faveur  de  bestes  i85 

Y  estoit  mis  li  plus  honnestes, 
Ly  mieuldres  *,  li  plus  convenables. 
Ainsis  estoient  pardurables 
A  court  li  bon  toute  leur  vie  : 
Pour  c'estoit  la  court  bien  servie,  190 

Et  jouissoient  de  leurs  drois, 
Car  ainsis  le  vouloit  li  roys, 
Li  quelz  faisoit,  si  com  je  pense, 
En  ses  gens  petite  despense, 
Pour  le  petit  nombre  qu'ilz  furent.  195 

Dont  les  bestes  amer  le  durent, 
Car  pour  leurs  gaiges  qu'ilz  avoient, 
Grans  dons  demander  ne  dévoient; 
Aussis  ne  leur  donnast  on  point. 

Or  y  avoit  un  autre  point,  200 

Car  pour  les  bestes  justicier  <^ 

Fist  un  grant  parlement  drecier 

Le  lyon  tousjours  résident, 

Ou  il  n'avoit  c'un  président. 

La  ot  bestes  de  grant  renom  2o5 

Qui  tout  faisoient  en  son  nom, 

Et  dont  point  n'estoit  reclamé  ^. 

De  tant  fut  le  lion  amé 

Que  de  lui  et  de  sa  maison 

Souffroit  la  a  faire  raison  2 1  o 


I.  lui  manque. 

a.  Assemblé.  —  b.  Le  meilleur.  —  c.  Rendre  la  justice.  —  d.  Fait 
appel. 

Et  corrigier  sa  voulenté  ; 
Se  d'aucun  mal  estoit  tempté, 
Illec  en  estoit  raison  faicte, 
Fust  cas  d'eritaige  ou  de  debte. 
21 5  Et  ainsi  estoit  vraysemblable 

Que  son  règne  fust  pardurable, 
Non  fondé  sur  cas  violent  465  a 

Ne  sur  justice  deffaillent  : 
Car  selon  raison  de  nature 
220  Concordant  a  saincte  Escripture, 

Chose  n'ara  longue  durée 
Qui  violemment  est  menée 
Sanz  raison  et  par  tirannie, 
Mais  sera  tantost  espannie  "^ 
225  Dissipée  et  mise  au  néant. 

Il  est  prouvé  par  maint  veant, 
Que  '  quant  une  inundacion 
Vient  par  soudaine  moccion, 
Elle  croist  et  emfle  le  fleuve 
23o  Violemment  tant  qu'il  se  treuve 

Par  les  champs  :  aux  roches  estrive  *, 
Quant  il  se  voit  hors  de  sa  rive 
Et  fait  ainsi  comme  une  mer; 
Mais  quant  le  souleil  raye  <=  cler, 
235         En  trois  jours  est  l'eaue  retraicte, 
Et  en  retournant  o  lui  traicte 
Le  cours  du  fleuve  et  amenrist  '^ 
Et  le  fait  assez  plus  petit 
Qu'il  n'estoit  au  commencement. 
240  L'en  voit  aussi  communément 

Que  chose  ravie  par  force 
Contre  le  ravisseur  s'efforce 
De  retourner  a  sa  franchise, 

I.  Que  mancjue. 

a.  Passée.  —  b.  Se  bat  contre.  —  c.  Rayonne. —  d.  Diminue. 

Et  que  terre  qui  est  conquise 
Violemment  '  par  cas  soudain,  245 

S'en  retourne  d'uy  a  demain, 
Quant  la  voulenté  est  contraire 
Des  conquis;  lors  seulent  retraire 
A  leur  seignourie  première. 
Et  c'est  assez  chose  legiere  ^,  2  5o 

465  b      Puis  que  raison  n'euvre  en  ce  fait, 
Que  tel  conquereur  soit  deffait 
Et  qu'il  soit  par  sa  violence 
Hors  de  desordonnel  puissance 
Et  moins  qu'il  n'estoit  par  avant  ;  255 

Et  telz  cas  adviennent  souvant. 
Mais  chose  qui  est  bien  acquise, 
Et  seignourie,  quant  g'i  vise, 
Qui  est  par  raison  gouvernée, 
A  tousjours  moult  longue  durée  260 

Et  ainsis  que  perpetuele. 
La  maie  acquise  n'est  pas  tele, 
Qui  petit  ou  néant  profite 
Selon  la  raison  dessus  dicte. 
Pour  ce  le  parlement  des  bestes,  265 

Ou  il  ot  .Lx.  et  .X.  testes 
Qui  droiz  sçavoient  et  usaiges 
Et  du  royaume  les  langaiges. 
Fut  divisez  et  en  trois  corps. 
Les  deux  dedenz,  et  l'un  dehors;  270 

Et  avoient  trois  chiefs  divers, 
Tous  trois  dessoubz  un  toit  couvers. 
Dont  l'un  des  corps,  qui  fut  premiers, 
Conservoit  des  officiers 

D'entour  le  roy  les  previleges  ;  275 

Li  second  des  autres  collèges 

I.  Violentement. 
a.  Facile. 


256  LA   FICTION   DU   LYON 

Seoit  toudis  en  place  ouverte, 
Rendent  a  chascun  sa  desserte  '^ 

Selon  ce  qu'il  estoit  trouvé 
280  Et  par  raison  en  fin  prouvé  ; 

Et  le  derrain  corps  de  ces  trois 

Entendoit  a  jugier  les  drois, 

Les  grans  causes  et  les  procès 

Continuelment  des  acès  * 
285  Que  le  second  collège  avoit,  465  c 

Qui  pardessus  les  deux  jugoit. 

Mais  ces  trois  corps  n'orent  c'un  chief, 

Et  quant  il  y  avoit  cas  grief, 

Grans  sentences  et  grans  rappors, 
290  Tous  ces  trois  n'estoient  c'un  corps, 

Qui  devenoient  souvent  un, 

En  rendant  le  droit  de  chascun 

Sanz  faveur,  sanz  accession  '^ 

De  loup,  de  chien  ne  de  lyon 
295  Ne  de  beste  autre  quel  que  fust; 

Car  pour  doubte  de  fer  ne  fust, 

Pour  menace,  argent  ou  avoir, 

Ne  feissent  de  mençonge  voir, 

Mais  pugnissoient  les  malfais 
3oo  En  ceuls  qui  estoient  meffais, 

Tant  que  chascuns  avoit  raison, 

Et  vivoit  frans  en  sa  maison, 

Sanz  paour  de  toulte  ^  ou  rapine. 

Et  tant  fut  bonne  leur  dotrine 
3o5  Et  la  justice  qu'ilz  faisoient. 

Que  bestes  de  tous  lieux  venoient. 

Non  pas  subjectes  du  lion, 

Accepter  jurisdiction  ' 

Pour  le  droit  et  bonne  justice 

I.  sa  j. 

a.  Son  dû.  —  b.  DifFérends.  —  c.  Acception.  —  d.  Vol. 

Qui  estoit  illec  plus  propice  3 10 

Qu'en  terre  qui  fust  par  le  monde. 
Et  tant  comme  ilz  vesquirent  monde 
Et  que  ly  roys  tint  ceste  loy^ 
Il  n'ot  ne  perte  ne  annoy, 
Mais  fu  toute  paix  en  son  règne.  3 1 5 

Et  certes  roys  qui  ainsis  règne, 
Et  son  royaume  est  pardurable. 
d     Mais  aussi  est  il  non  durable, 
Quant  justice  n'y  est  gardée  : 
Tost  est  sa  terre  désertée  3  20 

Et  transportée  es  mains  d'autruy, 
Si  comme  par  escript  le  truy  ; 
Car  chose  qui  n'est  raisonnable^ 
Ne  sera  ja  ferme  n'estable, 
Mais  périra  soubdainement,  32  5 

Se  li  dieux  des  bestes  ne  ment. 

Encor  estoit  une  ordonnance 

Dessus  le  fait  de  la  finance 

Du  lion,  que  deux  trésoriers 

Gardoient  trestouz  les  deniers  33o 

Qui  yssoient  de  son  demaine, 

Et  un  clerc  qui  avoit  la  paine 

D'escripre  et  de  payer  les  debtes 

Qui  pour  acquests  estoient  fectes. 

Pour  les  aumosnes  et  les  fiefs,  335 

Et  aux  vieulx  serviteurs  aagiés 

Paioient  et  gaiges  et  rentes. 

Et  tant  y  mistrent  leurs  ententes 

Et  si  loyaulment  les  paioyent 

Que  bestes  qui  faons  n'avoient  340 

Vandoient  lors  a  ce  trésor 

Les  pastures,  pour  avoir  l'or 

A  certain  jour  et  vivre  en  paix. 

Et  ne  se  doublassent  jamais 

T.  VIII  '7 

345         Qu'ilz  ne  fussent  paiez  au  jour 

Qui  mis  leur  estoit  sanz  séjour. 

Dont  maint  mirent  leur  heritaige 

A  ce  trésor,  qui  par  usaige 

Paioit  si  bien  a  jour  nommé, 
35o         Et  par  tout  estoit  renommé 

Comme  terre  vraie  et  certaine, 

De  l'avoir  sanz  encourre  en  paine  466  a 

Si  brief,  si  bien,  si  voluntiers 

Par  le  clerc  ou  les  trésoriers 
355  Au  propre  jour  qu'om  les  devoit. 

Que  chascun  terre  y  acquestoit 

Qui  le  pouoit  ou  sçavoit  faire. 

Et  s'ay  encor  oy  retraire 

Es  croniques  du  roy  '  lyon, 
36o         Que  *  qui  prenoit  possession 

Sur  ce  lieu  d'argent  ou  de  terre, 

Que  s'au  jour  ne  le  venoit  querre, 

Adonc  estoit  chose  establie 

Qu'om  le  laissoit  sur  l'establie  ^, 
365  Et  illec  trouvoient  les  bestes 

Leurs  finances  trestoutes  prestes, 

Puis  qu'ilz  fussent  enrregistrez  ; 

Ne  les  failloit  cstre  lettrez  ^ 

Ne  avoir  autre  mandement. 
370         Et  disoit  on  communément 

Que  beste  estoit  tresbien  rentée 

Qui  fust  sur  trésor  assignée, 

Mieulx  que  de  prandre  par  sa  main  : 

Veritez  estoit  la  a  plain 
375  Sanz  delay  et  sanz  mcnterie. 

Pour  ce  dura  la  seignourie 

De  ce  lion  par  longue  espace 

I.  roy  manque.  —  2.  Que  manque. 
la.  Rôle,  bordereau.  —  b.  Munis  d'une  lettre  royale. 

De  temps  en  amour  et  en  grâce. 

Et  encor  recite  la  fable, 

Qui  puct  estre  au  voir  acordable,  38o 

Que  cilz  lions  que  Je  remembre* 

Fist  pour  ses  comptes  une  chambrëT 

Ou  il  ot  .iiii.  chas  soubtils  — . 

Et  .11.  renardiaulx  ententis, 

Qui  avoient  du  droit  demaine  385 

466  b     Du  lyon  la  charge  et  la  paine, 

A  qui  tuit  cil  qui  recevoient 

Du  demaine  compter  venoient 

Et  des  dons  que  li  roys  faisoit, 

Et  qui  ce  demaine  gardoit,  390 

Si  bien  que  riens  n'aloit  a  perte. 

Justice  estoit  leenz  ouverte, 

Et  les  droiz  de  son  '  règne  escrips, 

Et  les  services  des  pais 

Que  chascuns  devoit  faire  au  roy,  395 

Quant  il  chevauchoit  en  arroy 

Pour  sa  guerre  et  pour  la  deffense 

De  son  règne,  et  pour  la  despense 

De  son  hostel  vir  et  restraindre, 

Quant  par  foleur  estoit  trop  graindre  ".      400 

Ainsi  gouvernoient  entr'aulx 

•lui.  chas  et  .11.  renardeaulx 
j^"  Celle  chambre,  et  a  petiz  gaiges. 

Et  la  mettoit  l'en  des  plus  saiges 

Bestes  et  des  plus  aguetans  *,  4o5 

Qui  la  gouvernoient  leur  temps 

Sanz  le  nombre  excéder  ne  croistre, 

Ne  sanz  y  mettre  gens  de  cloistre, 


I.  du. 

a.  Plus  grande  en  trop.  —  b.  Vigilants. 

Fors  subgiez  du  roy,  sanz  moien  '^^ 
410         Afin  que  s'ilz  mesfissent  '  rien, 

Qu'ilz  fussent  par  justice  laye 

Pugniz  et  receussent  leur  paye 

De  leur  mal  et  de  leur  desroy 

Par  les  officiers  du  roy, 
415  Sanz  ce  que  Cerès  la  déesse 

Comme  ses  clercs  par  sa  prêtresse 

Les  feist  par  sa  loy  requerre. 

Et  ainsis  n'estoit  point  de  guerre 

Entre  les  dieux  et  les  royaulx  ^; 
420         Et  par  ce  estoient  plus  loyaulx  466  c 

Les  officiers  qui  servoient, 

Pour  ce  que  de  certain  sçavoient 

Que  s'ilz  avoient  riens  forfait, 

Qu'om  les  pugniroit  de  leur  fait  ; 
425  Et  se  gardoient  de  forfaire, 

Et  furent  bon  en  leur  affaire, 

Et  le  lion  les  ot  plus  chier, 

Quant  il  les  pouoit  justicier, 

Qu'il  n'avoit  les  franchiz  '^  aux  dieux, 
430         Qui  souvent,  et  devant  ses  yeulx, 

Firent  pluseurs  maulx  temporelz, 

Sanz  en  estre  redarguez  ^ 

Ou  pugniz,  et  pour  leur  tonsure 

Firent  a  pluseurs  trop  d'injure. 
435  Car  aux  bestes  n'appartenoit 

De  mettre  main  ne  n'avenoit 

A  beste  qui  fust  consacrée 

Aux  dieux  :  c'estoit  chose  ordonnée 

Que  le  temporel  n'attemptast 
440         Au  clergié  ne  de  fait  ouvrast 

I.  meffisissent. 

a.  Sans  exception.  —  b.   Serviteurs  du    roi.   —  c.  Voués.  — j 
d.  Repris. 

Contre  lui  par  nul  subtrofuge, 
Mais  le  traictast  devant  son  juge; 
Sur  paine  d'excommuniment 
Ne  le  devoit  faire  autrement. 
Les  nymphes  et  les  dieux  des  boys  445 

Estoient  lors  doubtez  des  roys, 
Et  des  bestes  que  je  vous  dis 
Enfers  crains,  amez  paradis  ; 
Chascuns  cuidoit  une  '  ame  avoir. 
De  ces  bestes  je  vous  di  voir;  45o 

Et  encor  en  y  ot  d'eureuses 
Qui  estoient  religieuses 
Et  prioient  pour  le  commun. 
466  d     A  ce  temps  les  amoit  chascun  ; 

Aux  dieux  rendoient  sacrifices,  455 

Celebrans  les  divins  offices 

De  leurs  corps  es  temples  qu'ilz  orent; 

Ceulx  firent  tout  le  mieulx  qu'ilz  porent, 

Sainctement  la  se  gouvernèrent  ^ 

Et  tresbon  exemple  donnèrent  460 

Aux  bestes  laies  des  dieux  suivre 

Et  de  leurs  propres  choses  vivre, 

Sanz  riens  touldre  ne  rapiner, 

Sanz  mentir,  sanz  adeviner  ^, 

Sanz  vendre  les  estas  divins  '',  465 

Sanz  despoillier  les  orphenins, 

Sanz  promouvoir  beste  non  digne, 

Sanz  rebouter  le  bien  du  digne 

Pour  le  donner  a  non  saichant, 

Sanz  couvoitier  sur  le  marchant,  470 

Sanz  baillier  estât  par  faveur; 

Car  ce  ne  feist  on  a  nul  feur  <^ 

A  nulle  beste  pour  paraige 

I.  une  manque. 

a.  Calomnier.  —  b.  Bénéfices  ecclésiastiques.  —  c.  A  aucun  prix. 

Ne  pour  grandeur  de  son  linaige, 
475  Pour  beau  parler  ne  pour  puissance, 

Se  bien  n'y  eust  et  souffisance. 

Et  tout  com  Nobles  le  lions 

Tint  ces  poins,  ne  bestes  nehoms 

Ne  lui  mut  ne  contens  ne  guerre; 
480         Ses  fourests  tint,  ses  bois,  sa  terre 

En  si  grant  paix,  en  tel  leesse 

Que  mestier  n'avoit  de  fortresse  ', 

Et  sa  terre  estoit  habondans 

De  vin,  de  miel  et  de  froumens, 
485  D'uile,  de  chars  et  de  bestaulx, 

D'orges,  d'avoines,  de  mestaulx*^, 

De  fruiz  et  de  tous  aultres  grains. 

Et  si  estoit  ses  règnes  crains  46J  a 

Et  redoubtez  de  ses  voisins. 
490         Les  malfaicteurs  furent  reprins 

De  leurs  maulx,  et  sanz  fiction 

Eurent  si  grant  pugnicion 

Que  c'estoit  aux  autres  exemple. 

Les  dieux,  leur  ministre  et  li  temple 
495  Furent  grandement  ordonnez, 

Et  les  bons  furent  honourez 

Par  dessus  tous  et  li  vaillant, 

Si  que  li  mauves  defîaillant  * 

Pour  leur  grande  pugnicion 
5oo         Venoient  a  correpcion  <^, 

Et  les  bons  mieuldres  devenoient 

Pour  les  grans  honeurs  qu'ilz  avoient. 

Chascune  beste  en  sa  nature 

Estoit  vestue  a  sa  droiture, 
5o5  Sanz  l'une  l'autre  contrefaire  ; 

Chascune  ^  se  tint  a  sa  paire  "^ 

I.  forteresse.  —  2.  Chascuns. 

a.  Méteil.  —  b.  Fautifs.  —  c.  A  être  blâmés.  —  d.  Son  conjoint. 

I  Selon  la  loy,  sanz  advoultrer  ^ 

Et  sanz  nulle  par  force  oultrer  * 

Ne  quérir  par  pechié  de  change 

Le  délit  en  la  beste  estrange  '=.  5io 

Humbles  furent,  coies  et  simples  ; 

Ne  sceurent  que  ce  fut  d'espingles  ^ 

Ne  d'orgueil,  car  humilité 

Estoit  en  leur  simplicité  ; 

En  leurs  labours  furent  loyaulx,  5i5 

Et  obéirent  les  royaulx 

Bestes  en  tout  de  leur  pouoir. 

Hz  habonderent  de  maint  hoir, 

Multiplians  sanz  nul  amer  ^ 

Plus  que  la  gravelle  de  mer,  5 20 

Vivens  du  leur  en  bonne  vie, 
46 j  b     Sanz  avarice  et  sanz  envie; 

Car  nulle  beste  n'avoit  cure 

De  cerchier  estrange  pasture  : 

La  sienne  bien  lui  souffisoit,  525 

Et  charité  les  advisoit 

De  faire  bien  aux  povres  bestes, 

Et  fuir  choses  deshonnestes. 

Et  ainsi  longuement  vesquirent 

Les  bestes,  leur  roy  obéirent  53o 

Et  amerent  parfaictement, 

Et  leurs  seigneurs  semblablement. 

Chascune  beste  amoit  le  sien. 

Le  souverain  et  le  moien; 

Et  les  bestes  furent  amées  535 

De  leurs  seigneurs  et  bien  gardées 

En  raison,  en  justice,  en  loy; 

L'une  a  l'autre  portoient  foy. 


a.  Commettre  un  adultère.  —  b.  Violer.  —  c.  Etrangère,  autre 
que  son  conjoint.  —  d.  Cadeaux  galants.  —  e.  Amertume. 

Amour,  honeur  et  révérence. 
540         Et  tant  orent  lors  de  chevance  '^, 

D'aise,  d'oiseuse  *  et  de  repos 

Par  long  temps,  qu'ils  devindrent  molz, 

Lasches,  pesans,  acouardis  : 

Le  temps  laissierent  de  jadis, 
545  Et  l'amour  de  leurs  anciens 

Cessa,  et  devindrent  fiens  <^, 

Orgueilleux,  pervers,  dessemblables  ^, 

Couvoiteux,  courceurs  ^,  remuables/. 

La  truie  vouloit  estre  chievre, 
55o         Le  tesson  ê"  vouloit  estre  lièvre, 

Le  beuf  vouloit  estre  sangler, 

La  brebis  vouloit  ressembler 

A  la  couleur  de  la  panthère  ;    ^ 

La  suer  vouloit  avoir  son  frère, 
555  Et  li  pères  par  faulx  désir 

Vouloit  o  sa  fille  gésir;  467  c 

Li  connins  se  ventoit  a  part 

Qu'il  sçavoit  plus  que  le  renart; 

Li  pourceaulx  disoit  et  li  vers  ^ 
56o         Que  plus  noble  '  estoit  que  li  cerfs, 

Et  se  ventoit  de  cornes  prandre  : 

L'un  vouloit  sur  l'autre  entreprandre 

Et  se  coururent  sus  de  fait. 

Lors  commencierent  ly  meffait, 
565  Les  plaiz  et  les  rios  entr'eulx; 

L'un  a  l'autre  fut  desdaingneux. 

Et  commencierent  par  hair 

A  controuver  et  a  trahir 

L'une  beste  l'autre  sanz  faille  ; 
570         Eurent  lors  civile  bataille, 

1.  nobles. 

a.  Argent,  ^b.  Loisir.  —  c.  Présomptueux.  —  d.  D'humeur  iné-  '  ^v 
gale.  —  e.  Irritables.  — /.  Changeants.  —  g.  Blaireau.  —  h.  Verrat.  ^   ^ 


I 

C'est  a  dire  procès  et  plais 

Es  sièges  et  es  grans  palais. 

Les  renars,  des  causes  patrons, 

En  firent  mains  povres  et  rons  <^^ 

Et  par  leur  grant  subtilité  57 5 

Firent  droit  de  l'iniquité 

A  cellui  qui  plus  leur  donna. 

Convoitise  s'abandonna 

En  ceuls  qui  durent  conseillier  ; 

Argent  fist  le  povre  exillier  *,  58o 

Perdre  son  droit  et  sa  chevance; 

Au  riche  fist  avoir  sentence 

Et  les  jugemens  pervertir. 

Tout  se  voult  en  mal  convertir, 

Car  les  bestes  du  temporel  585 

Emprindrent  l'espirituel 

De  Jupiter,  le  dieu  de  l'air  : 

Le  blanc  gris  fut  muez  en  vair. 

Et  la  loy  de  Dieu  se  coursa  : 

46y  d      Au  temporel  trop  s'aoursa  <^\     — 590 

Avoir  en  vouloit  congnoissance, 

Et  la  commença  la  naiscence  , 

Des  debaz  entr'eulx  et  les  princes. 

En  mains  lieux,  en  maintes  provinces 

Firent  li  uns  de  l'autre  clain'';  595 

,   Religieux  furent  mondain, 

Non  religieux,  mais  immonde, 

Et  lors  troublèrent  tout  le  monde; 

Pour  rentes,  pour  possessions 

Furent  entr'eulx  dissencions,  600 

Loys  et  edicts,  choses  contraires, 

Pour  leurs  causes  propriétaires  «, 

Pour  les  clercs,  pour  les  non  tondus. 


a.  Ruinés.  —  b.  Ruiner.  —  c.  S'attacha,  —  d.  Plainte.  —  e.  Per- 
sonnelles, 

Et  adonc  furent  confondus 
6o5  Bestes  clers  ayans  mariage, 

Qui  de  marchant  prindrent  l'usage 

De  respondre  :  «  C'est  chose  vraie  !  » 

Par  devant  la  justice  laye 

Les  gens  des  dieux  firent  semondre 
6io         En  leur  court,  citer  et  respondre 

Les  bestiaulx  du  temporel 

L'un  a  l'autre  en  cas  personnel; 

Quant  illec  vouloient  venir, 

Sanz  tonzure,  vouldrent  tenir 
6i5  Que  la  estoient  responsable 

Et  que  de  droit  furent  prenable 

De  toute  jurisdicion, 

Sanz  faire  aucune  excepcion  ; 

Et  les  princes  pour  toutes  bestes 
620  Levèrent  adonques  leurs  testes, 

Pour  leur  juridiction  deffendre, 

Et  firent  le  temporel  prandre 

Mainte  foiz  des  religieux  ; 

Moult  se  furent  contrarieux  '^  468  a 

625  En  pluseurs  cas  au  temps  de  lores  : 

Furent,  sont  et  seront  encores, 

Car  l'un  a  l'autre  grieve  et  nuit 

Comme  le  jour  fait  a  la  nuit, 

Ne  ne  fauldra  leur  envahie  * 
63o         Jusques  l'un  ait  la  seignourie, 

Ce  semble,  dont  chascuns  estrive, 

Pour  ce  que  tout  est  hors  de  rive, 

En  plait,  en  haine,  en  discorde 

Sainz  raison,  sanz  miséricorde, 
635  Sanz  foy,  sanz  loy,  sanz  charité, 

Sanz  devocion,  sanz  pité, 

Sanz  amour  et  sanz  bon  exemple 

a.  Nuisibles.  —  b.  Lutte. 

Entre  les  laiz  et  ceuls  du  temple, 

Qui  des  bestes  furent  fondez. 

Mais  d'avoir  sont  tant  habondez  ^  640 

Puis  la  fondacion  première, 

Qu'ilz  ont  delaissié  la  lumière 

De  pénitence  et  de  raison  : 

Chascun  d'eulx  a  royal  maison, 

Palais,  seigneurie  et  Justice  645 

Haulte  et  moienne  et  tout  office 

Plus  assez  que  séculiers  n'ont 

En  toutes  places  ou  ilz  sont. 

Et  croy  qu'entr'eulx  ce  ne  fauldra 

Jusqu'à  tant  que  li  temps  vendra  65o 

Que  les  dieux  pour  la  povreté 

Ou  ilz  averont  tant  esté, 

Les  ramenrront  '  a  droicte  voye. 

I 
Toute  beste  au  Jour  d'ui  desvoye,   - 
Sanz  craindre  les  dieux  ne  doubter,  -         655 
Ne  sanz  les  vices  rebouter  *^     - 
Jupiter  s'en  est  plaint  a  Mars<^, 
i68  b     En  disant  que  loups  et  reriars^  - 

Brebis,  moutons,  pourceaulx  et  chievres. 

Hérissons,  connins,  tessons,  lièvres  \  660 

Vaches,  beufs,  mastins  et  toreaulx, 

Petis  chevreulx,  poulains,  chevreaulx 

Pèchent  encontre  sa  puissance 

Et  ne  rendent  obéissance 

Ne  gardent  loy  ne  sacrifice  665 

Ne  ne  font  nul  divin  office  ; 

Mais  s'efforcent  de  hault  saillir 

Pour  les  dieux  prandre  et  assaillir. 

A  Cerès  meismes  s'est  ^  venus 

I.  ramenrra.  —  2.  et  Heures.  —  3.  m.  y  est. 
a.  Riches.  —  b.  Repousser. 

670         Jupiter  et  a  Saturnus, 

A  Glaucus,  le  dieu  de  la  mer, 

De  tous  ces  oultraiges  clamer, 

A  Yolus,  le  dieu  des  vens, 

Et  a  tous  les  autres  couvens  ^ 
675  Des  dieux  immortelz  et  déesses, 

Et  a  Juno,  qui  les  richesses 

Leur  a  fait  prendre  et  accepter, 

Et  priant,  sanz  nul  excepter, 

Qu'avec  lui  se  vueillent  aerdre  * 
680         Pour  le  monde  noier  et  perdre 

Par  pluie  et  inundacion, 

Comme  au  temps  de  Deucalion 

Que  les  foulz  geans  de  jadis 

Vouldrent  destruire  paradis, 
685         Quant  les  dieux  tous  les  confondirent, 

Par  feu  et  souffre  les  ardirent, 

En  confondant  la  voulentez 

Dont  pechié  les  avoit  temptez  : 

Mors  furent  par  leur  entreprinse. 
690         Mais  encores  vault  pis  l'emprinse 

De  ces  bestes  desordonnées 

Qui  de  mal'heure  furent  nées,  468  c 

Que  ne  fist  celle  des  geans  : 

«  Pour  ce  ne  soiez  delayans,  » 
695  Dist  Jupiter,  «  de  les  destruire, 

Afin  que  nulle  ne  puist  nuire 

Ne  faire  mal  doresnavant.  » 

Lors  parla  li  dieux  Mars  devant, 
Et  dist  qu'il  destruiroit  ce  monde  ; 
700         Jà  pour  ce  ne  seroient  monde  <^ 

Les  pécheurs  de  leurs  durs  péchiez  : 
«  Grant  dueil  seroit  et  grant  meschiez, 

a.  Classes.  —  b.  Joindre.  —  c.  Purifiés. 

Se  la  fourme  ronde  et  l'espesse 
De  ce  monde  qui  ja  ne  cesse 
De  tourner  et  faire  son  cours  7o5 

Par  ses  roes,  par  ses  decours 
Pour  gouverner  les  elemens, 
Souffroit  pour  les  aultres  tourmens  '  : 
Trop  seroit  a  nous  tous  contraire 
Et  grief  de  nouveau  monde  faire,  710 

Qui  a  si  longuement  duré 
Et  qui  a  son  cours  aduré  '^ 
En  eaue,  en  aer,  en  feu  ^  en  terre. 
Je  les  pugniray  bien  par  guerre, 
Et  s'a  bien  ne  sont  convertis,  71 5 

Par  moy  seront  mors  et  occis, 
Car  Joups,  lyons,  sangliers,  lieppars 
Feray  venir  de  toutes  pars. 
Cerfs  et  lévriers  et  chiens  de  chace, 
Des  quelz  ilz  doubteront  la  face,  720 

Qui  les  prandront  et  occiront,  , 
Et  ainsi  d'eulx  nous  vengeront. 
Et  puet  estre,  quant  ce  sera, 
Qu'aucun  d'eulx  se  convertira,  725 

468  d     Et  les  autres  par  ceste  exemple; 
Et  ainsi  demourront  li  temple 
Sanz  estre  ne  bruis  ne  ars.  » 
Et  encore  dist  li  dieux  Mars  : 
a  S'ilz  ne  se  veulent  corrigier, 
L'un  par  l'autre  feray  mangier,  jZo 

Ardoir  l'un,  ravir  dessus  l'autre, 
L'un  d'un  costé  et  l'autre  d'autre. 
Et  leur  livreray  si  grant  guerre 
Que  bouter  les  feray  en  terre 
Pour  la  paour  qu'ilz  averont  735 

1.  tourment.  —  2.  En  e.  en  mer  en  eaue. 
a.  Perpétué. 

D'eulx  meismes,  et  s'entrociront, 

Et  les  coustres  de  leurs  charrues 

Avec  les  sochs  en  my  les  rues 

Feray  en  glaives  convertir, 
740         S'ilz  ne  se  veulent  advertir  ^ 

De  leurs  maulx,  et  forgier  cousteaulx, 

Pour  les  chars  d'eulx  et  pour  leurs  peaulx 

Mettre  a  toute  perdicion; 

Je  destruiray  leur  nacion 
745         Et  donrray  a  lignie  estrange 

Leurs  manoirs  :  n'y  demourra  grange 

Ne  bestail  que  je  ne  destruise 

Et  que  je  n'arde  tout  et  cuise  ; 

Leur  royaume  transporteray 
750         Et  a  autre  roy  le  donrray, 

Se  '  bestail  et  lui  ne  s'advise  ^.  » 

Cerès  dist  :  «  C'est  bonne  divise,  » 

Qui  estoit  dieuesse  des  blez  ; 

«  Puis  que  ci  sommes  assemblez, 
755  Je  lo  bien  que  chascun  y  pense  ; 

Jamais  n'aront  de  moy  semense, 

Et  s'aucune  en  estoit  semée, 

Des  oiseaulx  suis  si  bien  amée 

Qu'a  eulx  la  feray  concueillir,  46q  a 

760         Tant  qu'ilz  n'y  pourront  riens  cueillir  : 

Ainsis  n'aront  point  de  moisson, 

Et  s'ilz  ne  vivent  de  poisson. 

Il  couvendra  en  brief  termine 

Qu'ilz  muirent  tuit  de  grief  famine, 
765  Sanz  eulx  guerrier  ^  autrement.  » 

Yolus,  qui  fut  dieu  du  vent, 

t.  Se  le. 

a.  Détourner,  corriger.  —  b.  Ne  se  corrige.  —  c.  Sans  les  tour- 
menter. 

Et  damp  Vulcanus  qui  s'apreste 

Disent  qu'ilz  forgeront  tempeste, 

Et  feront  tant  fouidre  et  grésil 

Qu'ilz  metteront  tout  a  essil  ^  770 

Ce  qui  avra  esté  semé  : 

«  Et  ainsis  seront  affamé, 

Et  ne  sera  ne  bief  ne  fain  '', 

Et  par  ce  périront  de  faim, 

Et  seront  leurs  fruiz  si  divers  '^  775 

Qu'ilz  leur  engendreront  les  vers 

Et  les  maladies  es  corps  : 

Boces  '^  leur  sauldront  par  dehors 

Qu'ilz  '  clameront  épidémie; 

Nature  leur  yert  ennemie,  780 

Car  tressoubdainement  mourront, 

Et  par  leurs  péchiez  périront 

En  grant  misère,  en  povreté 

Par  soubdaine  mortalité, 

Car  ilz  n'aront  huile  ne  vin,  785 

Froment,  miel,  chapon  ne  "  poucin. 

Herbe  ne  chose  qui  leur  vaille 

Ne  qui  soit  nommée  vitaille  ^. 

Et  si  leur  donrrons  enfant  roy, 

Juesne  lyon,  pour  leur  desroy  790 

Soubzmettre /  et  vengier  leur  orgueil. 

En  lieu  de  joie  queuldront  dueil, 

Vivens  en  paour  et  destresse, 


46g  b      Et  le  saige  lyon  fenir  7g  5 

Feray  et  du  monde  partir  : 
En  lieu  de  doulz  aront  amer!  » 


I.  Qui.  —  2.  né  manque. 

a.  Détruiront  tout.  —  b.  Foin.  —  c.  Mauvais.  —  d.  Boutons  de 
variole.  —  e.  Victuaille.  — /.  Punir  leur  méchanceté. 

Et  Glaucus,  li  dieux  de  la  mer, 
Dist  que,  pour  tout  faire  périr, 

800  Feroit  des  concaves  '^  issir 

Ses  mers,  et  par  les  champs  espandre, 
Et  par  les  bois  leurs  bras  estendre, 
Et  '  par  les  trouz  et  par  les  plainnes 
Et  sur  les  plus  haultes  montaingnes, 

8o5  Et  séjourner  quarente  jours. 

Tant  que  lions,  lieppars  et  ours, 
Chievres,  brebis  seront  peries, 
Et  toutes  semences  pourries, 
Et  tout  bestail  gras  et  menu, 

810  «  Puis  que  ne  leur  est  souvenu 

Des  biens  que  donnez  leur  avons. 
Et  par  ce,  de  certain  sçavons 
Que  toute  beste  périra, 
Ne  ja  la  mer  ne  s'en  rira  ^ 

81 5         Jusques  tout  soit  mort  et  péri. 
Et  li  poisson  seront  nourri, 
De  leurs  corps  feront  leurs  maisons 
Et  leurs  chars  seront  leurs  paissons  ^; 
Et  habiteront  leurs  paies  ; 

820         Par  tout  courront  a  grans  eslès 
Et  aront  par  tout  seignourie. 
La  sera  la  fourme  perie 
Des  bestes  perpetuelment  : 
Ainsis  yront  a  dampnement, 

825         Et  ainsis  serons  nous  venchiez 

De  leurs  maulx  et  de  leurs  péchiez.  » 

Adonc  dist  Juno  la  déesse  : 

«  Je  retrairay  d'eulx  ma  richesse 


I.  Et  manque. 

a.  Profondeurs.  —  6.  Ne  se  retirera.  —  c.  Nourritures. 

Aussi  test  comme  vient  l'espart  ^, 
46g  c     Et  si  la  donrray  autre  part  83o 

Aux  bestes  qui  m'obeiront 
Et  qui  a  droit  en  useront. 
Ainsi  les  feray  mendiens, 
Tant  qu'il  ne  leur  demourra  riens 
En  garnisons  de  vin,  de  blé,  835 

Qui  ne  soit  ravi  et  emblé 
Par  cas  ruineux  et  soubdain  ; 
Lors  n'y  avra  ne  cerf  ne  dain 
Qui  ait  pasture  a  sa  despense  ^. 
Ainsis  mourront  en  indigence,  840 

Povres,  chetis  et  maleureux, 
Par  l'orgueil  et  le  pechié  d'eulx; 
De  tous  biens  les  despouilleray 
Et  a  tousjours  les  delairay  <= 
Tant  qu'il  ne  sera  plus  mémoire  845 

De  leur  renom  ne  de  leur  gloire.  » 

Venus,  royne  de  juenesse 

Et  d'amours,  lors  dist  :  «  Trop  me  blesse 

Le  courroux  que  contr'eulx  avez  ; 

Car,  se  tout  perist,  vous  sçavez  85o 

Que  jamais  beste  ne  naistra, 

Ne  cerfs  ne  biches  ne  paistra, 

Vaches  ne  brebis  let  n'aront, 

Et  les  créatures  mourront 

Qui  du  bestail  furent  nourries;  855 

Et  les  formes  seront  peries 

Sanz  jamais  jour  renouveler. 

S'aucuns  s'ont  voulu  révéler  ^ 

Contre  les  dieux,  ne  sont  pas  tous; 

Au  moins  devez  estrc  pitous  860 

A  ceuls  qui  ne  sont  pas  coupables  : 

a.  Éclair.  —  b.  En  provision.  —  c.  Repousserai.  —  d.  Révolter. 
T.  VIII  ^^ 

Reservez  aucunes  estables 

De  ceulx  qui  vous  ont  advoué  ^. 

N'avez  vous  ^  du  temps  de  Noué  46g  d 

865         Que  ly  mondes  fut  si  crueulx, 

Que  les  dieux  furent  trespiteux, 

Du  moins  quant  aux  oiseaulx  et  bestes, 

Que  il  en  fut  aulcunes  prestes 

Et  réservées  dedenz  l'arche, 
870  Et  que  chascuns  avoit  sa  marche 

Paire  a  paire  de  tous  et  toutes 

Dedenz  la  nef,  n'en  faictes  doubtes, 

Pour  sauver  leur  forme  et  espèces, 

Afin  qu'après  les  grans  destresses 
875  Et  la  mort  de  tous  condempnez, 

Bestes,  oyseaulx  '  fussent  remez  '^ 

Et  leur  sexe  perpetuast 

Sa  fourme  et  a  tousjours  durast? 

Faictes  donc  en  ceste  bataille 
880  Ainsis,  que  li  sexes  ne  faille 

En  gênerai  des  animaulx, 

Car  ce  serçit  doleur  et  maulx. 

Se  tous  estoient  mis  a  mort 

Pour  la  fausseté  et  le  tort 
885  Que  les  vieulz  loups  et  vielles  bestes 

Ont  faiz  par  péchiez  deshonnestes; 

Espargniez  cy  les  innocens, 

Les  simples  qui  n'ont  point  de  sens; 

Laissez  les  pour  le  monde  vivre 
890  Et  pour  continuer  et  sivre 

Chascun  son  espèce  et  sa  forme, 

Afin  que  Nature  reforme. 

Comme  elle  fist  au  temps  Noué, 

Ce  que  vous  arez  desnoué 

1 .  et  o. 

a.  Honorés.  —  b.  Ne  savez-vous  pas.  —  c.  Survécussent. 

Par  jugement  et  par  sentence  895 

Pour  le  pechié  et  leur  offence  : 
Dieuesse  suy,  si  vous  en  prie. 

—  Lasse  !  »  dist  Nature,  «  je  crie, 
4';o  a      Et  me  doy  bien  plaindre  et  plourer, 

Quant  je  ne  fais  que  labourer  900 

Et  larmier  des  dolens  œulx, 

Qu'entre  '  vous,  dieuesses  et  dieux, 

M'aviez  créé  la  première, 

De  tous  vivens  tressaige  ouvrière  ^, 

Des  poissons,  des  bestes  en  terre,  9o5 

Des  oiseaulx  de  l'air,  et  la  guerre 

Vous  font  comme  faulx  et  ingrade  ^, 

Dont  je  sui  troublée  '  et  malade. 

Qui  forge  '^  de  jour  et  de  nuit  ; 

Et  je  voy  que  tout  ce  me  nuit  910 

Qui  a  vie,  fors  que  li  arbre, 

Li  rochier,  li  fleuve,  li  marbre, 

La  mer,  les  poissons  et  les  plantes, 

Les  prez,  les  blez,  les  bois,  les  antes  ^, 

Les  herbes,  toutes  les  racines  91 5 

Ensuivent  assez  mes  dotrines 

Et  les  règles  que  je  leur  baille, 

Afin  que  leur  forme  ne  faille  ; 

Si  font  neis  ^  les  vers  de  la  terre. 

Les  elemens  ne  me  font  guerre  :  920 

L'eaue,  li  feux,  terre,  li  aers. 

Les  grans  estez  et  ly  yvers, 

Lune,  souleil,  quatre  saisons 

Obéissent  a  mes  raisons  ; 

Automne,  esté,  yvers,  printemps  925 

Et  le  souleil  qui  est  montens 

I.  Quant  entre.  —  2.  trouble. 

a.  Créatrice.  —  b.  Ingrats,  —  c.  Qui  crée.  —  d.  Arbres  fruitiers. 
—  e.  Même. 

En  alant  par  la  région 

De  midi  en  septemtrion, 

D'orient  en  occident  droit, 
93o  Me  servent  tuit  en  leur  endroit; 

Et  les  .iiii.  vens  principaulx, 

Avec  tous  leurs  colateraulx, 

Galerne  <^,  Soulerre  *  avec  Bise  41^  ^ 

Et  Plugeau  '^,  nul  ne  me  desprise; 
935  Les  Zodiaques  autentiques, 

Les  .VIT.  planètes  erratiques, 

Venus,  Mars,  Saturne  et  Mercure, 

Lune,  Soleil,  Jupiter  cure  ^, 

Et  chascune  naturelment, 
940  D'obéir  a  mon  sauvement  ^, 

Eulx  conjoingnans  de  signe  en  signe; 

Aucune  fois  ont  regart  digne. 

En  faisant  leurs  conjunctions 

Selon  les  disposicions 
945  Des  signes  et  les  concurrens. 

Qui  par  les  cercles  fièrent  ens. 

Et  ont  adonc  bonne  influence. 

Aucune  fois  la  concurrence 

Des  signes  et  les  mocions 
950         Avec  les  opposicions 

Les  font  l'une  a  l'autre  conjoindre, 

La  mauvaise  a  la  bonne  joindre 

En  tel  signe  que  bien  s'avient 

Que  la  bonne  maie  devient 
955  Et  la  mauvaise  devient  bonne, 

Selon  ce  que  le  signe  ordonne 

Et  le  regart  de  la  planète, 

Qui  par  force  avec  soy  a  trette/ 

Celle  qui  a  luy  se  conjoint, 

a.  Vent  d'ouest.  —  b.  Vent  d'est.  —  c.  Vent  (de  pluie)  du  midi. 
—  d.  A  soin.  —  e.  A  mes  ordres  salutaires.  — /.A  attiré. 

Et  a  sa  nature  l'ajoint,  960 

Soit  bonne  ou  maie  sa  nature, 
Selon  art  et  selon  '  droiture 
Des  cercles  et  du  firmament, 
Qui  continuel  mouvement 
A  sanz  cesser  et  ne  séjourne,  965 

Que  toudis  ne  voise  et  ne  tourné" 
4'jo  c      Ses  roes  le  char  du  souleil, 

Que  nous  pouons  veoir  ^  a  l'oeil, 

Et  donne  ses  reflexions, 

Rayens  ^  en  toutes  régions,  970 

En  l'une  plus,  en  l'autre  moins  ; 

Et  selon  ce  qu'il  est  plus  loings, 

D'orient  en  venant  aval, 

Et  que  son  char  et  li  cheval 

Traient  en  midi  et  s'en  vont  975 

De  septemtrion,  ou  ilz  font 

Moins  de  chaleur  par  les  climas, 

Descent  es  parties  plus  bas 

De  l'occident  ^  ou  il  se  couche, 

Et  semble  que  la  nuit  approuche  980 

Pour  les  montaignes  opposites  : 

Et  lors  volons  nous  les  esclipces 

Et  les  raiz  de  pluseurs  estoilles. 

Les  mariniers  a  tout  leurs  voiles 

Qui  naigent  ^  par  la  haulte  mer,  985 

Scevent  bien  la  les  noms  nommer 

Des  estoilles,  de  pluseurs  vens. 

Et  sçavoir  en  leurs  nefs  dedens 

Par  la  mousche  <^  a  la  trasmontaine  '^ 

Ou  le  patron  la  nave  ^  maine.  990 

Par  la  quarte /qu'ilz  ont  marine 

I.  selon  manque.  —  2.  a  veoir.  —  3.  Doccident. 

a.  Rayonnant.  —  b.  Naviguent.  —  c.  Aiguille  aimantée.  —  d. 
Dans  la  direction  de  l'étoile  polaire.  —  e.  Bateau.  — /.  Carte. 


278  LA   FICTION    DU    LYON 

Scet  chascuns  d'eulx  ou  il  chemine, 

Et  quelz  pas  ^  doivent  eschiver 

Ou  les  autres  doivent  ruer  ; 
995  Et  aussi  scevent  a  quel  port 

Hz  doivent  faire  leur  rapport  * 

Et  descendre  en  toute  saison 

Selon  naturele  raison, 

Par  la  quarte  et  par  sa  figure 
1000        Qui  tous  pors  de  mer  leur  figure. 

Et  la  lune,  qui  est  plus  basse  ^-jo  d 

Du  souleil,  a  celle  heure  passe, 

Lui  absent  de  la  région. 

Et  fait  illuminacion 
ioo5        De  clarté  pale  et  obscurcie. 

Car  tresfroide  est  en  sa  partie  ; 

Et  toutes  voies  sanz  séjour 

Luist  le  souleil  et  nuit  et  jour 

En  sa  chaleur,  en  sa  clarté, 
loio       Mais  il  est  vray  que  l'obscurté 

Des  montaignes  et  la  haultesce 

Du  firmament  et  la  rondesce 

Que  le  souleil  va  pourprenant  <^ 

Des  terres,  le  va  offuscant  '  ^^ 
ICI  5        Quant  il  vient  aux  occidentaulx, 

Et  lors  va  par  autres  ventaulx  '^ 

En  une  autre  partie  ronde, 

Ou  il  enlumine  le  monde 

Et  ou  il  habite  maint  homme. 
1020        Car  ainsis  que  dessoubz  la  pomme 

L'en  voit  une  mouche  asseoir 

Arrebours,  puet  chascun  veoir 

Que  soubz  noz  piez  a  autres  gens  : 

I.  effusant. 

a.  Passages.  —  b.  Transport.  —  c.  Entourant.  ~  d.  Interceptant 
sa  lumière.  —  c.  Passages. 

Ainsis  li  soulaulx  diligens 
A  ses  gens  va,  tourne  et  leur  luit,  I025 

Lors  qu'il  nous  semble  qu'il  soit  nuit; 
Et  quant  par  devers  nous  revient, 
La  nuit  a  ceuls  avoir  convient 
Dont  li  soulaulx  s'est  départis. 
Et  adonc  est  il  revertis  ^  io3o 

En  orient,  car  s'il  luisoit 
Tondis  sur  nous,  lune  n'aroit 
Ainsis  comme  clarté  aulcune, 
Combien  qu'il  soit  vray  que  la  lune 
4"/!  a     Ait  encore  '  par  resplendeur  io35 

Du  souleil  aucune  lueur. 
Quant  aux  signes  especiaulx, 
Li  capricornes,  li  toreaulx, 
La  vierge,  le  mouton,  l'acaire  *, 
Les  jumeaulx  que  je  ne  doy  taire,  1040 

Les  balences,  l'escorpion, 
Le  sagitaire  et  le  lyon 
Et  le  signe  de  l'escrevice, 
Par  ces  .xii.  "  se  fait  l'office 
Du  souleil  au  commencement,  1045 

Et  tout  le  tour  du  firmament, 
Et  le  gouvernement  du  monde. 
Et  sur  ce  chascune  se  fonde 
Des  planètes  en  gênerai, 

Et  causent  lors,  soit  bien,  soit  mal,  io5o 

Au  monde  leurs  intencions 
Selon  les  revolucions 
Et  conjunctions  de  leurs  signes, 
Les  uns  durs,  les  autres  bénignes, 
Et  ont  leurs  regars  '^  principaulx  io55 

De  causer  biens,  de  causer  maulx 

I .  encor.  —  2.  Le  douzième  signe,  les  poissons,  manque  à  cette  énumération . 
a.  Retourne.  —  b.  Le  Verseau.  —  c.  Influences. 

Au  monde  et  sur  les  '  créatures 
Selon  leurs  diverses  natures, 
Soit  de  bien  ou  malivolence, 

1060       Tant  com  dure  leur  influence. 

Aucune  foiz  genrent  ^  tempestes 
Sur  créatures  et  sur  bestes, 
Aucune  fois  planté  de  biens, 
Et  aucune  fois  n'en  font  riens; 

io65        Les  uns  font  hardiz  et  appers, 
Autres  couars  et  malappers; 
Les  aucuns  rendent  gracieux, 
Autres  divers  et  ennuyeux  ; 
Les  uns  font  enclins  de  largesce, 

1070       Li  autres  a  honneur  s'adresce  ; 

Les  aucuns  sont  de  grant  couraige, 
Les  uns  sont  foui,  li  autre  saige  ; 
Les  aucuns  plains  de  convoitise. 
Les  autres  désirent  l'Eglise  ; 

1075        Les  uns  veulent  armes  suir, 
Les  autres  femmes  poursuir  ; 
Les  uns  sont  doulz  et  amiables, 
Les  autres  fiers  et  ravissables  *  ; 
Les  uns  sont  enclins  a  sciences, 

io8o       Autres  ont  bonnes  consciences, 

Autres  sont  murdriers  et  larrons  ; 
Les  uns  traitres  et  félons 
Et  les  autres  bons  et  loyaulx  ; 
Les  uns  veulent  avoir  joyaulx, 

io85        Autres  veulent  la  mer  cerchier; 
Aucuns  désirent  chevauchier 
Et  ne  veulent  fors  suir  guerre, 
Aucuns  veulent  labour  de  terre; 
L'un  paintre,  l'autre  charpentier, 


4-]!  h 


I.  leurs. 

a.  Engendrent. 


b.  Violents. 

L'un  estre  veult  arbalestier,  1090 

L'autre  veult  forgier  en  arain, 
L'un  estre  clerc,  l'autre  escripvain, 
L'un  ne  s'encline  fors  a  chasse, 
L'un  pert  le  sien  et  l'autre  amasse, 
L'un  suit  les  vices  sanz  vertus,  109  5 

L'un  est  escorchiez  ou  pandus, 
Et  l'autre  a  la  teste  couppée, 
Ou  il  muert  de  glaive  ou  d'espée. 
Ou  il  noyé  par  cas  soubdain, 
Ou  il  se  tue  de  sa  main  ;  11 00 

Ly  uns  est  a  chanter  enclin, 
Ly  autres  a  faire  hutin  ; 
Î7/  c     Ly  uns  a  jouer  d'instrumens 
Et  de  pluseurs  esbatemens, 
Li  autres  ne  veult  riens  que  joie,  i  io5 

Et  les  pluseurs  veulent  monnoie. 
Et  ainsi  sont  par  les  planettes 
Es  corps  humains  ces  choses  fectes, 
Selon  leurs  disposicions  ; 
Si  ont  '  leurs  inclinacions  i  iio 

Naturelment  celles  et  ceaulx 
Qui  par  les  corps  celestiaulx 
Sont  a  ces  choses  disposé, 
A  ce  qui  leur  est  composé 
Et  donné  en  corps  dessus  dis  1 1 1 5 

Plus  assez,  et  sont  ententis 
A  bien  ^  suir  l'inflacion  ^ 
De  celle  constellacion 
Trop  plus  que  de  nulle  autre  chose  ; 
Mais  Tholomées  ^  nous  oppose  1 1 20 

Que,  combien  que  mortalitez, 
Tempestes  et  *  sterilitez, 

I.  Sont.  —  2.  bien  manque,  —  3.  tholome.  —  4.  et  manque, 
a.  Influence. 

Guerres  et  de  biens  habundance 

Viennent  ainsis  par  l'influence 
1 125       Du  ciel  qui  tout  comprant  en  somme, 

Dit  et  monstre  que  le  saige  homme, 

Par  son  sens  et  par  sa  clergie  ^, 

Qui  sçara  l'art  d'astronomie 

Et  qui  tent  jusques  la  ses  voiles, 
I  i3o        Dominera  sur  '  les  estoilles, 

Et  donques  et  par  conséquence 

Puet  résister  a  l'influence 

Qu'elles  ont,  avec  adjousté 

Sa  franche  et  noble  voulenté 
II 35        Qu'entre  vous,  dieux,  avez  donnée 

A  toute  créature  née  ^7/  d 

Avec  la  loy  que  vous  donnastes, 

En  la  quele  vous  ordonnastes, 

Qui  feroit  chose  méritoire 
1 140       Qu'il  seroit  avec  vous  en  gloire. 

Et  que  s'il  faisoit  le  contraire, 

Qu'il  le  faurroit  aux  enfers  traire. 

Donc  ne  se  puet  nul  excuser 

Que,  s'il  veult  de  franchise  user, 
II 45       Et  il  se  sent  mal  entechié  *, 

Qu'il  ne  puist  bien  a  son  pechié 

Résister,  et  faire  le  bien  ; 

Car  aultrement  ne  vauldroit  rien 

Franc  vouloir,  qui  sauve  ou  qui  dampnc, 
I  i5o       Tout  homme  absoult  ou  le  condempne 

Selon  ce  qu'il  en  veult  ouvrer  : 

Et  ainsis  se  puet  recouvrer 

Tout  homme  et  laissier  sa  folie, 

Supposé  que  l'astronomie 
1x55        Le  jugast  de  tous  villains  cas. 

I.  sur  manque, 
a.  Science.  —  l>.  Mal  prédispose. 

N'y  résista  fort  Ypocras, 
Qui  par  les  corps  fut  entechiez 
De  tous  les  .vu.  mortelz  péchiez? 
Mais  quant  il  vit  la  seignourie 
Et  le  jugement  de  sa  vie  i  i6o 

Si  '  desertable  «^  par  le  cours  ^, 
Par  franc  vouloir  se  fist  secours, 
Ja  soit  ce  qu'il  y  fust  enclins  : 
De  ces  sept  ne  pot  estre  prins, 
Vertueusement  résista  1 165 

Encontr'eulx,  et  se  désista 
De  l'influence  qu'il  avoit, 
Pour  ce  que  ces  vices  sçavoit 
4']2  a      Et  aussi  pour  doubte  de  paine. 

Et  certes  créature  humaine,  1 170 

Non  clerc,  qui  a  entendement 

Naturel,  puet  semblablement, 

Quant  il  sent  ses  condicions, 

Bien  ^  résister  aux  mocions 

Mauvaises  qui  lui  sont  données,  1 175 

Par  les  corps  celestiaulx  nées  ; 

Car  se  larron  est,  doit  entendre 

Qu'om  le  fera  par  la  loy  pandre  ; 

Se  murdrier  est,  traînez  sera; 

S'il  est  traîtres,  il  périra;  1 180 

S'il  veult  avoir  femme  d'autrui,  v 

L'en  fera  homicide  ^  en  lui  ; 

Et  ainsis  de  tous  autres  vices 

Sera  *  pugny  li  las,  ly  nices, 

Et  sera  s'ame  en  grant  balance '^,  11 85 

Se  il  n'a  en  lui  repentence, 

Et  finera  avant  ses  jours. 

Riens  ne  vault  des  vices  séjours 


I.  Si  manque.  —  2.  Bien  manque.  —  3.  homicides.  —  4.  Seras. 
a.  Gâté.  —  b.  Marche  des  planètes.  —  c.  Péril. 

En  homme  qui  a  franc  vouloir. 
II  go       A  paine  qu'en  ne  doit  doloir 

Sa  mort,  quant  il  n'a  résisté 

Et  que  de  soy  n'a  eu  pité. 

N'as  tu  veu  par  la  loy  escripte 

Que  Pharaon,  le  roy  d'Egipte, 
1 195       Songa  des  bestes  qui  paissoient, 

Et  que  les  maigres  perissoient 

En  la  bonne  et  grasse  pasture  ? 

N'as  tu  veu  en  celle  escripture 

Son  songe  sur  les  .vu.  espis, 
1200       Et  comment  il  estoit  despis 

De  ce  que  ceuls  qui  esponnoient  ^ 

Les  songes  pas  ne  lui  sçavoient  4^2  b 

Les  '  exposer  ne  terminer, 

Fors  seulement  adeviner  ^? 
i2o5        Quant  son  bouteillier  qui  lors  yere  <^ 

Lui  compta  toute  la  manière 

Comment  Joseph,  en  la  prinson, 

De  lui  et  de  son  compaignon 

Le  pannetier  leur  exposa 
1210        Leur  songe  et  onques  n'y  musa. 

Et  virent  en  conclusion 

Vraie  son  exposition, 

«  Car  li  pannetiers  fut  pandus 

Dedenz  tiers  Jours  et  moy  rendus 
I2i5       Sain  et  sauf  par  toy  en  m'ofïice,  » 

Si  comme  Joseph  le  propice 

Dist  a  chascun.  Et  termina 

Ainsis  la  chose  et  deffina, 

Car  il  ert  ^  homme  de  droiture  ^; 
1220        Les  grasses  bestes  nourreture 

En  ce  lieu  pouoient  trover. 

I.  Les  manque.  —  2.  est.  —  3.  Il  semble  qu'il  y,  a  ici  une  lacune, 
a.  Expliquaient.  —  b.  Conjecturer.  —  ç.  Était. 

N'as  tu  Joseph  ouy  louer 

Qui  donna  l'exposicion 

Des  songes  au  roy  Pharaon 

Des  .VII.  années  habondans,  i225 

Que  pluseurs  mourroient  dedans 

Les  autres  années  brehaingnes  ^, 

Que  nulz  blez  ne  croistroit  es  plaines 

Par  .VII.  ans  ensuivans  après  ? 

Et  pour  ce  fut  Pharaon  près  i2  3o 

De  lui  ordonner  souverain 

D'Egipte,  et  lors  mist  sur  le  grain 

Des  .VII.  années  tresfertiles 

Gens  si  saiges  et  si  '  habiles, 

Pour  les  batre  et  mettre  es  greniers  :  1 235 

Des  froumens  fist  prandre  le  tiers, 

Tant  qu'il  en  amassa  grant  somme 

Qui  puis  ot  mestier  a  maint  homme  ^, 

Et  quant  les  .vu.  années  vindrent 

Ou  nulles  moissons  ne  se  prindrent,  1240 

Ceuls  d'Egipte  orent  a  plenté 

Vivres  pour  leur  nécessité  ; 

Par  les  .vu,  années  faillans, 

Les  autres  furent  mendians, 

Qui  par  règle  pas  ne  vesquirent,  1 245 

Et  fameilleus  ^  entr'eulx  périrent, 

Mourans  de  faim  en  brief  termine, 

Et  encores  pour  la  famine 

Venoient  aux  Egipciens 

Querre  bief,  apporter  leurs  biens  i2  5o 

Et  leur  argent  pour  vie  avoir. 

Ainsis  Joseph  par  son  sçavoir 

Et  par  sa  franche  voulenté 


I.  &i  manque. 

a.  Stériles.  —  b.  Dont  depuis  eurent  besoin  maintes  gens.  — 
c.  Affamés. 

Fist  de  la  famine  plenté  '^^ 
1255       En  résistant  a  l'influence 

Du  ciel  et  a  la  pestilence 

Que  les  corps  avoient  causée 

De  famine  desordonnée 

Par  l'ordonnance  des  planettes. 
1260       Et  ainsis  puent  estre  fectes 

Toutes  choses  par  franc  vouloir, 

Ce  fait  Tholomées  sçavoir 

En  son  livre  de  l'Amageste 

A  tous  ceuls  qui  ont  saine  teste 
1265        Pour  concevoir  et  pour  entendre 

Ce  qu'om  doit  sçavoir  et  comprandre  : 

Par  Joseph,  le  sauveur  d'Egipte, 

Est  ceste  chose  assez  descripte. 

D'autre  part,  quant  il  est  yvers,  4y2  d 

1270        Se  li  homs  aloit  descouvers 

Et  nuz  a  l'air,  il  periroit, 

Car  la  froidure  le  tueroit; 

Mais  qui  bien  '  se  fourre  de  peaulx 

Contre  les  corps  celestiaulx 
1 275        Bien  se  cueuvre  et  se  chaufe  fort 

Et  des  chaux  foyers  fait  son  fort, 
Et  boit  bons  vins  et  gracieux, 

Tant  que  l'air  qui  est  périlleux 

Ne  lui  puet  nuire  ne  grever; 
1 280        Et  par  ce  puet  fort  résister 

Aussi  bien  a  tout  autre  vice, 

S'il  n'est  trop  coquart  ^  et  trop  nice, 
Comme  il  fait  a  celle  froidure, 
Car  sens  est  par  dessus  nature. 
1285        Et  se  franc  vouloir  n'avoit  lieu, 
La  cause  de  tout,  c'est  un  dieu, 

I.  bien  manque. 

a.  Abondance.  —  b.  Fou. 

Ne  seroit  pas  guerredonnant, 
Ne  mal  ne  mérite  donnant  : 
Autant  vauldroit  mal  com  le  bien  ; 
Mais  vous  sçavez  qu'il  n'en  est  rien,  1 290 

Car  s'a  homme  estoit  destiné 
Estre  mauvais  et  encline 
A  tout  mal,  et  fust  nécessaire 
Par  le  ciel,  il  ne  pourroit  faire 
Autre  chose  :  si  s'en  suivroit,  1295 

Puis  qu'autre  faire  ne  pourroit, 
Et  par  sa  constellacion, 
Qu'il  n'eust  nulle  pugnicion 
De  son  mal;  et  s'autre  estoit  bons, 
Saiges,  loyaulx,  discrez,  prodoms  1 3oo 

Et  a  toutes  vertus  enclins 
Par  les  corps  dont  il  seroit  prins 
ijS  a      Et  le  ciel  qui  tel  eur  ^  lui  donne 
Tant  qu'il  ne  meffist  a  personne, 
Mais  fist  tout  bien  sanz  mal  sçavoir,  i3o5 

Quel  mérite  devroit  avoir  ? 
Certes  nul,  qu'il  ne  pourroit  faire 
Fors  que  bien  et  par  nécessaire. 
Ainsis  maulx  ne  seroit  pugnis 
Ne  biens  ne  seroit  remeris  *  !  i3io 

Et  nous  avons  par  loy  escripte 
Qu'a  chascun  selon  sa  mérite 
Bien  et  mal  rétribuera 
Li  juges  qui  tout  jugera; 
Ne  ce  n'est  pas  neccessité  1 3 1 5 

D'ensuir  la  perversité 
Des  influences  aux  planettes 
Par  les  raisons  dessus  retrettes, 
Aux  queles  chascuns  par  vouloir 
Puet  résister  et  '  main  et  soir;  1 3  20 

I.  et  manque. 

a.  Destinée.  —  b.  Récompensé. 

Et  leur  effect  n'est  pas  crédible  ^, 

Car  en  trop  de  cas  est  faillible. 

Geste  science  que  je  nomme 

Ne  puet  rien  contre  '  vouloir  d'omme 
i325        Par  neccessité  n'autrement, 

Puis  qu'il  a  vray  entendement 

Et  qu'il  veult  a  ce  résister 

Qui  le  puet  et  nuire  et  grever  ; 

Car  li  dieux  qui  fist  créature, 
i33o        L'ordonna  par  dessus  nature 

Et  mist  entre  l'ame  et  le  corps 

Ce  franc  vouloir  que  je  recors, 

Qui  est  cause  de  sauvement 

En  la  fin  ou  de  dampnement, 
i335        Selon  ce  qu'om  en  a  usé 

Bien  ou  mal.  Qui  a  abusé 

De  ce  moien,  soit  femme  ou  homme,      4^3  b 

Chetis  et  dolereus  le  nomme 

Quant  au  corps  et  a  l'esperit  ; 
1 340        Car  li  las  corps  souvent  périt 

Avant  ses  jours,  muert  et  define. 

Quant  sa  voulenté  est  encline 

A  deliz  et  a  faire  excès. 

Adonc  lui  viennent  les  acès 
1 345        Des  fièvres  tierces  ou  quartaines, 

Cotidiannes,  les  migraines. 

Fièvre  lente  ou  une  ephumere  '', 

Périlleuse,  chaude  et  amere, 

Doleur  es  costez  ou  es  rains, 
1 35o        Ou  gravelle  qui  est  uns  rains  ^ 

De  iangour  mortel,  incurable, 

Quant  elle  a  esté  trop  durable 

I.  contraire. 

a.  Croyable.  —  b.  Fièvre  quotidienne.  —   c.  Branche,  au  fig. 
espèce. 


I.  Ca. 

Et  qu'elle  est  ja  trop  enfossée  ^ 

Et  de  trop  longtemps  enossée  ^ 

Es  gens  qui  ont  eage  moien.  1 355 

Et  scez  tu  dont  vient  ce  loien  <^? 

De  .iiii,  causes  vient  gravelle  : 

Se  '  homme  ou  femme  l'a  en  elle, 

Et  generacion  d'eulx  sault, 

Tenez  naturelment  qu'il  fault  1 36o 

Qu'en  ce  soit  genrré  '^  leur  semblable. 

Et  l'autre  cause  raisonnable 

Est  qu'a  pluseurs  par  grant  traveil 

Vient  ce  mal,  pas  ne  m'en  merveil, 

Car  en  traveil  trop  excessif  1 365 

Vient  un  acès  penetratif, 

Qui  descent  es  "reins  et  es  costes 

Des  humeurs  et  choses  resoltes 

Par  grant  froit,  par  trop  grant  chaleur  : 

Et  lors  se  fait  une  doleur  1 370 

Et  un  amas  en  lieu  certain  ; 

Et  quant  le  dit  lieu  est  trop  plain, 

Si  empesche  «  moult  les  conduis. 

La  tierce  cause  est  que  hom  duis/ 

A  grans  viandes  et  grans  vins,  1375 

Qui  est  ou  juges  ou  divins  ë\ 

Qui  se  remplist  et  tousjours  siet, 

Et  qui  pou  souvent  va  a  piet, 

Comme  clers  lisans  en  chaiere, 

Juges  qui  en  ont  la  manière  /'  1 38o 

Et  qui  se  veulent  ingérer 

A  plus  manger  que  digérer 

Ne  puelent,  la  replection, 


a.  Entrée  profondément.  —  b.  Pénétrée.  —  c.  Lien,  ce  qui  tient, 
"^^  fis-  —  d.  Engendré.  —  e.  Embarrasse,  bouche.  — /.  Adonné. 
—  g.  Ecclésiastique.  —  h.  L'habitude. 

Qui  n'a  pas  sa  purgacion, 
1 385        Descent  aux  costez  et  '  s'aert, 

Et  du  vin,  soit  vinans  <^  ou  vert, 

Se  forme  et  cfeè  une  vimpierre  ^, 

Dont  gravelle  se  fait  et  pierre. 

La  quarte  cause,  dont  je  fine, 
1390        Est  de  trop  retenir  l'urine  ; 

Et  lors  en  cette  retenue 

Goncrée  pierre  en  sa  venue, 

Car  la  gravelle  qui  n'ist  lors, 

Pour  ce  que  saillir  ne  puet  hors, 
1395        Demeure  et  le  conduit  estoupe  ; 

Et  n'y  a  lors  costez  ne  croupe, 

Petit  ventrail  ^  ne  la  vessie, 

Qui  d'angoisse  ne  se  soussie. 

Car  l'eaue  ne  puet  hors  issir; 
1400        Si  fault  adonques  moult  soufrir 

A  ceuls  qui  ont  tel  maladie, 

Et  des  gravelles,  quoy  qu'om  die. 

C'est  la  "^  quarte  et  la  derreniere 

A  plus  périlleuse  manière, 
1405        Et  qui  est  moins  remediable  4y3  d 

Quant  a  medicine  et  curable. 

Et  quant  est  des  curacions, 

Des  jours  et  des  élections 

Et  quel  remède  on  y  puet  mettre, 
1410        Phisique  s'en  doit  entremettre, 

Ne  ce  je  ne  vueil  pas  traicticr  : 

Quiere  la  qui  en  a  mestier, 

Car  les  hommes  qui  sont  sains  fait, 

Nez  et  procréez  par  mon  fait 
141 5        Des  personnes  fortes  et  saines, 


I.  et  manque.  —  2.  la  manque. 

a.  Corsé.  —   b.    Dépôt    tannique.  —  c.   Partie    inférieure   du 
ventre. 

Qui  ont  bon  corps,  os,  ners  et  vaines, 
Et  qui  ont  franche  voulenté, 
Ne  fussent  ja  entalenté  ^^ 
S'il  '  ne  leur  pleust,  de  faire  excès, 
Et  par  ce  n'eussent  ^  nul  acès  1420 

Fievreulx,  gravelle,  boce,  goûte  ^ 
Et  vesquissent  sanz  nulle  doubte 
Et  sanz  doleur  leur  certain  temps, 
Qui  po  puet  passer  .lx.  ans, 
En  bon  estât,  au  mieulx  venir.  1425 

Mais  chascun  se  veult  maintenir 
A  l'usaige  de  beste  ^  brute 
Qui  tousjours  paist,  mangue  et  brute  ^ 
Les  arbres  et  les  arbresseaulx  : 
Aussis  en  y  a  maint  de  ceaulx  1430 

Qui  gourmandent  '",  boivent,  manguent 
Sanz  faim,  sanz  soif;  ainsi  se  tuent, 
Et  veulent  vivre  pour  mangier, 
Non  manger  pour  vie  allongier; 
Et  ainsi  s'en  vont  a  leur  fin  i435 

Par  trop  mangier  et  boire  vin, 
Et  ceuls  sont  cause  de  leur  mort. 
Et  quant  ilz  voient  qu'ilz  ont  tort, 
ij4  a     Adonc  mandent  les  medicins. 

Qui  les  vuident  comme  poucins  H40 

Par  sirops  et  par  leurs  cristeres, 

Et  par  autres  choses  ameres 

Leur  font  purgier  leur  violence  '^. 

Si  leur  devient  plate  la  pance. 

Lors  sont  foible  ^  et  chetis  et  las,  1445 

Et  ne  font  que  crier  helas 

Pour  les  angoisses  des  chaleurs, 

I.  Silz.  —  2.  neurcnt.  —  3.  ne  goûte.  —  4.  bestes.  —  5.  foibles. 

a.  Désireux.   —   b.  Broute.  —  c.  Se  livrent  à  la  gourmandise. 
-  d.  Excès. 

Pour  le  chief,  pour  les  grans  doleurs 

Qu'ilz  ont  es  dos  et  es  eschines  ; 
1450       Et  certes  teles  medicines 

Qu'ilz  prannent  par  nécessité 

Et  pour  leur  superfluité 

Purgier,  les  corps  leur  affoiblient  : 

Voir  est  c'un  petit  les  deslient 
1455        De  la  matere  superflue, 

Mais  avec  la  bonne  humeur  flue  ^ 

Le  serve  ^  et  le  nourrissement. 

Comme  il  soit  que  .nii.  clément 

Soient  avec  .nii.  saisons, 
1460       Aussis  .ini.  complexions  '^ 

Sont  en  un  corps  encorporées, 

Et  toutes  choses  composées, 

Arbres,  fruis,  oiseaulx  et  jumens  ^, 

Du  moien  des  .1111,  elemens, 
1465        Et  ont  complexions  semblables, 

Dont  les  medicines  curables, 

Qui  sont  mises  en  humain  corps. 

Convient  qu'elles  soient  alors 

Remises  '  en  quelque  partie 
1470        Du  corps,  et  qu'il  en  affoiblie, 

Comme  nulz,  tant  ait  cler  engin, 

Ne  se  puist  trouver  vray  sanguin, 

Colérique  ou  merencolique,  4y4  ^ 

Ne  aussi  pour  vray  fleumatique, 
1475        Mais  ces  .ini.  en  tous  corps  humains, 

De  l'une  plus,  de  l'autre  mains  ^ 

Habondent  en  toute  saison. 

Mais  cilz  qui  tient  selon  raison 

Plus  de  l'une  d'autre  ne  face, 


I.  Du  corps.  —  2.  moins. 

a.  Coule.  —  b,  La  réserve.  —  c.  Tempéraments.  —  d.  Bûtes  de 
somme. 

Est  souvent  jugié  en  sa  face  1480 

Au  regart  des  saiges  du  monde 
De  celle  de  quoy  plus  habonde, 
Et  se  plus  est  sanguin  trouvez, 
Il  sera  adonc  appeliez 

Sanguins  ;  ainsis  selon  les  drois  1485 

Pouez  sentir  des  autres  trois, 
Combien  que  toutes  participent. 
Et  par  ces  raisons  se  dissipent 
Les  complexions  en  un  corps 
Par  medicine,  et  mettent  hors  1490 

Bonne  et  mauvaise  humeur  par  force  ; 
Si  n'y  demeure  fors  Tescorce, 
Car  adonc  nuist  trop  violence. 
Ne  voit  on  par  expérience, 
Quant  la  queue  '^  du  vin  est  vuide,  1495 

Que  les  courreurs  ^  ont  leur  estuide, 
Pour  leurs  megis  <=  et  peaulx  courrer  '^, 
De  venir  les  queues  raser  «J, 
Pour  la  vimpierre  '  avoir  et  prandre  ? 
Par  dedens  font  leur  hoyau  tendre  i5oo 

Aux  douves  fraper  et  ferir. 
Dont  l'en  voit  mainte  foiz  périr 
Les  douves  par  les  trouz  qu'ilz  font, 
Et  que  mainte  queue  s'enfont/ 
Qui  ne  sera  jamais  si  saine  :  1 5o5 

Aussis  est  il  chose  certaine 
7^0      Que,  quant  les  boyaulx  sont  raclez 
Et  par  medicine  sarclez, 
Que  jamais  ne  seront  si  sains; 
Et  puis  après  les  corps  humains  1 5 10 

Chéent  legierement  a  terre. 

I.  vinpie;  cf.  v.  1387. 

a.  Barrique.  —  b.  Corroyeurs.  —  c.  Peaux  mégissées.  —  d.  Cor- 
oyer.  —  e.  Racler.  — /.  Est  défoncée. 

Comme  s'ose  homs  faire  tel  guerre  ? 

Et  s'il  n'estoit  medicinez, 

Il  seroit  tantost  definez, 
1 5 1 5        Quant  par  excès  est  si  remplis  : 

Et  pour  ce  que  trop  muert  envis  ^, 

Se  fait  purgier  sanz  garison  * 

Pour  allongier  une  saison, 

Deux  ou  trois  ans,  sa  povre  vie 
1 520        Qu'il  a  pour  oultraige  envahie 

Et  menée  a  fin  oultrageuse. 

Beste  brute  est  trop  plus  songneuse 

De  soy  garder  et  son  espesse  : 

Quant  plus  ne  veult  paistre,  si  lesse 
i525       Le  mangier  et  fait  tresgrant  pose  ; 

Aux  bois  ou  aux  champs  se  '  repose 

Et  ne  mangera  ja  sanz  faim, 

Ne  tant  comme  elle  ait  ventre  plain. 

N'a  li  chevaulx  une  manière, 
1 53o       Que  se  beu  a  a  la  rivière 

Une  fois  et  de  puis  y  passe. 

Il  ne  tournera  ja  sa  face 

A  l'eaue  ne  n'en  buvera, 

Mais  tout  le  contraire  fera? 
i535        Li  homs  a  sa  complexion, 

Contre  les  termes  de  raison, 

Boit  et  mangue  et  se  court  seure  <^, 

Tant  que  son  corps  gaste  et  deveure. 

Qu'il  peust  garder  main  et  soir, 
1540       S'il  voulsist,  par  son  franc  vouloir; 

Et  certes  plus  grieve  et  empesche  4^4  d 

Son  povre  corps  que  telz  mes  pesche, 

Que  se  il  combatoit  un  jour 

Naturel,  sanz  avoir  séjour, 

I .  se  manque. 

a.  Malgré  soi.  —  b.  Précaution.  —  c.  Se  fait  mal. 

Et  des  plaies  eust  cinq  ou  six  :  1545 

Le  trop  mangier  lui  feroit  pis, 
Et  seroit  moins  tart  revenus 
A  la  santé  et  mis  dessus 
Que  il  ne  seroit  par  bataille. 
Et  certes  chose  n'est  qui  vaille  i55o 

A  garder  le  corps  en  santé 
Autant  que  fait  sobriété. 
Et  pour  ce  la  chevalerie 
Ancienne  tint  ceste  vie 

De  sobriété  tout  son  temps  :  i555 

S'en  furent  meilleurs  combatens, 
Et  eurent  les  sens  plus  habiles 
Que  les  gourmendeurs  par  les  viles  ; 
Car  cilz  qui  a  ventre  trop  plain, 
Ne  puet  avoir  tresseure  main  :  1 56o 

Pesans  est  lors  et  endormis 
Et  moult  tost  a  son  dessoubs  mis. 
Et,  se  de  nuit  est  trop  replets, 
En  son  lit  sont  mains  '  détours  fects  : 
Dormir  ne  puet  ne  reposer,  i565 

Ne  se  fait  fors  que  retourner, 
Estre  chault,  songier  divers  songes, 
Causer  ^  fantosmes  et  ^  mensonges. 
Au  matin  avoir  maie  bouche. 
Et  si  tost  comme  il  se  descouche  *,  iSjo 

De  son  chief  si  ^  forment  lui  deult 
Qu'il  semble  la  teste  d'un  beuf. 
Tant  li  est  griefs,  lours  et  pesans; 
Ainsis  se  destruit  li  dolens. 
'.j5  a      Phisique  n'a  de  sa  droiture  iSjS 

Que  elle  puist  contre  nature 
Faire  vivre  en  perpétuel  ; 

I.  maint.  —  2.  et  manque.  —  3.  qui. 
a.  Se  faire  naître.  —  b.  Se  lève. 

Mais  bien  puet  le  fait  actuel 

D'omme  charrier  et  conduire 
I  58o        Et  par  bonne  dotrine  duire 

De  le  mener  de  long  chemin 

Jusqu'à  sa  derreniere  fin 

En  bon  estât  et  en  santé, 

Qu'elle  conserve  en  grant  plenté 
i585        A  ceuls  qui  sain  sont  et  qui  usent 

Des  règles,  et  qui  n'en  abusent, 

Que  medicine  scet  donner 

Pour  l'aage  conduire  et  mener 

Jusques  a  la  fin  dessus  ditte. 
1590        Item  elle  aide  et  si  profitte 

Aux  chetis  corps  nez  de  chetis, 

Aux  defaillans  <^,  aux  maladis, 

Conceuz  en  '  ventre  maternai 

De  chetif  homme  paternal, 
1595        Pouacre  *,  bossu,  contrefait, 

Fiévreux,  langoreux  ou  deffait. 

Qui  povrement  furent  nourris 

Ou  ^  ventre  aux  mères  et  laidis 

Par  aulcune  corrupcion  : 
1600        Ceuls  par  la  disposicion 

Naturele  ressembler  doivent 

A  celle  et  ceuls  qui  les  ^  conçoivent. 

Qui  furent  chetis  et  enferme  '^. 

Et  a  telz  gens,  je  vous  aferme, 
i6o5       Nuisent  maintes  choses  mondaines 

Plus  qu'aux  personnes  qui  sont  saines  ; 

Si  leur  fault  les  phisiciens 

Qui  les  tiennent  en  leurs  liens,  4^5  b 

Car  sanz  eulx  ne  pourroient  vivre. 
1610        Et  si  com  on  tient  en  mon  livre, 

I.  de  —  2.  Du.  —  3.  le. 

a.  Faibles.  —  b.  Goutteux.  —  c.  De  mauvaise  santé. 

Je,  qui  suis  nommée  Nature, 
Puis  faire  toute  créature 
Quant  au  corps  ;  mais  l'entendement 
N'est  pas  de  mon  commendement. 
C'est  a  dire  que  l'esperit  161 5 

Par  le  quel  le  corps  sent  et  vit, 
Voit  et  oit,  va,  euvre  et  parole. 
Ne  se  fait  pas  en  mon  escole, 
Ains  le  fait  cil  qui  tout  créa 
Perpétuel  et  ne  faulra  1620 

Jamais,  car  la  vertu  est  tele 
De  toute  ame  espirituele 
Que  Dieux  par  sa  bénignité 
Met  en  nostre  fragilité, 
'  Que  la  '  semence  corrumpable,  1625 

D'originel  pechié  coupable, 
Par  conjunction  vil  et  orde 
D'omme  et  femme  est  mise  en  son  ordre. 
Tant  que  concepcion  est  faicte  ; 
Et  quant  la  forme  est  bien  complette,         i63o 
A  certain  temps  par  moy  commis, 
Li  roys,  li  Dieux  de  paradis, 
Qui  conçut,  met  lors  et  inspire 
Son  esperit  et  le  respire  ^, 
Tant  que  le  corps  a  adonc  vie.  i635 

Car  aussi  comme  une  navie 
Sanz  ceuls  qui  la  doivent  mener 
Ne  pourroit  son  corps  gouverner, 
Néant  plus  ne  pourroit  le  corps 
Humain,  que  je  faiz  aler  hors,  1640 

Vie  ne  sentement  avoir 
Sanz  l'esperit,  je  vous  di  voir, 
4']5  c     Ains  seroit  comme  une  charongne. 

I.  Qui  auec  la. 
a.  L'insuffle. 

Car  si  tost  que  l'esprit  '  s'eslongne 

1645        Du  corps  humain  et  qu'il  ist  hors, 
Il  demeure  la  comme  mors  ; 
Mais  tant  comme  il  a  esperit, 
La  vertu  du  corps  ne  périt, 
Ains  demeure  l'entendement, 

i65o        Dont  vient  tout  le  gouvernement 
Au  corps,  c'est  l'ame  intellective, 
Perpétuel,  saige  et  soubtive, 
C'est  le  franc  arbitre  de  l'omme. 
C'est  celle  qui  congnoist  en  somme 

i655        Le  bien  et  le  mal  qui  puet  estre, 
C'est  celle  qui  se  ^  puet  repestre 
De  la  gloire  de  paradis, 
C'est  celle  qui  congnoist  par  dis, 
Par  sens,  par  loy,  par  escripture 

1660        De  Dieu  la  justice  et  droiture 

Qui  tousjours  dure  et  pas  ne  line, 
Faicte  en  la  pensée  divine, 
Non  pas  de  matere  charnele, 
Mais  de  pure  espirituele, 

i665        Non  visible  visiblement, 

Sentens  en  soy  sensiblement, 
Sanz  char,  sanz  os,  mal  ou  mérite, 
Selon  ce  qu'elle  suspedite  ^ 
Son  corps  ou  rent  obéissance 

1670       A  bien  ou  mal,  et  sanz  doubtance 
Selon  ce  jugée  sera 
Qu'avec  lui  deservi  ara. 
Ne  l'esperit  ne  fait  sa  sorte  '' 
Nulle  foiz  avec  chose  morte, 

1675        Mais  quant  par  excès  perpétrez 
Li  povres  corps  est  désertez  '-\ 

I.  esperit.  —  2.  se  manque. 

a.  Dompte,  domine.  —  b.  Compagnie.  —  c.  Détruit. 

4"] 5  d      Ou  que  il  fault  par  cas  soubdain 
Qu'il  dévie  ^^  ou  par  cas  villain 
Contre  la  loy  soit  prins  ou  mors, 
Ou  que  la  bonne  humeur  est  hors  i68o 

Par  vieillesce  qui  luy  court  seure, 
Et  que  le  sang  plus  n'y  demeure 
Et  n'a  plus  nul  nourrissement, 
L'ame  sault  hors  l'entendement  : 
Invisiblement  se  départ  i685 

Sanz  moy,  la  n'ay  je  nulle  part, 
Et  a  lors  ou  paine  ou  mérite, 
Selon  la  raison  dessus  dicte, 
Celle  ame  que  Dieux  ordonna 
Et  au  corps  que  je  fis  donna,  1690 

Le  quel,  cette  ame  départie, 
Le  corps  est  charongne  pourrie, 
Viande  pour  les  vers  de  terre. 
De  la  le  fis,  et  la  va  querre, 
Pour  le  pechié  originel  1695 

Et  aussi  du  fait  actueil, 
Sa  corrumpable  pourreture  ; 
Car  rien  n'est  fait  de  moy.  Nature, 
Qui  ne  faille  *  quelque  saison 
Selon  naturele  raison,  1 700 

Et  qui  a  sa  fin  ne  se  haste, 
Qui  ne  muire  et  qui  ne  se  gaste 
Par  viellesce  ou  par  accident 
En  orient  n'en  occident. 

En  septemtrion  n'en  midi.  ijoS 

Et  encor  a  Dieux  establi 
Par  edict  et  loy  pardurable 
Que  rien  qui  naist  ne  soit  estable^ 
Homme,  femme,  beste  n'oisel, 
Poisson,  buisson  ne  arbrissel,  1710 

a.  Qu'il  meure.  —  b.  Tombe. 

Herbe,  plante  n'autre  racine,  4-^6  a 

Qu'a  certain  temps  ne  cesse  et  fine  ; 

Et  pour  garder  la  forme  mieulx 

Après  le  finement  des  vieulx, 
171 5        Et  que  tout  se  renouvelast 

Et  l'espèce  continuast 

En  homme,  en  femme  et  es  bestaulx, 

Es  poissons  et  es  animaulx 

Et  en  chascun  selon  son  genre 
1720        Par  loy  naturel,  sanz  mesprandre, 

M'ordonna  Dieux  sa  chamberiere, 

Et  de  ce  me  fist  droicte  ouvrière 

Pour  le  monde  continuer. 

Pour  ce  que  Mort,  qui  tout  tuer 
1725       Veult  en  la  fin,  est  ennemie 

De  moy  et  d'umaine  lignie. 

Si  convient  toudis  que  je  forge 

Soutivement  dedenz  ma  forge  ; 

Et  en  forgent  fis  un  edict 
1730       Quant  a  homme,  ou  je  mis  délit  ^, 

Car  se  '  ne  fust,  je  me  creing  tant 

Que  s'un  pou  n'alast  délectant 

En  forgant,  et  quant  je  le  forme. 

Qu'il  ne  laissast  du  tout  sa  forme, 
1735        Tant  est  pesans  et  pareceux. 

Et  par  ma  foy,  je  voy  qu'homs  seulx, 

Que  Dieux  fist  premiers  a  s'ymaige, 

Me  fait  plus  de  mal  et  de  raige, 

Et  plus  mes  règles  contrarie 
1 740       Et  oultrageusement  varie 

Contre  moy  que  bestes  ne  font 

Qui  raisonnable  raison  n'ont 

Fors  que  naturel  sentement, 

I.  ce. 

a.  Plaisir. 


( 

Et  gardent  mon  commandement 
4^6  b      Mieulx  que  homs,  beste  raisonnable,         1745 
Qui  tant  fut  a  Dieu  agréable 
Qu'il  prinst  de  son  serf  la  semblance 
Et  lui  bailla  par  excellence 
Entendement  et  ame  vive, 
Qui  comme  ingrat  forment  estrive  ^  lySo 

Contre  son  Sauveur  et  son  Dieu, 
Et  se  muet  de  son  propre  lieu, 
C'est  de  la  pensée  divine 
Et  de  la  joye  qui  ne  fine, 

Pour  avoir  choses  terriennes,  lySS 

Transitoires  et  non  pas  siennes, 
Par  les  quelles  il  pert  souvent 
Paradis  ;  et  son  ame  vent 
Aux  ennemis,  aux  infernaulx. 
Ou  elle  est  tous  temps  pour  ses  maulx.      1760 
Trois  tresgrandes  prérogatives 
A  li  corps,  nobles  et  soubtives, 
Que  nulle  chose  ou  monde  n'a  : 
La  forme  que  Dieux  lui  donna. 
Différent  de  toute  autre  forme;  1765 

Et  l'ame,  qui  le  corps  enforme". 
Est  prérogative  seconde, 
Espirituel,  nette  et  monde, 
Vivens  en  pardurableté, 

Qui  n'a  fors  en  corps  d'omme  esté,  ^77'^ 

Ou  ^  le  corps  pour  l'ame  moienne  ^  ; 
Le  tiers  point,  que  Dieux  lui  moienne  ^, 
A  soubmis  soubz  les  piez  de  l'omme. 
Si  com  ^  l'escripture  renomme, 
Le  ciel,  l'air,  les  quatre  elemens,  1775 

I.  c.  ne  forme.  —  2.  Au  quel.  —  3.  comme. 

a.  Combat.  —  è.  A  quoi  le  corps  participe  par  l'âme.  —  c.  Pro- 

Brebis,  beufs,  les  oiseulx  volens, 

Tout  bestail  domesche  «'et  sauvaige, 

Et  si  lui  a  donné  '  l'usaige 

Des  poissons  de  douce  eaue  et  mer,  4^6  c 

1780       Tant  l'a  cilz  Dieux  voulu  amer  ; 

Ensurquetout  ^  lui  a  soubzmis 

Par  sa  loy  ses  droiz  ennemis, 

Les  .VII.  mortelz  péchiez  ensemble, 
Aux  quelz  par  franc  vouloir,  ce  semble, 
1785        Par  l'ame  et  par  l'entendement 

Il  puet  résister  plainement. 
Sans  "^  redoubler,  par  les  fuir 
Et  les  sainctes  vertus  suir. 
Or  est  puissans,  or  est  habiles 
1790        Sur  bestes  et  sur  volatiles, 

Sur  poissons  et  sur  toute  chose. 
Ne  rien  n'est  qui  contrecter  l'ose  '^, 
Ne  beste  a  qui  paour  ne  face 
Quant  elle  regarde  sa  face 
1795        Faicte  a  la  divine  samblancc; 
Et  l'esperit  de  sapience 
Est  avec  lui  qui  tousjours  dure  : 
Ainsis  est  noble  créature 
Formée  a  l'ymage  de  Dieu, 
1800       Qui  ou  ciel  doit  quérir  son  lieu, 
A  qui  beste  n'est  aflferent, 
Et  qui  est  de  lui  différent 
En  .11.  poins,  en  .111.  ou  en  quatre, 
Que  je  vueil  dire  pour  esbatre. 
i8o5        Beste  brute  a  .1111.  piez  va, 
Mais  ame  perpétuel  n'a, 
Fors  seulement  par  son  sang  vit  : 


I.  lui  donna.  —  2.  Les, 

a.  Domestique.  —  b.  Ce  qui  est  plus  que   tout.  —  c.  Ose  lui 
résister. 

S'elle  muert,  si  fait  l'esperit 

Aussi  test  comme  fait  le  corps, 
'  Et  encore  assez  me  recors  1810 

Que  n'a  en  son  corps  corporel 

Fors  que  sentement  naturel, 
4']6  d     Sanz  raison  ferme  ne  sensible. 

Et  si  a  la  teste  visible, 

Longue  et  cornue,  vers  la  terre  181 5 

Regardans  pour  pasture  querre, 

Desirans  le  parfont  du  ventre 

Estre  saoul  de  ce  qui  y  entre 

Et  des  pastures  qu'elle  quiert  ; 

Naturelment  ce  lui  affiert  1820 

Et  ne  désire  autre  substance. 

Mais  trop  est  grant  la  différence 

De  la  fourme  et  Testât  de  l'omme 

A  la  beste  que  je  vous  nomme  ; 

Car  l'omme  est  levez  '  en  estent  ^  1825 

Sur  ses  .11.  piez,  et  son  chief  tent. 

Sa  veue  avec  sa  teste  ronde, 

Dont  il  est  clamé  meneur^  monde, 

Vers  le  ciel  en  toute  saison. 

En  moustrant  par  ceste  raison  i83o 

Qu'il  ^  doit  aux  biens  celestiaulx 

Tirer,  et  non  aux  bestiaulx, 

Comme  font  les  bestes  de  terre  ; 

Car  raisonnablement  doit  querre 

Les  biens  ou  il  doit  avoir  ''  part,  i835 

C'est  du  ciel  ou  il  a  regart, 

Et  tenir  que  ne  sont  pas  siennes 

Les  povres  choses  terriennes, 

Es  quelles  son  corps  finera. 

Mais  l'ame  qui  tousjours  durra  1840 

I.  esleuez.  —  2.  anneur.  —  3.  Qui.  —  4.  autre. 
a.  Debout. 

Et  en  la  fin  selon  la  foy 

Reprandra  '  le  corps  avec  soy 

Au  grant  jugement  du  grant  juge 

Qui  toute  créature  juge, 

Pour  avoir  mérite  ou  tourment  :  1845 

Selon  le  droit  consentement, 
4"'/  a      Bien  ou  mal  qu'ensemble  aront  fait 

Ame  et  corps,  seront  li  meffait 

Ou  li  bien  fait  jugié  ensemble, 
i85o        Et  ara  chascuns,  ce  me  semble, 

Ce  que  il  ^  avra  deservi. 

Et  se  le  corps  a  bien  servi, 

Avec  i'ame  compains  sera 

De  gloire,  qui  ja  ne  faulra  ; 
i855        S'il  a  mal  fait,  par  le  contraire, 

Lui  faulra  paine  et  tourment  traire 

O  l'âme  pardurablement, 

Pour  le  mauvais  consentement 

Que  i'ame  o  le  corps  fait  avra. 
1860        Et  puis  donc  que  l'omme  durra 

Sanz  mourir  puis  la  mort  première. 

Que  cendre  le  fault  estre  arrière 

Pour  le  pechié  originel, 

Et  pourrir  le  corps  corporel 
i865        Pour  le  delict,  la  pénitence 

■  S'ensuit  par  ceste  demoustrance 

Seulement;  mais  pour  les  péchiez 

Ou  biens,  s'il  en  fut  entechiez 

A  son  vivent  avecques  I'ame, 
1870        Sera  reprins  dessoubz  sa  lame  '^, 

Et  ressourdra  ^  en  propre  corps 

Au  jugement  que  je  recors,- 

Sanz  moy,  par  divine  ordonnance. 


I.  Rcprandrc.  —  2.  quil. 

a.  Pierre  tombale.  —  b.  Ressuscitera. 

Pour  recevoir  la  conséquence 
De  ses  maulx  ou  de  ses  mérites,  iSjS 

Selon  les  raisons  dessus  dictes, 
Vivens  en  pardurableté 
A  dampnement  ou  sauveté. 
Dont  doit  quérir  sanz  moy,  Nature, 
Le  royaulme  qui  tousjours  dure,  1880 

4'j'j  h      Et  non  la  terre,  com  les  bestes 
Qui  inclinent  a  luy  leurs  testes. 
Pour  vivre  sanz  plus  selon  moy, 
Que  point  n'ont  de  divine  loy. 
Ne  aussis  puis  qu'homs  est  nourris,  i885 

Qu'il  est  mors  ou  qu'il  est  pourris, 
Je  ne  me  mesle  du  surplus  : 
Il  est  de  mon  pouoir  exclus, 
Je  ne  le  puis  ressusciter, 

Mais  je  puis  bien  renouveller,  1890 

Ains  qu'il  muire,  sanz  fiction. 
Par  droit  de  generacion, 
Enfans,  fieulx,  nîepces  et  nepveux, 
Qui  succéderont  après  eulx. 
Et  ses  enfans,  quant  grans  seront,  1895 

Autre  ligne  et  enfans  feront, 
Si  que,  se  Je  pers  par  vieillesse 
Aulcuns,  les  autres  par  jeunesse 
Et  les  aultres  reformeray, 
Et  perpétuer  les  feray,  1900 

Et  les  bestes  semblablement; 
Et  des  oyseaulx  pareillement 
Feray  continuer  l'espesse, 
Afin  que  leur  sexes  '  ne  cesse, 
Ainsis  que  Dieux  le  m'ordonna,  1905 

Qui  ceste  règle  me  donna, 
La  quelle  tiennent  mieux  les  bestes, 

I.  leurs  excès. 

T.  VIII  20 


3o6  LA    FICTION    DU    LYON 

Sanz  enclinemens  deshonnestes, 

Que  pluseurs  des  hommes  qui  sont,  '] 

1910       Qui  vers  moy  souvem  se  meffont  ■ 

Et  me  délaissent  tout  a  plain  i 

Pour  vilz  péchiez,  dont  je  me  plain,  i 

Qui  ne  font  a  ramentevoir  j 

Et  vont  plus  pour  délit  avoir  ' 

1915        Que  pour  generacion  croistre,  477  <^         ] 

Tant  ceuls  du  secle  com  du  cloistre.  î 

Mainte  femme  y  a  qui  pour  honte,  | 

Dont  je  ne  vueil  faire  grant  compte  ; 

A  présent,  après  leur  délit  l 

1920        Occient  en  leur  propre  lit  " 

Ce  que  conçupt  en  leurs  corps  ont.  - 

Qu'ai  je  dit?  Mais  encor  pis  font,  ] 

Que  en  '  leurs  propres  corps  occient,  ; 

Et  pluseurs  autres  s'estudient  ^ 

1925        Par  faulse  delectacion  ; 

De  faire  en  eulx  polucion 

Et  leur  semence  espandre  en  terre. 

Nulz  ne  me  fait  fors  li  homs  guerre. 

Qui  tend  a  sa  forme  périr 
1930        Chascun  jour,  et  faire  mourir 

Son  espèce  par  cas  semblables 

Et  par  autres  innumerables, 

Hideux,  horribles,  griefs  et  lays. 

Que  pour  l'orreur  a  dire  lays, 
1935        Dont  Dieux  et  le  ciel  s'abhomine. 

Et  la  terre  pour  leur  couvine  ^ 

Se  hontoie,  et  son  fruit  ne  porte 

Ou  tel  laidure  se  transporte  :  ; 

L'air  en  obscurcist,  l'eaue  en  trouble  * 

1 940       Et  toute  nature  se  trouble  I 

I.  Quen.  l 

a.  Manière  d'être. 

De  ces  griefs  péchiez  et  horribles, 
Qui  sont  de  droit  inconcessibles  ' 
Par  loy  divine  et  temporele. 
Et  certes  beste  naturele 

Plus  m'obeist  et  plus  me  doubte  1945 

Que  homs  ne  fait,  je  n'en  faiz  doubte, 
Car  chascune  beste  Tannée 
En  certain  temps  est  ordonnée, 
4"]"]  d      Non  pas  pour  delectacion, 

A  faire  generacion  igSo 

Et  a  sa  femelle  assambler 

Pour  faon  qui  puist  ressembler 

A  eulx  en  leur  fourme  et  pareil  : 

En  ce  mettent  "^  leur  appareil  <^ 

Seulement,  non  pour  delicter  1955 


r 


Tousjours  que  leurs  sexes  ne  faille, 

Et  cest  entendement  leur  baille 

Je  tous  temps,  que  chascune  beste 

Garde  trop  bien  teste  pour  teste.  i960 

Aussis  font  poissons  et  oiseaulx, 

Cerfs  et  sangliers,  dains  et  chevreaulx, 

Que  de  puis  qu'empraintes  ^  seront 

Leurs  femelles,  ne  tourneront 

A  elles  pour  delict  avoir,  1965 

Car  je  leur  faiz  assez  sçavoir 

Que  puis  qu'elles  ont  retenu  <^ 

Une  fois  et  fruict  détenu, 

Que  sur  celle  detencion 

Ne  puet  autre  concepcion  1970 

La  femelle  du  mascle  faire. 

Et  par  ce  point  seroit  forfaire 

Contre  moy  et  semence  perdre  : 

I.  incencissibles.  —  2.  mettoit. 

a.  Accouplement.  —  b.  Pleines.  —  c.  Ont  conçu. 

Pour  ce  ne  s'i  veulent  aerdre 
1975        Jusqu'à  tant  qu'elle  a  fait  son  fruit. 

S'appert  que  delict  ne  déduit 

Ne  quierent  les  bestes  sauvaiges 

Fors  que  les  naturelz  usaiges 

Pour  leur  forme  représenter, 
igSo       Sanz  moy  contre  raison  tempter. 

Les  oiseaulx  ou  printemps  de  may 

S'apparissent  ^  et  font  leur  glay  ^ 

Chascuns,  et  selon  ce  qu'il  est, 

A  pondre  et  '  a  couver  sont  prest  47^  ^ 

1985       Et  a  esclorre  leurs  poucins, 

A  celle  fin  que  leurs  essins  '= 

Leur  forme  puist  continuer 

Après  leur  mort  sanz  immuer. 

Les  poissons,  les  vers  de  la  terre 
1990        Font  leur  droit,  et  chascun  d'eulx  erre  ^ 

Ainsi  comme  faire  le  doit. 

Et  si  me  semble  que  l'en  voit 

La  terre,  qui  sur  tout  est  ferme, 

Ou  temps  d'esté  faire  son  germe 
1995       D'erbes,  de  fueilles  et  de  flours 

Paintes  de  diverses  coulours, 

Et  Tumeur  qui,  pour  la  froidure 

De  river,  a  fait  nourreture 

En  la  terre  qui  estoit  chaude, 
2000       Sent  la  chaleur  et  devient  baude  ^, 

Et  le  fust  et  toute  l'escorce  * 

De  saillir  et  monter  s'efforce. 

Car  c'est  l'ame  végétative 

Qui  a  l'arbre  est  deiectative, 
2oo5       Et  par  la  vertu  du  souleil 

I.  et  manque.  —  2.  Et  tout  le  f.  et  lescorce. 

a.  S'accouplent.  —  b.  Plaisir  amoureux.  — c.  Leur  progéniture. 
—  d.  Se  conduit.  —  e.  Au  fig.  Frémit  <i'amour. 

Et  par  '  l'umeur  fait  paroir  œil  ^ 
Et  en  l'arbrissel  ^  maint  bouton  ; 
Lors  fait  fueille,  flour  et  fruit  bon, 
Par  sa  doulçour  le  vivifie 

Et  la  chaleur  ou  il  se  fie  2010 

Donne  le  gros  et  la  meurté  *", 
C'est  assavoir  le  temps  d'esté; 
Et  autompne,  commis  et  duis  '^ 
A  despoillier,  requeult  les  fruis, 
Les  vins,  les  aultres  garnisons,  201 5 

Et  les  fait  garder  es  maisons 
Pour  vivre  ou  temps  des  grans  yvers, 
478  b      Que  les  vermines,  bestes,  vers  ^ 

Et  les  humeurs  mucent  «^  en  terre, 

Pour  froit  fuir  et  chaleur  querre.  2020 

Et  ainsis  chascuns  en  sa  règle, 

Fors  que  seulz  homs,  ne  se  desregle  : 

L'un  arbre  mort,  l'autre  sault  sus 

Par  planter  "  ou  autre  vertus  ; 

L'un  giette  arrière  et  l'autre  avant  ;  2025 

Et  ainsis  est  il  de  tout  plant  : 

L'un  muert,  l'autre  vient,  l'un  décline. 

En  tout  plant,  en  toute  racine, 

Quant  l'un  a  sa  vertu  perie, 

A  l'autre  est  forme  reperie  ^  ;  2o3o 

Riens  ne  puet  durer  en  estât 

Que  mort  ne  face  mourir  plat/ 

Des  choses  qui  sont  par  moy  fectes  ; 

De  moy  ne  sont  œuvres  retrectes 

Qu'il  ne  faille  par  mort  fenir  2o3  5 

Et  a  fin  concluant  fenir, 

De  la  meneur  a  la  plus  grande. 

I.  par  manque.  —  2.  abrissel.  —  3.  et  vers.  —  4.  plourer. 
a.  Bourgeon,  —b.  Maturité.  —  c.  Enseigne,  —d.  Se  cachent.  — 
e.  Renouvelée.  —  /.  Complètement. 

Mais  qui  est  qui  raison  me  rende 

Des  mers  et  des  poissons  des  fleuves? 
2040        Car  se  tu  es  homs,  souvent  treuves 

Par  aulcunes  infections 

De  l'air  et  par  corrupcions, 

Hommes,  femmes,  bestes,  jumens, 

Oiseaulx  ',  sangliers,  ou  par  tourmens 
2045        De  tempestes  aux  champs  périr. 

Ou  par  grant  famine  mourir, 

Ou  par  mortalité  commune, 

Car  soubz  le  souleil  et  la  lune 

Viennent  souvent  et  en  mains  lieux 
2o5o       Ces  choses  que  l'en  voit  aux  œulx, 

Et  treuve  on  les  sauvages  bestes 

Mortes  de  faim  ou  de  tempestes,  4']8  c 

De  corrupcions  ou  malages  ^  ; 

Et  encor  est  telz  li  usaiges 
2o55       Que  hommes,  bestes  ne  oiseaulx, 

Damoiselles  ne  damoiseaulx, 

Ne  nulle  autre  chose  qui  vive, 

Tant  soit  ferme,  tant  soit  subtive  *, 

En  l'air,  en  feu  et  en  la  terre, 
2060       Ne  puelent  longue  vie  acquerre 

Qu'il  ne  leur  faille  le  chemin 

Prandre  de  mort  et  de  la  fin, 

Ja  soit  ce  que  naturelment 

Quierent  bien  renouvellement 
2o65        Aulcunes,  mais  riens  ne  leur  vault, 

Car  en  la  fin  mourir  les  fault. 

Et  puis  de  chascun  ^  animal. 

De  cerf,  de  sanglier,  de  cheval, 

De  connin,  de  pourcel,  de  chievre, 
2070        De  mouton,  de  buef  et  de  lièvre, 

I.  Doiseaulx.  —  2.  tout. 

a.  Maladies.  —  b.  De  peu  de  consistance. 

Et  des  oiseaulx  de  quoy  l'en  vit 
Et  que  chascuns  prant  et  ravit 
Pour  son  nourrissement  avoir, 
Je  faiz  par  mes  règles  sçavoir 
Que  li  plus  juene  et  li  plus  tendre  2075 

Sont  '  pour  user  meilleur  a  prandre 
Que  les  vieux,  qui  sont  secs  et  durs 
Et  ne  sont  pas  bons  ne  si  purs 
A  user  pour  nourrissement 
Comme  li  juene  vraiement,  2080 

Et  ^  de  l'eaue  tout  le  contraire 
Vous  moustreray  par  exemplaire. 
Car  en  Saine,  en  Marne  ou  en  Oise, 
Et  qui  ne  m'en  croira  s'i  voise. 
Et  es  autres  fleuves  semblables,  208  5 

4'j8  d     Verrez  que  ^  plus  est  proufitables 
Et  plus  proufite  li  poissons 
Aux  mangeurs  en  toutes  saisons 
Qui  est  grans,  vieulx,  parcreuz  '^,  gros, 
Que  li  jeunes  au  maigre  dos;  2090 

Mieulx  nourrit  et  est  moins  visqueux 
Que  li  petit,  ce  scevent  queux, 
Et  quant  plus  vit,  et  tant  mieulx  vault  ; 
Et  la  vielle  beste  deffault. 
Qui  est  dure  et  qui  ne  vault  rien,  2095 

Et  qui  ne  puet  lors  faire  bien. 
Et  d'autre  part  trop  me  merveille 
Que  ce  poisson  qui  tant  traveille 
Et  noe  ^  selon  son  plaisir 
En  l'eaue,  dont  il  a  désir,  2100 

Vit  tant  comme  l'élément  dure 
De  l'eaue  ou  il  prant  nourreture  ; 
Et  plus  vit,  et  meilleur  se  fait, 

I.  Soit.  —  2.  E.  —  3.  qui. 

a.  Ayant  atteint  son  plein  développement.  —  b.  Nage. 

N'il  n'a  en  soy  cage  parfait 
2io5       Ne  temps  prefix  comme  les  bestes 

Ou  les  oyseaulx,  ne  les  tempestes 

Ne  les  grievent  se  trop  pou  non, 

Ne  je  n'ay  pas  ouy  renon 

En  eaue,  en  mer  n'en  autre  fleuve 
2IIO        Que  la  mortalité  se  treuve 

Des  poissons  en  nulle  manière 

Comme  on  fait  de  cerfs  en  bruiere, 

Des  brebis,  de  vaches,  de  tors, 

De  cormarans  ou  de  butors 
2 II 5        Et  d'autres  semblables  oyseaulx. 

Ne  que  les  corps  celestiaulx 

Gettent  sur  eulx  leur  influence 

Ne  corrupcion  qui  s'avance 

Sur  poissons  pour  yceulx  infère  ^ 
2 1 20       Es  fleuves  ne  pour  eulx  meffere  4'j g  a 

Jusqu'à  destruction  de  mort  ; 

Mais  tousjours  sont  haitiez  et  fort, 

Vivens  comme  perpétuez, 

S'ilz  ne  sont  prins,  mors  ou  tuez 
2125        Par  engins,  laz  ou  ameçons, 

Par  griefs  *  ou  autres  souspeçons 

Et  forces  '^  de  fer  ou  de  fust. 

Car  se  par  telz  forces  ne  fust. 

L'en  ne  preist  ja  la  balaine  ; 
2i3o       Mais  quant  on  la  fîert,  elle  saine, 

Et  pour  l'eaue  entrant  en  la  plaie 

Elle  apesantist  et  s'esmaie  '^ 

Et  quiert  les  pors  et  le  rivaige, 

Afin  que  son  mal  assouaige  «; 
21  35        Et  ce  qu'ele  '  a  été  sousprinse 

I.  quel. 

a.  Infecter.  —  b.  Crochets.    —  c.  Cisailles.  —  d.   S'effraie.  — 
e.  Adoucisse. 


"A 

Et  qu'elle  arrive  adonc  a  port  : 
Autrement  n'aroit  ja  la  mort. 
Aultres  poissons  voit  on  hurter 
Et  sur  la  rivière  floter  2140 

Par  accident  souvente  fois, 
Mais  de  mort  naturel  n'en  vois 
Nul  mourir.  Dont  vient  ceste  loy? 
Je  ne  le  sçay,  fors  que  je  croy 
Que  l'eaue  est  l'élément  premier,  2145 

Le  plus  pur  et,  sanz  empirier, 
Ou  l'esperit  Dieux  portez  fu, 
Quant  il  n'estoit  ne  ciel  ne  fu, 
Terre  ne  air,  que  il  créa 

Et  l'un  de  l'autre  divisa,  21 5o 

Et  assigna  lieu  a  chascun; 
Car  adonc  estoit  au  commun. 
En  '  une  masse  amoncelée 
Qui  chaos  estoit  appellée, 
b     L'estat  de  la  creacion  ^  21 55 

Tout  en  une  confusion. 
Et  encor  voy  que  les  sivans 
Pescheurs  la  mer  <^  sont  plus  vivans. 
Et  ceuls  qui  ^  les  doulz  fleuves  sivent  : 
En  cultivent  l'eaue,  plus  vivent,  2160 

Se  par  grief  accident  ne  muèrent. 
Que  ceuls  qui  les  terres  labeurent, 
Les  bois,  les  champs  et  les  montaignes. 
Les  grans  valées  et  les  plaingnes,    , 
Et  font  grant  generacion,  21 65 

Et  ont  bon  foye  et  bon  poumon, 
Bonne  couleur,  bon  appétit, 
Et  mainent  petit  a  petit 

t.  Et  en.  —  2.  curacion.  —  3.  que. 
a.  Pécheurs  adonnés  à  la  mer. 

Leur  eage  jusques  au  droit  cours 
2170        Naturel,  sanz  autre  secours 

Fors  de  l'eau  '  qui  santé  leur  donne. 

Aux  flums  ne  chault  s'il  pluet  ou  tonne, 

Que  courant  n'est  pas  ^  corrumpable  ; 

Et  par  ce  est  assez  vray  semblable 
2175        A  touz  nobles  entendemens 

Que  c'est  l'un  des  quatre  elemens 

Plus  sain,  plus  net  et  qui  plus  dure 

Sanz  corrupcion,  sanz  ordure, 

Et  qui  plus  fait  perpétuer 
2180        Ses  poissons,  si  non  par  tuer 

Ou  les  blecier  par  cas  soubdain, 

Ou  les  prandre  a  fil  ou  a  Tain  '^, 

A  laz,  a  roisel  *  ou  a  sainne  '^. 

Et  pour  ce  cel  élément  aime, 
21 85        Qui  fait,  ce  semble,  tant  qu'il  dure 

Perpétuer  sa  nourreture, 

Ce  que  nul  des  autres  ne  fait. 

Or  me  vueille  souldre  «^  ce  fait 

Et  moustrer  comment  ce  puet  estre  479  c^ 

2190        Qui  vouldra,  et  donc  ce  puet  nestre, 

Et  je  l'orray  tresvoluntiers. 

Car  Je  ne  sçay  pas  les  sentiers 

Plainement  pour  ces  cas  espondre  ^ 

Ne  pour  en  prestement  respondre, 
2195        Car  en  ce  voy  expérience. 

Qui  est  maistresse  de  science. 

Qui  m'aprent  ce  que  je  recite. 

Mais  neantmoins  trop  sui  afflicte/, 

Jupiter,  doulz  dieux  et  doulx  roys, 
2200       Quant  je  voy  que  pour  les  desroys 


I.  eaue.  —  2.  pas  manque. 

a.  Hameçon.  —  b.  Filet.  —  c.  Senne.  —  d.  Résoudre.  —  e.  Ex- 
pliquer. — /.  Désolée. 

Des  bestes  qui  vous  ont  courcé, 
Estes  sur  ceuls  si  aourcé  ^, 
Les  autres  dieux  et  les  dieuesses, 
Que  j'aperçoy  les  grans  destresses 
Qu'ilz  aront,  s'ilz  ne  s'advertissent  22o5 

Et  briefment  ne  '  se  convertissent 
A  vous,  dieux,  dieuesses  ^  aussi, 
De  vous  venir  crier  merci 
Et  delaissier  la  maie  voie 
En  la  quelle  chascun  desvoie.  2210 

Et  ja  soit  ce  qu'en  ^  ma  complainte 
Me  soie  a  vous  de  l'omme  plainte, 
Et  que  je  vous  aie  moustré 
Les  griefs  faiz  dont  je  l'ay  oultré  ^ 
Et  dont  il  œuvre  contre  my,  221 5 

Comme  ingrat  et  comme  ennemy 
Qui  a  entendement  et  ame 
Et  qui  tant  me  fait  de  diffame, 
Et  que  plus  le  doie  hair 

Que  beste  brute,  mon  air  <^  2220 

Moustrer  sur  lui  et  sur  son  sexe, 
Je,  qui  suis  a  son  corps  annexe 
y  g  d     Pour  pité  de  creacion, 

Tant  ^  soit  ce  abhominacion 

De  reciter  les  grans  meffais  2225 

Qu'il  a  pieça  contre  moy  fais, 

Toute  voie  pour  la  fureur, 

Pour  la  paine  et  pour  la  doleur 

De  la  perdicion  mondaine, 

Soit  vostre  grant  justice  plaine  223o 

De  pité  et  miséricorde  ; 

Muez  en  paix  vostre  discorde, 

Pardonnez  au  povre  chetif 

I.  et  —  2.  et  dieuesses  —  3.  que.  —  4.  Tout. 
a.  Excité.  •—  b.  Convaincu.  —  c.  Colère. 

Sa  rébellion,  son  estrif  ^, 

22  35        Et  par  plus  fort  raison  aux  bestes 
Qui  n'ont  nul  sens  acquis  es  testes 
Fors  naturel,  et  qui  ensuivent 
Ce  que  mes  règles  leur  escripvent 
Et  ne  me  troublent  se  po  non  ; 

2240       Vueillez  donner  vostre  pardon 

Tant  qu'ilz  ne  chéent  en  grant  ire. 
Et  '  souviengne  vous  de  Nynive, 
Qui  par  Jonas  a  voix  oye 
Fut  dit  de  Dieu  que  subvertie 

2245        Seroit,  murs,  gens,  princes  et  tours, 
Après  dedenz  .xl.  jours 
Que  fut  dicte  celle  parole, 
Dont  Saincte  Escripture  parole, 
Toute  seroit  diluviée  ^ 

225o       Et  la  gent  perdue  et  noiée. 
Ainsis  fut  dit  et  recité, 
Et  quant  les  gens  de  la  cité 
Entendirent  la  pestilence, 
La  destruction,  la  meschence 

22  55        Qui  devoit  sur  eulx  survenir  ^, 
Et  comment  il  failloit  finir 
Leur  grant  cité  tresancienne. 
Pour  leur  vie  cotidienne 
Plaine  d'orreurs  et  de  péchiez 

2260       Dont  ilz  estoient  entechiez. 
En  eulx  prindrent  contricion 
Et  larmes  de  devocion; 
Crians  mercy  churent  a  terre. 
Dieu  commencierent  a  requerre, 

2265        En  dessirant  leurs  vestemens, 
Estenduz  sur  les  pavemens; 

I.  Et  manque.  —  2.  venir. 

a.  Sa  résistance.  —  b.  Inondée. 

Sur  leurs  chiefs  la  cendre  espandirent 

Et  d'abis  de  sacs  se  vestirent 

En  grant  signe  d'umilité  ; 

Et  11  '  princes  de  la  cité,  2270 

Orgueilleus  devant,  le  sac  print 

Humblement  et  humbles  devînt, 

Et  aux  piez  Dieu  s'umilia, 

En  oroison  son  cuer  lia 

Chascuns,  et  par  .xl.  Jours  2275 

Démenèrent  jeunes  et  plours, 

Et  tant  vers  Dieu  s'umilierent 

Que  leurs  cuers  a  lui  ralierent, 

Et  pour  leur  grant  contricion 

Leur  remist  ^  la  subvercion  2280 

D'ire  par  Jonas  le  prophète, 

Qui  de  Dieu  devoit  estre  fecte, 

Et  leur  fut  si  misericors 

Qu'il  sauva  la  ville  et  leurs  corps. 

Et  espargna  a  la  cité  2285 

Par  sa  grâce  et  douce  pité. 

Et  mua  ainsis  sa  sentence. 

En  ce  aiez  vostre  advertence  *, 

Vous,  dieux  de  l'air  qui  tout  pouez, 

Et  au  fort  c,  se  vous  ne  voulez  2290 

Tout  sauver,  reservez  du  mains 

Ceuls  qui  seront  plus  qu'autre  sains 

Des  iniquitez  et  des  maulx, 

Des  quelz  vous  les  tenez  pour  saulx  ^, 

Et  que  tout  ne  soit  pas  destruit  ;  2295 

Car  s'ainsis  l'estoient  trestuit 

Et  les  formes  des  corps  peries 

Des  bestes  et  des  voleries  ^, 


I.  les. 


a.  Leur  fit  grâce  de.  —  b.  Attention.  —  c.  Et  après  tout.  —  d. 
Saufs,  exemptés.  —  e.  Oiseaux. 

Doulz  Jupiter,  vous  sçavez  bien 
23oo       Que  jamais  ne  feroie  rien, 

Et  ainsis  seroit  vostre  ancelle  ^ 
Perie,  sanz  la  coulpe  d'elle. 
Et  seroit  le  monde  inutile.  » 

Jupiter  dist  lors  :  «  Chiere  fille, 
23o5        Saige,  plaisant,  subtile  et  belle, 

Qui  toute  forme  renouvelle, 

Qui  faictes  les  estez  plaisans. 

Qui  faictes  venir  les  doulz  ans. 

Qui  formez  de  maintes  couleurs 
23 lo       Les  arbres,  les  prez  et  les  fleurs, 

Et  qui  faictes  a  voz  enclumes 

Aux  oyseaulx  si  diverses  plumes 

Et  de  couleurs  si  tresestranges 

Que  vous  avez  toutes  louanges, 
23 1 5       N'il  n'est  paintre,  tant  soit  subtil. 

Qui  sceust  la  flour  d'un  courtil 

A  droit  seulement  contrefaire    ■ 

Ainsis  que  vous  le  sçavez  faire 

Naturelment,  dame  Nature: 
2320       II  vont  près  de  la  pourtraiture 

Et  la  font  comme  sophistique  *, 

Mais  nul  ne  puet  vostre  pratique 

Faire  a  droit,  ne  ce  n'est  raison, 

En  sale,  en  chambre  n'en  maison, 
2325        En  drap  brodé  n'en  haulte  liche,  480  c 

Car  tout  ne  se  vault  une  chiche  <^ 

Au  regart  de  ce  que  vous  faictes  ; 

Trop  sont  bien  vos  œuvres  pourtraictes 

Et  coulourées  vivement 
23  3o       Et  faictes  si  parfaictement 


a.  Servante.  —  b.  Contrefaite.  —  c.  Un  pois  chiche. 

Que  nulz  amender  ^  n'y  sçaroit. 
Ou  est  cilz  qui  contreferoit 
A  droit  la  pel  de  la  panthère? 
Qui  feroit  mieulx  de  père  ou  mère 
Homme  et  femme?  Je  ne  le  sçay.  2335 

Qui  contreferoit  papegay  ^ 
Ne  aultre  chose  qui  ait  vie 
Et  qui  va,  je  ne  le  sçay  mie, 
Aussi  bien  comme  fait  l'avez  ? 
Impossible  est,  vous  le  sçavez  ;  2340 

Vos  œuvres  sont  incomparables, 
Naturelment  en  tous  parables  '^, 
Restes,  oiseaulx,  serpens,  poissons, 
Bois,  jardins,  prez,  arbres,  buissons, 
En  tous  fruis,  en  flours,  en  racines,  2345 

En  poissons  ^  et  en  medicines, 
En  toutes  couleurs,  en  odours. 
Ou- firmament,  es  nuiz,  es  jours, 
Avez  pouoir  et  ordonnance 
Justement  comme  une  balance,  235o 

Et  faictes  tout  et  selon  droit, 
Si  que  ja  chose  ne  perdroit 
Sa  fourme,  se  contre  droiture 
Ne  changoit  sa  propre  nature. 
Comme  l'asne  fait  en  jument  2355 

Et  le  cheval  semblablement, 
Quant  il  se  veult  joindre  a  l'anesse. 
Adonques  la  forme  se  blesse, 
So  d     Qui  des  deulx  parens  '  la  forme  a, 

Pour  ce  que  chascuns  difforma  2  36o 

Sa  nature  en  son  nonsemblable  ; 
S'en  ont  une  forme  dampnable. 
Pour  le  pechié  mule  ne  porte, 

I.  parens  manque. 

a.  Mieux  réussir.  —  b.  Perroquet.  —  c.  Visibles.  —  d.  Breuvages. 

Et  le  mulet  par  nule  '  porte  ^ 
2365       Naturele  gendrer  ne  puet. 

Nature  ainsis  pugnir  les  veult 

De  ce  pechié  qu'ilz  ont  commis  : 

Par  ce  sont  a  grant  ""  honte  mis 

Et  reprouchiez  de  créature 
2370       Et  encor  hais  de  Nature  : 

C'estes  vous  fille  gracieuse, 

Qui  ne  haiez  fors  gent  oiseuse 

Et  qui  par  pechié  alechant 

Vous  vont  ainsi  contrefaisant  ; 
2375        Et  les  bestes  mesmes  s'cnclinent 

A  dégénérer,  et  ne  finent 

D'entrechangier  par  foui  délit 

De  l'une  en  l'autre,  et  leur  droit  lit 

Laissent  pour  l'estrange  cerchier  ! 
238o        Si  ne  les  devez  avoir  chier 

Ne  prier  d'absolucion, 

De  grâce  ou  de  remission, 

Car  de  repentir  n'y  a  point 

Quant  a  ceulx,  c'est  ce  qui  me  point  ; 
2  385       Ainçois  persévèrent  toudis 

En  leurs  maulx,  tant  que  paradis 

Et  enfer,  et  les  dieux  de  mer 

Se  sont  ^  d'eulx  tous  venus  clamer; 

Ly  airs  contr'eulx  vengence  crie, 
2390       Et  li  feux  pour  leur  bougrerie  ^ 

Demande  leurs  corps  pour  ardoir; 

La  terre  ne  fait  que  doloir 

L'abhominacion  d'iceulx  ;  481  a 

La  mer,  Notus,  li  vens  pluyeux, 
2395       Yolus  \  ténébreux  et  hâves  ^, 

Veulent  yssir  de  leurs  concaves 

I.  mule.  —  2.  grant  manque.  —  3.  font.  —  4.  Colus.  —  5.  haires. 
a.  Ouverture.  —  b.  Sodomie. 

Pour  tout  destruire  et  tout  noier. 
Fille,  ne  vous  doit  ennoier 
S'ilz  sont  destruiz  et  confundus, 
Car  li  cielz  seroit  corrumpus  2400 

Et  les  dieux  et  déesses  mors, 
Qui  ne  destruiroit  tous  leurs  corps, 
Car  un  mauvais  un  mauvais  gendre  ^^ 
Il  ne  le  vous  fault  pas  aprendre, 
Pouacre  '  *  un  homme  pouacreux,  2405 

Et  un  racheux  <^  gendre  un  tigneux  ; 
Et  puis  que  par  vous  sçavez  bien 
Que  nulz  d'iceulx  ne  valent  rien, 
S'ensuit  en  generacion. 

Et  par  ceste  conclusion  2410 

Qui  n'est  pas  vraie  nécessaire, 
Que  nulz  d'eulx  ne  doie  bien  faire  ; 
Si  les  vauldroit  mieulx  extirper 
De  ce  monde  et  vie  copper. 
Tant  que  nous  en  fussions  délivre,  241 5 

Que  les  laissier  en  telz  maux  vivre 
Que  trop  souvent  nous  font  sentir  ; 
Et  néant  est  d'eulx  repentir. 
L'en  leur  avoit  tout  pardonné 
Du  temps  que  le  juste  Noé  2420 

Fist  l'arche  ou  il  mist  ses  enfans, 
Que  11  diluges  fut  si  grans 
Que  .IX.  coûtes  ^  de  hault  avoit 
Sur  la  montaigne  qui  estoit 
En  Arménie  a  ce  temps  la  :  2425 

La  plus  grant  haulteur  du  monde  a, 
4^1  b      Ce  dist  Rabanes  '  en  la  glose. 
Ou  il  parle  ^  de  ceste  chose. 
Et  encor  furent  réservées 

I.  Un  p.  —  2.  rabattes.  —  3.  parole. 

a.  Engendre.  —  b.  Goutteux.  —  c.  Galeux.  —  d.  Coudées. 
T.  VIII  21 

2480       En  l'arche  de  maintes  contrées 
Beste  et  oysel  de  chascun  genre, 
Pour  sauver  leur  forme  et  repranrre 
Leur  sexe,  afin  qu'ilz  ne  fausissent  '  <^ 
Et  que  de  tous  poins  ne  périssent; 

2435        Mais  après  leur  quarante  jours 
Que  le  diluge  ot  prins  son  cours 
Et  que  l'arche  vit  descouverte 
La  montaigne  haute  et  apperte, 
Mist  hors  pour  sçavoir  la  besongne 

2440       Noé  le  corbaut,  qui  vergongne  ^ 
Fist  tantost,  car  il  s'arresta 
A  la  charongne  qu'il  trouva 
Et  ne  lui  souvint  des  biens  fais 
Qu'entre  nous  dieux  li  eusmes  fais 

2445        De  le  sauver  par  nostre  grâce; 
Sur  la  charongne  print  sa  place 
Et  n'entendit  qu'a  lui  saouler, 
Ne  cure  n'ot  de  ravoler  <-' 
Pour  notifier  dedans  l'arche 

2450       Comment  la  terre  se  descarche  ^, 
Et  que  les  eaues  s'en  retournent, 
Qui  plus  es  hauls  lieux  ne  séjournent, 
Mais  s'en  vont  a  leurs  propres  lieux 
Selon  la  voulenté  des  dieux 

2455        Qui  au  monde  sont  appaisiez. 
Dame  Nature,  or  vous  taisiez 
D'or  en  avant  d'en  faire  exemple. 
Car  au  monde  ne  larray  temple, 
Ville,  chastcl,  fort  n'ediffice 

2460       Que  je  n'arde  tout  ou  bruicc  ^ 

Homme,  femme,  beste  n'oisel.  481  c 


I.  faisissent.  ' 

a.  Vinssent  à  manquer.  —  b.  Chose  honteuse.  —  g.  Retourner  en     ; 

volant.  —  d.  Dégage.  —  e..  Détruise  par  le  feu.  \ 

Guidez  vous  donc  qu'il  nous  soit  bel, 
Quant  de  celle  arche  que  vous  dictes 
Les  reservasmes  frans  et  quittes 
En  entencion  de  bien  faire,  2465 

Et  ilz  ont  fait  tout  le  contraire? 
Car  de  puis  qu'ilz  issirent  hors, 
Se  sont  appliquez  aux  trésors. 
Aux  convoitises,  aux  envies, 
*    Aux  péchiez,  aux  mauvaises  vies  2470 

Aux  dissolucions  mondaines 
Et  aux  tyrannies  villaines 
De  pis  en  pis  en  descendent 
Jusques  a  ce  temps  de  présent 
Que  pires  sont  plus  c'onqucs  mais,  2475 

Comme  ingrades,  faulx  et  mauvais, 
Et  font  pis  qu'ilz  ije  firent  onques; 

Et  puis  qu'ainsis  est,  je  di  donques 

Que  ce  seroit  trop  grant  meschief 

De  leur  pardonner  de  rechief,  2480 

Car  qui  a  pechier  s'accoustume 

Une  foiz,  legierement  tume  ^ 

La  seconde,  la  tierce  et  quarte, 

Ce  nous  dit  la  divine  quarte  ^, 

Es  péchiez  qui  sont  ors  et  vilz,  2485 

Ou  tout  animal  est  ravis. 

Et  les  dieux  de  ce  que  je  cause  «^ 

Et  de  leurs  maulx  seroient  cause. 

Qui  ne  doivent  nulz  maulx  causer; 

Et  les  porroit  '  l'en  accuser  2490 

Qu'ilz  fussent  a  eulx  comsaichables  ^ 

De  leurs  forfaitures  dampnables, 

Qui  doivent  cstre  droituriers 

I.  pouoit.  ' 

a.  Tombe.  —  b.  L'Ecriture  sainte.  —  c.  Dénonce.  —  d.  Com- 
plices. 

Et  qui  renderont  les  loyers  481  d 

2495        De  bien  et  mal  a  tous  vivens, 

Selon  les  dessertes  des  gens. 

Et  encor  fut  ce  mal  ouvré, 

Quant  onques  au  temps  de  Noé 

On  réserva  a  nul  la  vie, 
2  5oo        Car  de  ceuls  la  vient  toute  envie 

Et  les  maulx  qui  sont  au  jour  d'ui  : 

Mieulx  vaulsist  qu'il  ne  fust  nullui, 

Et  qu'ilz  feussent  dès  lors  péris 

Que  perdre  corps  et  esperis 
25o5        A  présent,  en  persévèrent 

Es  péchiez  ou  chascun  se  rent; 

Car  chascun  met  en  abandon, 

En  espérance  de  pardon, 

S'ame,  son  corps,  son  sens,  son  bien  : 
25 10       Trop  sont  faiz  de  povre  merien  <^; 

Mais  a  la  reservacion 

De  la  grant  inundacion 

Et  du  diluge  dessus  dit, 

Cuidoit  l'en  que  li  esperit 
25 1 5        Réservé  par  divine  grâce 

Deussent  '  en  bien  tourner  leur  face 

Et  repeupler  de  bonnes  mours 

Le  monde,  en  vertus  et  honnours, 

Selon  leur  franche  volunté, 
2520       Dont  ilz  sont  tuit  dcstalenté. 

Et  pour  ce  vault  mieulx  tout  deperdre  * 

Que  les  laissier  vivre  et  aerdre 

Aux  grans  péchiez  ou  ilz  sont  duis. 

Et  quant  a  Ninive,  je  truis 
252  5        Par  ces  diz  qu'ilz  se  repentirent 

De  leurs  péchiez  et  advertirent  <^, 

I.  Deffent. 

a.  Matière.  —  b.  Détruire.  —  c.  Firent  attention. 

Et  crièrent  aux  dieux  mercy, 
2  a      Mais  ainsi  ne  font  pas  ceuls  cy, 
Qui  n'ont  fors  que  perceverence 
En  tout  mal  et  sanz  repentence;  253o 

Et  comment  doit  l'en  pardonner 
Aux  pécheurs  et  pardon  donner, 
Qui  aux  aultres  riens  ne  pardonnent 
Et  qui  aux  péchiez  s'abandonnent, 
Sanz  confesser,  sanz  advertir,  2535 

Sanz  bien  faire,  sanz  repentir, 
Sanz  jeûner,  sanz  penance  faire, 
Sanz  contrire,  sanz  satifaire  '  ^} 
Certes  nenil,  bien  le  sçavez. 
Pour  ce  d'eulx  taire  vous  devez,  2540 

Sanz  prier  de  miséricorde. 
Ne  que  nulz  d'eulx  aux  dieux  s'accorde; 
Ainçois  soit  chascuns  pour  son  vice 
Condempnez  et  pour  sa  malice, 
Et  extirpez  par  mort  cruele  2545 

De  ceste  vie  temporele, 
Selon  loy  et  selon  droiture. 
Or  encor  seroit  bon,  Nature, 
Que  vous  cessissiez  vostre  forge  ^ 
D'or  en  avant,  et  que  tel  orge,  25  5o 

C'est  a  dire  bestes  et  gens 
Et  la  semence  des  vivens 
Qui  tant  est  mauvaise  et  despite, 
Que  vous  voulez  que  l'en  respite, 
Fust  de  tous  poins  par  vous  copée  2555 

Et  comme  fausse  herbe  extirpée, 
Sanz  naistre  et  sans  jamais  venir, 
Pour  tout  sexe  «^  faire  fenir 
Après  la  mort  de  ceuls  qui  vivent, 

1.  salifier. 
l'a.  Expier.  —  b.  Création.  —  c.  Espèce,  génération. 

256o        Qui  encontre  '  leur  loy  estrivent  % 
Si  comme  dessus  l'avez  dit 
Tressaigement  en  vostre  dit,  482  b 

Et  que  c'est  chose  raisonnable 
Que  chascuns  gendre  son  semblable. 

2565        Donques  s'ensuit  il  par  voz  diz  ^ 

Que  les  faulx,  desloiaux,  maudiz 
Qui  vivent,  autelz  gendreroient 
Comme  ilz  sont,  et  com  plus  seroient, 
Tant  pis  vauldroit  a  tout  le  monde. 

2570        Or  vous  tenez  désormais  monde, 
Et  laissiez  les  dieux  couvenir 
De  les  touz  destruire  et  pugnir.  » 
Lors  dist  Nature  :  «  Je  me  tais.  » 

Adonc  s'en  vont  en  un  palais 
2575       Les  dieux  des  ^  bois  et  des  montaignes, 

Les  dieux  de  l'air,  les  dieux  des  plaignes, 

Les  dieux  des  vens  et  de  la  mer, 

Et  autres  que  ne  vueil  nommer, 

Et  les  déesses  ensement, 
258o       Pour  adviser  par  quel  tourment 

Hz  feront  le  monde  fenir, 

Sanz  jamais  beste  revenir. 

La  ot  il  moult  d'opinions; 

Mais  la  final  conclusions 
2585        Fut  de  tous,  que  mal  fait  seroit 

Qui  tout  le  monde  destruiroit 

A  un  coup  et  po  de  vengence 

De  ceuls  qui  par  treslongue  instance 

Ont  pechié  en  persévèrent, 
2590        Et  qu'il  estoit  mieulx  advenent 

Qu'ilz  fussent  longuement  pugnis 

Et  par  divers  tourmens  honnjs 

I.  Qui  contre.  —  2.  escripuent.  —  3.  de. 

Qu'a  un  seul  cop  sanz  souffrir  fort 
Passassent  si  legiere  mort 
En  un  moment,  et  que  la  paine  2595 

482  c      Qui  leur  seroit  dure  et  villaine 

Et  par  long  temps  vauldroit  trop  mieulx. 

Et  ad  ce  s'accordent  les  dieux, 

Pour  veoir  encor  s'en  seufFrent 

Hz  '  feront  leur  penser  offrent  2600 

A  repentir,  aux  dieux  prier 

Et  leurs  meffaiz  plaindre  et  crier, 

Pour  eulx  appaisier  et  leur  ire. 

Et  lors  print  Jupiter  a  dire  : 

«  Je  loe  et  conseille  sanz  faille  26o5 

Que  Mars  qui  est  dieu  de  bataille 

Commence  le  fait  de  sa  guerre 

A  toute  rien  vivent  en  terre  ; 

Moy,  après  les  dieux  renommez 

Qui  devant  ont  esté  nommez,  2610 

Les  déesses  ainsis  feront 

A  leur  terre  et  les  pugniront, 

Et  chascuns  en  sa  qualité 

Fera  sa  possibilité 

Tant  que  tout  soit  péri  et  mort.  »  261 5 

Touz  demourent  ""  en  cest  acort. 

Les  dieux  et  dieuesses  se  partent 

A  ces  moz  ;  d'illec  se  départent 

Invisiblement  par  la  nue. 

Bien  ont  leur  parole  tenue  :  2620 

Chascuns  va  en  sa  région 

Des  dieux  faire  sa  mension  '^, 

Pour  pourveoir  quant  temps  sera 

Comment  le  monde  pugnira. 

I.  Et.  —  2.  demourerent. 
a.  Sa  demeure. 

2625       Mais  sur  touz  fut  en  grant  pensée 

Li  dieux  Mars  par  quel  destinée 

Il  pourroit  mieulx  semer  contens  '^ 

Entre  les  bestes  de  ce  temps; 

Et  pour  mieulx  esmouvoir  sa  guerre^       482  d 
263o        Envoya  la  cornaille  querre 

Le  chahuant  et  le  corbaut 

Et  le  renart,  qui  est  trop  baut  ^, 

Chascun  a  un  jour  singulier, 

Pour  parler  en  particulier 
2635        Tant  que  l'un  de  l'autre  ne  sçot 

Ne  de  sa  venue  nul  mot. 

Moult  les  flata,  moult  '  les  blandi, 

Et  *  ses  familiers  les  rendi, 

Chascun  a  part,  par  sa  promesse, 
2640        Car  Mars  fut  plains  de  grant  largesse: 

Moult  promist  a  chascun  a  part. 

Mais  premiers  parla  a  Renart, 

Qui  venoit  des  marches  d'Espagne. 

Nez  ne  fut  pas  en  Alemaigne, 
2645        Mais  vers  Pampelune  en  ces  vaulx 

Et  es  marches  de  Roncevaulx  ; 

Moult  estoit  beaux  et  acointables, 

Saiges,  parliers  et  decevables  '^, 

Subtils  a  bestes  decepvoir 
265o        Et  grans  malices  concevoir, 

Faintis  "^  en  faiz  qu'il  avoit  chier 

Pour  les  autres  bestes  trichier, 

Alans  et  retournans  maint  pas, 

Et  traîtres  en  pluseurs  cas 
2655        Estoit  souvent,  qu'il  estrangloit 

Lyevres  et  connins  engouloit  <^ 

I.  et  moult.—  2.  Et  manque. 

a.  Disputes.  —   b.  Hardi.  —  c.  Trompeur.  —  d.  Dissimulé.  — 
e.  Avalait. 

En  cheminant  o  eulx  en  paix, 
Et  ne  s'en  gardassent  jamais 
Pour  la  douceur  de  son  visaige. 
Tant  enqueroit  en  tapinaige  '^  2660 

Et  sçavoit  les  estas  des  cours, 
Et  souvent  faisoit  a  rebours 
De  ceuls  qu'il  faingnoit  estre  amis 
483  a      De  ce  qu'il  leur  avoit  promis; 

Et  n'y  avoit  loup  ne  lieppart  2665 

Qui  souvent  ne  fust  de  Renart 

Pincez  par  nuit  en  traison, 

Ou  de  plain  jour  en  sa  maison, 

Ou  deceuz  par  quelque  voie. 

Et  s'il  advenoit  toute  voie  2670 

Qu'il  en  fust  d'aucun  accusé, 

Tantost  s'en  estoit  excusé 

Par  beau  parler,  par  janglerie  ^, 

Car  tant  sçavoit  de  menterie 

Et  tant  juroit  parfaictement  2675 

Qu'il  se  departoit  franchement 

Sanz  paine  de  ses  accuseurs  : 

Tenir  les  faisoit  pour  ruseurs, 

Et  ainsis  demouroit  en  grâce. 

Mais  il  semoit  en  toute  place  2680 

Plaiz,  riotes,  dissencions, 

Guerres  et  accusacions, 

Sanz  menaces,  sanz  deffiance. 

Ne  nulz  n'avoit  en  lui  fiance. 

Qui  en  la  fin,  si  com  je  truis,  2685 

N'en  fust  gastez,  desers,  destruis 

Et  mis  a  toute  pouvreté. 

Et  quant  il  avoit  déserté  ^ 

Aucune  grant  beste  loyal, 

Adonc  queroit,  le  desloial,  2690 

a.  En  dissimulant.  —  b.  Belles  phrases.  —  c.  Causé  la  perte  de. 

Contrueve  '  pour  autre  destruire  : 

Ses  œuvres  sçavoit  si  conduire, 

Et  fait  en  cor  de  jour  en  jour, 

Que  beste  ne  sceust  trouver  tour 
2695       Pour  résister  a  son  malice. 

Bien  sçavoit  la  voye  en  Galice, 

Car  maint  pèlerin  avoit  mort  ^83  b 

Par  poison  et  donné  la  mort, 

Et  maint  autre  en  agait  ^  tué, 
2700       Sanz  riens  avoir  restitué  ; 

Il  sçavoit  par  tout  le  chemin, 

Et  parloit  François  et  latin, 

Et  aloit  par  mainte  contrée. 

Lors  lui  fut  la  chose  moustrée 
2705       Comment  dieux  Mars  vouloit  confondre 

Les  roiaumes,  périr  et  fondre 

Les  pais,  bestes  et  fourests  ^, 

Et  que  pour  ce  fut  Renart  prests. 

Que  la  subtilité  moustrast 
2710       Entre  les  plus  grans,  et  semast 

Guerres,  dissencions,  haines 

Traisons,  contens,  ataines  *, 

Murmures  et  commocions, 

Forjurées  '  rebellions 
2715       Du  plus  petit  jusqu'au  plus  grant, 

Et  qu'il  en  devoit  estre  engrant  <= 

Comme  sa  propriété  fust. 

Et  qu'ainsis  faire  le  deust, 

Et  qu'en  son  malice  et  barat, 
2720       En  guerre,  en  plait  et  en  débat 

Gisoit  son  gaing  et  non  sa  perte  : 

Au  derrain  <i  aroit  sa  desserte  ; 

I.  Contre.  —  2.  les  b.  les  f.  —  3.  Et  f. 

a.  Embuscade.  —  b.  Querelles.  —  c.  Désireux.  —  d.  En  fin  de 
compte. 

35) 


Et  quant  H  dieux  lui  commandoit 
Ce  faire,  joie  avoir  devoit 
D'obéir  et  de  soy  haster  2725 

De  tout  esmouvoir  et  gaster. 
Et  Renart,  qui  toudis  '  l'œil  cligne, 
S'agenoille,  et  assez  s'encligne 
Aux  diz  de  Mars,  dieu  de  bataille. 
En  disant  :  «  Combien  que  po  vaille,         2730 
483  c      Vray  Dieu  !  et  que  ne  saiche  pas 
Mouvoir  partout  guerre  et  debas. 
Toute  voie,  pour  obéir 
Et  pour  faire  vostre  plaisir, 
C'y  entendray  moult  "  voulentiers,  2735 

Car  c'est  mes  naturelz  mestiers. 
Mais  Je  vous  suppli  humblement 
Que  me  donnez  entendement. 
Force  et  pouoir  de  ce  parfaire 
Que  j'ay  par  vo  comment  ^  a  faire,  2740 

En  tel  manière  et  en  tel  guise 
Que,  quant  j'aray  la  chose  emprinse, 
Vous  la  vueillez  mener  a  fin, 
Et  que  pour  noise  ne  hutin 
Que  j'en  prang'ne,  je  ne  périsse;  2745 

Et  je  feray  le  mieulx  l'office 
Et  vo  commant  que  je  pourray. 
Congié  prans.  —  Je  le  te  donrray. 
Va  t'en,  demeure  en  ferme  foy  ; 
Je  seray  tousjours  avec  toy.  »  2750 

Atant  se  départi  Renars, 

Et  en  après  fist  li  dieux  Mars 

A  part  la  cornille  appeller,  . 


I.  toudis  manque.  —  2.  moult  manque, 
a.  Ordre. 

Et  de  mot  a  mot  révéler 
2755       Lui  voult  ce  que  Renart  ot  dit, 

Et  lui  descouvri  son  edict, 

En  disant  :  «  Tu  tiens  tes  escoles  ^ 

De  dire  et  '  reporter  paroles 

Aux  dieux  immortelz  de  lassus  ^ 
2760       Et  aux  grans  princes  de  çajus  : 

N'alas  tu  a  Phebus  noncier 

Comment  par  toy  espeluchier  <^ 

Tu  veis  les  Cycropiennes  " 

Dessus  les  forests  yndiennes 
2765        Le  coffre  desclorre  et  ouvrir,  488  d 

Tant  que  ne  repeurent  ^  couvrir 

La  double  forme  dens  *  enclose, 

Par  la  quelle  sceus  la  chose 

Et  l'advoultire  '^  Coronis? 
2770       A  Phebus  qui  en  fut  bonis 

L'alas  descouvrir  en  volant, 

Ainsis  comme  il  aloit  harpant. 

Va  aussis  et  vole  partout  : 

A  ton  bec  semé  par  le  bout 
2775        Toute  riote  <^  et  tout  ennuy  ; 

Mens  assez,  n'espargne  nulluy, 


Et  plus  seras  de  moy  chierie. 

Et  si  avras  vivre  et  vitaillie 
2780       Par  commencer  guerre  et  bataille. 

Or  t'en  va,  fay  bien  la  besongne,  » 

Lors  print  congié;  adonc  s'eslongne, 

L'air  va  des  elles  acolant, 

Et  s'en  va  droit  au  bois  volant, 
2785        Car  les  diz  du  dieu  lui  sont  bel. 

I.  et  de.  —  2.  cyropiennes.  —  3.  repouoient.  —  4.  ens. 

a.  Tu   es  dressée.  —  b.  De   là-haut.  —   c.  En  t'épluchant.  — 
d.  Adultère.  —  e.  Dispute. 

Après  fut  mandé  le  corbel 
Du  dieu  Mars,  qui  lors  lui  conseille 
Comment  il  veult  qu'il  pence  et  veille, 
Afin  que  riote  et  contens 
Soit  par  lui  semé  en  tous  temps,  2790 

Rumeurs,  dissencions  et  guerres, 
Par  tous  pais,  par  toutes  terres, 
«  Car  lors  aras  tu  a  mangier 
Par  les  corps  mors,  et  sanz  dangier, 
Des  bestes  que  je  vueil  destruire  2795 

Pour  leur  pechié  et  seulent  nuire 
A  toy  et  a  ceuls  de  ta  ligne  : 
J'ay  trouvé  leur  forme  maligne, 
Courroucé  m'ont  et  touz  les  dieux, 
484  a     Dont  perdre  leur  feray  les  yeulx  2800 

Et  destruiray  trestout  leur  sexe 
Et  tout  ce  qui  leur  est  annexe. 
Or  te  haste  et  esploite  fort; 
Et  je  seray  en  ton  effort.  » 
Atant  le  corbaut  s'en  parti,  aSoS 

Qui  a  trichier  est  trop  hardi. 

Ce  fait,  manda  le  chahuant, 

Qui  va  de  nuit  si  fort  huant, 

Li  dieux  Mars,  qui  son  fait  exploicte, 

Et  aussi  manda  la  suette  ^  2810 

Qui  ne  va  fors  par  nuit  obscure. 

Et  qui  n'a  de  la  clarté  cure 

Du  souleil  ne  aussi  du  jour, 

Ou  quel  ^  elle  fait  son  séjour 

Es  lieux  obscurs  et  ténébreux;  281 5^ 

Et  leurs  cris  est  laiz  et  hideux, 

Car  ilz  sont  selon  leur  usaige 

De  mort  et  de  péril  messaîge. 

a.  Chouette.  —  b.  Pendant  lequeL 

Lors  leur  dist  :  «  Vous  yrez  de  nuit 
2820       A  toute  beste  qui  me  nuit 

Braire  et  crier  le  grief  tourment 

Qui  leur  vendra  prouchainement; 

Enformez  les  par  nuit  en  songe 

De  tout  barat  et  de  mensonge, 
2825        De  paour,  de  guerre  et  de  mort, 

Et  en  faictes  si  vostre  effort 

Que  je  me  puisse  appercevoir 

Qu'aiez  bien  fait  vostre  devoir 

De  ce  fait  que  je  vous  recarche  « 
283o       Et  dont  je  vous  baille  la  carche; 

Et  je  seray  en  ce  faisant 
"  O  vous  contre  tout  meffaisant, 

Et  vous  garderay  de  périr.  » 

Lors  respondirent  sur  mourir  484  h 

2835        Qu'ilz  explecteront  fort  son  fait 

Contre  ceuls  qui  lui  ont  meffait; 

Et  s'en  partent  a  son  congié 

Envolant;  n'ont  guieres  songié 

Pour  Aurora  qui  commençoit 
2840       A  luire,  car  li  jours  venoit  : 

Si  n'osèrent  plus  séjourner 

Pour  la  paour  de  l'adjourner. 

Ly  renars,  qui  tant  est  soubtils, 

Estudiens  et  ententis 
2845       A  tout  barat  et  tricherie, 

Pensa  tresgrant  baraterie  : 

Pour  guerre  faire  et  esmouvoir 

Se  partit  pour  trouver  un  hoir 

Et  mettre  grant  dissencion 
285o        Entre  damp  Noble  le  lyon, 

Roy  des  bestes  de  Gaule  nées 

a.  Donne  en  charge. 

Et  de  pluseurs  autres  contrées, 
Et  le  lieppart,  qui  estoit  grans 
Sire  de  l'Isle  des  Geans 

Ou  il  failloit  passer  la  mer.  2855 

Ly  renars  qui  faingnoit  l'amer  ^ 
Et  n'ouvroit  fors  que  par  boidie  ^, 
S'en  ala  faingnans  qu'il  mendie, 
Et  fist  tant  que  la  mer  passa  ; 
Et  puis  au  lieppart  s'adressa  2860 

En  le  saluant  humblement. 
Et  le  lieppart  benignement 
Le  reçupt  et  lui  fist  grant  )oye; 
Et  puis  lui  enquist  de  sa  voye 
Dont  il  vient  et  qui  le  menoit  2865 

En  ses  marches  ou  il  venoit. 
Et  Renart  lui  respondi  lors  : 
484  c      «  Doulz  sires,  il  n'est  nulz  trésors, 
Avoir,  seignourie,  puissance. 
Force,  beauté  ne  corpulance,  2870 

Ce  sçay  je  bien  quant  est  de  mi, 
Qui  puist  valoir  un  vray  ami  ; 
Et  je  vueil  et  doy  le  vostre  estre. 
Car  mi  parent  et  mi  ancestre, 
Mon  aieul,  mon  père  et  li  mien  2875 

Ont  esté,  si  comme  je  tien 
Et  sçay,  nourris  a  vostre  court; 
Et  pour  ce  que  je  sçay  du  hourt  '^ 
Les  droiz,  coustumes  et  usaiges 
Des  pais  et  les  mariages  2880 

Qui  ont  des  royaux  esté  faiz, 
Dont  vous  avez  esté  attraiz  ^, 
C'est  de  leo  de  part  de  parde  '  '^, 

i.  Cest  deler  de  part  et'  de  p. 

a.  Faisait  semblant  d'aimer.  —  b.  Tromperie.  —  c.  Je  connais 
de  l'intrigue.  —  d.  Issu.  —  e.  Descendant  du  lion  par  une  parde 
(panthère). 

Est  bien  raison  que  je  regarde 
2885        Qu'envers  vous  ne  soie  entechié 

De  ce  faulx  et  mauvais  pechié 

Que  l'en  reprouciie  en  toute  estude, 

Et  qui  est  dit  ingratitude, 

C'est  a  dire  mal  pour  bien  rendre. 
2890        Et  pour  ce  ay  voulu  entreprandre, 

Qu'om  ne  m'en  puisse  renommer  ^, 

De  venir  vers  vous  deçà  mer 

Pour  vous  dire  et  moustrer  comment 

Le  lyon  a  son  dampnement 
2895        Vous  toult  de  Gaule  la  pasture, 

Qui  vous  appartient  par  droiture, 

Car  de  leo  estes  espart  * 

Le  plus  prochain  :  pour  ce  lepart 

Estes  vous  de  parde  appeliez  : 
2900        Ly  plus  proismes  estes  du  lez 

A  succéder  de  par  vo  mère 

A  celle  terre  non  amère  484  d 

Qui  Gaule  est  long  temps  a  nommée; 

Et  pour  vous  court  la  renommée 
2905       Commune  d'estre  plus  prouchain, 

Comme  vray  nepveu  et  '  certain 

Du  lion,  mon  seigneur  de  Gaule, 

Que  le  lion  qui  de  l'espaule 

Maisnée  <^  et  senestre  est  venu  ; 
2910        Et  puis  que  telz  estes  tenu, 

Et  qu'il  n'est  que  cousin  germain. 

Je  vous  ose  bien  dire  a  plain 

Que  faillis  serez  *  recreans, 

Se  vous  n'estes  a  ce  beans  <^  : 
2915        Ne  soiez  foulz  ne  esbahis, 

I.  et  manque.  —  2.  serez  et. 

a.  Accuser.  —  b.  Sorti.  —  c.  Cadette.  — •  d.  Ne  vous  mettez  pas 
à  cette  poursuite. 

Car  chascun  doit  pour  son  pais, 

Son  heritaige  et  pour  sa  terre, 

Qui  par  paix  ne  l'a,  mouvoir  guerre. 

Faictes  donc  sommer  le  lion  ; 

Moustrez  par  declaracion  2920 

Vostre  droit,  querez  que  vous  face 

Droit  et  raison  sanz  nulle  grâce 

En  sa  court,  et,  s'il  le  refuse. 

Vous  direz  que  de  droit  abuse. 

Les  dieux  avecques  '  vous  seront,  2925 

Se  droit  avez,  et  vous  feront 

Au  derrenier  avoir  raison. 

Ne  perdez  pas  vostre  saison, 

Mais  a  vostre  fait  entendez  ; 

Au  lyon  destruire  tendez,  2980 

Et  ceste  chose  soit  secrette, 

Car  mieulx  me  vauldroit  estre  en  Crethe, 

Au  Phar,  au  Caire  ou  a  Damas 

Ou  en  Inde,  au  grant  Saint  Thomas, 

Que  le  lion  peust  percevoir  2935 

4.85  a      Que  je  vous  eusse  dit  le  voir 

De  ceste  chose  qui  vous  touche. 

Onques  ne  vola  de  ma  bouche 

Fors  a  vous,  que  paine  ay  emprinse 

De  passer  mer  et  la  Tamise  2940 

En  doubte  et  péril  de  noier. 

Pour  vostre  courage  avoier 

A  garder  ce  qui  doit  vostre  estre. 

Et  ce  vous  di  je  comme  a  prestre. 

Car  sçay  bien,  s'il  est  révélé  2945 

Au  lyon,  que  je  sui  aie  ^, 

Mat  et  péri  de  mort  honteuse  ; 

Et  si  est  la  chose  doubteuse  ^ 

I.  auec. 

a.  Je  suis  perdu.  —  è.  A  craindre. 

T.  VIII  33 

Que  le  lyon  ne  face  prandre 
2950        Ma  lignie,  mourir  et  pandre, 
Escorchier,  bouillir  ou  ardoir, 
S'il  puet  ce  fait  apparcevoir. 
Si  veez  le  pril  '  et  la  double 
Es  quelz  pour  vostre  amour  me  boute. 


CY  MOURUT  l'acteur,  ET  POUR  CE  DEMOURA  LA  FICTION 
CY   DESSUS   IMPARFAICTE, 

I.  perU. 


NOTABLE    ENSEIGNEMENT  SSg 


MCCCGXCVI 

d'un    notable    enseignement  *   POUR   CONTINUER 
SANTÉ  EN    CORPS   d'omME. 

485  b      T^ouR  vostre  santé  maintenir, 
A      Vueillez  ceste  règle  tenir  : 
Buvez  vin  soutil,  rouge  et  cler, 
Et  le  faictes  d'eaue  temprer 
De  courant  rivière  ou  fontaine,  5 

Non  marcageuse  ^,  clere  et  saine, 
Sobrement  et  sanz  excéder. 
De  boire  vous  vueillez  garder 
Ypocras,  claré  et  garnache  *, 
Gros  vin  vermeil  trouble,  qui  saiche  <^  10 

La  fumée  de  la  doleur 
Au  chief  et  fait  au  cuer  ardeur. 
Es  costez  et  en  la  vessie. 
Et  es  reins  gendre  ^  maladie 
Souvent  de  pierre  ou  de  gravelle.  i5 

Et  pour  plus  vivre  et  garder  d'elle, 
De  '  choux,  de  *  pois,  de  ^  gros  potaige 
Ne  mangez  ne  de  viez  frommaige  ; 

*  Cette  pièce,  publiée  par  Crapelet,  page  16 3,  se  retrouve  dans  lems.  de 
la  Bibl.  nat.,  nouv.  acq.fr.  6221,  fol.  32  d. 

Variantes  du  ms.nouv.  acq.fr.  6221  :  Vers  i3.  Et.  —  17.  Choux  pois  ne 
gros  p. 

I.  De  manque.  —  2.  de  manque.  —  3.  ne. 

a.  Non  de  marais.  —  b.  Hydromel,  vin  sucré  et  vin  de  grena- 
che. —  c.  Attire.  —  d.  Engendre. 

Viel  lart  ',  chars,  beufs,  vache  ne  chievre, 
20  Pourceaulx  privez  visqueux  '^  ne  lièvre, 

Biches,  cerfs  ne  telz  animaulx, 

Fortes  sausses,  oingnons  et  aulx, 

Civez  aguz,  poivre  ne  graigne  * 

N'usez  '',  car  trop  font  mal  et  paine; 
25  Ne  mangez  d'annette  '^  ne  d'oe 

Ne  de  nul  autre  oisel  qui  noe. 

De  gros  et  vielz  poissons  visqueux 

De  douce  eaue  ;  eschuez  ^  ceulx 

De  mer  qui  ont  bestiaulx  noms, 
3o  Chiens  de  mer,  marsouins,  saumons, 

Congres,  tourboz  et  leurs  semblables, 

Qui  sanz  escailles  sont  nuisables  ; 

Chars  salées,  quelque  friture 

Ne  donnez  a  vostre  nature. 
35  Pain  de  froment  a  tout  la  flour  «,  485  c 

Bien  cuit,  d'une  nuit  et  d'un  jour. 

Qui  santé  un  petit  son  levain 

Ou  le  sel,  user  soir  et  main, 

L'escaille  du  dit  pain  ostée, 
40  Se  gravelle  vous  est  notée. 

Gardez  vous  de  replection 

De  viande  et  de  pocion, 

Et  de  traveil  après  mangier. 

Car  nature  en  seufre  dangier/. 
45  Chastaignes,  pommes,  nèfles,  poires. 

Blanches  prunes,  grosses  ou  noires. 

Ne  mangiez  ne  semblables  fruis. 

Car  ilz  nusent  et  crus  et  cuis. 

Exercitez  vous  au  matin, 


Variantes  :  Vers  19.  Viellars.  —  24.  Ne  usez. 
I.  Viellars.  —  2.  Ne  usez. 

a.  A  la  chair  molle.  —  b.  Épices  odorantes.  —  c.  Cane.  —  d. 
Evitez.  —  e.  Fleur  de  farine.  — /.  Dommage. 

Se  l'air  est  cler  et  enterin  ^,  5o 

Et  soit  voz  mouvemens  trempez, 
Par  les  champs,  es  boys  et  es  prez. 
Et  se  le  temps  n'est  de  saison, 
Prenez  l'esbat  en  vo  maison 
Ou  autre  part  en  lieux  plaisans.  55 

Vivez  tousjours  liez  et  joyans  ; 
Gardez  vous  en  yver  de  froit  ; 
Vestez  vous  et  fourrez  a  droit 
De  robe  et  de  bon  garnement  ; 
Et  si  vous  couchiez  molement,  60 

En  vous  faisant  si  bien  couvrir 
Que  le  vent  ne  puisse  courir 
Ne  demourer  en  vostre  chambre  ; 
Faictes  bon  feu  ;  d'encens  et  d'ambre, 
De  '  genevre  faictes  fumée  65 

Par  l'air  gros  en  vo  ^  cheminée. 
Et  en  esté  tout  le  contraire 
Pour  le  souleil  vous  convient  faire  : 
485  d     Avoir  haulte  chambre  et  joieuse, 

Le  may  *  et  herbe  gracieuse,  70 

L'eaue  rose  a  vous  refreschir, 

Lit  de  coton  pour  vous  gésir  ; 

Pou  couvrir,  garder  des  cincelles'  ^; 

Et  si  devez  toudis  voz  selles 

Evacuer,  quant  l'apetit  jS 

Vous  vient  \  tant  y  faciez  petit. 

Robe  de  fin  drap  ou  de  soye 

Legiere  avoir  et  sanz  courroye, 

Double  ^  de  cendal  ^,  qui  l'ara, 

Ou  d'autre,  qui  mieulx  ne  pourra  ;  80 

Variantes  :  Vers  65.  Ou  de.  —  68.  vo  couuient.  —  yS.  crucelles. 
1.  Ou  de.  —  2.  vostre.  —  3.  crucelles.  —  4.  Vous  faciez. 

a.  Pur.  —  b.  Branchages  verts.  —  c.  Cousins  (insectes).  —  d. 
Vêtement  de  dessus.  —  e.  Taffetas. 


342  NOTABLE   ENSEIGNEMENT 

Eaue  de  chiches  ^  bien  souvent 

User,  car  je  vous  ay  couvent 

Que  profitable  est  a  tout  homme  ; 

Et  s'après  disner  vous  prand  somme, 
85  Incontinent  dormir  râlez; 

Avant,  un  pou  vous  esbatez. 

Et  tout  pour  la  replection 

Qui  engendre  indigestion, 

Reume,  fleume  et  maint  autre  mal  ; 
90  Et  s'aler  vous  fault  a  cheval, 

Chevauchiez  a  la  matinée 

Assez  fort,  mais  puis  la  disnée, 

Devez  chevauchier  doucement. 

Gardez  vous  especialment 
95  De  faire  l'euvre  naturele 

Trop  souvent,  car  elle  est  mortele. 

D'autres  viandes,  exceptées 

Celles  qui  sont  dessus  touchées, 

Dont  les  autres  gens  ont  usaige, 
100  Pouez  user  sanz  vo  dommaige, 

Comme  de  cerfs  jeunes  faons  ', 

De  cabriz,  faisans  et  moutons  ; 

De  poucins,  perdriz,  teurterelles,  486a 

Connins,  plouviers,  de  poules  vieilles, 
io5         Vuidecoqs  *,  semblables  oyseaulx. 

Et  aucune  foiz  chars  de  veaulx 

Qui  aient  plus  d'un  moys  passé, 

Qui  soient  gras  et  entassé, 

Nourriz  de  let  de  bonne  mère, 
1 10         De  poissons  ou  l'escaille  père  '^, 

Comme  brochez,  bresmes  et  perches; 

Dars  '^  et  roces  ^  pour  mangier  cerches, 

Variantes  :  Vers  >oi.  jeunes  moutons.  —  112.  et  manque. 
1.  jeunes  moutons. 

a.  Pois  chiches.  —  b.  Bécasses.  —  c.  Se  montre.  —  d.  Vendoises 
sortes  de  carpes).  —  e.  Gardons. 

Car  ceuls  ne  quierent  pas  le  fons 
De  l'eaue,  si  en  sont  plus  bons, 
Combien  que  touz  soient  visqueux  :  1 15 

Carpes,  barbeaux  sont  lymonneux  ; 
Tanches,  anguilles  et  bourrées 
Sont  ou  fons  de  l'eaue  boutées, 
Périlleuses  pour  leur  venin  ; 
Crevices  que  on  cuit  en  vin  120 

Mangue  en  '  pour  leur  dure  escaille; 
Et  combien  que  pou  tout  ce  vaille, 
Du  poisson  de  mer  pran  les  soles, 
Plaiz  ^,  rogez,  a  briés  paroles 
Et  touz  autres  qui  ont  escame  *  ;  1 25 

La  queue  et  la  teste  en  entame 
Et  de  touz  telz  poissons  nouans, 
Car  ces  deux  sont  plus  remuans 
Et  moins  visqueux,  queue  et  la  teste; 
Du  pourcel,  qui  est  orde  beste,  i3o 

Les  oreilles,  queue  et  le  groing 
Et  les  piez,  qui  de  mouvoir  soing 
Ont  tousjours,  pour  leur  mouvement 
Se  manguent  communément; 
Le  demourant  est  deflfendu  i35 

Pour  le  porc  qui  est  corrumpu. 
486  b      Cannelle,  gingembre  et  safran 

Pour  ces  sausses  communes  pran; 

Use  de  verjus  pour  vinaigre  ; 

Mangu  char  entre  gras  et  maigre  :  140 

Use  du  maigre  par  dedens, 

Car  la  gresse  pourrist  les  dens 

Et  si  fait  trasce  qui  fistule  <^  ; 


Variantes  :  Vers  120.  Escreviches  quon.  —  124.  a  briefs.  —   129.  la 
manque.  —  134.  Sy. 

I.  len. 

a.  Plies.  —  b.  Écaille.  —  c.  Une  fente  qui  forme  fistule. 


344  NOTABLE   ENSEIGNEMENT 

Use  souvent,  pour  ta  nature, 
145  De  persil,  bettes  et  bourraches, 

Violiers  ^;  et  vueil  que  tu  saiches 

Que  le  cresson  pour  les  porées  * 

Est  le  meilleur;  use  porées  '^ 

Qui  soient  faictes  au  persil, 
1 5o  Pour  ce  qu'il  est  de  pierre  essil  ^ 

Et  qu'il  descombre  les  conduis. 

Et  si  te  pri  tant  corn  je  puis 

Que  toutes  choses  laxatives 

Et  qui  seront  asperatives  ^ 
i55  Vueillez  user  communément  : 

Si  en  vivras  plus  longuement. 

Le  lait,  le  maton/ et  la  craime 

Redoubte  qui  sa  '  santé  aime, 

Et  le  burre  en  grant  quantité, 
160  Qui  plus  ont  nuit  que  profité 

A  chascun  en  sa  maladie; 

Pour  ce  fault  que  je  le  te  die 

Que  d'en  user  te  garderas 

Si  chier  que  ta  santé  aras. 
i65         Et  certes,  qui  user  vouldroit 
,  D'un  bon  mes  faire  le  pourroit 

Et  en  eslongeroit  sa  vie. 

Car  deux  choses  sont  en  partie 

A  toute  nature  contraire 
170         C'est  assavoir  :  a  table  faire 

Trop  long  disner  et  divers  mes,  486  c 

Dont  l'on  '  ne  deust  user  jamès,   ■.  '. 

Car  nature  a  au  digérer 


Variantes  :  Vers  148.  user  p.  —  162.  fault  /'/  que  je!.  —  167.  alongeroit. 
—  172.  on  ne. 

I.  sa  manque.  —  2.  lun. 

a.  Giroflées.  —  b.  Sauces.  —  c.  Plats  de  légumes.  —  d.  Des- 
truction. -—  e.  Apéritiveè.  —  /.  Lait  caillé  en  grumeaux. 

Trop  de  mal,  ce  puet  l'en  prouver, 
Par  la  diversité  d'iceulx  :  175 

Si  grievent  plus  c'un  mes  tous  seulx, 
Et  si  en  siet  on  plus  aux  tables, 
Quant  on  sent  telz  mes  délectables  ; 
Si  ne  puet  viande  descendre 
Lors  pour  sa  digestion  prendre  180 

N'aler  au  fons  de  l'estomac. 
Mains  sont  mort  d'emplire  leur  sac, 
Qui  eussent  duré  longuement, 
S'ilz  eussent  vescu  sobrement  ; 
Mais  pluseurs  veulent  abregier  i85 

Leur  vie  et  vivre  pour  mangier, 
Comme  les  glouz  et  les  chetis 
Qui  ne  scevent  leurs  appetis 
Ne  que  font  les  chiens  ou  les  leux. 
Mais  il  '  y  en  a  moult  de  ceulx  1 90 

Qui  pou  manguent  pour  plus  vivre  : 
Des  phisiciens  sont  délivre, 
Car  ilz  n'ont  fièvre  ne  accès, 
Pour  ce  qu'ilz  ne  font  nul  excès. 
Ceuls  mainent  leur  eage  a  droit  temps  195 

Qui  sont  d'ainsi  vivre  contens  ; 
Saiges  est  cilz  qui  y  resgarde 
Et  qui  de  faire  excès  se  garde. 
Si  vous  pri,  tuit  y  resgardons, 
Et  d'excès  faire  nous  gardons;  200 

Retenons  petit  a  petit, 
Sanz  trop  mangier,  nostre  appétit. 
Tant  que  nous  aions  un  lieu  vuit, 
Sanz  trop  emplire  le  conduit 
486  d      Pour  aspirer  et  respirer.  2o5 

Et  s'on  sent  son  corps  empirer, 

Variantes  ;  Vers  174.  on  pr.  —  176.  Sy  griefve.  —  197.  Saige. 
I.  il  manque. 


346  NOTABLE   ENSEIGNEMENT 

Aler  fault  aux  praticiens, 

Qui  soient  bons  phisiciens, 

Pour  seignier  ou  pour  vantouser 
210  Ou  pour  medicine  donner. 

Quant  est  du  dormir,  je  conseille 

Qu'omme  nul,  qui  dorme  ou  qui  veille, 

Ne  couche  le  ventre  dessus 

Ne  dorme,  car  pluseurs  déçus 
21 5  En  ont  esté,  sont  et  seront, 

Qui  de  ce  ne  se  garderont. 

Dormez  premier  au  costé  destre, 

Et  puis  après  sur  le  senestre; 

Souppez  pou  et  legierement  : 
220         S'en  dormirez  plus  doulcement 

Et  avrez  mieulx  voz  esperis. 

Maintes  gens  ont  esté  péris 

Et  suffoquez  par  trop  soupper, 

Par  trop  boire  et  par  trop  laper 
225  D'ypocras,  de  viande  et  vin. 

Si  faiz  a  ma  diette  ^  fin. 

Variantes:  Vers  212.  Que  home.  —  221.  mieulx  manque.  —  222.  en  ont. 
a.  Régime. 


RONDEAU  047 

MCGCCXCVII 

Rondeau  *. 

DU  DON  DE  MONSEIGNEUR  d'oRLIENS. 


SUPPLIE  vostre  serfEustace 
Qu'il  ait  vostre  don  de  cent  frans. 

A  Poulain  dictes  qu'il  le  '  face, 
Supplie  vostre  serf  Eustace. 

Moustrez  bien  ^  en  ce  vostre  grâce,  5 

Car,  pour  le  besoing  qui  est  grans, 
Supplie  vostre  serf  Eustace 
Qu'il  ait  vostre  don  de  cent  frans. 

'  Ce  Rondeau  se  retrouve  dans  le  ms.  delaBibl.  nat.,  nouv.  acq.fr.  6221 , 
fol.  33  a. 

Variantes  du  ms.  nouv.  acq.fr.  6221  :  Vers  5.  bien  manque. 
I.  se  —  2.  bien  manque. 

